
PREDGOVOR 


Još od davnih vremena oni koji 
imaju osjećaj za profinjenost... 
nalaze užitak u poznavanju istine 
o stvarima i u njihovom 
doživljavanju. 


Bash6 


Sadržaj je ove knjige (znatno) prošireni tekst dvaju eseja publi- 
ciranih u Encyclopaedia Moderna (br. 3—4, 1967. i br. 9, 1969) i 
nekoliko predavanja održanih na Tribini 5 minuta poslije 8 u 
zagrebačkom Studentskom centru i u zagrebačkom Centru za 
kulturu i informacije, na zagrebačkim tribinama Mozaik i Kod 
Gorana u 22", te u Domu omladine u Beogradu. 

Knjiga sadrži petsto haiku od stotinu haiku pjesnika. Radi me- 
đureferencija haiku su numerirani. 

Ako su ultranaturalizam, vulgarnost i grubost rezultat i (oprav- 
dani) protest protiv diskreditirane i ustajale etike, protiv himbe- 
nosti i licemjerja tzv. građanskog društva, gdje je onda danas 
na Zapadu mjesto i opravdanje japanske lirike? Opravdanje joj 
je i u tome da bude i protest protiv ultranaturalizma, vulgarnosti 
i grubosti; da pokaže da postoje i drugi putevi. 

Neki još i danas dijele mišljenje W. G. Astona iz njegove History 
of Japanese Literature iz 1899, naime: »Bilo bi apsurdno za haiku 
postaviti ikakav ozbiljan zahtjev na neko važno mjesto u književ- 
nosti«. 

Oni koji ne poznaju haiku kažu da je to »siromašna, sentimen- 
talna i staromodna poezija«. Takvo gledište predgovor ne može 
opovrći; o tome govore sami haiku. Svakako, mnogi, više stotina 
godina stari, haiku nisu zaboravljeni, dok su mnoge »moderne« 
stvari od jučer već danas nestale bez traga, kao što će sutra 
nestati i mnoge koje su »moderne« danas. 

Tekst u komentarima uz pojedine haiku je raznorodan, nehomo- 
gen i neujednačen. Taj je nedostatak hotimičan; sahaiku se mo- 
že reći sve pa se i o njemu mora reći sve. 

U knjigu sam uvrstio dosta tuđih citata (da se izbjegne gomilanje 
navodnika, oni su redovno dani u uvučenom tekstu); originalni 
kompetentni citat sigurno je bolji od njegova sumnjivog »prepje- 
va«, 


Zahvalnost za pomoć u pisanju ove knjige dugujem prvenstveno 
nekima koje osobno nisam poznavao. Kad bi se izostavili svi 
citati D. T. Suzukija i R. H. Blytha, ova bi se knjiga stanjila i 
preostali bi dio izblijedio. lako su obadvojica prije nekoliko go- 
dina umrli, Zapad će im morati zauvijek ostati zahvalan za sve 
bogatstvo što su mu ga donijeli s Istoka. 

Zahvalnost, međutim, dugujem i Japancima koje poznajem jer 
i oni podupiru moju vjeru u haiku. 

Nakon spomenutih eseja u EM i predavanja o haiku primio sam 
od slušalaca i čitalaca dosta upita; na takve upite i u povodu 
ove knjige rado ću odgovoriti koliko to budem znao i mogao. 
Žao mi je što zbog jezične barijere većina mojih prijatelja u Ja- 
panu neće moći pročitati ovu knjigu, pa im ne mogu vratiti niti 
mali dio onog što im dugujem. 

Sadržaj je ove knjige osjetno proširen prema ranijem izdanju 
istog naslova iz 1970, koje je ubrzo po izlasku iz tiska bilo ras- 
prodano. 

Još jedna napomena za kritičkog čitaoca: Haiku je svoje vrnunce 
u Japanu postigao između XVII i XIX stoljeća. Stoga, ako se zbog 
njegova boljeg razumijevanja u knjizi na više mjesta govori o 
Japanu i Japancima uopće, te se napomene, u nekim slučajevi- 
ma, odnose više na Japan toga vremena negoli na suvremeni. 
Međutim, ovo ni u kom slučaju ne znači da je suvremeni Japan 
zaboravio na vrednote svoje prošlosti, već jedino da se danas u 
Japanu — naročito u velikim gradovima — osjeća veći utjecaj 
Zapada negoli prije. 

Fonetizacija na romaji (latinicu) japanskog teksta provedena je 
na uobičajeni način: konsonanti su notirani prema engleskom 
izgovoru a vokali prema talijanskom. Razlike prema našem pi- 
sanju jesu!-ts za c, ch za ć, j za d, y za j, sh za š, w je konsonant 
između našeg u i v, kao u engleskom. Japanski je r glas između 
našeg 1i r, bliži r. Japanski je g lako nazalan, kao ng. Akcent 
nije označen, iako, lako izražen, postoji. Vokal sa znakom 
*označuje vokal dvostruke duljine izgovora. Dvostruki se kon- 
sonant izgovara odsječeno, s kratkim zastojem prije njega, slično 
kao u talijanskom. (Odgovarajući slog izgovara se onda i broji 
kao dvostruk; npr. tottara = to-t-ta-ra) U je često slabo čujan; 
npr. Nobosuke se izgovara gotovo kao Nobuske. Kadšto je i i 
slabo čujan; Michiko se izgovara gotovo kao Mićko; sh (tj. u iz- 
govoru š) mekši je od našeg ši odnosi se prema ovome analogno 
kao ć prema č. U detalje se ovdje ne može ulaziti. 


Sama riječ haiku tretirana je kao indeklinabilna riječ muškog 


roda. Zagreb, 19. listopada 1972. 

KULTURNOPOVIJESNI 
OKVIH 
HAIKU 


U religiji, Budućnost je iza nas. 
U umjetnosti, Sadašnjost je vječnost. 
K. Okakura, The Book of Tea 


Osnovna razlika između stava prema svojoj okolini, prema pri- 
rodi koja ga okružuje, između čovjeka Istoka i čovjeka Zapada 
jest u tome što se čovjek Zapada suprotstavlja toj okolini, nastoji 
je pobijediti, pokoriti, potčiniti svojoj volji, prisiliti da radi za nje- 
ga, dok naprotiv, čovjek Istoka želi živjeti u njoj, s njome, doživ- 
ljavati je u sebi. 


Na svoju sliku stvori Bog čovjeka, 
na sliku Božju on ga stvori, 
muško i žensko stvori ih. 


I blagoslovi ih Bog i reče im: »Plodite se i množite i napunite Zem- 
lju, i sebi je podložite! Vladajte ribama u moru i pticama u zraku 
i svim živim stvorovima što puze po zemlji.« 

Knjiga Postanka I; 27, 28 


Upravo poput majke koja vlastitim životom zakriljuje od nedaća 
svog sina, svoje jedino dijete — takve tvoje neka budu misli koje 
prigrljuju sve što živi. 

: Metta Sutta — Sutta Nipata 
Suprotstavljanje prirodi dovelo je i do toga da je rad za čovjeka 
Zapada prokletstvo: 


U znoju lica svoga 
kruh ćeš svoj jesti 
dok se u zemlju ne vratiš: 


Knjiga postanka 3; 19 


Za razliku od toga ' Libanonac K. Gibran, u svojem Proroku, o 
radu među ostalim piše: 


Rad je ljubav učinjena vidljivom. 


1 Usporedi i napomenu 24 na str. 39. 

A ako ne možeš raditi s ljubavlju već jedino s odvratnošću, 
bolje je da napustiš svoj posao i sjedneš pored vratiju hrama 
i primaš milostinju od onih koji rade s radošću. 


Jer pečeš li kruh s ravnodušnošću, pečeš gorak kruh koji 
hrani samo polovinu čovjekove gladi. 


I ako nerado gledaš na gnječenje grožđa, tvoja nevoljkost 
toči otrov u vino. 


Ovo suprotstavljanje, suprot-stavljanje s jedne strane i primanje 
s druge strane duboko je proželo ne samo svagdanji život ljudi 
zapadnih i istočnih kultura, već i čitavu nadgradnju tog života, 
njihovu filozofiju i umjetnost. 


U slikarstvu je npr. slikar Zapada volio prikazivati »nature mor- 
te« s plodovima koje je uzeo iz prirode, »ukrao« prirodi: s jabu- 
kama i ustrijeljenim fazanom, s ubranim cvijećem u vazi. Kine- 
ski je slikar više volio prikaz velebne prirode, visokih planina 
i beskrajnih šuma s nekoliko sitnih likova ljudi koji ne nastoje 
savladati vrhove ni posijeći šume, ali koji nisu ni izgubljeni me- 
đu njima, već žive s njima i u njima. Njegova slika nerijetko 
djeluje gotovo kao »skrivačica« u kojoj treba naći ljudski lik — 
toliko je ovaj podređen cjelini. 


Drugi primjer daje primjena perspektive: Nju Zapad nije otkrio 
zato što bi imao pronicavije oči od Istoka, već ju je primjenjivao 
stoga jer je na ono što je slikao gledao drugačijim očima od 
Istoka. Slikar Zapada stoji, živi i doživljava ispred i izvan onoga 
što slika. Usporednice koje crta sastaju se za njega u beskonačno 
dalekoj točki, koja onda ulazi na platno ili papir na kojem će 
on zadržati što je vidio izvan sebe, s mjesta iz kojeg gleda na 
prirodu. Japanac se nije služio perspektivom, jer nije osjećao da 
bi bio izvan ili ispred onog što je slikao; on i kao slikar i kao 
gledalac živi unutar svojeg doživljaja, unutar slike kojom ga je 
opisao, i zato usporednice u prirodi ostaju usporednice i na nje- 
govoj slici. Za njega nema privilegirane točke u kojoj bi se one 
sjekle, a koja bi bila određena relativnim položajem njegova oka, 
prema onome što je slikao. 


D. T. Suzuki na jednom mjestu ilustrira razliku između pogleda 
Istoka i Zapada konfrontiranjem dviju pjesama, jedne od Bash6a 
i jedne od Tennysona: U Bashć6ovoj pjesnik samo »pasivno« mo- 
tri naoko neugledan cvijet i doživljava ga; u Tennysonovoj pje- 
snik je iščupao cvijet s korijenom i »aktivno« rasuđuje o njemu: 


Yoku mireba Pored živice 
nazuna hana saku — pogledaš li pažljivo: 
kakine kana Cvat rusomače! 

Basho 


l2 


Flower in the crannied wall, 

I pluck you out of the crannies; — 

Hold you here, root and all, in my hand, 

Little flower — but if I could understand 

What you are, root and all, and all in all, 

I should know what God and man is. 
Tennyson 


Cvijete u raspucalom zidu, 

Ubrah te iz pukotina; — 

Držim te tu, sveg sa korijenom, u svojoj ruci, 
Maleni cvijete — no da mogu razumjeti 

Što si, sav sa korijenom i sav u svemu 
Znao bih što je Bog i što je čovjek. 


Sveti Franjo iz Asiza propovijedao je pticama riječ Kristovu; bu- 
distički redovnici i pjesnici osluškivali su kako im ptice propo- 
vijedaju riječ Buddhe. 


U težnji da zavlada prirodom, zapadnjak se boji beskonačnosti 
i vječnosti — one njegov program u krajnjoj liniji osuđuju na 
neuspjeh. Istočnjak nema razloga da ih se plaši: vječnost i bes- 
konačnost njegovi su otac i mati. 


Mi gledamo se nijemo. Brijeg i čovjek. 
Ja nikad neću znati gdje se 
sastaje naš različiti smiso 


Mi rastat ćemo se tudi jedan drugom. 
Ja umrijet ću. Brijeg se neće maći, 
ta plava skamenjena vječnost 


A. B. Šimić, 
Pjesma jednom brijegu 
Hoshi-zuku-yo Kako sjajne zvijezde! 
hoshi nd takasa yo Kako su visoko! 
okisa yo Kakvo prostranstvo! 
Sh6&haku 


Zapadnjak bježi od smrti, plaši se je i mrzi je, vodi protiv nje 
izgubljenu bitku: 


Čovječanstvo se nikad neće umoriti težeći za besmrtnošću. Ono je 
neće postići, jer je vezano zakonima organskog ustrojstva. Bez sum- 
nje ono će uspjeti da uspori, možda da na neko vrijeme čak i okrene 
neumitan tok fiziološkog vremena. Ono nikad neće pobijediti smrt. 
Jer smrt je cijena koju moramo platiti za naš mozak i za našu 
ličnost. 

A. Carrel, 

I'Homme, cet inconnu 

Dobrim dijelom zbog straha pred smrću, zapadnjak često ne 
može živjeti: bježi u zaborav, u plitke »zabave«, u orgije »osloba- 
dđanja« i, da apsurd bude potpun, u samoubojstvo. Istočnjaku 
smrt nije stravična — ona je početak novog, »idućeg« života, ni 
»bolja« ni »gora« od rođenja. On zna da tek pošto se pomiri sa 
smrću može živjeti. Za japanskog pjesnika uobičajeno je da, prije 
negoli umre, smireno napiše svoju pjesmu pred smrt. 


Krist je umro na križu u grču i muci, s čavlima probijenim kroz 
ruke i noge, pod stražom vojnika, viknuvši »Eloi, Eloi lama sa- 
bakthani!« — »Bože moj, Bože moj, zašto si me ostavio!« Buddha 
je preminuo s osmijehom na usnama, okružen svojim učenicima. 


Konfrontacija zapadnjaka prema prirodi vodi nužno do toga da 
je njegovo doživljavanje — osjećanje — mišljenje apstraktno, a 
adaptacija istočnjaka prema prirodi vodi do toga da je njegovo 
doživljavanje — osjećanje — mišljenje konkretno. Razliku pokazu- 
ju citirane pjesme; pokazuju ih i paralelna ostvarenja svake dru- 
ge umjetnosti: slikarstva, kiparstva, arhitekture, glazbe, plesa,... 


Zapadni skladatelj želi dominirati svojim materijalom psihički, ra- 
cionalno ili drugačije. Istočni glazbenik naprotiv, predaje se tijelom 
i dušom da bi ga glazba obuhvatila. On sam postaje »instrument«, 
To ga ne stavlja u pasivnu ulogu: jer, da bi glazbena poruka bila 
jasna, instrument mora biti savršen. 

Ton de Leeuw= 


U ovoj se razlici račva najdublji korijen filozofije na istočnu i 
zapadnu. Istočni mudrac kaže: »To i to jest takvo i takvo.«; za- 
padni misli: »Kad bi bilo (nešto što nije), onda bi...«. Prirodno, 
posljednji stav kao i metode koje iz njega proizlaze neophodni 
su za razvoj prirodnih i egzaktnih nauka i zato se ove (u našem 
smislu) na Dalekom istoku nisu razvile sve dok — relativno ka- 
sno — zapadni vjetar nije donio njihove plodove i njihovo sjeme. 
Japanac Yukawa Hideki, dobitnik Nobelove nagrade za fiziku, 
veli: 


Japanski je mentalitet u većini slučajeva neprikladan za apstraktno 
mišljenje i zanimaju ga samo opipljive stvari. To je porijeklo onog 
izvrsnog u ... lijepoj umjetnosti Japanaca. Nesvjesno priznanje vla- 
stite slabosti u apstrakciji čini se da Japance goni na nekritičko 
divljenje i bezuvjetno prihvaćanje religioznih i filozofskih sustava 
unesenih izvana... Apstraktni racionalni način mišljenja neće im, 
općenito govoreći, biti više od nečeg mističnog što zadovoljava nji- 
hovu intelektualnu radoznalost. 


?Iz referata na Muzičkom Biennalu u Zagrebu 1969. 

Prihvaćajući bez protesta i protuudaraca zbilju očitovanja života, 
istočnjak akceptira i »protuslovlja« kojima ta zbilja obiluje: Ne- 
što može biti i A i ne-A. No njegovo shvaćanje ovoga duboko se 
razlikuje od evropske dijalektike: On ne pomišlja na to da bi A 
u sebi nosio klicu od ne-A, koja će, kad prevlada, srušiti A i 
stvoriti ne-A. Za istočnjaka ista stvar jest A i ne-A istodobno i 
ravnopravno. Za nas je to apsurdno — ali samo zato što smo 
a priori prihvatili dogmu da tako ne smije biti, iako bi već i 
površna iskrena analiza pokazala da i sami, čak u svakodnev- 
nom životu, često postupamo protivno od te dogme. 


Očito ovdje nije mjesto raspravi o tome koji je stav prema oko- 
lini, istočni ili naš, »bolji«. Kad bi se u to upustili govoreći svojim 
jezikom ljudima koji taj jezik razumiju, ne bismo mogli pogoditi 
srce dileme bez obzira na to koju bismo alternativu zastupali. 
Često su upravo sjajni predstavnici našeg puta bili njegovi ne- 
poštedni kritičari, upozoravajući uvijek ponovno i ponovno da 
nam »pobjeda« nad prirodom i bogatstva tehničke civilizacije 
nisu donijela ni ljepotu, ni smirenost, ni sreću. 


Van Meter Ames završava svoj esej o estetskim vrijednostima 
na Istoku i Zapadu riječima: 


Ako se Zapad općenito ne probudi do proširenih mogućnosti da 
slijedi umjetničke interese, onda, umjesto da tražimo od naših ori- 
jentalnih prijatelja da rastumače zašto njihove zemlje nisu ranije 
razvile nauku, mi na Zapadu moramo rastumačiti zašto, čak kasni- 
je, uz slobodno vrijeme što nam ga je dala nauka, ne pišemo više 
i bolje poezije, i zašto u oblicima umjetnosti ne nalazimo nadahnu- 
ća da humanije oblikujemo naše živote. 


Uostalom, vjerojatno ćemo ionako, htjeli — ne htjeli, prije ili ka- 
snije i ovdje morati dati caru carevo a Bogu božje. 


Ako bismo pokušali analizirati da li je stav poštovanja i ljubavi 
Istoka prema prirodi uzrok razvoju taoizma i budizma, naročito 
zena, ili je, naprotiv, njihova posljedica, postupili bismo i opet 
kao zapadnjaci — u nastojanju da riješimo spor između uzroka 
i posljedice (koji smo sami izazvali), njihov konflikt i »problem« 


* Bilo bi dakako nerealno, upravo apsurdno, predlagati Zapadu da odustane od 
tehničke civilizacije i daljnjeg razvoja prirodnih nauka. »Zabrinutost« pojedinih 
humanista povodom čovjekovih koraka na Mjesecu dolazi od ljudi koji, bar s 
tehnološke strane, nemaju mnogo uvida u to o čemu se radi i, u svakom slučaju, 
karavana će i pored njihovih protesta ići dalje. Da zapadni i istočni put mogu 
koegzistirati pokazuje živi primjer Japana; priručnik tehničke civilizacije može 
se kupiti i po jeftinijoj cijeni negoli je dehumanizacija čovjeka. U ovom se 
poglavlju konfrontiraju stavovi Istoka i Zapada da bi se razumio i Istok i dala 
kritika i Zapada, a ne da bi se Istok bezrezervno blagoslovio a Zapad bezre- 
zervno anatemizirao — što naravno ne isključuje prihvaćanje stava po kojem 
3 sumarno, u ukupnoj »bilanci«, kultura i umjetnost Istoka superiorna onoj 

apada. 

da li je prije bila kokoš ili jaje. Ako želimo, koliko je to uopće 
moguće, osjetiti kako doživljava i stvara istočnjak, bolje je da od 
takvih analiza uopće odustanemo i prihvatimo činjenicu zajed- 
ničkog rasta njegovih religioznih i filozofskih sustava i umjetni- 
čkih stremljenja, običaja i jezika, ponašanja i života uopće, u 
svim njegovim manifestacijama. 

Dim s brda Fuji 

vijoren vjetrom 

rasplinjava se daleko na nebu. 

Gdje li je smirenje mojih misli 

što s njime odlaze? 

Saigyo6* 


Filozofsko-religiozni sustavi koji odražavaju takav stav Istoka 
prema životu jesu taoizam, mahayana budizam i nadasve zen. 
Od japanskih umjetnosti to su naročito ikebana (aranžiranje cvi- 
jeća), cha-no-yu (čajna ceremonija), japanski vrtovi, sumi-e slikar- 
stvo i haiku poezija. 


Bez mnogo pretjeranosti može se reći da je ikebana zen u de- 
koraciji, cha-no-yu zen u ophođenju s ljudima, japanski vrt zen 
u uredenju doma, sumi-e zen u slikarstvu, i haiku zen u poeziji. 
Sigurno je da je puno razumijevanje bilo koje od ovih umjetnosti 
isključeno bez izvjesnog poznavanja zena. 


U kratkoj skici ovih putova što slijedi bit će neizbježna poneka 
pojednostavnjenja, a tu i tamo možda i donekle izobličena linija; 
obzirom na raspoloživi prostor ovo jedva da se može izbjeći. No 
uzevši u obzir svrhu samog prikaza, u okvirima potrebe pozna- 
vanja ovih putova za razumijevanje haiku poezije, takve netoč- 
nosti možda i neće biti od veće štete. 


Taoizam je filozofija dominacije nad konfliktom. Zapisi sta- 
rokineskih taoističkih mudraca Lao Tsea (japanski: Roshi) i 
Chuang Tsea (japanski: S6shi) iskazuju doktrine djelovanja ne- 
-djelovanjem (wu-wei), akcije ne-akcijom, govora šutnjom, pobje- 
de isključenjem borbe. 


U Lao Tseovu Tao Te Ching (Knjiga o putu i vrlini) čitamo: 
Tao (put) koji se može izraziti, nije pravi Tao; 


Bezimeno, ishodište je Neba i Zemlje; 
Imenovano, majka je tisuća stvari. 


Tao Te Ching I 


“Japanski budistički redovnik-putnik iz Kamakura perioda (1186 — 1334). 

Kad svi ljudi svijeta upoznaju ljepotu kao ljepotu, 
Dolazi do (uočavanja) rugobe. 
Kad svi upoznaju dobro kao dobro, 
Dolazi do (uočavanja) zla. 
Stoga mudrac: 
Upravlja poslovima bez akcije; 
Propovijeda doktrinu bez riječi. 


Budući da ne traži priznanja ni za kakvu zaslugu, 
Zasluga mu se ne može oduzeti. 
Tao Te Ching II 


Trideset se žbica sjedinjuje oko glavine: 
Od njihova nepostojanja (u otvoru glavine) 
Proizlazi korist od kotača. 
Oblikuj glinu u posudu; 
Od njena nepostojanja (u šupljini posude) 
Proizlazi korist od posude. 
Isijeci vrata i prozore u kući (njenu zidu); 
Od njena nepostojanja (u tim otvorima) 
Proizlazi korist od kuće. 
Stoga postojanjem stvari dobivamo, 
A njihovo nam nepostojanje služi * 
Tao Te Ching XI 


Tko poznaje Vječni Zakon, trpeljiv je; 
Kako je trpeljiv, nepristran je; 
Kako je nepristran, svjetski je građanin; 
Kako je svjetski građanin, u skladu je s Nebom; 
Kako je u skladu s Nebom, u skladu je s Tao; 
Kako je u skladu s Tao, vječan je, 
I čitavo mu je biće očuvano od nedaća. 
Tao Te Ching XVI 


Za najbolje upravljače 
Narod (jedva da) zna da postoje; 
One nešto slabije voli i hvali; 
Onih još slabijih boji se; 
A najslabije psuje. 


Tao Te Ching XVII 


* Tj. zahvaljujući »nepostojanju« onog što smo dobili imamo od njega koristi. 

Pri propadanju velikog Tao, 

Pojavljuju se doktrine »čovječnosti« i »pravde«. 
Kad se pojavilo znanje i domišljatost, 

Iz njihova je buđenja poteklo veliko licemjerje. 
Kad šest odnosa* više ne živi u miru, 
Dolazi do (pohvale) »brižnih roditelja« i 

»odanih sinova«. 
Kad je zemlja pala u kaos i bezvlađe, 

Dolazi do (pohvale) »lojalnih službenika«. 

Tao Te Ching XVIII 


Otkri svoju Priprostu Narav, 
Prigrli Iskonsku Prirodu, 
Obuzdaj svoju sebičnost, 
Ograniči svoje želje. 
Tao Te Ching XIX 


Ustupiti znači biti usavršen 

Biti povijen znači uspraviti se. 
Biti prazan znači ispuniti se. 
Biti otrcan znači obnoviti se. 
Biti u oskudici znači posjedovati. 
Živjeti u obilju znači biti smeten. 


Tao Te Ching XXII 


Priroda je škrta u riječima: 
Stoga oluja ne traje čitavo jutro. 
Pljusak ne traje čitav dan. 
Odakle oni dolaze? 
Od Prirode. 
Čak ni Priroda nije dugotrajna (u svojem 
izražavanju), 
Koliko manje to onda treba biti čovjek! 


Tao Te Ching XXIII 
Tko poznaje druge, posjeduje znanje: 
Tko poznaje sebe, taj je prosvijetljen. 
e Tao Te Ching XXXIII 


Onaj koji zna, ne govori; 
Onaj koji govori, ne zna. 


Tao Te Ching LVI 


“Između oca. i sina, starijeg i mlađeg brata, muža i žene. 

Kako su velike rijeke i mora zadobile kraljevstvo 
nad stotinom povirja? 
Zaslugom da su bile niže od njih; 
Tako su zadobile kraljevstvo. 
Zato, da bi bio iznad ljudi, 
(Mudrac) mora govoriti kao da je niži od ljudi. 
Da bi ih vodio, 

Mora stati iza njih. 
Tako je mudrac na vrhu, 

A da ljude ne pritište njegova težina. 
Tako on vodi, 

A da ljudi nisu odvedeni u nesreću. 
Ovako će svi sa zadovoljstvom biti vođeni od njega, 
I njegovo vodstvo neće nikome omrznuti. 
Jer se ne napreže, 
Nitko na svijetu ne može mu biti takmacem. 

Tao Te Ching LXVI 


Nema ničega mekšeg od vode; 

A ipak napada kruto i snažno, 

I ništa je u tom ne može nadmašiti: 
Zato nema ničeg, što bi je nadomjestilo. 


Slabo pobjeđuje jako, 

Savitljivo pobjeđuje kruto. 

Nema nikoga tko to ne bi znao, 
No nitko ne može tako postupiti. 


Tao Te Ching LXXVIII 


Istinite riječi ne zvuče ugodno; 

Riječi što ugodno zvuče nisu istinite. 
Ispravan čovjek ne nagovara ni uvjerava; 

Onaj koji nagovara i uvjerava nije ispravan čovjek. 
Mudrac ne zna mnoge stvari; 

Onaj koji mnogo toga zna nije mudar. 
Mudrac ne nagomilava (za sebe): 

On živi za druge ljude, 

I time postaje bogatiji; 

Daje drugima, 

I uživa veće obilje. 


Tao Te Ching LXXXI 


Ssu Ma Ch'ien (—145 do —86) piše u Shih Chi o Lao Tseu: 


Konfucije posjeti Chou (glavni grad) da bi Lao Tsea ispitao o nje- 
govim pogledima o doličnom životu. (Kad je Konfucije govoreći o 
časnom postupanju hvalio poštovanje mudraca starine), Lao Tse 
reče: »Gospodine, ako dozvolite, ljudi o kojima govorite nestali su 
i raspali su se zajedno sa svojim kostima. Preostale su jedino nji- 
hove riječi. Ako plemenit čovjek nađe svoje vrijeme, on se uzdiže, 

a ako ne nade svoje vrijeme, on je gonjen poput biljke i luta nao- 
kolo. Primjećujem da mudri trgovac duboko krije svoje blago i čini 
se kao da je siromah. Plemenit čovjek savršene vrline poprima, iz- 
gled kao da je glupav. Pustimo, gospodine, vaš ponos, vaše mnoge 
želje, vašu afektaciju i pretjerane planove. Sve vam to ne koristi, 
gospodine. To je ono što imam da vam saopćim, i to je sve.« Kon- 
fucije ode. Svojim se učenicima obratio rekavši: »Znam kako ptice 
lete, kako riba pliva i kako životinje bježe. No onaj što trči može 
biti uhvaćen u zamku, onaj što pliva uhvaćen udicom, i onaj što 
leti uhvaćen strelicom. Ali postoji zmaj. Ne mogu vam reći kako jaše 
na vjetru kroz oblake i kako se uzdiže u nebo. Danas sam vidio 
Lao Tsea i mogu ga jedino usporediti sa zmajem.« 


K. Okakura u The Book of Tea piše: 


Umjetnost je života u stalnom i ponavljanom prilagođavanju našoj 
okolini. Taoizam prihvaća ovozemaljsko kakvo jest i, za razliku od 
konfucijanista i budista, nastoji naći ljepotu u ovom našem svijetu 
boli i briga. Alegorija iz Sung perioda o tri kušača octa zadivljujuće 
tumači pravce triju doktrina. Sakyamuni'", Konfucije i Lao Tse sta- 
jahu jednom pred posudom octa — simbolom života — i svaki umo- 
či prst da kuša piće. Činjenični je Konfucije ustanovio da je kiseo, 
Buddha ga je nazvao gorkim, a Lao Tse proglasio slatkim. 


U svojoj glasovitoj priči o leptiru, Chuang Tse, ujedno jedan od 
najbriljantnijih stilista drevne Kine, izvrsno tumači subjektivi- 
zam i relativizam Taoizma: 


Jednom sam ja, Chuang Chou, sanjao da sam leptir, i bio sam sre- 
tan poput leptira. Bio sam svjestan da sam posve zadovoljan sa 
sobom, no nisam znao da sam Chou. Najednom se probudih, i eto 
me, očito Chou. Ne znam je li to bio Chou, koji je sanjao da je leptir, 
ili leptir, što sanja da je Chou. Između Choua i leptira mora da je 
neka razlika. (No jedan može biti drugi) Ovo se zove transforma- 
cijom stvari. 


Njegov je skepticizam i relativizam snažno iskazan i u ovoj priči: 


Nieh Ch'iieh upita Wang Ia: »Znaš li u kojem su pogledu sve stvari 
ispravne?« 

»Kako mogu znati?« — odgovori Wang I. 

»Znaš li da ne znaš? 

Wang I reče: »Kako mogu znati?« 

»Zar onda nijedna stvar nema znanja?« 

»Kako mogu znati?« — odgovori Wang I. »Usprkos tome, pokušat 
ću ti reći. Kako se može znati da ono što zovem znanjem nije za- 
pravo neznanje, i da ono što zovem neznanjem nije zapravo znanje? 
Dozvoli da te upitam ovo: Ako čovjek spava na vlažnom mjestu, 
dobit će bolove u bedrima, osušiti se i umrijeti. Je li to tako i za 
jegulje? Ako čovjek živi na stablu, uplašit će se i drhtati. Je li to 


? Buddha 

tako i za majmune? Koji od ovih triju zna, kakvo je mjesto dobro 
za život? Ljudi jedu povrće i meso, a srna jede nježnu travu. Stonoge 
uživaju u zmijama, a sove i vrane vole miševe. Koji od ovih četiri 
zna za ispravni okus? Majmun se pari s psoglavom majmunicom, 
a srndać sa srnom, i jegulje s ribama. Mao Chiang i Li Chi ljudi 
su smatrali ljepoticama, no kad bi ih spazile ribe zaronile bi duboko 
u vodu, ptice bi se vinule visoko u zrak, i srna bi otrčala. Koji od 
ovih četiri poznaje pravu vrst ljepote? S mojeg su stajališta načela 
čovječnosti i pravednosti i načela pravednog i nepravednog zbrka- 
na i konfuzna. Kako da znam razliku među njima? 


U nastavku ovog antikonfucijanskog teksta Chuang Tse tumači 
taoistički izlaz: 
»Ako ti ne znaš što je blagotvorno, a što štetno« — reče Nieh Ch'iieh 
— »znači li to, da i savršeni čovjek ne zna? 
»Savršeni je čovjek duhovno biće« — reče Wang I. »Čak da oceani 
izgore, ne bi mu bilo vruće. Čak ako se velike rijeke smrznu, neće 
mu biti hladno. I čak kad bi strašna grmljavina slomila planine, 
i kad bi vjetar krenuo da prevrne more, on se ne bi uplašio. Kako 
je takav, on uzjahuje na oblake i snage neba, jaše na Suncu i Mje- 
secu, i plovi iznad četiriju mora. Na nj ne upliva ni život ni smrt. 
Koliko manje mogu takve stvari kao korist i šteta?« 


Mahayana budizam. Samom riječi mahayana, velika ko- 
la, mahayanisti žele izraziti razliku svog puta od puta ortodok- 
snijeg theravada budizma (koji mahayanisti zovu hinayana, ma- 
la kola); on je za širi krug, a ne samo za odabranu elitu. Za 
theravadiste, mahayanisti su odstupili od izvornog Buddhina 
učenja; za mahayaniste, hinayanisti Buddhino učenje tumače su- 
više bukvalno, formalno i skolastički. U aktualnoj terminologiji, 
theravadisti su dogmatičari a mahayanisti revizionisti. 


Na putu prema ulasku u nirvanu*, theravada traži potiskivanje 
i gašenje svih strasti i žudnja, jer one neizbježno vode produže- 
nju patnje u idućim životima. Tko zbog osjećaja obaveze prema 
porodici ne može prihvatiti asketski život redovnika, može se 
jedino nadati da će slijedeći Buddhino učenje u idućem životu 
biti rođen pod povoljnijim okolnostima, koje će mu možda omo- 
gućiti da postane redovnik-asketa. Mahayana je »liberalnija« i 
»demokratičnija«: ne traži potpunu anihilaciju žudnji, već samo 
njihovo odvajanje i oslobađanje od kočnica sebičnosti, i usmje- 
ravanje prema općeljudskom; nije nužno asketsko odricanje, već 
intuitivno razumijevanje Buddhina učenja. 
*D. T. Suzuki ističe da oko toga pojma često postoji nesporazum: 
..kad govorimo o nirvani zamišljamo da postoji neka takva stvar ...kao 
u slučaju nekog stola ili neke knjige. Nirvana, međutim, nije drugo do li 
jedno stanje duha ili svijesti kad stvarno transcendiramo relativnost — 
svijet rađanja i umiranja. 


Dakako, i ovo može biti neispravno shvaćeno ako npr. ne znamo što se tu misli 
pod »stanje duha ili svijesti«. 

Svrha je školovanja jedino u tome, da se uklone ograde koje odje- 
ljuju čovjeka od čovjeka. Drugim riječima, razlikovanje između on 
i ja bit će uklonjeno kad smo istinski školovani. 

Nakane Tori (rođ. 1694) 


Čak i zgažena trava ili srušeno stablo ili razbit kamen stvara nam 


tugu, jer osjećamo da su u našem duhu. 
Oshio Chusai (rod. 1793) 


Arhat jest onaj, koji je zahvaljujući moralnim naporima kroz 
krug mnogobrojnih rađanja, života i umiranja pročišćen, u sta- 
nju prosvijetljenosti. Da bi ovo postigao, da bi se približio tome 
cilju, svatko se mora truditi sam; drugi ga na to može jedino 
nagovarati i poticati. Arhat je idealna figura theravade. 


Mahayani je to Bodhisattva koji, iako prosvijetljen, dobrovoljno 
odlaže svoj ulazak u nirvanu, prijelaz na »drugu obalu« iz sam- 
sare, kruga rađanja i umiranja, da bi i drugim ljudima aktivno 
pomogao da postignu isto. U nekoj — iako dalekoj i gruboj — 
analogiji, mahayana se prema theravadi odnosi donekle slično 
kao kršćanstvo prema judaizmu. 


Evo i jedne hotentotske pjesme: 


PJESMA ZA SUNCEM ŠTO JE NESTALO IZA KIŠNIH OBLAKA 
Vatra tamni, drvo postaje crno. 

Plamen se gasi, nad nama je nesreća. 

Bog odlazi u potragu za Suncem. 

U ruci mu bliješti duga, 

luk božanskog lovca. 

Čuo je jadikovke svoje djece. 

Prolazi Kumovskom slamom, skuplja zvijezde. 
Brzim ih rukama gomila u košaru, 

gomila ih brzim rukama, 

poput žene što skuplja guštere 

i gomila ih u svoj lonac, gomila ih 

sve dok se lonac ne prelijeva gušterima, 

sve dok se košara ne prelijeva svjetlom. 


Prema D. T. Suzukiju, postoje dva stupa koja podupiru veliku 
zgradu budizma; mahaprajna, Velika mudrost i mahakaruna, 
Veliko milosrđe. Mudrost izvire iz milosrđa i milosrđe iz mudro- 
sti, jer ovo dvoje jest jedno. 


Prema jednoj drugoj paraboli, mahaprajna i mahakaruna dva 
su krila jedne ptice; jednim samim ona ne bi mogla letjeti. 
D. T. Suzuki veli: 


Jedan od kineskih prijevoda LankaAvatare započinje: »Mahaprajna 
je apsolutna karuna.« Kad sam to pročitao, rekao sam, »to je bit 
mahayana učenja«. U theravadi ego je sunyata. U kršćanstvu taj ego 

treba da bude razapet, no u budizmu atman nije ništa; stoga nema 
potrebe da ga se razapinje. S tim je Ništa theravada bila zadovoljna, 
no kasnije se pitalo, ako atman nije ništa, što je to ništa? Kasniji 
su budisti to nazivali sunyata, ništavnost, ne u negativnom već po- 
zitivnom smislu. Tako praznina ili sunyata nije negacija već afir- 
macija. Promjena je negacija i raniji su budisti isticali negativnu 
stranu, to jest stranu što se mijenja ili ego. No kasnije, kad je to 
ništa postalo predmetom mahayana misli, prešlo je u nešto, no ne 
u njegovu relativnom smislu. To je fundamentalna afirmacija. Kad 
je jedan zen-majstor bio upitan »kamo se jedno vraća?« i odgovorio 
»Sedam funti lana«, on je upravo uputio na doživljaj u svakodnev- 
nom životu. Tako jedinost nije trebalo prognati nekamo kuda ne 
možemo doprijeti, već je donesena usred svakodnevnog života. Kad 
sretnem prijatelja i pozdravim ga i on mene pozdravi, Jedno se ili 
Ništa već giblje u svojem dinamičkom aspektu. To je karuna no ta 
karuna nije nešto što bi trebalo specifično ekstrahirati za nas iz 
našeg života da bi se o njem reklo »to je karuna koju moramo 
izvršavati«. Karuna je način kako živimo aktivni život. Kada to pre- 
stanemo i mislimo o njoj, ona prelazi u nešto specifično ekstrahi- 
rano iz svakodnevnog života i postaje posebni predmet misli; tada 
pitamo gdje ulazi karuna? No mi je izvršavamo svakog trenutka. 


Na drugom mjestu isti autor piše: 


Za mahayaniste je Buddha ne samo prirodno i povijesno ograniče- 
no biće, već biće koje nadilazi sve oblike kauzalne determiniranosti, 
i koje stoga može poprimiti bilo koji oblik postojanja, već prema 
postojećim uvjetima. Mahayanisti ovu točku smatraju jednom od 
najčvršćih pozicija svog filozofskog sustava. 


U filozofiji mahayana budizma nailazit ćemo uvijek ponovno na 
izreke poput ovih: 


»Identitet je različnost. Različnost je identitet.« 
»Oblik je praznina.« 


Na što se one odnose? Na sve. U van Goghovu Koscu u žitnom 

polju* ne samo da Sunce žari nad zrelim žitom, već je i Sunce 

sazrelo nad užarenim žitom, i prirodu koju učenjak rascjepkava, 

umjetnik je opet stopio u jedno, u jedinstven doživljaj, u sam 

Život. 

R. H. Blyth veli: 
Paradoks je duša religije kao i poezije, a gdje nije priznat ili je 
anatemiziran, religija se gubi u dogmi, a poezija u sentimentalnosti. 
Nadalje, učenje mahayane o ekvivalentnosti fenomenalnog i nume- 
nalnog svijeta pruža orijentalnom duhu onaj čudan spoj spiritual- 
nosti i praktičnosti, koji je najočitija značajka kineske umjetnosti 
i japanskog haiku. To je ovaj svijet, a ipak to nije ovaj svijet. Ne 


*Br. 618 po van Oestovu katalogu. 

upućuje na neki svijet drugačiji od ovog, na apsolutno; to je ovaj 
svagdanji svijet viđen po prvi put onakav, kakav zaista jest, obita- 
vališta Buddha (a playground of Buddhas). 


U svojoj The Perennial Philosophy A. Huxley piše: 

Literatura mahayane i naročito zen budizma jest ta, u kojoj nala- 
zimo najbolji prikaz psihologije čovjeka za koga su samsara i nir- 
vana, vrijeme i vječnost, jedno te isto. Možda sustavnije nego ijedna 
druga religija, budizam Dalekog istoka uči put spiritualnom znanju 
u njegovoj punini i na njegovim vrhuncima, u svijetu i kroz svijet, 
i u duši i kroz dušu. U tom se kontekstu može ukazati na izvan- 
redno značajnu činjenicu da je neusporedivo pejzažno slikarstvo 
Kine i Japana u biti bilo religiozna umjetnost inspirirana taoizmom 
i zen budizmom; u Evropi, naprotiv, pejzažno slikarstvo i poezija 
»obožavanja prirode« bile su svjetovne umjetnosti koje su se uzdigle 
kad je kršćanstvo bilo u nazadovanju, i dobivale malo ili ništa in- 
spiracije od kršćanskih ideala. 


Zen. »Značajna je činjenica« — kaže D. T. Suzuki — »da su sve 
ostale budističke škole ograničile svoj utjecaj gotovo isključivo 
na duhovni život našeg naroda. Zen je pošao dalje od toga. Zen 
je prožeo svaku fazu kulturnog života u Japanu.« 


Zen budizam je nastao kao sinteza taoizma i mahayana budiz- 
ma, i razvio se u nešto što je bitno više od superpozicije tih dviju 
njegovih komponenata. Legendarni osnivač zena je njegov prvi 
patrijarh Bodhidharma, koji je u VI stoljeću prešao iz Indije u 
Kinu. Prema ortodoksnom zenu (kad bi ovakav termin uopće bio 
dopustiv), Bodhidharma je dvadesetiosmi patrijarh počevši od 
Buddhe, i upravo zen je taj koji je sačuvao bit izvornog Buddhina 
učenja, u direktnoj predaji od samog Buddhe. Historijski je tek 
Hui Neng (umro 713), šesti patrijarh počevši od Bodhidharme, 
velika i markantna ličnost kojom zen postaje više manje ono, što 
je bio u Kini za vrijeme Tang i Sung dinastija. Kasnije, kad je 
u Kini gotovo odumro, zen se dalje razvijao u Japanu, koji je, 
kao ranije Kina, dao plejade velikih zen majstora. U Japanu zen 
i danas cvate, iako, možda, općenito više nije na onom nivou 
snage, izvornosti, vitalnosti i originalnosti kao što je to bio u Kini 
od — recimo — sedmog do trinaestog stoljeća. 


Stopivši u jednu cjelinu dubinu indijske meditacije i direktnost 
kineske praktičnosti, pročišćen i oplemenjen japanskom stro- 
gom jednostavnošću, '* zen je postao putom doživljavanja života, 
koji se u novije vrijeme probio i na Zapad, naročito do zapadnog 


" Karakteristično je npr. da japanska riječ kirei znači istodobno i »lijep« i »čist«. 

intelektualca kojeg filozofski sustavi njegove vlastite kulture vi- 
še nisu mogli zadovoljiti! 


Odbacujući (u načelu) vrijednosti (budističkih) svetih knjiga, ne 
prezajući ni pred paljenjem drvenih Buddhinih statua — ako 
nam ustreba da se ogrijemo — zen objavljuje da je: 


Posebna predaja izvan svetih knjiga, 

Nezavisna o napisanoj ili izrečenoj riječi; 
Neposredno ukazivanje na Duh u svakome od nas, 
Gledanje u vlastitu prirodu, čime postajemo Buddhe.'? 


Zen po svojoj prirodi prkosi pokušaju da bude adekvatno opisan, 
jer insistira na inkomunikabilnosti riječima svojih najdubljih 
spoznaja i doživljaja. Prema jednoj kineskoj izreci, zen je nešto 
»okruglo što se kotrlja, sklisko i glatko« — to jest (riječima) neu- 
hvatljivo. 


D. T. Suzuki veli: 


Novac predstavlja dobro koje ima realnu vrijednost, ali mi smo 
toliko navikli na novac, da njime rukujemo kao da je to vrijednost 
sama. Riječi su poput novca. Zen majstori to znaju; odatle njihova 
uporna i često nasilna opozicija prema riječima i intelektu koji radi 
isključivo s riječima. 
Zen emfatički i kategorički odbija odgovor na pitanje: »Što je 
zen?« 


»Zen, iako daleko od toga da bi bio neodređen, po definiciji se 
ne može definirati, jer on je aktivno načelo samog života.« (R. 
H. Blyth). 


Hi, riječima jedne stare pjesme: 


Motrimo li ga, ne možemo ga vidjeti; 
Osluškujemo li ga, ne možemo ga čuti. 
No ako se njime služimo, neiscrpan je. 


"" Današnji interes za zen na Zapadu rezultat je prvenstveno — a ne bi bilo 
pretjerano reći ni: gotovo isključivo — djelovanja jednog jedinog čovjeka: pro- 
fesora Daisetsu Teitaro Suzukija. Izvanredno vitalan i aktivan do konca svog 
dugog života od devet i po decenija, D. T. Suzuki napisao je stotinjak knjiga 
na japanskom jeziku, tridesetak na engleskom, i pored toga velik broj članaka, 
eseja, rasprava i kraćih prikaza. Znatan dio života proveo je u Sjedinjenim 
Državama Amerike; bio je oženjen Amerikankom. Vladao je nizom evropskih 
i azijskih jezika, i djela koja je izvorno napisao na engleskom vrijedna su i 
s literarne strane, a ne samo kao izvrsne prezentacije zena. Daleko najbolji 
ne-japanski poznavalac haiku poezije profesor R. H. Blyth, koji je i sam proveo 
četrnaest godina u zen budističkim samostanima u Koreji, posvetio je seriju 
svojih knjiga o povijesti zena »D. T. Suzukiju, najvećem Japancu ovog stoljeća«. 


Usporedi riječi majstora Eckharta: »Oko kojim vidim Boga jest oko kojim Bog 
mene vidi.« 

Poučavanje može jedino pomoći na putu prema neposrednom 
sagledavanju života, kao što — prema jednoj za zen omiljenoj 
usporedbi — prst može samo pokazati gdje se Mjesec nalazi, a 
bila bi fatalna pogreška da prst, koji pokazuje Mjesec, zamije- 
nimo s Mjesecom samim. Učitelj postavlja učeniku pitanja, naiz- 
gled apsurdna, isprazna i besmislena, o kojima učenik razmišlja, 
bezuspješno i bezizgledno tražeći racionalni odgovor, dok ko- 
načno na rubu očaja i nemoći ne »skoči u bezdan« i oslobodi 
se tiranije intelekta, dedukcije, logike i svega onog racionalnog 
rasuđivanja, koje mu je dotle zarobljavalo duh i blokiralo put 
direktnoj spoznaji. Jedno od takvih pitanja, koan kako se zovu, 
jest: »Kad dvije ruke pljesnu jedna o drugu, čuje se zvuk. Što je 
zvuk jedne ruke?« 


G. C. Chang pišući o koanu veli: 


Koani govore o padu sazrelih »jabuka«, no oni nisu biografije 
tih jabuka, kojih su životne povijesti duga priča radosti i žalosti, 
užitka i boli, borbi i gorkih nastojanja. Zen-majstor trese stablo ja- 
buke i sazrelo voće pada: no na granama što se njišu ostat će ne- 
zrelo voće. 


Čak i jedna psihoterapeutska metoda koja se razvila u Japanu, 
ne ide za smirivanjem pacijenta koga muče psihoze već naprotiv 
nastoji na njihovu potenciranju, sve dok se ne »slome« i bolesnik 
ne »preskoči« barijeru koja ga je mučila, umjesto da se povlači 
od nje. Zanimljivo je da A. Huxley u svojim The Doors of Per- 
ception opisuje kako mu se, dok je bio pod djelovanjem meska- 
lina, jedan zen budistički mondo, dijalog učitelja i učenika — koji 
mu se pod normalnim uvjetima učinio posve besmislenim — 
sada učinio jasnim i očitim poput nekog teorema euklidske geo- 
metrije. 


U predgovoru jednoj antologiji Suzukijevih eseja njegov osobni 
poznavalac B. Phillips veli: 


Za zen sam život nije nešto što treba promatrati i objektivno razu- 
mjeti. Razumjeti znači stajati po strani. Objektivno stajalište moti- 
virano je željom za dominacijom, i redukcijom objekta na dio, koji 
se može svladati. Razumijevanje, nasuprot ljubavi, jednosmjerni je 
odnos, osvajački akt u kojem vlastiti bitak zadržavam netaknutim, 
i ostajem kapetan svega nad čime imam pregled. Čovjek dobiva 
čitav svijet ako ga tako objektivira, no gubi duh stvari — a koja 
je korist od toga? To je ono što je Mefisto ponudio Faustu, čime 
sotona stalno maše pred očima sviju ljudi: moć na račun realnosti. 
Odnositi se prema svijetu objektivno jest odnositi se prema njemu 
apstraktno, a život je čovjeka tada sve više zasićen nerealnošću.Nije 
li to krajnji razlog za isprazni kvalitet koji karakterizira toliko mno- 
go toga u modernom životu? Tehnološko je društvo produkt čisto 
apstraktnog odnosa prema životu. Njegovi su trijumfi djelo intelek- 

ta upravljenog prema osvajanju, i nije čudo da su produkti tehno- 
logije na kraju duboko nezadovoljavajući. 


Sigurno je da je zen jedan pogled na svijet, jedan sustav doživ- 
ljavanja života, jedan put života, koji je jedinstven u kulturnoj 
povijesti čovječanstva i koji je, u smjeru kojim je pošao, dopro 
do krajnjih mogućnosti ljudske spoznaje i doživljaja. 


Za zen nije toliko bitna dhyana, meditacija koliko prajna, intui- 
cija — iako sama riječ »zen«, dolazi od kineskog chan a ova od 
sanskrtskog dhyana. 


Lijepu ilustraciju nadmoćnosti »intuicije« nad »razumom« daje 
jedna religiozna pjesma afričkog Akan plemena: 


STVORITELJ 


Staza prelazi preko rijeke; 

rijeka prelazi preko staze. 

Koja je starija? 

Napravili smo stazu i našli rijeku; 
rijeka je od odavna, 

od stvoritelja svemira. 


Zen je beskompromisan u zahtjevu neposrednosti i spontanosti 
doživljaja. U jednoj pjesmi kaže se: 


Mjesec nema namjere da bilo kuda baci svoju sliku, 
Niti jezero izražava želju da mu Mjesec bude gostom. 
Kako vedro i tiho miruje voda Hirosawe! 


Traktat Hsinhsinming (Shinjin Mei) kineskog zen majstora iz VI 
stoljeća Seng Ts'ana (japanski: S6san) započinje ovako: 


Savršeni Put ne zna za teškoće, 

on jedino odbija odabiranje. 

Oslobođenu mržnje i ljubavi, 

potpuno se otkriva, u punoj jasnoći. 

Samo poput vlasi razlika, 

i Nebo i Zemlja razdvojeni su dubokim ponorom. 
Želiš li ga vidjeti pred vlastitim očima, 

nemaj određene misli ni za nj, ni protiv ičega. 
Sukob čežnje i gađenja, 

to je bolest duha. 

Ne poznavajući duboko značenje stvari, 
uznemirujemo bez razloga (iskonski) mir duha. 
Savršenu poput velikog prostranstva, 

Putu ničeg ne nedostaje, ničeg ne pretiče. 
Zaista, poradi našeg prihvaćanja ili odbijanja, 
ne posjedujemo takvost stvari. 

Ne slijedi Doktrinu Praznog 

niti obitavaj s njome. 

Ako je duh smiren, 

neispravna gledišta nestaju sama od sebe. 

Kad je zaustavljena aktivnost i postignuta pasivnost, 
ova je pasivnost opet stanje aktivnosti. 


»Nema razlike između prosvijetljenog i neprosvijetljenog čovje- 
ka« — kaže zen — »no samo prosvijetljeni zna da je tako.« Zen 
je »anti-intelektualan« utoliko, što odbacuje analizu i dedukciju 
kao sredstvo i metodu spoznaje: ova po njemu treba i može biti 
jedino direktna, bez posredstva intelekta koji bi je nužno defor- 
mirao. Krajnji cilj dugih i teških vježbi je doživljaj satorija, pro- 
svjetljenja (enlightenment, Erleuchtung), momentanog sagleda- 
vanja života u njegovoj punini i sveobuhvatnosti, u kojem onaj 
koji ga doživljava, po riječima R. H. Blytha »vidi život kao što 
pjesnik vidi rascvjetano drvo«. Po B. Phillipsu, satori je »mistično 
vjenčanje sa životom«. 


Velikom doživljaju Velike ljepote i Velike istine može, mora pret- 
hoditi i Velika bol. Satori je porod, porod samoga sebe. »Jednim 
sam udarcem smrvio spilju utvara« kaže zen. 


D. T. Suzuki veli: 


Kad čovjek dođe do ruba, obuzet će ga strah pred skokom, no neki 
će ga poticaj tjerati dalje. Trenutak kad odluči odbaciti svoj strah 
upravo je trenutak kada skače... 

Čovjek misli da skače u ponor bez dna, no kad je skočio nalazi kako 
se podiže cvijet lopoča da bi ga dočekao. To je silaženje isto tako 
kao i uzlaženje. 


Zen je »Biti Buddha, u čemu su sve kontradikcije i smetnje uz- 
rokovane intelektom potpuno harmonizirane u jednom jedin- 
stvu višeg reda.« (D. T. Suzuki) 


Satori je i opet po svojoj prirodi riječima inkomunikabilan: maj- 
stor zena može voditi učenika putem koji će mu olakšati da 
postigne satori, ali on ne može drugome rastumačiti u čemu se 
satori sastoji — kao što ni slikar ne može rastumačiti ljepote 
Cezanneove ili Gauguinove palete nekome koji je od rođenja 
slijep za boje, i kao što glazbenik ne može rastumačiti veličan- 
stvenosti Beethovenovih simfonija ni Bachovih fuga nekom koji 
je od rođenja gluh. »Opisi« doživljaja satorija samo su metafore 
a nipošto adekvatne deskripcije. Nešto ćemo saznati npr. iz Ha- 
kuinovih'* spisa o njegovom doživljaju satorija i iz Suzukijevih 
eseja o satoriju — ali sam satori time nikad neće biti opisan ni 
izrečen ni prenesen na drugog koji ga sam nije doživio. Na ta- 
kvog neće preći ni Rembrandtov »satori« s njegova posljednjeg 
autoportreta, ni onaj Leonarda da Vinci s Monna Lisa Gioconde. 
'5 1685-1786; jedan od najvećih japanskih zen-majstora. 

Kako kažu majstori zena, učitelj ne može utažiti učenikove gladi 
ako ovaj sam ne jede, niti njegove žeđi ako učenik sam ne pije. 


Zapise bljeska »satorija« naći ćemo posvuda, a ne samo u kine- 
skih i japanskih zen-majstora. U jednoj staroj religioznoj pjesmi 
afričkog Yoruba plemena nailazimo npr. na stihove: 


Ohoho — otac smijeha. 
Oko mu je puno radosti 
Miruje u nebu poput roja pčela. 


Sigurno je da satori nema mnogo veze s transom ili halucina- 
cijama pod utjecajem droga (meskalin, LSD). Zato, koliko god 
opisi doživljaja u takvu stanju jednog A.Huxleya ili A. Wattsa 
svakako jesu interesantni i vrijedni kao dokumenti, oni ostaju 
beskrajno daleko od onog o čemu govori D. T. Suzuki.“ 


Isto je tako satori i zen uopće daleko od suhoparnog i mrtvog 
školsko-akademskog »square zen« (kako ga zove A. Watts) pro- 
fesionalnih profesora, analitičara i povjesničara" a, s druge stra- 
ne, i od tzv. »beat zen« grupacija poput beatnika i hippija. 


C. Humphreys piše o zenu: 


Zen je apoteoza budizma. Taj neposredni napad na tvrđavu istine, 
bez oslanjanja na pojmove (Boga ili duše ili spasenja), ili upotrebu 
svete knjige, obreda ili zavjeta, jedinstven je. Istina je da škola zena 
upotrebljava »sredstva« ili »metode« (sanskrt: upaya, japanski: ho- 
ben) da bi postigla svoj cilj, i pojmovi su potrebni da se objasne 
granice pojmovne misli. Neke od svetih knjiga mahayane, kao Lan- 
kavatara sutra i Dijamantna sutra, studiraju se u zen samostanima 
i održavaju se »službe« čitanja i molitve sutra. No nikakvo takvo 
sredstvo nije nužno, a sva su ona podjednako prezrena i smatra 
se da nemaju bitne vrijednosti. Zaista, tehnika je zena tako žestoka 
i u tolikoj mjeri prezire uobičajeni aparat religije, da se sumnjalo 
je li zen uopće budistička škola. Sigurno je da on čini školu sam 
za sebe, i teško ju je smjestiti u područje budizma. 


Z. Shibayama također na jednom mjestu piše: 


Danas u Japanu ima mnogo ljudi koji inzistiraju na razlici zena 
kao budističke škole i istinskoga zena samog. Oni smatraju da zen 
kao samu Istinu, u najširem smislu, valja razumjeti i upotrebljavati 


'* Uostalom, i dio suvremene filozofije i umjetnosti je doživljavanje uz »drogu« 
intelekta: »uklanjanje« eshatoloških problema, njihovim ignoriranjem, »ukla- 
njanje« figurativne ljepote njenim negiranjem. 

Mnoge studije i sudovi o zenu na Zapadu, čak i od inače izvrsnih autora i 
poznavalaca Japana, kao što je npr. Sir G. Sansom, ne pogađaju cilja, i da 
nije bilo pojave ličnosti dr Suzukija vjerojatno danas o zenu ne bismo imali 
bitno bolju sliku negoli ranije generacije Zapada. Ni spisi poput E. Frommovog 
o zen budizmu i psihoanalizi sa stajališta zena nisu prihvatljivi u onom smislu 
kako su zamišljeni, kolika god inače nesumnjivo bila njihova vrijednost. 

čitavo čovječanstvo jer to pomaže u izgradnji i profinjenju ličnosti 
pojedinca i može misao učiniti dubljom. 


— i dalje, u istoj knjizi (A Flower Does Not Talk): 


.. zen treba podrazumijevati nezavisnim od zen škole budizma. Zen 
ne pripada inkluzivno i ekskluzivno zen školi budizma. Vjerujem 
da je zen univerzalna istina što donosi istinsku mudrost i mir na- 
rodu svijeta. Svaka bi se religija i kultura trebala poslužiti svakom 
spiritualnom vrednotom što je zen može ponuditi. 


Ipak, M. O'C Walshe ima pravo kad piše: 


Možda je (zen) čak, kao što se kadšto tvrdi, cvijet budizma. No cvi- 
jetu je potrebno korijenje da bi rastao. Korijeni su zena ona osnov- 
na načela koja su zajednička svim školama (budizma). 


Slično misli i Č. Veljačić u predgovoru našem prijevodu jedne 
knjige eseja D. T. Suzukija i E. Fromma: 


... Za zen kao izraz budističke misli prva pretpostavka ostaje ne- 
sumnjivo sadržana u prvoj velikoj istini od čijeg je otkrića pošao 
sam Buda: Život je patnja zato jer je svijest o njemu tek vječni tok 
neizvjesnosti zbog nepostojanosti i nepostojanja bilo kojeg sebe. 
Problem zena je konačno problem etičke i ontološke ravnoteže u 
toj prvobitnoj otuđenosti sebe u doživljaju bola. 


Izvan tih granica ne bi bilo objektivnog opravdanja da u zenu tra- 
žimo odgovor na pitanja o čovjeku i društvu. 


R.H. Blyth razliku između »običnog« budizma i zen-budizma vidi 
ovako (s čime se, dakako, ne bi složili ni svi budisti ni svi zen- 
-budisti): 


... Iako »ja« (self), sebični ja (selfish self) mora nestati, emocija ostaje 
i ta je emocija ljubav. Ovdje je i susret i točka rastanka zena i 
običnog budizma. Obični nas budizam uči da ljubimo sve stvari što 
postoje. Zen veli, »Riješi se sebe (self) i djeluj po Sebi (Self)!« To je 
poput dviju strana planine koje se, kako god rastavljene na podno- 
žju, sastaju na vrhu. Postoji i ta razlika da je zen kratka strana ali 
veoma strma. Strana je običnog budizma duga, uspon postupan. No 
ipak, one su na kraju iste... 


Put zena zahtijeva od onog koji ga je odabrao veliku vjeru, veliku 
sumnju i veliku hrabrost. 


U nemogućnosti da se riječima izrazi adekvatno, zen pribjegava 
paradoksu, »besmislici«, pa i fizičkoj grubosti" — oni će, možda, 


'“ Nerijetko se spominju udarci šakom ili štapom, bolno tordiranje nosa itd. 
Navodi se i rezanje prsta koje je dovelo do prosvjetljenja. Prema jednoj priči 
Bodhidharma si je odrezao očne kapke (zato na portretima ima okrugle očne 
jabučice), da kod meditiranja ne bi zaspao (a na mjestu kamo ih je bacio po 
legendi je nikao čaj — on čovjeka drži budnim). 

udarcem i šokom pomoći učeniku da preskoči zapreku koja se, 
nagomilana iluzornim znanjem i besplodnim logičkim rasudđiva- 
njem, ispriječila pred njegovim iskonski čistim duhom: 


.. Naša je priroda iskonski čista... Vlastita je priroda uvijek čista, 
upravo kao što Sunce i Mjesec uvijek sjaje. Jedino onda kad su 
zamračeni oblacima sjaj je iznad a tama je ispod, i Sunce, Mjesec 
i zvijezde ne mogu se vidjeti. No kad najednom dune povjetarac 
i rasijera sve oblake i vihor, svi su događaji bogato razastrti pred 
nama, pojavljujući se svi zajedno. 

Hui Neng, Liu Tsu Tan Ching 


Veliki japanski zen-majstor Ikkyu jednom je napisao: 


Tako dugo dok nisam želio zaboraviti, stalno sam zaboravljao. Sa- 
da, kada sam zaboravio, više ne zaboravljam. 


Da bi se donekle osjetio »okus« metode i učenja zena, bit će 
možda od koristi izbor nekoliko »anegdota« i izvadaka iz zen 
tekstova majstora zena. Mnogi od tih postaju manje »nerazum- 
ljivi«, ako odgovor na neko pitanje nastojimo shvatiti kao odgo- 
vor ne na samo pitanje kakvo jest, već na onu situaciju, na onu 
dilemu, koja je bila poticaj da se pitanje postavilo. 


Car Wu zemlje Ryo upita učitelja Bodhidharmu: 

— Što je prvo načelo svete istine? 

— Prostranstvo, ne svetost — odgovori Bodhidharma. '" 

— Tko si ti koji stojiš pred nama? — upita car. 

— Ne znam — reče Bodhidharma. 

Car ne razumije, i Bodhidharma pređe rijeku i pođe u Gi. 


Neki je čovjek idući preko polja susreo tigra. Poče bježati, a tigar 
za njim. Došavši do jednog ponora, uhvati se za korijen divlje loze 
i baci se preko ruba. Tigar je odozgo dahtao na njega. Dršćući, 
čovjek pogleda dolje, odakle je, iz duboka, drugi tigar čekao da ga 
poždere. 


Dva miša, jedan bijeli i jedan crni, počeše malo pomalo glodati lozu. 
Čovjek spazi pored sebe opojnu jagodu. Držeći jednom rukom lozu, 
drugom ubere jagodu: Kako je bila slatka! 


Riko, visoki državni službenik T'ang dinastije, upita Nansena: 

— U davno doba neki je čovjek držao gusku u boci. Rasla je sve 
veća i veća dok više nije mogla izaći iz boce; on nije htio razbiti 
bocu niti je htio pozlijediti gusku — kako biste je vi izvadili? 
Majstor poviče: — O službeniče! 

na što Riko smjesta odgovori: — Da! 

— Eto, ona je vani! — reče Nansen. 


"" Medu apokrifnim izrekama što se pripisuju Kristu ima i ova: kad su ga uče- 
nici zapitali »Kad ćeš nam se prikazati, kad ćemo te vidjeti?«, odgovorio im 
je »Kad budete goli i bez srama«. 

Neki redovnik upita Suibija: 

— U čemu je značenje toga da je prvi patrijarh prešao u Kinu?" 
— Pričekaj dok ne bude nikoga u blizini, pa ću ti reći — odgovori 
Suibi. 

Zatim odoše u vrt i redovnik reče: 

— Ovdje nema nikoga. Molim te, reci mi. 

Suibi pokaže na bambuse govoreći: 

— Ovaj je bambus izrastao tako visok, a onaj je sasvim kratak. 


Hyakujo je šetao šumom s jednim učenikom, kad neki zec, kome 
su se približavali, pobježe. 

— Zašto zec bježi od tebe? — upita Hyakujo. 

— Jer me se boji. 

— Ne — reče majstor — on bježi jer je u tebi instinkt ubijanja. 
— Što je bitna točka budizma? 

— Ako je nemaš, ne razumiješ je. 

— Ima li ikoji daljnji obrat ako se ovako nastavi? 

— Bijeli je oblak slobodan da plovi gdje poželi — nebo je beskrajno 
prostrano. 


Baso reče jednom redovniku: »Ako vidim da imaš štap, dat ću ti 
ga. Ako vidim da nemaš štapa, oduzet ću ti ga«. 


Joshu upita redovnika koji se po prvi put pojavio u dvorani: 
— Jesam li te ikad ranije ovdje vidio? 

— Ne, majstore, niste — odgovori redovnik. 

— Onda evo ti šalica čaja — reče Joshu. 

Okrenuvši se drugom redovniku, Joshu upita: 

— Jesam li te ikad ranije ovdje vidio? 

— Jeste majstore, dakako da jeste! 

— Onda evo ti šalica čaja. 

Kasnije, redovnik upravitelj samostana upita Joshua: 

— Zašto odgovarate ponudom čaja bez obzira na odgovor na vaše 
pitanje? 

— Upravitelju, jesi li još ovdje? — upita na to Joshu. 

— Naravno, majstore! 

— Onda evo ti šalica čaja. 


Jedan je zen-majstor neozbiljnim učenicima pričao ovu basnu: 


Kasno jedne noći neki slijepac htjede poći kući nakon što je posjetio 
prijatelja. 

— Molim te — reče prijatelju — mogu li ponijeti sa sobom tvoj 
fenjer? 

— Čemu da nosiš fenjer? — upita prijatelj — S njime nećeš vidjeti 
ništa bolje. 

— Ne — reče slijepac — možda ne. Ali drugi će mene bolje vidjeti 
i neće se zabušiti u mene. 


'* Ovo se smatra ekvivalentnim pitanju o prvom načelu budizma. 


Tako prijatelj dade slijepcu fenjer od papira i bambusovih šiba sa 
svijećom unutra. 

Slijepac ode s fenjerom, i prije nego li je prešao nekoliko metara, 
krak! — netko se zabuši ravno u njega. Slijepac će ljutito: 

— Zašto ne pazite? Što ne vidite ovaj fenjer? 

— Zašto u njemu ne zapalite svijeću? 


Neki je konfucijanski učenjak posjetio jednog zen-majstora i upitao 
ga: 

— Što je najdublja istina zena? 

Majstor odgovori: 

— Vi imate vrijednu izreku u vašim analektama: »Nema ničeg, što 
bih krio od vas«. Tako i zen ništa ne krije od vas. 

— Ne mogu razumjeti — reče učenjak. 

Kasnije su zajedno prošetali planinskom stazom. Divlji je lovor 
upravo cvjetao. Majstor reče: 

—- Osjećate li miris ovog drva u cvatu? 

— Jest, osjećam — odgovori učenjak. 

— Onda — objavi majstor — ništa nisam sakrio od vas. 


Redovnik upita Sekitoa: 

— Što je oslobođenje? 

— Tko te je ikad stavio u okove? 
— Što je Čista Zemlja? 

— Jesi li se ikad zaprljao? 

— Što je nirvana? 

— Odakle si zapao u život-i-smrt? 


Učenici zapitaju majstora: 

— Što će biti s vama poslije smrti? 

— Poći ću u pakao. 

— Ali, smatra se da ste vi veoma svet majstor? 

— Ako ne pođem u pakao, kako da vam pomognem? 


Jedan je redovnik zamolio majstora da se za njega pomoli Buddhi. 
Majstor odgovori: 

— Neću toga učiniti. 

— Vi ste velik majstor pun karune. Zašto mi nećete pomoći? 

— Ja ti pomažem; ne samo tebi već svim bićima, svakog dana, sva- 
kog trenuika. 


Redovnik upita majstora: 

— Što sam ja? 

— Ja 

— Kako biste vi mogli biti ja? 
— To si ti 


" Usp. i citat Grahama Greena uz Issin haiku [367]. 


o Kad bi majstor svoju karunu usmjerio, ograničio na redovnika, to više ne bi 
bila karuna. 

Ja sve dugujem svojem učitelju, jer on mi nikad ništa nije jasno 
rastumačio. ' 


Stiže a da ne podiže noge. 

Propovijeda a da ne miče jezikom. 

Ako ikad vodiš, trebaš znati 

da uvijek ima Netko, tko je pred tobom. 

Vrhunac povrh vrhunca planina bez kraja i konca nad mostom; 
Dugi tok ispod mosta, što teče milje i milje; 

Ima jedan samotni bijeli ždral, 

koji je moj stalni posjetilac u ovom utočištu. 


Poznata je i ova pjesma Fu Ta Shiha: 


Idem praznih ruku, no lopata mi je u rukama; 
Hodam svojim stopalima, no jašem na leđima bika; 
Kad prelazim preko mosta, 

Gle, most teče a ne rijeka! 


No daleko najglasovitija od takvih »zen pjesama« je Hui Nengo- 
va 


Bodhi nije poput stabla, 

Svjetlo zrcalo nigdje ne sjaji; 
Kad od početka nema ničega, 
Gdje da se skuplja prašina? 


kojom je pokazao svoje puno razumijevanje zena odgovorivši 
njome na bitno slabiju pjesmu učenog monaha Shen-hsiua 


Ovo je tijelo Bodhi-stablo,*' 

Duh je poput svjetla zrcala; 

Brini se da uvijek bude čisto, 

Ne dopusti da se na njem skuplja prašina. 


Kad se Sakyamuni rodio, kažu da je jednu ruku podigao prema 
nebu a drugom pokazao prema zemlji, uzviknuvši: — Iznad neba 
i ispod neba, ja sam jedini Poštovani! 


Ummon Bun-en, osnivač Ummonove škole zena, komentira o 
tome riječima: »Da sam bio s njime u času kad je to rekao, si- 
gurno bih ga jednim udarcem dotukao i bacio lješinu u utrobu 
nekog gladnog psa.« No jedan od zen majstora poslije Ummona 
kaže: »Zaista, to je put kojim Ummon želi spasiti svijet, žrtvujući 
sve što ima, tijelo i duh! Koliko zahvalnosti mora da je osjećao 
za Buddhinu ljubav!« 


" Stablo uz rijeku Nairanijana u sjevernoj Indiji, pod kojim je Buddha doživio 
prosvjetljenje (bodhi = prosvjetljenje). 


34 


Program zen-budista izražen u »četiri zavjeta« »apsolutno« je 
ambiciozan: 


Na svijetu je bezbroj bića; mi se zavjetujemo da ćemo ih sve 
osloboditi. 
Na svijetu ima bezbroj strasti; mi se zavjetujemo da ćemo ih 
sve odbaciti. 

Učenja su istine neiscrpna; mi se zavjetujemo da ćemo ih sva 
usvojiti. 

Put je Buddhe neusporediv; mi se zavjetujemo da ćemo njime 
kročiti do kraja. 


Izbor tridesetak izreka iz Zenrinkushu, antologije iz šesnaestog 
stoljeća od oko četiri tisuće izreka skupljenih iz zen, konfucijev- 
skih i taoističkih spisa te kineske lirike; ta se zbirka još uvijek 
čita u zen samostanima: 


Sadeći cvjetove kojima dolaze leptiri, 
Daruma*" kaže: »Ja ne znam. 

Stari bor govori božansku mudrost; 

tajnovita ptica očituje vječnu istinu. 

Samo jedan pestić šljivina cvijeta — 

i tri tisuće svjetova mirišu. 

Podignuto zrno prašine zamračuje nebo; 
mrvičak nečistoće prekriva Zamlju. 

Uzevši jednu vlat trave, 

upotrijebi je kao zlatnog Buddhu od šesnaest stopa. 
Mirno sjedeći i ništa ne čineći, 

proljeće dolazi, trava sama od sebe raste. 
Vrućina ne čeka sunca da bi bila vruća, 

ni vjetar Mjeseca da bi bio svjež. 

Plavi su brežuljci sami od sebe plavi brežuljci; 
bijeli su oblaci sami od sebe bijeli oblaci. 


Guske ne žele ostaviti za sobom svojeg odraza; 
voda nema namjere da zadrži njihove slike. 


Magla što se spušta leti zajedno s divljim patkama; 
vode su jeseni iste boje kao i nebo. 

Želiš li saznati*put uz planinu, 

moraš pitati čovjeka koji njime dolazi i odlazi. 
Voda što je pije krava pretvara se u mlijeko; 

voda što je pije zmija pretvara se u otrov. 


lako se naslanjamo na istu ogradu, 
boje planine nisu iste. 


Ušavši u šumu, on (pjesnik) ne uznemiruje ni vlati trave; 
ušavši u vodu, ne izaziva ni valića. 


** Japansko ime Bodhidharme. 

Od davnine nije bilo dviju staza; 

»oni koji su prispjeli« svi su išli istim putem. 

Da bi se život održao, mora biti razoren; 

kad je u potpunosti razoren, po prvi put nastupa odmor. 
Vjetar popušta, no cvjetovi još uvijek padaju; 

ptica pjeva, a planina čuva još više tajni. 

Ne može se dohvatiti duhom; 

ne može se tražiti pomoću odsutnosti duha. 
Odozgo, ni komadića crijepa da se pokrije glava; 
odozdo, ni palca zemlje da se stane na nij. 

Nema mjesta da se traži duh; 

on je poput stopa ptica na nebu. 

Ako ga ne ubiješ, 

bit ćeš od njega ubijen. 

On (život) je poput mača što ranjava, no ne može raniti sama sebe; 
poput oka koje vidi, no ne može vidjeti sama sebe. 
Ona (istina) je poput tigra, ali s mnogo rogova; 
poput krave, no nema repa. 

Pijetao naviješta zoru u sumrak; 

Sunce je sjajno o ponoći. 

Drveni pijetao kukuriječe o ponoći; 

slamnati pas laje na vedro nebo. 

Opažanje sunca usred kiše; 

vađenje čiste vode iz dubine vatre. 

Kad krava iz Kaishua jede dudovo lišće, 

Nabrekne trbuh konja u Ekishu. 


Možda najdublja ali i najteža izreka zena glasi: »Iluzija je pro- 
svjetljenje; prosvjetljenje je iluzija«. 


Umjetnostiljubav prema prirodi.Slika, kaligrafi- 
ja i pjesma u japanskoj umjetnosti često čine nerazdvojnu cje- 
linu, i pokušamo li ih analizirati svaku posebno, ubili smo tu 
cjelinu, i nećemo o njoj saznati više negoli će o životu saznati 
anatom Koji istražuje, svakog za se, pojedine organe raskomada- 
nog tijela. Isto vrijedi npr. za radnju, glumu, Pe kostime, maske, 
glazbu i inscenaciju klasične japanske no drame. U toj jedinstve- 
nosti umjetničke forme Japan je bliži jedinstvenom prikazu je- 
dinstvenog života negoli Zapad, i možda upravo stoga upravo 
njegovoj umjetnosti najbolje odgovara jedna misao van Meter 
Amesa, naime, da »umjetnost može imati bodhisattva — funkciju 
da pomaže spasiti ljude od toga da budu na pola živi, time da 
vide koliko slobodno i kreativno može biti ljudsko doživljavanje.« 
Posebno o japanskoj umjetnosti isti autor piše: 


2" Strah od smrti (2). 

Sloboda koja se osjeća u umjetnosti ne samo da vodi slobodi u 
životu, već teče iz života u umjetnost. Ovo je jasno u Japanu, u 
utjecaju zena na kulturu kroz umjetnost, i na umjetnost kroz živ- 
ljenje u zenu... naglašujući svjež i živ dinamizam zen-doživljavanja 
i kontinuitet između čovjekova ja slobodnog od oblika, i oblika pri- 
rode i njene sveobuhvatnosti što transcendira oblik. U zen-životu 
i umjetnosti postoji smisao za dubinu, za uzdržanu snagu i bitna 
sloboda. U kulturi prožetoj zenom nemoguće je povući crtu između 
umjetnosti i života, između umjetničkih oblika i umjetničkih asoci- 
jacija, između života unijetog u umjetnost i umjetnosti unijete u 
život i prirodu. Ljubav prema prirodi u Japanu uključuje uzgajanje 
šuma i njegovanje malih vrtova. Drvo u loncu ili na slobodnom bit 
će u rastu vođeno asimetriji, kao da je bijeno vremenom; to je drvo 
čovjek učinio takvim da izgleda da se u tome vidi ruka nečeg većeg 
negoli je čovjek. Staro borovo stablo naslikano na pozadini n6 po- 
zornice ima tu i tamo zakržljalih suhih grana, kao da je prepušteno 
nemaru prirode. Kamenje u vrtu treba da je prekriveno mahovi- 
nom kao da je oduvijek tamo, prostorija za čajnu ceremoniju neo- 
slikana je kao da je prastara. Dijelovi vrta znače više negoli cjelina, 
planirani su tako da ih je nemoguće vidjeti sve odjednom, sugeri- 
raju više negoli je ikad prisutno. Vrtovi Japanaca približuju daleko, 
prostrano, neistraženo; brda, vodopade, šume,... Isto tako u njihovoj 
poeziji, iako je kratka, osjećaj je dubok i počinje osjećajem za go- 
dišnje doba i za druge godine u isto doba. Čak se čini da je trenutak 
sve, on se uzdiže nad danu sliku. To je naročito istina za haiku... 
A opseg u kojem Japanci uživaju u poeziji i pišu je samo je jedan 
od znakova kako je život za njih i umjetnost. 


Japanac voli prirodu, čitavu prirodu kakva jest. Kao objekt koji 
će opjevati ili naslikati, trava ili rusomača nije toga manje do- 
stojna od božura ili krizanteme; glas slavuja nije bitno superio- 
ran glasu žabe, i Japanac ne kaže »žaba krekeće« već »žaba 
pjeva«. Bilje koje mi klasificiramo kao »povrće« nije za njega 
manje lijepo od plodova voća, i nastupa ovome ravnopravno ne 
samo na slikama na papiru i svili već i u životu: jedna vrst kelja 
u loncu uobičajeni je i cijenjeni poklon. 


Uživanje ljepota prirode za nas je izuzetni događaj — u Japanu 
ono stalno prati život čovjeka. Kad cvate trešnja odlazi se na 
motrenje rascvjetalih stabala. Kad japanski pjesnik kaže samo 
»Cvjetovi«, znači da misli na cvjetove trešnje. U jesen, kad se 
krošnje pretvore u šareno more zagasito žutih, smeđih, crvenih 
i zelenih oblaka odlazi se u šume i satima živi s bojama jeseni. 
Čamcem se odlazi na jezero ili more da bi se u njegovoj punoj 
ljepoti gledao puni Mjesec, ili se šeta uz obalu rijeke i gleda 
krijesnice, ili se osluškuje zrikanje cvrčaka na polju. Kad japan- 
ski pjesnik kaže samo »Mjesec« znači da misli na »žetveni« Mje- 
sec oko 22. rujna (15. kolovoza po mjesečevu kalendaru), jer je 
tada najljepši puni Mjesec. Nije ništa neobična ako se čitav dan 

provede u motrenju cvjetova trešnje ili jesenjeg lišća, ili ako se 
čitava noć provede u gledanju Mjeseca ili krijesnica ili u oslu- 
škivanju žaba ili cvrčaka. 


U putopisu Posjet Kashima hramu Bash6 na jednom mjestu piše: 


...U svećenikovoj kolibi vladao je mir koji je, po riječima jednog 
pjesnika starine, inspirirao u mom srcu »duboki smisao za medita- 
ciju«, tako da sam bar na neko vrijeme mogao zaboraviti zlovolju 
što nisam mogao vidjeti pun Mjesec. Međutim, nešto pred zoru Mje- 
sec je počeo prosijavati kroz raspukline među oblacima što su vi- 
sjeli Odmah sam probudio svećenika, i ostali ukućani takoder su 
ustali. Dugo smo vremena sjedili u potpunoj tišini motreći mjese- 
činu što je pokušavala prodrijeti kroz oblake i slušajući rominjanje 
kiše koja nije prestajala. Bilo je zaista za žaljenje da sam prešao 
tolik put samo da bih gledao tamnu sjenu Mjeseca, no tješio sam 
se sjećajući se glasovite gospoje koja se vratila s dugog puta, što 
ga je poduzela da bi čula kukavicu, ne napisavši nijedne pjesme. 


Pjesnik i slikar nosit će pri šetnjama sa sobom pero ili kist i 
papir, i nabaciti skicu svojeg doživljaja, od koje će kasnije kom- 
ponirati pjesmu ili sliku, ili sliku s pjesmom. Bash6 piše: 


Pođi do bora želiš li naučiti što je bor, ili do bambusa želiš li naučiti 
što je bambus. Kad tako postupaš, moraš napustiti subjektivnu za- 
okupljenost samim sobom. Inače se namećeš objektu i ne učiš. Tvoja 
će poezija poteći sama od sebe kad si postao jedno s objektom — 
kad si uronio dovoljno duboko u objekt da bi tamo vidio nešto 
poput skrovitog svjetlucanja. Kako god rječita bila tvoja poezija, ako 
tvoj osjećaj nije prirodan — ako ste objekt i ti razdvojeni — tada 
tvoja poezija nije istinska poezija već samo subjektivna krivotvori- 
na. 


Slično kaže i Sv. Bernard: 


Ono što znam o božanskim naukama i svetim knjigama naučio sam 
u šumama i na poljima. Nisam imao drugih učitelja do bukava i 
hrastova. .. 

Poslušaj čovjeka iskustva: više ćeš naučiti u šumama negoli iz knji- 
ga. Stabla i kamenovi naučit će te više negoli možeš steći iz ustiju 
nekog učitelja. 


U Bashćovu putopisu Zapisi jedne putne torbe dolazi i ovaj tekst: 

...Bio je veliki užitak gledati čudesne ljepote prirode, rijetke prizore 
u pianinama ili duž obale, ili posjetiti mjesta gdje su neko vrijeme 
boravili stari mudraci i provodili tamo samotan život, ili još bolje, 
sresti ljude koji su se u potpunosti posvetili traženju umjetničke 
ljepote. Kako nisam imao gdje da se stalno smjestim, nisam imao 
nikakva interesa da čuvam dragocjenosti, a kako sam bio bez ičega, 
nisam se bojao da bih na putu mogao biti opljačkan. Išao sam pot- 
puno slobodno, prezirući užitak putovanja u nosiljci i punio gladni 
želudac običnom hranom, izbjegavajući luksus mesa. Uputio bih 


korake u kome bih god smjeru želio, nemajući vodiča da ga slije- 
dim. Jedine svjetovne brige bile su mi hoću li naći prikladno mjesto 
za noćenje i hoće li slamnate sandale biti ispravne mjere za moja 
stopala. Svaki zavoj ceste pružio mi je nove misli i svaki izlaz Sunca 
davao mi je svježa uzbuđenja. Velika je bila moja radost kad god 
bih sreo koga s makar i neznatnim razumijevanjem umjetničke 
profinjenosti. Čak su se i oni, koje sam dugo prezirao zbog zastar- 
jelosti i tvrdoglavosti, pokazali ugodnim suputnicima na mojim pu- 
tovanjima. Zaista, jedan od najvećih užitaka putovanja bio je kad 
bih našao genija skrivenog u šikari među korovom, blago izgublje- 
no među slomljenim crijepovima, grumen zlata zakopan u ilovači, 
i kad bih našao takvu osobu uvijek bih to zapisivao u nadi da ću 
moći pokazati prijateljima. 


Upravo ovakvo doživljavanje umjetnosti u Japanu, ljepote kroz 
umjetnost i umjetnosti kroz ljepotu, ovo ne-odjeljivanje umjetno- 
sti od života, poistovećivanje ljepote sa životom samim, čini je 
nečim što svatko vidi, čuje i osjeća. Bash6 kaže: 


Važno je to, da nam duh bude visoko u svijetu istinskog razumi- 
jevanja i da, vrativši se svijetu svakidašnjice, u njoj tražimo istinu 
ljepote. Bez obzira što činili u neki određeni čas, ne smijemo zabo- 
raviti da se to odnosi na naš vječni bitak koji je poezija. 


Umjetnički doživljaj — aktivni i pasivni, kreativni i perceptivni 
— nije u Japanu privilegij klase, kaste ni izabranih pojedinaca: 
on je dio duha nacije koji živi u svakom čovjeku, ženi i djetetu. 
Jedan od rijetkih Evropljana koji je imao oči da vidi, uši da čuje 
i srce da osjeti Japan, engleski pisac na prijelazu iz prošlog u 
ovo stoljeće, Lafcadio Hearn, napisao je u jednom svom eseju: 


Radosti oka su za svakog. Uživanje ne donose samo godišnja doba 
i svečanosti; gotovo svaka čudesna uličica, svaki istinsko japanski 
dom, može najnižem namješteniku koji dan za danom radi bez nad- 
nice pružiti pravo zadovoljstvo. Lijepo je slobodno kao zrak. Pored 
toga, jedva da itko može biti tako siromašan da ne bi posjedovao 
bar nešto ljupko; nijedno dijete ne treba odustati od dražesne ig- 
račke. Kako li je drugačije na Zapadu! U našim je velikim grado- 
vima lijepo za bogate. Za siromašne su goli zidovi, prljav pod, nebo 
crno od dima i buka strojeva, — pakao vječne rugobe i odsustva 
radosti, izmišljen od naše civilizacije, kao kazna za strašno razboj- 
stvo da čovjek bude nesretan, slab ili nerazuman ili da previše 
vjeruje u moral svoje okoline 


** Odnos Japana prema radu i prema ljepoti odražen je i u japanskom jeziku; 
on je često upravo suprotan zapadnom shvaćanju »U znoju lica svoga jesti 
ćeš kruh svoj«. Isoshimu znači od prilike »s radošću i užitkom predano i 
marljivo raditi«. Kanji znak za hataraku = rad jedan je od najcijenjenijih 
japanskih ideograma. J. Kirkup piše kako mu je skupina japanskih radnika, 
nakon što je završila neke popravke u njegovoj kući, poslala buket cvijeća 
i pjesmu 

Ovog smo vrućeg ljetnog dana 
pod gostoljubivim krovom 
sa veseljem radili. 

Ikebana je umjetnost s dugom tradicijom i brojnim školama. 
Prije blizu pet stoljeća pisao je o njoj majstor Ikenobć Sen-6: 


Svakako, čuo sam da odavna stavljaju cvijeće u vaze. No bit cvijeća 
nekad još nisu poznavali. Samo su krasni, bujni i bogati cvjetovi 
nešto značili, a stavljalo ih se u posude bez umijeća. 

Naš način pokazuje upravo onakav oblik cvjetova, kojim na prirod- 
ni način rastu u polju, na brijegu i na vodi. Cvjetove i listove ure- 
đujemo da bismo im dali harmonični oblik. 

...U ikebani pokazujemo sa samo malo vode i s nekoliko grančica 
lijep i prostran pejzaž. I u jednom smo času tisuću puta očarani 
različitim i mnogostrukim oduševljenjem... 

.. Mnoge biljke zimi venu a listovi im otpadnu. To nam pokazuje 
da sve i svi, pa i oni koji su sretni na ovom svijetu, moraju proći. 
No među svim onim što raste na zemlji ima i takvog što ne gubi 
svoje boje, kao što je bor ili čempres. U njima se izražava nepro- 
mijenljivost istine. 

Jednom se dogodilo, dok je Buddha držao u ruci cvijet i pokazivao 
ga svojim slušaocima, da se Kashć6, dok ga je motrio, osmijehnuo. 
Kažu da je tada Buddha rekao: »Ti, Kasho, ti si spoznao. Shvatio 
si istinu koja izriče da se spoznaja postignuta prosvjetljenjem može 
prenijeti dalje samo neposredno, samo izvan poučavanja.« 

Čist oblak vidi cvjetove breskve, brdo i dolina udišu miris mokusei- 
-štitaca. Sve može doživjeti prosvjetljenje pomoću cvijeća. 

I tako svima, koji s cvijećem ovako postupaju, srce postaje radosno 
i oni osjećaju raspoloženje godišnjih doba, oni uživaju časove odu- 
ševljenja. I više od toga; pomoću otpalog lišća i cvijeća koje goni 
vjetar, prihvatit će klicu prosvjetljenja. 


L. Hearn piše: 


Nakon što sam — samo motrenjem, jer praktičko usvajanje te 
umjetnosti zahtijeva pored prirođenog i instinktivnog smisla za li- 
jepo godine studija i iskustva — naučio kako Japanci aranžiraju 
svoje cvijeće, ne mogu pojmove koje o dekoraciji cvijećem imamo 
u Evropi shvatiti drugačije nego vulgarnim. Ovo gledanje nije re- 
zultat rasplamtjelog entuzijazma, već uvjerenje koje sam stekao du- 
gogodišnjim boravkom u unutrašnjosti zemlje. Tako mi je neizreci- 
va ljupkost pojedinačne cvijetne grane sinula tek tada, kada sam 
je vidio namještenu onako, kako je može namjestiti samo Japanac. 
To se ne dešava jednostavnim turanjem grane u vazu, već ponav- 
ljanim nastojanjem koje može trajati jedan sat, nježnim kušanjem 
i uspoređivanjem, sve dok granom nije postignuto najveće moguće 
djelovanje ljepote. I stoga mi se ono što mi zapadnjaci zovemo »bu- 
ketom«, čini da nije ništa drugo do li surovog ubojstva cvijeća — 
uvreda smisla za boje, brutalnost, strahota. 


Danas je ikebana sve popularnija i na Zapadu, a pogotovo među 
zapadnjacima u Japanu. No i tu se dobitak u širini kadšto plaća 
gubitkom u dubini. I neke od modernih škola ikebane u Japanu 

kao da su se zarazile zapadnim »ukusom« gomilanja i trpanja 
što veće količine ili što različitijeg cvijeća na hrpu, ili pak stva- 
ranjem ekstravagantnih kompozicija — a to je daleko od klasič- 
nog aranžmana ikebane sa tri istaknute linije: Neba, Zemlje i 
čovjeka među njima; sa strogošću, jednostavnošću, čistoćom i 
delikatnošću u rasporedu svakog lista, grančice i latice. Tko je 
imao priliku promatrati kako Japanac ili Japanka gradi ikeba- 
nu, kako iz pokreta i linija prstiju rastu linije peteljki i grana, 
kako iz pogleda očiju cvijet zauzima svoj položaj, kako iz čitavog 
bića umjetnika raste njegovo djelo, taj će, mislim, morati doći 
do zaključka da unatoč brojnih luksuznih mapa o ikebani čovjek 
Zapada neće svladati tu umjetnost, dok ne nauči vidjeti u cvijeću 
ono što Japanac u njemu vidi: 


Neki se cvjetovi diče u smrti — to sigurno čine japanski trešnjevi 
cvjetovi, kad se slobodno podaju vjetru. Svatko, tko je stajao ispred 
mirisne lavine u Yoshinu ili Arashiyami, morao je to spoznati. Za 
trenutak oni lebde poput oblaka ukrašenih draguljima i plešu iz- 
nad kristalnih potoka; zatim kad odjedre na nasmijanim vodama, 
kao da vele: »Zbogom, o proljeće! Odlazimo prema Vječnosti.« 
K. Okakura, The Book of Tea 


Sigurno i cvijeće... mora plakati kad je odrezano i bačeno u plamen 
u toku jednog jedinog dana, tek što je podiglo lice prema proljeću 
nakon dugog zimskog snijega. Jer i cvijeće živi, i neće li i ono, kao 
što ćemo mi, na kraju ući u nirvanu? 

Issa, Oraga Haru 


Cha-no-yu. Zen-majstor Takuan piše o ceremoniji čaja: 


Osnova cha-no-yu je duh harmoničnog sjedinjenja Neba i Zemlje; 
on nam poklanja sredstva da postignemo opće smirenje... Sagra- 
dimo dakle malu prostoriju u šikari bambusa ili pod stablima i 
sazdajmo naokolo potočiće i kamenove, zasadimo drveta i grmlje. 
Unutra pripremimo drveni ugalj, stavimo kotlić na vatru, namjesti- 
mo nekoliko cvjetova, i uredno pripremimo nužni čajni pribor. A 
sve ćemo to izvoditi u skladu s mišlju da u toj prostoriji želimo 
uživati u potocima i kamenovima, kao što u prirodi uživamo u ri- 
jekama i planinama, i kao što se predajemo ugođdajima i osjećajima 
što ih u nama budi snijeg i mjesečina, drveće i cvijeće dok tokom 
godišnjih doba prolaze kroz postajanje i nestajanje, dok ne procva- 
tu i dok ne uvenu. Kad su tu gosti pozdravljeni s pripadnim pošto- 
vanjem, smireni ćemo osluškivati kako u kotliću vri voda, kako šu- 
mi poput vjetra što piri kroz iglice crnogorice, i zaboravit ćemo sve 
svjetovne muke i brige. Tada dolijemo vode u kotlić i sjetimo se 
žuborenja gorskog potoka — tako će sva prašina biti skinuta s na- 
šeg duha. Tu je tada zaista svijet pustinjaka i svetaca na zemlji... 
Put cha-no-yu je dakle u tome da se shvati duh prirodnog i har- 
moničnog sjedinjenja Neba i Zemlje, da se sveobuhvatno prisustvo 
pet elemenata osjeti na tihom ognjištu na kojem se transformirani 

javljaju brda, rijeke, pećine i stabla, da se voda što osvježava crpi 
iz bunara zemlje, i da se vlastitim ustima upije miris i okus bića. 
Kako li je duboka radost osjetiti ovo harmonično jedinstvo Neba 
i Zemlje! 


Porijeklom iz Kine, pijenje čaja razvilo se u Japanu u petnaestom 
stoljeću u nešto, što bismo mogli nazvati umjetnošću, obredom 
ili kultom, no nijedan od tih naziva ne zadovoljava.“ Dakako, nije 
svako pijenje čaja popraćeno kompliciranim ritualom; cha-no-yu 
se priređuje relativno rijetko, u posebnim prilikama. Suvereno 
vladanje cha-no-yu također zahtijeva dugotrajni studij, kao i ike- 
bana. Pri cha-no-yu nema društvene hijerarhije uzvanika; 
skromnost i poniznost koja živi uz cha-no-yu počinje već malim 
vratima čajne prostorije koja zahtijevaju da se čovjek pri ulasku 
sagne. Pribor za čajnu ceremoniju dragocjen je posjed; pojedine 
obitelji sa — za zapadnjaka neshvatljivom — ljubavi i brigom 
čuvaju šalice, bambusove žličice, kotlić, posudicu za čaj i druge 
predmete koji su potrebni za cha-no-yu. Ti se predmeti prenose 
s pokoljenja na pokoljenje (i cijena im je često fantastična); i to 
također pridonosi osjećajima kad pijemo čaj iz šalice stare re- 
cimo dva stoljeća ili više, stalno u upotrebi kroz desetak gene- 
racija. Nepravilnost ili sitna greška u izvedbi šalice, njena mrka 
i nenametljiva boja, lagano nepravilan oblik, naoko grub mate- 
rijal, neko oštećenje — sve to samo još više podiže vrijednost 
šalice i osjećaje pri njenoj upotrebi — cha-no-yu nesavršenošću 
sugerira savršenost; njeno je siromaštvo njeno bogatstvo. U ce- 
remoniji čaja taoizam se i zen prirodno očituju; cha-no-yu je 
taoistički misterij i misa zena. Tome pridonosi i sam okus čaja: 
za cha-no-yu i danas se upotrebljava zeleni čaj u prahu, lagano 
gorka okusa; on ne uzbuđuje već pobuđuje“ i budistički su ga 
redovnici rado pili da bi spriječili drijemež za meditacije. Stroga 
jednostavnost, »siromaštvo« prostorije za ceremoniju čaja tipič- 
na je za wabi, osjećaj plemenitog, profinjenog u siromaštvu, u 
jednostavnom. Po riječima Imamura Taheija, japanski je narod 
»svoje siromaštvo uljepšao u umjetnost«. 


?" M. O'C Walshe primjećuje: »Jedna se verzija engleske čajne ceremonije sastoji 
u neurednoj konobarici što preko stola gura do nas otkrhnutu šalicu s mrlja- 
ma crvenila za usne tako, da se polovina sadržaja prolije. Možete li to prihva- 
titi i piti bez ikakvog osjećaja ozlojeđenosti, onda možda imate nešto zena.« 


** Nijemci kažu: »Er regt nict auf, er regt an«. 


42 


Prije više od pola stoljeća napisala je o cha-no-yu knjigu The 
Book of Tea jedna od snažnih ličnosti Japana onog vremena, 
Okakura Kakuzo; on tamo veli i ovo: 


Filozofija čaja nije samo puki esteticizam u uobičajenom smislu 
riječi, jer stopljena u jedno s etikom i religijom izražava čitav naš 
pogled na čovjeka i prirodu. Ona je higijena jer nameće čistoću; 
ona je ekonomika jer pokazuje udobnost u jednostavnosti umjesto 
u složenom i skupom; ona je moralna geometrija, utoliko što defi- 
nira naš osjećaj odnosa prema svemiru. Ona izražava istinski duh 
demokracije Istoka time što sve svoje zavjetnike čini plemstvom 
ukusa. 


Duga izolacija Japana od ostalog svijeta, koja je toliko doprinijela 
introspekciji, veoma je pogodovala razvoju kulta čaja. Naš dom i 
običaji, nošnja i kuhinja, porcelan, lak — pa i sama književnost — 
svi su bili pod njegovim utjecajem. Nitko tko studira japansku kul- 
turu nikad nije mogao ignorirati njegovu prisutnost... U običnom 
govoru kažemo da netko »nema čaja« u sebi, ako je neosjetljiv na 
zanimivost tragikomičnog lične drame. Nasuprot tome žigošemo 
neobuzdanog estetu, koji ne mareći za svjetsku tragediju diwlje plo- 
vi na proljetnom valu oslobođenih čuvstava, kao čovjeka »s previše 
čaja« u sebi. 


U okusu čaja postoji suptilni čar što ga čini neodoljivim i sposobnim 
za idealiziranje... On nema drskosti vina, samouvjerenosti kave ni 
afektirane nedužnosti kakaoa. 


Ceremonija čaja bila je oaza u jednoličnom rasipanju egzistencije, 
gdje su se umorni putnici mogli sresti da piju sa zajedničkog izvora 
uživanja u umjetnosti. Ceremonija čaja bila je improvizirana dra- 
ma, koje je zaplet bio satkan oko čaja, cvjetova i slika. Nijedne boje 
da uznemiri ton sobe, nijednog zvuka da pokvari ritam stvari, ni- 
jedne geste da se nametne skladu, nijedne riječi da prekine jedin- 
stvo okoline, svi pokreti trebali su da budu izvršeni jednostavno i 
prirodno — to su bili ciljevi ceremonije čaja. 


Japanski vrtovi. Kao što je ikebana u nekoliko cvjetova 
ili grančica kondenzirano rascvjetano drvo, livada ili cvjetnjak, 
kao što je bonseki u jednom kamenu kondenzirana planina, tako 
je japanski vrt na malom prostoru zemljišta kondenziran pro- 
strani pejzaž. 


Svaki se kamen za japanski vrt pomno odabire i smještava. Dio 
vrta često je prekrit sitnim šljunkom ili tucanikom koji je briž- 
ljivo »počešljan« posebnim grabljama. Preko stvarnog ili »suhog« 
potočića vodi asimetrični mostić ili nekoliko kamenih nogostu- 
pa. Tamo gdje ovi kamenovi vode preko zemljišta, redovno su 
asimetrično raspoređeni, razne boje, teksture, vrste i oblika — 
neki okrugli ili ovalni, neki pravokutni, neki nepravilnih kontu- 

ra. Među njima se često krajnjom rafiniranošću susreću površi- 
ne obrasle mahovinom i površine posute suhim borovim iglica- 
ma: simfonija žutog, smeđeg i zagasito zelenog, boja za koje Ja- 
panci imaju poseban naziv shibui. Upotreba vode u vrtu također 
ilustrira na početku istaknutu razliku između ideala Zapada i 
Istoka: Na Zapadu vrt je ukrašen vodoskokom, u Japanu on je 
ukrašen vodopadom. Za vodu je prirodan tok prema dolje, nizbr- 
do, i Japanac je ne želi prisiljavati da njemu za zabavu pršti u 
zrak, upravo suprotno od smjera koji bi »sama« odabrala. 


Malim vrtom pozadi japanskog doma može se postići da gleda- 
jući na nj kroz otvorene prozore imamo dojam da se pred nama 
prostiru široki pejzaži. Veći vrtovi (poput »parkova«) predočuju 
čitave pokrajine, s umjetnim brežuljcima kao planinama, umjet- 
nim potočićima kao rijekama, skupinom stabala kao šumama, 
umjetnim jezercima kao jezerima i morima. Pojedini vrtovi uz 
zen hramove ili carske vile prava su remek-djela, cijenjena kao 
umjetnička postignuća najvišeg ranga. 


Na poleđini ulaznice za zen vrt Ryoanji hrama u Kyotu nalazi 
se ovaj tekst opata tog hrama J. Matsukure: 


Sjednimo smireno i promatrajmo ovaj vrt pijeska i kamena. Soami, 
glasoviti umjetnik koji ga je stvorio, izražava ovdje svoje razumije- 
vanje prosvjetljenja u zenu vanrednom jednostavnošću, i nisu mu 
potrebne ni riječi ni pouka da bi saopćio svoju bezgraničnu poruku. 


Možemo gledati na vrt kao na skupinu brdskih otoka u velikom 
oceanu, ili kao na vrhunce planina što se izdižu nad morem oblaka. 
Možemo u njemu vidjeti sliku uokvirenu trošnim starim zidom, što 
ga samog za se smatramo nacionalnim bogatstvom“, a možemo i 
zaboraviti okvir kad osjetimo istinu ovog mora što se proteže bez 
kraja. 


Saomijeva rječitost govorit će zauvijek onima, koji će gledati na vrt 
nutarnjim očima. Uronuli u ovaj prizor, mi koji o sebi mislimo kao 
o relativnom, ispunjeni smo smirenim divljenjem kad intuitivno do- 
življavamo Apsolutno Ja, i tada su nam pročišćeni nekad okaljani 
duhovi. 


U zenu sve, čak i vlat trave, izražava Definitivnu Realnost. Tako 
možemo reći da nam ovaj jednostavni vrt sam po sebi sugerira 
apsolutnu vrijednost. 


Ovaj je vrt tako duboko bremenit značenjem, iznad svakog porede- 
nja s drugima u svijetu, da bi ga bilo ispravnije zvati Mu-tei, Vrt 
Ništavnosti, ili Ku-tei, Vrt Praznine, nego li Seki-tei, Vrt Kamenova. 


Sumi-e slikarstvo. U sumi-e slikarstvu slikar kistom i 
tušem slika na papiru koji je tako slab i tanak da bi se poderao 


?? »Nacionalno bogatstvo« je najviši rang u japanskoj klasifikaciji umjetničkih 
djela. 

ako bi se neki potez pokušalo izmijeniti ili dotjerati. Slika mora 
biti nabačena neposredno, brzo, bez dvoumljenja, bez premišlja- 
nja, bez zastajkivanja. Spontanost se u sumi-e već zbog njegove 
tehnike ne može simulirati ni falsificirati. Sumi-e je direktni pri- 
jenos doživljaja na papir — ono što je nacrtano nije forma pred- 
meta, objekta koji je naslikan, već njegov duh; nije predočeno 
njegovo stanje, već njegov život. Stoga sumi-e slikar ne pomišlja 
da bi dao »realističku« rekonstrukciju stvarnosti — on, naprotiv, 
gledaocu pruža ključ koji će u njegovu duhu sam otvoriti vrata 
do vizije umjetnika. Bjeline na crtežu isto su toliko važne koliko 
i crni ili sivi potezi; i one sugeriraju i stvaraju isto tako kao 
potezi kista koji njih nisu prekrili. 


A. W. Watts piše: 


Jedna od uočljivih značajki Sung pejzaža, kao i sumi-e slikarstva 
u cjelini, jest relativna praznina slike — praznina, koja je, međutim, 
dio slike, a ne samo neoslikana pozadina. Ispunjajući samo jedan 
kut, umjetnik oživljava čitavo područje. Posebno je Ma Yuan bio 
majstor ove tehnike, koja gotovo izlazi na to da se »slika ne- 
-slikanjem«, ili što zen kojiput naziva »svira na lutnji bez žica«. Taj- 
na leži u poznavanju kako da se uravnoteži oblik i praznina i, na- 
dasve, u znanju kad se »reklo« dosta. 


I japanska kaligrafija umjetnost je bliska sumi-e slikarstvu i iz- 
medu te dvije umjetnosti jedva da se može postaviti granica. 


Kanji-ideogram — slika, oznaka nekog pojma — bitno je bliži 
samom tom pojmu (a time i ishodnom objektu ili doživljaju) nego 
li slovima napisana izgovorena riječ koja taj pojam označava. 
Kad napišemo »čovjek«, učinili smo nešto via izgovorena riječ 
čovjek za biće koje tako nazivamo: od njega smo učinili dva 
koraka. Kad napišemo kanji-ideogram koji označava to biće, put 
do njega je za jedan korak kraći: On je od percepcije, od doživ- 
ljaja tog bića potekao izravno kao i riječ kojom ga nazivamo, 
a ne preko i poslije nje." Tako je prirodno da je kanji-ideogram 
za čovjeka ovome bliži negoli niz slova č-o-v-j-e-k, od kojih svako 
za se, kao takvo, s njime nema nikakve veze. Iako su se kroz 
povijest mijenjali, mnogi kanji još i danas odaju da su potekli 
od »crteža« objekta koji označuju. Stoga je japanska kaligrafija 
mnogo bliža sadržaju koji izriče negoli našim pismom ispisan 
odgovarajući tekst. Kakemono“ s kaligrafijom cijenjen je u Ja- 
panu bar isto toliko, koliko i kakemono sa slikom. 


** Ova se prednost ideogramskog pisma nečim, daleko, i plaća: Neki misle da 
je do izvjesne stagnacije starokineske kulture došlo i zbog toga što je usva- 
janje i pamćenje sve većeg broja kanji znakova previše angažiralo memoriju. 

22 Obješen razvijeni svitak sa slikom ili kaligrafijom na papiru ili svili. 

Haiga crteži i slike, često ilustracije haiku pjesama, mogu biti 
i crteži i kaligrafija u jednom, gdje npr. vitice stabljika slaka i 
kanji i sadržajno i formalno čine nedjeljivu cjelinu. Pojedine zen- 
ga skice mogu se neupućenom učiniti tehnički nevještim i nez- 
grapnim — no stvarno one, izražavajući poruku zena, sadrže 
beskrajno mnogo više toga negoli neki rutinsko-virtuozan rea- 
listički crtež. 


R. H. Blyth piše: 


Razlika između zena u stvarnom životu i zena u umjetnosti jest da 
je umjetnost poput fotografije (a glazba poput filma), koju možemo 
pogledati kad god to zaželimo. Goethe je arhitekturu nazvao skrut- 
nutom glazbom, umjetnost je skrutnuti zen: 


D. T. Suzuki piše o slikarstvu Istoka: ** 


Često čujem kako kineski ili japanski umjetnički kritičari objašnja- 
vaju da istočna umjetnost predočava duh a ne oblik. Jer, kažu oni, 
oblik se stvara sam kad je shvaćen duh. Kažu da je glavno pronik- 
nuti u duh stvari koju je slikar odabrao svojim predmetom. Zapad 
s druge strane naglašava oblik i nastoji da duh zahvati sredstvom 
oblika. Istok je točno suprotnog shvaćanja: za nj je duh sve. [ on 
misli, kad je umjetnik shvatio duh, onda njegovo djelo otkriva više 
negoli mogu predočiti boje i linije. Istinski je umjetnik za njega 
stvaralac a ne imitator. On je potražio Božju radionicu i saznao 
tajne stvaranja — stvaranja nečega iz ničega. 


Takvom je slikaru svaki potez kista djelo stvaranja — i on ne može 
biti učinjen još jednom, jer stvaranje ne dopušta nikakva ponavlja- 
nja. Bog ne može ukinuti svoje izreke moći, ona je konačna, neo- 
poziva, ultimatumom. Slikar ne može svoje vlastito djelo učiniti još 
jednom. Kad je čak jedan jedini potez kista apsolutan, savršen — 
kako bi onda bilo moguće ponoviti čitavu strukturu slike ili kom- 
pozicije, kad je ova sinteza svih svojih poteza od kojih je svaki dio 
usmjeren prema cjelini? 


Isto je tako svaka minuta čovječjeg života — tako dugo dok je ovaj 
izraz njegovog nutarnjeg Ja — originalna, božanska, stvaralačka, 
ine može biti ponovljena, ne može biti korigirana. Tako je svaki 
individualni život veliko umjetničko djelo. Hoćemo li od toga učiniti 
majstorsko umjetničko djelo koje se ne može oponašati ili ne — to 
ovisi o tome koliko smo svjesni djelovanja sunyate u nama samima. 


Kako npr. slikar ulazi u duh biljke kad želi slikati sljez, kako ga 
je Mokkei (Mu Chi) u trinaestom stoljeću naslikao na svojoj glaso- 


*“* Za (daleko)istočni doživljaj zapadne umjetnosti karakteristična, je ova ocjena 
Tenzana Yasude Roshija: 
Svakako, kad je zapadna umjetnost dobra, ona posjeduje obujam i bogatstvo. 
Ipak, za mene je ona previše opterećena onim što nije neophodno. To je kao 
da zapadni umjetnici nastoje da nešto sakriju, a ne da to otkriju. 

vitoj slici, koja je sada kao nacionalno blago pohranjena u Daitokuji 
hramu u Kyotu? Tajna je u tome, da se sam postane biljka. No može 
li se ljudsko biće pretvoriti u biljku? Ukoliko ide za tim da naslika 
biljku ili životinju, mora u njemu biti nešto što na ovaj ili onaj način 
odgovara biljci ili životinji. I kad to jest tako, onda bi čovjek trebao 
biti sposoban da postane objekt koji želi naslikati. 


Umjetnička se disciplina sastoji u tome, da se biljka studira iznutra 
u duhu brižno očišćenu od svih subjektivnih egocentričnih sadržaja. 
To znači dovesti duh u sklad s »prazninom« ili takvosti, pri čemu 
onaj koji stoji nasuprot objektu prestaje biti izvan objekta — i pre- 
tvara se u sam objekt. Ova identifikacija osposobljava slikara da 
osjeti pulziranje jednog istog života koji zajednički proniče i njega 
i objekt. A to je mišljeno kad se govori o tome da se subjekt gubi 
u objektu i da, kad slikar započinje svoje djelo, u njemu ne djeluje 
on već objekt sam. Njegov kist i njegova ruka i njegovi prsti postaju 
tada poslušne sluge duha njegova objekta. Predmet sam sebe slika. 
Duh se motri zrcalenjem u sebi samom... 


Jedna kineska uputa za slikanje bambusa glasi: »Slikaj bambus 
deset godina, postani bambus, zatim zaboravi sve o bambusu 
kada slikaš.« 


No drama. No drama izrazit je predstavnik japanskih umjet- 
nosti. Njezine vrijednosti Zapad je priznao tek u novije vrijeme, 
nakon upoznavanja zena. Znatne zasluge za prihvaćanje nća u 
Evropi i Americi ima i Arthur Waley svojim izvrsnim prijevodi- 
ma tekstova no drama. 


U teoriji književnosti no drama, kako ju je Japan razvijao, pri- 
pada najdubljim i najvrednijim djelima. Klasični repertoar noa 
još i danas čini okosnicu svega što se izvodi što svjedoči ne samo 
o ljubavi Japanaca prema tradiciji već i o trajnoj vrijednosti tog 
oblika kazališne umjetnosti. 


Već i grublja skica pretpovijesti i povijesti noa zahtijevala bi 
opsežnu studiju. U njegovim korijenima našli bismo i razne obli- 
ke pučkih igrokaza, narodnih pjesama i plesova, itd. Nešto bliži 
preci n6ća su zabavne priredbe sangaku koje su se, izmijenjene 
u naziv sarugaku (= ples majmuna) a izvedbom grotesknijih 
oblika, proširile i u šire slojeve naroda i već u XI stoljeću postale 
tipično japanske. Dalja etapa prema nou bile su dengaku no nd, 
»seoski plesovi« — u početku jednostavne a kasnije sve složenije 
izvedbe profesionalnih umjetničkih trupa. U svakom je slučaju 
no drama rezultat dugotrajna procesa asimilacije, sinteze, »japa- 
nizacije«, pročišćavanja i oplemenjivanja — tehničkog i sadržaj- 
nog — niza oblika umjetnosti Japana ranijih stoljeća. 


Za konačan, visok oblik noa najveće zasluge imaju otac Kanna- 
mi (Yuzaki Kiyotsugu, 1333-1384) i, još više, njegov sin Seami (Yu- 

zaki Motokiyo, 1363-1443). Oni su bili ne samo pisci dramskih 
djela već i njihovi izvođači: glumci, režiseri, glazbenici, recitatori, 
pjevači i plesači. Seami je ne samo jedna od najvećih ličnosti 
japanske kulturne povijesti već i — u svjetskim razmjerima — 
jedan od najvećih kritičara i estetičara svih vremena. 


N6 sadrži mnoge začuđujući »moderne« elemente, koji se zapad- 
nog gledaoca doimlju kao npr. simbolizam i nadrealizam. Pod 
prividom jednostavnosti ili čak monotonije bujaju bogatstva, iz- 
vanredno iznijansiranih izražavanja. To vrijedi ne samo za same 
dramske tekstove već i za kostime, maske (koje nose glavni 
glumci), inscenaciju, glazbenu pratnju, glumu, plesove, itd., nća. 


R. H. Blyth piše na jednom mjestu o nou ovo: 


U n6 drami akcija se događa u jednom svijetu gdje gibanje pred- 
stavlja mir i tišinu a mir i tišina nisu nepomičnost, već savršena 
ravnoteža suprotstavljenih sila. Duboka tuga i plač, na primjer, pre- 
dočeni su veoma polaganim podizanjem ruke do na nekoliko inča 
od očiju, i njenim polaganim spuštanjem. .. Postoji ono posebno pro- 
tivurječje u stvarnosti osjećaja i nestvarnosti, konvencionalnosti 
glume; to je stvaran svijet a ipak svijet snova... Kad je Bash& gledao 
n& dramu, on je bio na putovanju; kad je putovao, osjećao se kao 
glumac u no drami. San i stvarnost, život i umjetnost, poezija i svijet 
svakidašnjice, povijesna prošlost i trenutačna sadašnjost ista su 
stvar... 


U tijeku gotovo pola tisućljeća hiden (tajna tradicija) noa — tu- 
mačenja kako ga treba izvoditi — prenosila su se iz generacije 
u generaciju i uvijek povjeravala samo jednom čovjeku. Tek u 
XX stoljeću nađeni su neki od tekstova koji sadrže takva tuma- 
čenja; neki medu njima vrlo vjerojatno potječu iz Seamijeva vre- 
mena i pisani su pod njegovim nadzorom, a možda i od njega 
samog. Ti tekstovi sadrže dijelove s uputama o ponašanju glu- 
maca i psihologiji gledalaca, o tehnici pjevanja, glazbe i plesa, 
pa sve do filozofsko-religioznih »meditacija«, do upisa »mistič- 
nih« doživljaja nća, u čistoj tradiciji zena. 


Komentirajući jedan odlomak sa savjetima glumcu is Seamijeva 
»Zrcala svijeta«, R. Sieffert kaže: 


Ovo sustavno ispitivanje uvjeta estetske emocije, od jednog autora 
koji niti je filozof niti apstrahira kvintesenciju već je stvaralac i 
čovjek umjetnosti, jest izuzetan, ako ne i jedinstven fenomen u po- 
vijesti umjetnosti i književnosti... Možda će se čak u njemu (Seami- 
jevu djelu) jednog dana u budućnosti spoznati nadasve dragocjeni 
doprinos japanske civilizacije zajedničkom blagu jednog humaniz- 
ma u nastajanju. 

Evo nekoliko odlomaka iz Seamijeva Shikadć-shća: 


U umjetnosti nća moramo razlikovati bit (unutranjeg razumijeva- 
nja nća) i izvođenje (realizaciju na pozornici). Ako je bit cvijet, iz- 
vođenje je njegov miris. Ili, mogu se usporediti s Mjesecom i svje- 
tlom koje on rasprostire. Kad je bit u potpunosti shvaćena, izvode- 
nje se razvija samo od sebe. 


Poznavaoci nća njegovu izvedbu vide svojim duhom, dok je neupu- 
ćeni vide svojim očima. Ono što vidi duh jest bit; ono što vide oči 
jest izvođenje. Stoga početnici, koji vide jedino izvođenje, oponašaju 
izvođenje. Oni ga oponašaju ne poznavajući načela koja stoje iza 
njega. Postoje, međutim, razlozi zbog kojih izvođenje ne valja opo- 
našati. Oni koji poznaju no vide ga svojim duhom i stoga oponašaju 
bit. Kad se bit ispravno oponaša, izvođenje slijedi samo od sebe. 
Neupućeni, vjerujući da je izvođenje ono što treba slijediti, opona- 
šaju ga; vidi se da nisu svjesni činjenice da oponašano izvođenje 
također postaje (loše shvaćena) bit. Kako to međutim nije prava bit, 
i bit i izvođenje osuđeno je da na kraju propadne, a stil koji oponaša 
prestat će postojati. To će onda biti no bez smjera i bez svrhe... 
Kako nema razloga da se izvođenje oponaša, ne smije se oponašati. 
Treba shvatiti da je oponašanje biti zapravo (ispravno) oponašanje 
izvođenja. .. rečeno je: »Ono što treba željeti jest oponašanje vještine 
(biti); ono što ne treba oponašati jest vještina (izvođenja).« 


P. Rambach piše o noću među ostalim: 


Glavna originalnost jednog no djela proizlazi iz ne-vremenskog od- 
vijanja radnje; zapravo, radnja je nepostojeća, činjenice su prošle 
i poznate, njih se sjećamo ili smo u njih uronjeni, nema dakle ni- 
kakve dramatske neizvjesnosti. Radi se samo o tome da se gledalac 
prenese u područje sna. Sna bližeg mori negoli čaroliji, jer neki su 
od glumaca utvare pokojnih heroja. Glumci što će se pokrenuti na 
pozornici imat će jedino konsistenciju koju će im pridati gledalac. 


Glazba, koja sliči onome što nazivamo konkretnom glazbom — ob- 
zirom na našu klasičnu glazbu koju bismo isto tako dobro mogli 
nazvati nefigurativnom — uvest će, prije negoli no započne, poput 
pjesama crne magije, publiku »u stanje«; dovesti je u jedno novo 
stanje, učiniti da prijeđe mekane granice koje je dijele od nadna- 
ravnog. Ona će ispuniti istu ulogu kao šetnja kroz vrt do prostorije 
za čajnu ceremoniju. Nije li nestvaran svijet kojim se kreću osobe, 
svijet paviljona za čajnu ceremoniju — koji se kadšto naziva »ku- 
ćom praznog« — koju će uzvanik namjestiti prema svojoj volji? Glas 
koji će glumci tražiti iz svojih najvećih dubina, čini se da dolazi iza 
groba, dok svaka gesta, svako držanje, rastavljeni kao da su uspo- 
reno snimljeni, imaju istu snagu evociranja, istu prisutnost kao što 
su one majstora čaja. Da bismo doprli do razumijevanja njihova 
značenja trebat će, za no kao i za čajnu ceremoniju ili za svijet 
slikarstva, kaligrafije ili vrta, posjedovati potrebno oblikovanje (lič- 
nosti). 

Stereotipni se simbolizam snova ponovo nalazi u ndu, gdje određe- 
ni glumci, noseći neosobne maske, tada više ne predočuju tu i tu 
osobu, već postaju Čistoća, Starost, Zloća, Ljubav u čistom stanju. 
Oni više nisu taj i taj čovjek, već Čovjek. 

Dovesti čovjeka u jedno novo, uzvišenije stanje gdje je sve poezija, 
u svijet duha i čudesnog, takva je, čini se, tražena svrha svih japan- 
skih umjetnosti. 


Spomenuti ili kratko skicirani oblici umjetnosti Japana koji nose 
pečat zena daleko su od toga da bi iscrpljivali sva područja, ljud- 
skog djelovanja u toj zemlji na koja je djelovao zen. Ova uklju- 
čuju još mnogo toga, sve do gađanja lukom i strijelom, mačeva- 
nja, juda * karate... Zaista, bilo bi teško naći neki oblik izraža- 
vanja Japanaca na koji zen nije djelovao. 


Kako je bilo nagoviješteno, ova skica religiozno-filozofske poza- 
dine i kulturnopovijesnog okvira haiku nepotpuna je i oskudna. 
Na kraju knjige dan je popis literature — i sam i opet daleko 
od potpunosti i dosta proizvoljan — u kojoj će se o ovdje samo 
nabačenom naći znatno više. Svako daljnje pročitano (dobro) dje- 
lo bacit će poneku novu zraku svjetla i na razumijevanje i do- 
življavanje ljepote haiku. 


* Izdavač i koautor antologije A First Zen Reader (vidi popis literature!) T. Leg- 
gett nosilac je ranga šestog dana u judou. 

HAIKU 


Jednostavnost haiku poezije za- 
varava i što se tiče dubine njezi- 
na sadržaja i što se tiče njezina 
porijekla... haiku traže od nas da 
jer oni predstavljaju čitav jedan 
svijet, istočni svijet religioznog i 
poetskog doživljaja. Haiku je po- 
sljednji cvijet čitave istočne kul- 
ture; on je također i jedan put ži- 
vota. 

R. H. Blyth, 

Haiku I: Eastern Culture 


Od vremena na vrijeme pojavlju- 
ju se pjesnici koji, ako uopće bu- 
du prihvaćeni, traže radikalnu 
reviziju postojećih shvaćanja o 
poeziji. 

C. Brooks, 

Modern Poetry and 

Tradition 


sl 


Haiku. Među oblicima japanskih umjetnosti u kojima je naj- 
čišće kristaliziran zen u doživljavanju prirode i života, zen put 
(d6) života, ističe se i haiku pjesma, prikaz jednog doživljaja sažet 
u sedamnaest slogova. U tri stiha sa po 5, 7 i 5 slogova on 
sažima doživljaj jedne istine, jedne ljepote, koja se sama i ne da 
iskazati tim riječima — čak ni sa mnogo više njih — no koje se 
doživljaj može potaknuti, inicirati, sa samo nekoliko ali majstor- 
ski odabranih riječi. I ovdje često riječi kojih nema govore isto 
toliko kao i navedene, kao što u sumi-e slici bjeline govore koliko 
i potezi kistom. Sedamnaest slogova haiku pjesme ne ide za tim 
da opiše neopisivo, već da potakne čitaoca da bi doživio ono što 
je osjetio pjesnik. Haiku ne podnosi i nema suvišna ukrasa, nema 
gipsane štukature koja se udarcem čekića raspada i otpada. I 
zato upravo haiku pjesma i od čitaoca zahtijeva da bude i pje- 
snik,"“ i zato ne samo da gotovo svaki Japanac bez obzira na 
zanimanje čita, već mnogi i pišu haiku poeziju.“ I zato nije ne- 
dostatak već veličina haiku da je često mekih obrisa, i da će ga 
kojiput različiti komentatori — pa čak i isti komentator u raznim 
prilikama — tumačiti različito. Pjesnik ne pruža čitaocu gotovu 
sliku već kist, boje i platno sa samo naznačenom skicom. Poput 
čista zrcala haiku će onome koji u nj zagleda pokazati i sliku 
vlastitog lica. 

Neki su zapadni kritičari nekad bili skloni predbacivati haiku 
da mu poruka nije determinirana. Ali, ako bi to i bilo tako, je 
li to zaista neminovno nedostatak? U vrijednu kutiju za drago- 
cjenosti mogu se staviti i druge, umjesto ili pored onih koje su 
prvotno bile u njoj. Netko je jednom rekao da haiku ne samo 
da omogućava čitaocu da doživi pjesnikove emocije, već da i, 
otvarajući mu vrata, dopušta čitaocu da prođe kroz njih i doživi 


u Usporedi obje japanske pjesme na početku prvog poglavlja! 
*“ »..za čitanje haiku bilo je rečeno da je samo za sebe umjetnost« (H.G. Hen- 
derson). 


* Godišnje se u Japanu objavljuje (reda veličine) milijun haiku; većina od toga 
u pedesetak specijaliziranih mjesečnih revija. 

svoje vlastite emocije. Sigurno je i to da pjesnik neki put unosi 
u pjesmu i više toga negoli je u času njena stvaranja sam svje- 
stan, i da će i vlastitu pjesmu jednom možda drugačije interpre- 
tirati negoli bi to bio učinio neposredno poslije njena rađanja: 
u nekom smislu i napisana pjesma dalje živi i razvija se. Nadalje, 
pitanje je u kojoj je mjeri i je li uopće nužno doživljaj potaknut 
različitim interpretacijama istog haiku i sam različit. Stotine raz- 
ličitih koana u zenu upućuju na isti satori, na istu spoznaju, na 
istu stvar. 


Za haiku prvenstveno je značajna suzdržanost; ona je uopće zna- 
čajna za umjetnost Japana tamo gdje su postignuti najveći do- 
meti. Najveći dramaturg Japana, »japanski Shakespeare« Chika- 
matsu Monzaemon, napisao je oko 1720. o stvaranju ili izražava- 
nju emocije: 


Neki, vjerujući da je patos bitan za lutkarsko kazalište, često u svom 
pisanju upotrebljavaju izraze poput »bilo je dirljivo« ili pri recitira- 
nju stihova čine to glasovima punim suza. To je strano mojem na- 
činu. Ja smatram da je patos u potpunosti stvar suzdržavanja... 
Kad netko o nečem tužnom kaže da je tužno, gube se implikacije, 
i na kraju je čak dojam tuge slab. Bitno je da se o nekoj stvari ne 
kaže »tužna je«, već da ona sama od sebe bude tužnom. 


»Za Japance, neodređenost je vrlina« — kaže J. Seward i nastav- 
lja: 
Biti egzaktan znači biti drzak i arogantan, time što se svojata su- 
periorno znanje. Biti neodređen znači biti učtiv i ponizan. Nepo- 
srednost, naročito iznenadna neposrednost, smućuje Japance i uz- 
rokuje da men kurau ili da »jedu svoja lica«, u konsternaciji... 


Kao što su najbolji romani oni koji, time što ne kažu sve, pozivaju 
čitaoca da imaginativno sudjeluje u izgradnji priče, tako šarm hai- 
ku leži u onome što su ostavili neizrečenim. To potvrđuju i riječi 
glasovitog japanskog publiciste Inazo Nitobea: »Izraziti svoje najin- 
timnije misli i osjećaje s mnogo artikuliranih riječi u nas se smatra 
nepogrešivim znakom da oni niti su duboki niti su iskreni«. 


Ovo je, dakle, definitivan sastojak u oblikovanju modernog japan- 
skog jezika: ovo preferiranje neodređenog, ova sklonost za posred- 
no, ovo izbjegavanje otvorene deklaracije... 


U uvodu svoje Povijesti Haiku R. H. Blyth među ostalim veli: 


Haiku je asketska umjetnost, umjetnička askeza... umjetnost haiku 
bliska je životu i prirodi koliko je najviše moguće, daleka je od 
književnosti i lijepog pisanja koliko to može biti, tako da je askeza 
umjetnost i umjetnost je askeza. 

...Određenu vrst života ne možemo odijeliti od određene vrste 
umjetnosti, istinu od ljepote... Ta je askeza antiteza vulgarnosti, a 
ipak na njoj nema ničeg odveć istančanog ili hinjenog ili snobov- 
skog ili umišljenog. 

Haiku je poezija toliko duboko prožeta zenom, da ne samo što 
velik broj haiku uopće nije razumljiv bez neke obaviještenosti 
o zenu, već i obrnuto, često će haiku biti najbolja ilustracija neke 
zen izreke. Stoga bi u prikazu haiku poezije bio deplasiran svaki 
pokušaj »kritičkog vrednovanja« zena — naprotiv, ako želimo 
doživjeti haiku bar približno kao stanovnici njegove postojbine, 
moramo i sami prema života zauzeti onaj stav, koji zauzima zen. 
Inače ćemo neizbježno vidjeti i doživjeti samo fasadu zgrade, a 
ne i njenu unutrašnjost; samo ljusku ploda, a ne i njegovu jez- 
gru; samo teoriju o tome što »je« haiku, a ne haiku sam. 


U svojem djelu o povijesti haiku R. H. Blyth završava poglavlje 
o haiku i zenu ovako: 


Dvije potpuno različite stvari koje su spojene u istovetnost u haiku 
jesu poezija i osjet (senzacija), duh i materija, Stvoritelj i Stvoreno. 
Hladnoća nekog hladnog dana, vrućina nekog vrućeg dana, glat- 
koća nekog kamena, bjelina nekog galeba, udaljenost dalekih pla- 
nina, sitnost nekog cvjetića, treptanje dlačice neke gusjenice na po- 
vjetarcu — sve to, bez bilo kakve misli ili emocije ili ljepote iii želje 
jesu haiku." 


Zen i (evropska) poezija i haiku i senryu imaju svi nešto istovetnog 
u tome što sjedinjuju dvije suprotne stvari ili stvari različitih kate- 
gorija. Shema je ova: 


Zen: Onaj koji djeluje je djelo 
Poezija: Riječ je stvar 

Haiku: Značenje je osjet 
Senryu: Prosvjetljenje je iluzija 


U početku je bio onaj koji djeluje a ne Djelo, kao što to krivo veli 
Goethe; Riječ ... mogli bismo reći da je djelovanje produženje onog 
koji djeluje, stvar je produženje riječi, mayoi produženje satori, osjet 
produženje značenja. No svi su oni zapravo kokoši i jaja. Jedan ne 
dolazi ispred drugoga u vremenu ili u biti ili u vrijednosti. Pa ipak, 
onaj koji djeluje i djelo, stvar i riječ, prosvjetljenje i iluzija, značenje 
i osjet, svi su oni dvije stvari, a ne jedna. Kokoš nije jaje, jaje nije 
kokoš. 


Ako se ne vodi računa o razlikama u doživljavanju ljudi Japana 
i izražavanju njihovih doživljaja, s jedne strane, i načinu iznoše- 


* Dakako, ovo ne treba uzeti previše isključivo. Mnogi od najboljih npr. Bash6o- 
vih ili Issinih haiku jesu simbolički, jesu metaforički, sadrže emociju ili misao 
ili želju. Ako bismo bezrezervno prihvatili Blythov zahtjev (izražen nešto dalje 
u istoj knjizi) »... potrebno je ustvrditi s izvjesnom žestinom da haiku nije 
simboličan, da nije portret prirodnih pojava s nekim značenjem iza njih...« 
morali bismo per definitionem odustati od toga da kao haiku prihvatimo i 
neke od najvrednijih takvih pjesama. To međutim ne znači da Blyth u načelu 
nema pravo. 

nja osjećaja čovjeka Zapada, s druge strane, doći će neizbježno 
do primanja njihovih darova izobličenih pakovanjem u naše ku- 
tije. Ovo je također razlog da površnom čitaocu iz Evrope i Ame- 
rike japanska literatura često djeluje »naivno« ili »sentimental- 
no«. 


S druge strane, pjesma s komentarom koji je tumači upravo je 
njime u neku ruku usmrćena — kao što šala s objašnjenjem »u 
čemu je vic« upravo tim objašnjenjem gubi vrijednost i snagu 
humora. Ostaje da pročitamo i pjesmu i komentar, pa da jednom 
kasnije, kad zaboravimo komentar kao komentar (a negdje u 
podsvijesti ostane njegov sadržaj), ponovo pročitamo samu pjes- 
mu. 


Pa ipak, usprkos svim tim teškoćama koje strancu otežavaju ulaz 
u čarobni dvorac japanske umjetnosti, nije bezizgledno čekanje 
da načas vidi kako i za njega njena usnula princeza otvara oči. 
Upravo je haiku poezija ta, koja s najmanje riječi izriče najviše 
toga, koja govori šutnjom, koja kazuje ono što nije rekla i oba- 


govor između pjesnika i čitaoca. 


Kad pjesnik piše haiku, zapravo ga i ne piše »on«, nego ga »nešto 
kroz njega« piše. U nekom smislu haiku sam sebe piše po njemu 
— i zato se pjesnik ne mora i ne smije ponositi dobrim i uspjelim 
niti stidjeti neuspjelog. Onaj koji piše haiku ostaje njegov sluga 
— a to je velika čast koju treba cijeniti. 


R. H. Blyth navodi da mu je profesor Suzuki, u vezi s »gledanjem 
u vlastitu prirodu« sugerirao da 


Poezija je ono nešto što vidimo, no viđenje i nešto su jedno; bez 
viđenja nema nikakav nešto, bez nešto nema viđenja. Nema ni ot- 
krića ni stvaranja: samo savršeni, nedjeljivi doživljaj. 


Ovo na najčišći, najjači, najpuniji način vrijedi upravo za haiku 
poeziju. 
R. H. Blyth sam piše: 


.. ono što su otkrili haiku pjesnici, iako to nikad nije bilo eksplicitno 
rečeno, jest da poezija nije misao, da ona nije emocija, da ona nije 
ljepota, da ona nije moralnost, da ona nije religija, već nešto drugo. 
A ako netko misao i emociju i ljepotu i; tako dalje smatra poželjnima 
mogli bismo takvoj osobi reći: »Traži najprije kraljevstvo poezije, 
i sve će ti te stvari biti dodane«. 


.. haiku je poezija smislenog dodira, okusa, zvuka, pogleda'i mirisa; 
on je humanizirana priroda, naturalizirano čovječanstvo, i kao ta- 
kav može biti nazvan poezijom u njenoj biti. 

.. (u haiku) čovjek nema dostojanstva, priroda nema majestetičnosti. 
Mali, bezimeni brežuljak bolji je od brda Fuji, a najbolji je kad je 
»napola skriven od oka«. Haiku je književni pandan od »Onaj koji 
želi biti gospodar svega, neka bude sluga«. 


.. razlika između wake i haiku nije samo razlika u duljini, a naj- 
manje u fizičkoj duljini. Waka je spiritualno ekspanzivnija i teži više 
za ljepotom negoli za poezijom. 

.. ljubav prema prirodi je religija, a ta je religija poezija: ove su tri 
stvari jedna stvar. Ovo je neizrečeni credo haiku pjesnika. 


Tko je imao prilike putovati i upoznati ljude drugih zemalja, 
kontinenata, kultura i shvaćanja, mogao je pored naizgled ne- 
premostivih razlika uočiti i identičnosti koje su dublje od razlika, 
jer su općeljudske a nisu vezane na naciju, vjeru ili rasu. To je 
dovoljno opravdanje za optimistički stav da možemo razumjeti 
drugoga ako ga i ne opravdavamo, pa čak i ako nam je nepri- 
jatelj (a o vječnosti ove duboke istine svjedoči i to da je kao 
naredba registrirana u Bibliji). To više se onda smijemo nadati 
da ćemo bar koji put razumjeti pjesnika koji je nešto doživio i 
napisao haiku na jeziku koji ne poznajemo, bez obzira na to što 
je od nas udaljen tri stotine godina i petnaest tisuća kilometara 
— jer njegov je doživljaj vječan i univerzalan. Ljepota ružina 
pupoljka koji se jednom rascvao ostaje svagdje i zauvijek negdje 
izvan prostora i vremena i nakon što je ta ruža uvela i ocvala 
a latice joj se rasule — kao što grad u kojem smo nekoć boravili 
nije nestao time što smo odanle otputovali. 


Povijest haiku. Veliki predak haiku je waka (ili tanka) 
pjesma sa pet stihova od po — redom — 5, 7, 5, 7, 7 (ukupno 31) 
slogova. Waka u Japanu ima bogatu tradiciju od trinaest stolje- 
ća. 


Krajem Heian perioda (koncem dvanaestog stoljeća) počelo se 
posljednja dva stiha waka pjesme odjeljivati od prva tri, tako da 
je nastala pjesma sa dvije strofe oblika 5, 7, 5; 7, 7. Kadšto je čak 
jedan pjesnik napisao prva tri, a drugi posljednja dva stiha. 


Ovo je bio početak renga, »ulančane« pjesme, u kojoj su se nai- 
zmjence nadovezivali tristisi sa po 5, 7, 5 slogova i distisi sa po 
7, 7 slogova. Bilo je i renga sa do stotinjak takvih strofa, a jedan 
je od zahtjeva bio da svaka strofa bude u nekoj vezi s prethod- 
nom. Često je niz pjesnika sudjelovao u pisanju jedne renga pjes- 
me, tako da su jedan za drugim dodavali svaki svoj tristih ili 
distih i tako produžavali pjesmu. Razvoju renge mnogo su do- 
prinijela i pjesnička natjecanja. 


Ovakva tehnika pisanja renga prirodno je imala za posljedicu 
da je takav posao često imao karakter igre, dosta proizvoljnih 

asocijacija, usiljene dosjetke, igre riječi pa i opscenog humora. 
Zato se s vremenom počelo razlikovati ovakvu »nižu« renga od 
»više«, s pretenzijom da bude vrednija, ozbiljnija i plemenitija, 
kao što je to bila waka. 


Tokom Muromachi perioda (približno petnaesto i šesnaesto sto- 
ljeće) počela se, porastom popularnosti »niže« renga pjesme, ma- 
lo pomalo osamostaljivati njena prva, uvodna strofa (tristih obli- 
ka 5, 7, 5); ovakav je haiku još uvijek bio najčešće dosta plitka 
sadržaja i često vulgaran. Na razinu vrijedne literature podigao 
ga je Bash6"", najveći haiku pjesnik svih vremena. 


On je na haiku postavio zahtjeve upotrebe običnog, svakidašnjeg 
govora, istinski poetskog izraza i spoznaje nužnosti »jedinstva 
osjećaja« u haiku. Više o njegovu programu naći ćemo u poglav- 
lju o Bash6ovu haiku. 


»Haiku« humorističkog sadržaja, u kojem je komični element 
dominantan zove se senryu. Senry Kyorai bio je prvi sastavljač 
antologija takvih pjesama. 


Haiku kao književni oblik. Haiku nema sroka a te- 
matski je slobodan, osim što — redovno, iako ne uvijek — sadrži 
riječ koja određuje na koje se godišnje doba odnosi. Ta riječ ne 
mora biti direktno imenica ili pridjev nekog doba (npr. proljeće, 
proljetni, ) već bilo koja riječ koja na neki način determinira 
ili sugerira određeno godišnje doba: npr. za cvijet trešnje smatra 
se da stavlja haiku u proljeće, ljiljan u ljeto, krizantema u jesen, 
repa u zimu. Takva riječ može biti bilo — kao u nabrojenim 
primjerima — neka biljka, bilo životinja, bilo neka prirodna po- 
java, bilo neka ljudska djelatnost ili svečanost itd. i po tome se 
onda haiku unutar istog godišnjeg doba klasificiraju u skupine. 
Postoje liste sa stotinama pa i tisućama takvih riječi. Glavna 
podjela je prema godišnjim dobima uz dodatak posebne, početne 
grupe haiku o Novoj godini. 


U ovoj knjizi izbor haiku nije poredan na ovakav (inače najčešći) 
način već, u »velikom« povijesno, prema markantnim epohama 
u haiku pjesništvu (iako ne uvijek — npr. haiku pjesnikinje iz- 
dvojene su u zasebno poglavlje — i ne strogo), a »u malom«, za 
pojedinog haiku pjesnika, na uobičajeni način (ali i ovo ne uvijek 
— npr. ne kod Isse — i ne strogo). 


O tome je li neophodno da haiku determinira godišnje doba 
mišljenja su različita — kao i o neophodnosti metra 5, 7, 5 (o 
čemu će još biti govora kasnije). Godišnje doba, odnosno riječ 
* Matsuo Basho, 1644— 1694. 

u haiku koja ga odreduje ili sugerira, na neki način stvara »po- 
zadinu«, »okvir« na kojoj i u kojem je izgrađen sa haiku zabilje- 
žen doživljaj. No ovo ne treba shvatiti toliko u smislu da »ap- 
straktni« pojam određenog godišnjeg doba daje osnovni ugodaj 
iz kojeg će se kasnije izdiferencirati neki posebni doživljaj, ko- 
liko u upravo suprotnom smislu, da taj posebni doživljaj odre- 
đuje, ili još točnije jest odgovarajuće godišnje doba: Trešnja ne 
cvate »zato jer« je nadošlo proljeće, već vrijeme kad trešnja cvate 
zovemo proljećem; cvjetanje trešnje jest proljeće. Po K. Yasudi 
atmosfera godišnjeg doba isto je toliko važna za neki haiku, kao 
svjetlo za neku impresionističku sliku. 


Otsuji (Osuga Seki) piše: 


Nazivi poput »riječ godišnjeg doba« (riječ koja određuje godišnje 
doba) ili »tema godišnjeg doba« bili su imenovani proizvoljno. Kako 
se tema godišnjeg doba odnosi na prirodne predmete kakvi jesu, 
to nije pojam što ga je stvorio čovjek, već (sam) postoji. Teme go- 
dišnjeg doba bile su klasificirane prema četiri godišnja doba jer je 
to prikladno pri izdavanju antologija haiku, no izvan toga one ne- 
maju značenja... 


Oni koji osjećaju smisao godišnjeg doba kao osjećaj koji proizlazi 
od teme godišnjeg doba odvojeno od haiku nesumnjivo o smislu 
godišnjeg doba misle kao o pojmovnom simbolu. Zapravo se smisao 
godišnjeg doba ne može oblikovati bez haiku, i za nas koji smatra- 
mo da on proističe iz punog poetskog djelovanja samog haiku, on 
je simbol osjećaja... 


Svejedno da li je božur klasificiran kao proljetna ili kao ljetna tema. 
Božur ima svoj vlastiti kvalitet i značajke; taj kvalitet ili značajka 
jest tema godišnjeg doba. 


»Što Otsuji veli o temi godišnjeg doba ukazuje na jedinstvo i 
zajedništvo haiku doživljaja prirode. Iz takva doživljaja proizlazi 
realizacija kvaliteta koji jest tema godišnjeg doba« (K. Yasuda) 


Veliki haiku pjesnik Shiki na jednom mjestu piše: 


Najduži je dan oko ljetnog solsticija, no u haiku hinaya (=dugi dan) 
je proljetna tema. Najduža noć je oko zimskog solsticija, no u haiku 
yonaga (=duga noć) je jesenja tema... Treba ih uzimati respektivno 
za proljeće i jesen, a ne za druga godišnja doba. 


Tematski haiku obuhvaća gotovo sve, iako — dakako — ne kod 
svakog haiku pjesnika i ne istim brojem pjesama. Haiku je 
umjetnost oduzimanja: izostavlja se i odbacuje sve ono nebitno, 
slučajno, sekundarno, što bi odvraćalo i zamutilo viziju. Kao kod 
ikebane, režu se nepotrebne i suvišne grane, listovi i cvjetovi, i 
ostavlja samo srce biljke: Tako su onda npr. haiku o rascvjetalim 
stablima prozračni i svježi poput van Goghovih ulja Breskva u 

cvatu, Kruška u cvatu, Kajsija u cvatu"; uostalom, on ih je naučio 
slikati od Japanaca — stvorena su iste godine (1888) kad i van 
Goghove kopije u ulju Hiroshigeovih drvoreza u boji. Van Gog- 
hovi Rascvjetana grana badema i Rascvjetana grančica begre- 
ma u čaši“ jesu haiku u ulju. 


Da bi se saopćila što veća poruka treba govoriti što manje." 


Time što nije rekao sve, što se nije izrazio do kraja, dobar je 
haiku uvijek »nedovršen« i zato živi“ — svako djelo koje je do 
kraja završeno, time je ujedno u neku ruku i umrlo. 


»Ima još jedno svojstvo koje je zajedičko svim haiku... Moglo bi ga 
se nazvati svojstvom rasta — sposobnošću da prenese više emocija 
negoli se doživljava kod prvog čitanja.« 

(H. G. Henderson) 


Upravo zbog malenog broja riječi koje sadrži, haiku može mno- 
go sugerirati. Kad bi riječi bilo više, širina bi se sugeriranog 
suzila. (Stoga — osim ostalog — mnogi haiku neizbježno gube 
u prijevodu i time što se moramo odlučiti npr. bilo za singular, 
bilo za plural gdje to originalom nije određeno.) 

Dr Ichiki Tadao ističe među ostalim: 


.. elipsa je važan element haiku. Pauza ili praznina sadržana u 
haiku može se možda usporediti sa (+) i (-) u elektricitetu, odijelje- 
nih prazninom. »Iskra« preskače prazninu između dviju naizgled 
različitih i nevezanih misli i uspostavlja vezu. Duh mora izvesti 
skok. 


Zbog njihove kondenziranosti haiku ne valja čitati mnogo odjed- 
nom. Naprotiv, isti haiku treba čitati više puta. Kod dobrog haiku 
nema opasnosti da bi nam time postao »dosadan«, kao što to 
neće biti ni kod ponavljanog slušanja dobrog glazbenog djela. 
U istom ćemo haiku naći nove i nove doživljaje — i kod pisanja 
haiku mnogi su prepravljani i dotjeravani, neki godinama! 


Jedan je japanski učitelj haiku savjetovao: Treba svake večeri 
pročitati nekoliko haiku, dok ne naiđemo na jedan koji odgovara 
našem raspoloženju. Taj onda treba naučiti naizust, i s njime 
poći u krevet. 


*" Brojevi 404, 405, 557 u van Oestovu katalogu. 

*% Brojevi 671, 392 u van Oestovu katalogu. 

* Ovaj »taoistički« savjet i nije tako paradoksalan kao što možda na prvi pogled 
izgleda: U matematici npr. da bi neki teorem bio što općenitiji, da bi pokrio 
i tumačio što veći broj posebnih slučajeva, mora poći od što manjeg broja 
pretpostavki, mora postavljati što manje ograničenja na objekte i relacije o 
kojima govori. 

* Nije li snažnija, ne govori li više Michelangelova Pieta u Firenzi od one u 
Rimu! 

Prodor zena na Zapad koji je ranije spomenut, sigurno će olak- 
šati i presađivanje haiku. U nizu zapadnih zemalja ima vrijednih 
haiku pjesnika, i njihova se djela počinju cijeniti. Krug poštova- 
laca haiku još je relativno malen ali se širi. Možda i zato, što 
haiku ne samo da se piše s krvi i mesom, nego se ne može ni 
čitati kao »lijepo štivo« već jedino uz aktivno i iskreno sudjelo- 
vanje u onome što je sa haiku izrečeno. U tome će možda kojiput 
»amater« bez predrasuda uspjeti bolje negoli profesionalni kri- 
tičar koji će kadšto u najboljem slučaju naučiti da su neki nje- 
govi naučeni pogledi barokne predrasude Zapada, ali ih neće 
znati zaboraviti. 


U Japanu je haiku često bio sastavni dio haibun, teksta koji po- 
red haiku pjesama sadrži i proznu komponentu (neke vrste pje- 
sama u prozi). Prozni je tekst tu ponekad i komentar haiku. Na- 
ročito su bili popularni haibun putopisnog ili biografskog karak- 
tera. Haibun je dalji primjer jedinstvenog doživljaja umjetnosti 
Japanaca, njenog neraščlanjivanja na kruće omeđene oblike. 


O popularnosti haiku u Japanu već je bilo govora. Ne znam 
postoji li odrasli Japanac koji ne bi naizust znao niz glasovitih 
haiku. “ Svaki veći grad ima haiku klubove i časopise u kojima 
publiciraju ljudi svih profesija. 


Predgovor četvrtoj knjizi svojeg kapitalnog djela o haiku R. H. 
Blyth započinje ovako: 


Japanska književnost stoji i pada sa haiku, po mojem mišljenju, no 
njegova jedinstvena značajka čini teškim da se ocijeni njegov po- 
ložaj u svjetskoj književnosti. Nije to samo kratkoća kojom izolira 
pojedinu grupu pojava od svih ostalih; niti njegova sugestivnost 
kojom otkriva čitav jedan svijet doživljaja. Ona nije samo u značaj- 
noj upotrebi riječi koja sugerira godišnje doba i daje nam osjećaj 
određene četvrtine godine; niti je to njegov lagani humor koji sve 
prožima. Njegovo posebno svojstvo je njegova samo-brišuća, samo- 
-uništavajuća priroda, kojom nas osposobljava, više nego ijedan 
drugi oblik književnosti, da shvatimo stvar-u-sebi. Kao što moramo 
biti u stanju muga, ne-osobnosti (selflessness), kad stvaramo haiku, 
tako i haiku nije lijepa stvar i vječni užitak, već prst koji pokazuje, 
splav koju više ne trebamo kad smo prešli rijeku. Ako, poput waka, 
haiku sam ima literarne drži, odvraćeni smo od pravog područja 
haiku, doživljaja, onog uzajamnog, ponovno sjedinjenog života pje- 
snika i stvari. 


Prijevod haiku.Jedan kineski pisac iz perioda Ming dina- 
stije rekao je da prijevod može u najboljem slučaju biti »druga 


** Unatoč velikoj kompliciranosti pisma, sustavom školovanja u Japanu nepis- 
menih nema. 

strana brokata«: sva su vlakna tu, ali boje i crtež su drugačiji. 
K. Okakura je rekao da je prijevod uvijek izdaja. Netko je pre- 
vođenje japanske lirike na neki od evropskih jezika usporedio 
s pokušajem da se tušem naslikan japanski pejzaž predoči sli- 
kom u ulju, uz upotrebu perspektive. 


Zaista, već i prijevod proznog teksta nije isto što i original, a još 
je dalje od originala prijevod poezije. Radi li se k tome o prije- 
vodu s jezika koji je od evropskog toliko udaljen, kao što je to 
japanski, treba odmah reći da je tu adekvatni prijevod — ako 
pod time razumijevamo izricanje drugim jezikom istog sadržaja 
sredstvima istog oblika — često gotovo isključen. 


Japanski je jezik u mnogočemu znatno bogatiji od evropskih, 
posebno npr. u riječima koje opisuju osjećaje, dojmove, atmosfe- 
ru.“ Za čitav niz takvih riječi ne postoje odgovarajuće riječi u 
evropskim jezicima — jednostavno zato što u evropskim kultu- 
rama nisu do te mjere razvijani doživljaji i pojmovi koje te riječi 
označuju.“ Razvoj mišljenja i doživljavanja tijesno je povezan s 
razvojem jezika, i u njihovu zajedničkom rastu pošla je kultura 
Japana svojim posebnim putem — usprkos jakom utjecaju Ki- 
ne,“ Indije i Koreje — putem koji je različit čak i od putova kojim 
su se kretale velike susjedne kulture Azije, a pogotovo od puta 
kojim se kretala evropska kultura, s kojom je japanska došla u 
dodir tek relativno kasno. Ipak, dakako, ti su utjecaji unijeli u 
japanski jezik mnoge riječi drugih naroda: u ranijoj povijesti 
kineskih, u XVI stoljeću portugalskih i španjolskih, u XVII ho- 
landskih, a u novije vrijeme prvenstveno engleskih ali i njema- 
čkih, francuskih i ruskih itd.? 


** Također, na primjer, i za floru i faunu: I najnezapaženija trava, korov ili 
biljčica ili najneugledniji kukčić ima (pored latinskog botaničkog odnosno 
zoološkog imena) i izvorni japanski naziv. Različiti stupnjevi razvoja pupanja 
kod biljki izražavaju se glagolima megumu, medatsu, mebaeru, mezasu, me- 
buku. 

** Kao primjer osjetljivosti Japanaca na prirodne pojave, na vrijeme može po- 
služiti veliki broj riječi za različite tipove kiše: murusame = prolazni pljusak, 
shigure = pljusak u kasnu jesen ili ranu zimu, yudachi = večernji pljusak, 
samidare = kiša u rano ljeto, baiu = atmosfera kišnog doba u rano ljeto, 
shu-u = jak pljusak, harusame = proljetna kiša, hisame = ledena kiša, ko- 
nukaame = sitna kišica itd. Još su finije distinkcije npr. za razne riječi koje 
označuju vlažnost: nureru, shimeru, shitoru, uruou. Shimeru je stupanj vlaž- 
nosti pri kojoj se više ne može upaliti šibica; shitoru ako se kišobran još nije 
osušio; uruou ako je nešto što »treba biti« mokro postalo mokrim (npr. mlado 
zelenilo na proljetnoj kiši); nureru je za veći stupanj vlažnosti od nabrojenih. 
Slično je s bojama: npr. ao, kon, ai, sorairo, mizuiro, asagi, moegi, hanao.. = 
plavo. 

*“ Kulturnopovijesni dug Japana Kini nesumnjivo je velik, no on se česio pre- 
cjenjuje. U svakom slučaju nije veći od duga Njemačke, Francuske ili Engleske 
staroj Grčkoj. 

Velika razlika između japanskog i evropskih jezika očituje se ne 
samo u rječniku već i u gramatici i sintaksi, u konstrukciji i 
izgradnji rečenice, u načinu međusobnog vezivanja, referiranja, 
međuovisnosti riječi u rečenici. U japanskom jeziku nema roda, 
a redovno ni broja. Konjugacija ima posve drugi karakter i svrhu 
negoli konjugacija u indoevropskim jezicima. Ne vodi toliko ra- 
čuna o razlikovanju prošlih, sadašnjih i budućih vremena koliko 
o opisu stanja sigurnosti ili dvojbe i uopće raspoloženja prema 
onome što iskazuje. Sintaktički, riječ koja kvalificira redovno 
prethodi onoj koju kvalificira: pridjev je ispred imenice, subjekt 
ili objekt ispred predikata. Dio riječi koji funkcionira gramatički 
(npr. postpozicija koja određuje padež imenice) slijedi iza riječi 
koja izražava značenje. Za adjektiv nema nominalne fleksije, i 
on je bliži glagolu nego imenici, pa je od japanskih gramatičara 
i svrstan u tzv. »radne riječi«. Za brojenje postoje različiti nizovi 
riječi, već prema kategoriji predmeta koji se broje. Znatna po- 
dručja jezika teku paralelno u više razina, prema stupnju uljud- 
nosti i poštovanja koje treba izraziti. Za mnoge pojmove postoje 
različite riječi prema tome tko ih izgovara (npr. muško ili žensko, 
starija ili mlađa osoba itd) i prema odnosu onoga koji govori 
prema onom o kome govori i onom kome govori, itd. (Npr. kao 
što mi razlikujemo »ti« i »vi« prema tome koliko smo intimni sa 
sugovornikom, Japanci imaju i — niz — različitih riječi za »ja«.) 
Ovakva iznijansirana struktura jezika pogoduje lirskom izraža- 
vanju, delikatnim nijansama nagovještaja i sugestije (umjesto oš- 
tro definirane i kruto uokvirene deklaracije). Tome pridonosi i 
vokalna struktura jezika. Riječi se ne grade od glasova. Njihovi 
su osnovni, nedjeljivi elementi slogovi: vokali ili parovi konso- 
nant-vokal (uz prividnu iznimku samostalnog n koji je izgubio 
popratni, i inače redovno slabo čujni u). Dolazi do toga da npr. 
postoje slogovi sa, se, so, su ali ne postoji slog si, nego ši i slično. 
Tako smanjeni broj primarnih elemenata, uz vanredno bogat 
rječnik dovodi do velikog broja homonima koji se razlikuju u 
pismu, ali ih u izgovoru diferencira samo lagana razlika u ak- 
centu ili uopće ništa. Pismo donosi nove fluidnosti, fleksibilnosti, 
bogatstvo ali i komplikacije. Djelomično je ideogramsko (kanji 


** Npr. pan od portug. pao = kruh; gomu od holand. gom = guma; rampu od 
engl. lamp = svjetiljka; sutandado od engl. standard; ryukku sakku od njem. 
Rucksack = naprtnjača; dessan od fran. dessin = crtež, noruma od (preko) 
ruskog norma. Zanimljivo je (i zabavno) da su Japanci skovali iz engleskih 
riječi i niz složenica koje, kao takva, u engleskom nisu u upotrebi, npr. teburu 
supiichi = »table speech«, bijinesu garu = »business girl« kissu maku = »kiss 
mark«, Još su zgodnije hibridne kovanice poput (u slangu) bakushan, a engl. 
back = pozadi i njem schon = lijep, za djevojku koja je zgodna gleda li se 
straga, iz daljine, ali s lica to više nije. (Uostalom, npr. i naš »automobil« je 
analogni grčko-latinski hibrid). 

kineskog porijekla), djelomično fonetsko slogovno (kana: »zavo- 
jita«, »ženska«, hiragana i »uglata«, »muška« katakana); no i kanji 
su često ne samo ideogrami već i fonogrami. Pred više od dva- 
naest stoljeća napisano je u predgovoru Kojikija: 


Upotrebljavati isključivo ideograme dovelo bi do problema u zna- 
čenju; pisati isključivo fonetskom metodom neopravdano bi produ- 
ljilo izlaganje... 


I tako pri prevođenju japanske lirike često dolazi do dileme da 
li da se žrtvuje oblik ili sadržaj. Želi li se zadržati sadržaj, bit 
će kadšto potrebno prevoditi jednu riječ čitavom rečenicom (ili 
čak s više njih). Želi li se, naprotiv, sačuvati kratak, sažet, čist 
oblik (toliko tipičan za japanski izraz uopće, ne samo za poeziju), 
morat će se kadšto odustati od vjernog prijenosa sadržaja upo- 
trebom riječi sa značenjem možda dosta dalekim od originalnog. 
Kadikad će (nezadovoljavajući) izlaz biti u kompromisu, spasa- 
vanjem kako-tako sadržaja u kako-tako sličnom obliku, uz djelo- 
mično žrtvovanje i jednog i drugog. Ukratko, rijetko će biti mo- 
guće na evropskom jeziku reći isto na isti način kao u japan- 
skom izvornom tekstu, a koji put će čak slika bogata u finim 
i delikatnim nijansama boja morati biti zamijenjena relativno 
sirovom skicom u grubom rasteru. 


M. Hausmann piše o prijevodu haiku (na njemački jezik): 


Razumljivo je da uta (waka) ili hokku (haiku) postavlja posebne 
zahtjeve i mora ih postavljati na prijemljivost i stvaralaštvo čitaoca, 
upravo zato što je to izvanredno zgusnuta tvorevina. Ili, drugim 
riječima: samo u jednom jeziku koji, poput japanskog, sadrži bez- 
broj riječi koje upućuju preko sebe, koje nose simbole, koje razvijaju 
duge i složene nizove predodžbi, samo u jednom društvu u kojem 
se čovjek može odvažiti da se izražava u nagovještajima jer zna da 
će oni biti shvaćeni u njihovu punom opsegu, i samo u jednoj zemlji 
u kojoj je, na primjer, dovoljno spomenuti ime nekog cvijeta da bi 
se dočaralo nešto neizrecivo — može tako kratka pjesma od počet- 
ka do današnjih dana igrati istu vladajuću ulogu. 

Želimo li da ovaj jezik i ta »zgusnuća« ponovno nastanu u njema- 
čkom duhovnom prostoru u kojem nedostaju bitne pretpostavke za 
njegovo razumijevanje, moramo uza sve pažljivo poštovanje postu- 
pati s izvjesnom slobodom i smjelošću. Moramo japanski cvijet pjes- 
me istodobno pretvoriti natrag u sjemenku i tako je, kao sjemenku, 
položiti u majčinsko tlo njemačkog duha. Možda onda procvjeta 
nešto što će sa svojim čudnim mirisom i čari prenijeti barem slutnju 
svojeg podrijetla. 


Spomenimo, bar ukratko, i ovu osobitost japanskog jezika: Posto- 
je riječi, tzv. kireji, koje ne odgovaraju nekom pojmu već im je 
uloga bliža dijakritičkim znakovima; one su neke vrste oznaka 
tonaliteta koji se pridružuje rečenom, neke vrste »usklika« koji 

iskazuju ili usmjeruju ili posebno potcrtavaju boju osjećaja ili 
raspoloženja pjesnika pri opisanom događaju. Ya je neke vrste 
blagi uskličnik. Kana je znak koji poetski akcent haiku i težište 
njime iskazane emocije stavlja na riječ što neposredno prethodi 
kana (no u haiku je toliko uobičajena da kadšto i nema nekog 
posebnog značenja). U nekom smislu kana zamjenjuje glagol ko- 
jim redovno završava japanska rečenica. Keri je neki usklik uz- 
buđenja uz doživljaj da je vrijeme prošlo, da je nešto svršeno, 
dogodilo se, više ne postoji (a ipak i ostaje, zauvijek, kao zrno 
pijeska izgubljeno u moru i kao trenutak utopljen u vječnosti). 
Yara je usklik nesigurnosti, neznanja, čuđenja (na koji se ne oče- 
kuje odgovor). Yo je verbalni usklik, a zo intenzifikator tvrdnje 
ili pitanja; zo yo djeluje poput usklika: Gledaj, vidi! Ka odgovara 
znaku pitanja, upitniku. Svi su ti kireji postpozicije, i kod čitanja 
redovno iza njih dolazi pauza — kireji su »riječi što sijeku«; je- 
dina je iznimka fo iza nečijeg citata ili opisa nečije radnje, sa 
smislom »tako« (je rekao ili učinio), gdje pauza u čitanju dolazi 
ispred te postpozicije fo. 


Razumije se također da poneku japansku pjesmu uopće neće 
moći shvatiti netko kome nisu— bar donekle — poznati običaji, 
vjere, povijest, literatura, filozofija i mentalitet Japanca. (Za ovaj 
nije toliko karakterističan, recimo, roman Kokoro — srce — sam 
po sebi, koliko njegova popularnost u Japanu). Osim mahayana 
budizma, taoizma i konfucijanizma posebno je zen ostavio tako 
dubok i sveobuhvatan pečat na japanskom životu i umjetnosti 
— što je već više puta bilo istaknuto a ne može biti precijenjeno 
— daje puno razumijevanje i mnogih najvrijednijih haiku isklju- 
čeno bez stanovite obaviještenosti o zenu; zbog toga ova knjiga 
i sadrži prvo poglavlje o kulturnopovijesnom okviru haiku. 


Sama riječ haiku tretirana je kao indeklinabilna riječ muškog 
roda. 


Kod prijevoda haiku pjesama na evropske jezike često se odu- 
staje od metra 5, 7, 5. Uostalom, u jezicima gdje slogovi mogu 
biti vrlo različite duljine (npr. u engleskom“) on i onako ne mora 
značiti mnogo. S druge strane, G. Coudenhove smatra da odu- 
stati od metra 5, 7, 5 znači pogrešno ocijeniti ono strogo i nje- 
govano u japanskom stihu, kao kad bi se npr. Horacijeve ode 
prevodile prozom ili u slobodnim stihovima. Ogromna većina 
oblika japanske (klasične) poezije upotrebljava stihove od 5 ili 
7 slogova, što nije slučajno, već se gotovo »statistički« nameće: 


* H.G. Henderson navodi odličan primjer: oba izraza »some huge stones, vast, 
white« i »a little pebble« imaju po 5 slogova; no prvi teče znatno sporije i 
učinak je posve drugačiji. 

Mnoge su riječi dvo- ili trosložne, pa npr. jedna dvosložna i jedna 
trosložna prirodno daju pet, a dvije dvosložne i jedna trosložna 
sedam slogova. U našem su jeziku također mnoge riječi dvo- ili 
trosložne i često nije teško i u prijevodu zdržati metar 5, 7, 5. 
Netko je jednom primijetio da prije negoli se okušamo u flek- 
sibilnosti, trebamo naučiti da se podvrgnemo kontrolama. G. K. 
Chesterton rekao je, govoreći o slobodi u umjetnostima, da je to 
dobra stvar, no »ako se osjećaš slobodnim da nacrtaš devu bez 
njene grbe, može ti se dogoditi da ustanoviš da nisi slobodan 
da nacrtaš devu.« Odustajanje od metra koji put se »kompenzi- 
ra« uvođenjem sroka, što je bliže evropskoj tradiciji, ali je od toga 
za haiku, čini mi se, više štete nego koristi. Također izgleda da 
nisu naročito sretni pokušaji da se tristih u prijevodu zamijeni 
distihom ili četverostihom. Pokušalo se, uostalom, uglavnom sve 
što uopće može doći u obzir. Originalni haiku, tristih s metrom 
5, 7, 5 (bez sroka) prevodili su“: 


a) Tristihom bez metra 5, 7, 5 i bez sroka: R. H. Blyth, G. Bownas 
i A. Thwaite, T. Hasumi, V. Markova; 

b) Tristihom bez metra 5, 7, 5 a sa srokom: H. G. Henderson; 

c) Tristihom sa metrom 5, 7, 5 bez sroka: J. Ulenbrook, G. Cou- 
denhove, E. Jahn, H. Hammitzsch, D. Keene; 

d) Tristihom sa metrom 5, 7, 5 i sa srokom: K. Yasuda, H. G. 
Henderson; 

e) Distihom bez sroka: A. Miyamori, B. H. Chamberlain: 

f) Distihom sa srokom: H. Stewart; 

g) Četverostihom: N. Yuasa, P. Beilenson; 

h) Bez stiha, kao minijaturnu »pjesmu u prozi«: L. Hearn. 


Za ilustraciju navodim niz prijevoda jednog istog Bashćova hai- 
ku: 


Ara-umi ya izvorni japanski haiku: 
sado ni yokoto tristih s metrom, 5, 7, 5; 
ama-no-gawa bez sroka 

Basho 


a) A wild sea, 
And stretching out towards 


the Island of Sado, tristih bez 
The Milky Way. metra 5, 7, 5; 
(prijevod R. H. Blyth) bez sroka 


“" Naravno, ne uvijek i isključivo. 


66 


Uber dem tobenden Meere 

zieht die Milchstrasse dahin 

weit, weit bis zur Insel Sado. 
(prijevod A. von Rottauscher) 


Mer sauvage: 
Et la-bas, jusqu'a Sado 
La Voie Lactće! 
(prijevod G. Bonneau) 


ByuwiyeT MOpCKOH NpocTOpP! 

dlaneko, Zo ocTpoBa Ca/o, 

CrenerTca MneuHbihi TIyTb. 
(prijevod V. Markova) 


b) How rough a sea! 
and, stretching over Sado Isle, 
the Galaxy... 
(prijevod H. G. Henderson) 


c) Ein tobendes Meer!-— 
Quer tiber Sado spannt sich 
die Milchstrasse bin. 
(prijevod H. Hammitzsch) 


Burno je more! 
Mliječni Put seže do 
otoka Sado. 


d) Wild the rolling sea! 
Over which to Sado Isle 
Lies the Galaxy. 

(prijevod K. Yasuda) 


e) The sea is wild! The Milky 
Way extends 
Far over the island of Sado. 
(prijevod A. Miyamori) 


f) Arching above the wild and 
gloomy sea, 


Far out to Sado Isle — the Galaxy! 


(prijevod H. Stewart) 


8) The great Milky Way 
Spans in a single arch 
The billow-crested sea, 
Falling on Sado Beyond. 

(prijevod N. Yuasa) 


tristih bez 
metra 5, 7, 5; 
bez sroka 


tristih bez 
metra 5, 7, 5; 
sa srokom 


tristih s 
metrom 5, 7, 5; 
bez sroka 


tristih s 
metrom 5, 7, 5; 
sa srokom 


distih bez sroka 


distih sa srokom 


četverostih 


U ovoj sam knjizi nastojao prevesti haiku sa metrom 5, 7, 5, bez 
sroka — kao što je to i izvorni japanski haiku. Mislim da je to 
i za naš jezik najbolje i često ostvarivo rješenje. Tamo, međutim, 
gdje bi inzistiranje na metru 5, 7, 5 tražilo odstupanje od sadržaja 

originala, radije sam odustao od metra i nastojao, koliko je mo- 
guće, sačuvati sadržaj. 


Gdje mi se to činilo poželjnim i mogućim, nastojao sam prenijeti 
u prijevod i asonance i aliteracije te onomatopeju (u najširem 
smislu te riječi). Nažalost, mnogo se u tom pogledu ne može 
učiniti. Na japanskom pojedine asonance ili aliteracije zvukom 
i jezičnom tradicijom automatski sugeriraju određeni doživljaj, 
raspoloženje ili osjećaj. Npr. h sugerira širenje, bujanje i time, 
recimo, haru no hatsu hana (= proljeće Igenitivl prvi cvjet(ovi)) 
komunicira više od prijevoda »prvo proljetno cvijeće«. 


Mogućnosti i upotreba onomatopeje (u najširem smislu te rije- 
či“ju japanskom tako su bogati da se — i što se toga tiče — 
evropski jezici s njime uopće ne mogu usporediti. 


Kod nekoliko posebno vrijednih haiku dodao sam, za usporedbu, 
izvjestan broj prijevoda na neke druge evropske jezike (engleski, 
njemački, francuski, ruski); tu i tamo s kraćom kritičkom napo- 
menom. 


Japanski haiku redovno nema naslova, pa su stoga u ovoj knjizi 
svi originali i svi prijevodi haiku bez naslova; naslov je — ako 
ga ima — samo iznimno spomenut u komentaru. 


Zapadni haiku. H. Henderson na jednom mjestu piše: 


Oblik haiku izrazito je japanski, no ja sam duboko uvjeren da on 
ima značajke koje transcendiraju barijere jezika i narodnosti i koje 
ga čine prikladnim da zauzme posebno mjesto među oblicima za- 
padne poezije. 


J. G. Fletcher veli o vrijednosti haiku za zapadnog pjesnika: 


(Što možemo naučiti od Japanaca i njihove poezije) jest nešto što 
nam može pomoći da dovede poeziju natrag prvim načelima, koja 
sigurno treba da budu prva; i što bi trebalo navesti neke od inte- 
ligentnijih modernista da odbace breme previše-svjesnog intelektu- 
alizma koje nose. Jer zasluga tih haiku pjesama nije samo u tome 
da sugeriraju mnogo govoreći malo; one također, shvate li se u vezi 
sa zen doktrinom koju osvjetljavaju, stvaraju od poezije čin života. 


Uspoređujući engleski i japanski haiku, R. H. Blyth nalazi: 


.. zajednički je element osjećaj u misli, misao u osjećaju; misao nije 
puka misao već misao sadržana u osjetu, osjet nije samo osjet već 
osjet uključen u stvarno mišljenje, to jest poetično mišljenje. Kad 


* Npr. gara-gara = dječja igračka; zuppuri-to = do vrata, do grla; gunya-gunya 
= prokvašen itd. 

su ovi podijeljeni ili djeljivi, kad su riječ i predmet, čovjek i stvar 
na bilo koji način razdvojeni ili razdvojivi, nemoguća je poezija, a 
posebno haiku poezija, na bilo kojem jeziku. 


Vjerojatno najveći ne-japanski haiku pjesnik današnjice, J. W. 
Hackett, savjetuje za pisanje haiku pjesama (na engleskom) ovo: 


1. 
2 


3. 
4. 


S. 
. Nemoj izdati Takvost * stvari — priroda treba da bude odražena 


19. 
20. 


Život je izvor haiku doživljaja. Stoga uoči ovaj sadašnji čas. 
Upamti da je haiku poezija svagdanjeg života, i da je ono što 
je svakodnevno njegovo područje. 

Pažljivo promatraj predmete iz prirode... otkrit će se neviđena 
čuda. 

Identificiraj (interpenetriraj) se sa svojim subjektom, štogod to 
bilo: »To si ti« 

Razmišljaj u samoći i miru o svojim bilješkama o prirodi. 


upravo takvom kakva jest. 


. Izrazi svoj doživljaj sintaksom kakva je prirodna za engleski. Ne 


piši sve u japanskom 5, 7, 5 obliku, jer to na engleskom često 
uzrokuje podmetanje i vještačko dotjerivanje. 


. Nastoj pisati u tri stiha, s približno sedamnaest slogova. 
. Upotrebljavaj samo običan jezik. 
. Sugeriraj, no pobrini se da čitaocu daš dovoljno, jer haiku koji 


smućuje je promašen. 


. Spomeni godišnje doba kad je to moguće, jer to dodaje dimen- 


zije. Upamti da godišnje doba može biti određeno predmetom 
i oznakama pjesme. 


. Nikad ne upotrebljavaj nejasne aluzije — haiku su intuitivni, ne 


intelektualni. 


. Ne previdi humora, no izbjegavaj običnu šalu. 
. Srok i ostala poetska sredstva nikad ne bi trebali biti tako očiti 


da odvraćaju od sadržaja. 


. Životnost, ne ljepota, pravo je svojstvo haiku. 
. Nikad jasnoću svoje intuicije nemoj žrtvovati izvještačenosti: iz- 


bor riječi treba da je upravljan značenjem. 


. Čitaj svaku pjesmu na glas, jer se neprimijećeno vještačko do- 


tjerivanje redovno čuje. 


. Imaj na umu Thoreauov savjet »pojednostavi! pojednostavi! po- 


jednostavi!«. 

Ostaj pri svakoj pjesmi dok ne pruža što želiš izraziti. 
Upamti R. H. Blythovo upozorenje da je haiku prst što pokazuje 
na Mjesec, i ako je ruka ukrašena draguljima, više ne vidimo 
ono što pokazuje. 


* Sanskrtski Tat tvam asi. 


* Sanskrtski tathata, japanski sono mama ili kono mama; engl. suchness, njem. 
Soheit. 

Izvorni haiku u nas. Ako bismo u našoj poeziji tražili 
haiku s metrom 5, 7, 5 sigurno ih ne bismo našli mnogo. No 
odustanemo li od tog metra — za što ima dovoljno razloga — 
i ne brinemo li se mnogo za riječ koja sugerira godišnje doba, 
Dubravko Ivančan je hrvatski pjesnik koji (svjesno) piše haiku 
poeziju. Dosad su mu izašle tri zasebne zbirke: Leptirova krila 
(1964), Svjetlucanja (1966), i Uvijek iznova raste pjenušavo stablo 
bijelog vodoskoka (1968) te u Kolu (1966) Zemljište sa šljunkom; 
ukupno blizu tisuću haiku. Mnogi su od njih u najboljoj tradiciji 
haiku; npr: 


CVIJEĆE 

Proljeće je... na livadi 
kleči 

sitno cvijeće. 


PLAMEN 

Sav u plamenu 
visoko se diže 
— list papira. 


ZID 

S visoka kata visi 

zid 

u noć. 
Međutim, i kod ranijih hrvatskih pjesnika naći ćemo pojedine 
strofe, koje bi, same za sebe, mogle stajati kao haiku; naročito 
kod V. Vidrića: 


I kad sam otvorio prozor, 
Blistav od kapi kiše, 
Trznula se je grana 
I još se lagano njiše. 
V. Vidrić, Pejsaž II*' 


A svitaše jutro. Rosa je pala, 
Pa se u krupnih kapljah blista. 
Sja jutarnja zvijezda. Dršće i trepti. 
Jasika širokog lista. 
V. Vidrić, Jutro 


— no ima ih i drugdje: 


S mrkog tornja bat 
Broji pospan sat, 
Blaga svjetlost sipi sa visina: 
A. G. Matoš, Notturno 


"* Gotovo da bi se oba Vidrićeva Pejsaža mogla rastaviti u niz samih haiku (a 
Scherzo u niz senryu!). 

On kruži, miran i sam, 
Omamljen šumorom vala, 
Mirisom alge i soli. 
V. Nazor, Galeb 


Gorak je vijenac pelina, 
mračan je kalež otrova, 
ja vapim žarki ilinštak. 
T. Ujević, 
Svakidašnja jadikovka 
Naši bregi su mali: 
jen drugom se skriva, 
jen drugog si išče. 
T. Prpić, Paysage 
U vremenu od prvog izdanja ove knjige (1970.) čitav niz naših 
pjesnika, naročito mlađe generacije, počeo je pisati haiku. Time 
se, vjerujem, ovaj pjesnički oblik i u nas afirmirao, i ostat će, i 
dalje će se razvijati. 

HAIKU PRIJE BASHOa 


Chiru hana wo Osiplju se 
l1] oikakete yuku cvjetovi trešnje. Progoni ih 
arashi kana oluja što dolazi. 
Fujiwara no Sadaiye* 


Možda ovo i nije mnogo više od (pomalo otrcane) metafore o 
prolaznosti života ili od neposrednog zapisa jednog lirskog ugo- 
đaja — tematski bližeg waki negoli haiku. Ipak, po obliku to već 
jest haiku. 


Toku chiru mo Dugo je čekam, 
[2] matareshi hana no dušu cvijeta trešnje, 
kokoro kana — a brzo prođe. 
Sogi" 


Nije trešnjev cvijet sam taj koga čekamo, već njegov kokoro — 
njegov duh, njegova duša, njegovo srce. Samo zato i nismo »na 
gubitku« iako ga dugo čekamo a uživamo kratko, jer vrijednost 
mu ne mjerimo vremenom, ne kupujemo je i ne plaćamo vreme- 
nom. 


A da li je zaista luda onaj koji deset godina čeka djevojku da 
bi je jednom poljubio i čitavo to vrijeme ne vidi ni jedne druge 
— kad je, upravo time što je deset godina čeka, kroz svih tih 
deset godina ljubi?: 

Tri godine mislio je na nju, 

pet godina čeznuo je za njom — 

samo mu je jedne noći 

bila u naručju. 

japanska pjesma s ulice 


Michi-shiba no Vrbino drvo 
[3] asa-tsuyu harau mete jutarnju rosu 
yanagi kana s trave duž staze. 
Sogi 
** 1162— 1241. 2 
** 1421— 1502. 

Jesmo li zaista i opravdano sigurni da sama vrba nije svjesna 
toga da mete rosu s trave, da smo samo mi ti koji to uočavaju? 
Što onda, ako netko vodi računa o onome što mi nesvjesno či- 
nimo? Bilo tome kako mu drago — vrbino drvo mete jutarnju 
rosu s trave duž staze. 


Yo no ame wo Listovi stabla 
[4] kesa furikakusu što jutros padoše — sa 
konoha kana sinoćnom kišom. 
Sogi 


Ništa ne nestaje bez traga — grijehove otaca ispaštat će potomci 
do četvrtog koljena. I otpali suhi list nosi svoju karmu, nosi ju- 
čerašnju kišu i prekjučerašnje sunce — nosi ih u sutrašnju hrpu 
na koju će biti pometen i preksutrašnju zemlju u koju će sagnjiti. 


Miru hito no O, perunike! 
I5] tabi wo shi omoe Mislite na putovanja 
kakitsubata ljudi što vas gledaju! 
Sogi 


Svojevoljno je pretpostaviti da smo samo mi svjesni postojanja 
perunika, a ne i one našeg. Mnogi su uvjereni da mogu razgo- 
varati sa svojim psom — i možda se s njime čak i bolje razumiju 
nego s ponekim od ljudi. Smijemo li biti sigurni da s cvijećem 
ne možemo komunicirati? No možda i među cvjetovima ima ta- 
kvih koji ne znaju s koliko zanimanja i ljubavi ih neki ljudi mo- 
tre, odakle su došli da bi ih vidjeli. 


Yo ni furu mo Na tom se svijetu 
[6] sarani shigure no sklanjamo kako znamo 
yadori kana od zimske kiše. 
Sogi 


Usporedi Issin haiku [367]. 


Sogi je umro u svojoj osamdesetidrugoj godini života. U Oi no 
susami (Utjeha starosti) napisao je pored ostalog: x 


Već mi je šezdeset godina. Valovi smrti biju o moje obale, no za 
razliku od Konfucija moje me uši još ne slušaju. Razuzdano sam 
proveo život s cvjetovima proljeća i Mjesecom jeseni, čekajući rosu 
jutra i vjetrove noći. Kap rose mojeg života trepti na vršku lista, 
— dokle? Ne misleći na život koji dolazi, ne vršeći svoju dužnost 
Iredovnikal, rastužen sam što sam prigrljivao stvari. 


Na mo shiranu Ne zna mu se ni 
[7] ogusa hana saku za ime: Korov cvjeta 
kawabe kana pored potoka. 
Chiun 

Usporedi Shikijev haiku [384] i Bashoov [42]. 


Tsuki ni e wo Dodaj Mjesecu 
[8] sashitaraba yoki ručku — dobit ćeš 
uchiwa * kana dobru lepezu. 
Sokan" 


Ovo je karakterističan »predbašćovski haiku«; duhovita dosjet- 
ka, asocijacija punog Mjeseca na okruglu lepezu. Ne želi biti više 
od toga, i u krajnjoj liniji stvar je definicije hoćemo li tu pjesmu 
klasificirati kao haiku. Treba, ipak reći da ona japanskom čita- 
ocu kaže više negoli evropskom, jer »Mjesec« i »lepeza« sami po 
sebi u japanskom jeziku (i životu) nose u sebi mnogo više emocije 
i doživljaja negoli kod nas. Pored toga povezivanje Mjeseca i 
lepeze nije posve formalno, jer nas svježina ljetne noći za punog 
Mjeseca rashlađuje kao što bi to po danu činila lepeza. 


Usporedi i Bashćov haiku [109]. 


Kaze samushi Hladna li vjetra! 
[9] yabure shdji-no Kroz rastrgan prozorski papir 
kannazuki Mjesec listopada. 
Sokan 


— kao da vjetar puše s ocjelno plavog Mjeseca, kao da je on 
rastrgao papir kojim je bila presvučena prozorska rešetka od 
letvica. 


Sokanov učitelj zena bio je veliki majstor Ikkyu. Kad se So6kan 
povukao od svijeta, živio je u maloj prostoriji sa samo dva pred- 
meta: kotlićem za čaj i kaligrafijom s tekstom: »Ako si gost vi- 
soka roda, otiđi a da ne sjedneš; ako si iz srednje klase, otputi 
se istog dana; ako si iz niska staleža, prenoći ovdje.« 


Aoyagi no Zelene vrbe 
li0] mayu kaku kishi no slikaju obrve na 
hitai kana čelu brežuljka. 
Moritake** 


Otmjene linije vrbinih grana naslikale su na brežuljku tanke 
obrve kneginje, i odvele je da tamo sjedne i zaspi, dok je ne 
probudi kraljević. — Tematski je ovaj Moritakeov haiku možda, 
više waka nego haiku; previše je »lijep«, previše elegantan, pre- 
više aristokratski, previše rafiniran. 


u "nas lepeza okrugla oblika (ne sklapa se poput u nas poznatije vr- 
ste). 


** Yamazaki Sokan 1458 — 1546, iz pokrajine Omi, paž šuguna Ashikaga Yoshihi- 
sae, kasnije pustinjak. 


* Arakida Moritake, 1472 — 1549, visoki šintoistički svećenik Velikog Hrama u 
Ise. 

Rakka eda ni Otpali cvijet 
l11l kaeru to mireba vratio se na granu? 
kocho6 kana — Ne, to je leptir! 
Moritake 


Ovaj, pola tisućljeća stari, haiku izriče jedan vječni doživljaj — 
razočaranje, što se nije dogodilo čudo. On nije manje dramatičan 
od Zolina Lurda. Pa ipak, u njemu ima poezije: Samo u lineari- 
zaciji riječima iskazanog doživljaja razočaranje je na kraju, a 
ushit je prošao. Kao jedinstveni doživljaj, nesputan u koordinate 
vremena, koji ne razlikuje prošlo, sadanje i buduće — on izriče 
i vječnu vjeru u čudo. 


Za ilustraciju kako se nekad (krajem prošlog stoljeća) »prevodio« 
japanski haiku, usporedimo prepjev ovog Moritakeova kako ga 
je dao K. Florenz: 


AUGENTAUSCHUNG 


Wie? scwebt die Bliite, die eben fiel, 

Schon wieder zum Zweig am Baum zuruck? 
Das ware furwahr ein seltsam Ding! 

Ich naherte mich und scharfte den Blick — 
Da fand ich — es war nur ein Schmetterling. 


— ili, u »prijevodu prijevoda«: 
VARKA OČIJU 


Kako? lebdi li cvijet što upravo pade 
već opet natrag ka grani na stablu? 
Zaista čudna to bi bila stvar! 
Približih se i izoštrih pogled — 

Tada ustanovih — bio je samo leptir. 


Danas smo u mogućnosti da o doživljavanju i shvaćanju Japa- 
naca ipak nešto naučimo, pa ne moramo do kraja ubiti i razme- 
sariti haiku da našem čitaocu »pokažemo o čemu je riječ«. Pri- 
jevod poput upravo citiranog Florenzova prava je antiteza haiku. 


Hana yori mo Nije toliko u cvijetu 
[12] hana ni arikeru koliko u nosu: 
nioi kana miris. 
Moritake 


Formalno jednaku igru riječi iskorištavanjem dvaju značenja is- 
te (izgovorene) riječi hana (naime »cvijet« i »nos«) ima i Issin 
haiku 1299] o djevojčici i slaku. Sadržajno gornji haiku podsjeća 
na jednu zen anegdotu: 


Dva redovnika raspravljahu o zastavi što je lepršala na vjetru. Prvi 
reče: 
— Kažem ti da se vijori zastava, a ne vjetar. 

Drugi reče: 

— Kažem ti da se vijori vjetar, a ne zastava. 

Uto naiđe treći redovnik: 

— Ne vijori se vjetar; ne vijori se zastava. Vaši su duhovi ono što 


se vijori. 
Hana ni kinu Među cvijećem: 

13] hito waraurashi Čuje se smijeh ljudi — 
haru no yama Proljetna brda. 


Bćitsu*" 
— i cvijeće se smije, i ljudi cvjetaju: tek to je pravo proljeće. 


Aki ya kesa Prvo jesenje jutro! 
l14] hitoashi ni shiru Noge to znaju 
nugui-en na svježe opranoj verandi. 
Ishu** 


Iako »predbaščćovski«, ovi bi se stihovi sigurno i uz najstrože 
testove s lakoćom kvalificirali među prave haiku. — Ne pjesnik, 
već njegove noge »znaju« da je nastupila jesen jer one osjećaju 
hladnoću verande. One to znaju kao što medvjed zna kad nado- 
lazi zima i kada treba leći u zimski san, kao što gusjenica zna 
kad se treba zapresti u čahuru iz koje će izaći kao leptir, kao 
što lastavica zna kad treba otići na jug a kad se treba vratiti. 


Što se tiče iznesene senzacije, usporedi Ish4iov haiku s Bash6o- 
vim 150] o podnevnom drijemežu. 


Shirazumi ya Sniježnom granom 
[15] yakanu mukashi no bijel drveni ugalj" 
yuki no eda nekada bješe. 
Tadatomo*“ 


Dvije su bjeline povezane jedino time što im je zajednički nosilac. 
Drugačije je u napisu na jednoj Sengaijevoj“' slici: 

Bijeli snijeg što pokriva grane šljivina drva 

zavaravajući sliči cvjetovima. 

No kad se snijeg otopi 

(i cvjetovi prevladuju), 

tada će cvjetovi izgledati poput snijega. 


Sumi-no-e no Žal Sumi-no-e — 
l16] nami no tsuzumi ya Bubnjevi valova i 
matsu bayashi glazba borova. 
Ryotoku 
" 1548— 1630. 
** 1606.— 1680. 
* Takav se kadšto upotrebljava u cha-no yu. 
% 1624 — 1676. 


“* Zen-budistički redovnik, 1750 — 1837. 

Valovi s pučine i borova šuma, udaranje valova i šum borovih 
grana susreću se na žalu: Inscenacija i glazba drame »Oluja«. 


Yanagi kara Vrbe su prve 
li7]l nemuri sasou ya što nas uspavljuju u 
haru no ame proljetnoj kiši. 
Ichu*? 


One same ne spavaju na kiši; njih kiša budi. Sada će se one 
brinuti za nas; mi možemo otpočinuti. Svi znamo da se uz ro- 
minjanje kiše najljepše spava — možda je to neki daleki atavi- 
zam: Naši bi preci, kad se spustio pljusak, otišli spavati u svoju 
spilju. No sigurno lagana kiša i sama po sebi ima neku moć 
smirivanja, stišavanja, ublažavanja, uljuljavanja u san. Možda 
zato Japanci kažu da je Nara najljepša kad kiši — neizrecive 
ljepote ove nekadanje prijestolnice kao da ne pripadaju javi ne- 
go snu. 


Usporedi Bash6ov haiku [33] o prepuštanju težnji vrbi. 


Neko no ko ni Maleno mače 
[18] kagarete iru ya onjuškava 
katatsumuri puža. 
Saimaro* 


Ovaj bi haiku bio dobar popratni tekst uz neki crtež Walta Di- 
sneya. Ali, on ipak nije samo dječji haiku za nepoetičnu djecu. 
Mačkica što je ostavila puža kad se uvjerila da to nije ništa za 
nju i puž koji je otišao svojim putem znaju nešto što mi često 
zaboravljamo: otići dalje, ostaviti ono što nam ne treba, zabora- 
viti ono što nas se ne tiče, napustiti ono što nas više ne zanima, 
vratiti ono što nije naše. 


Mizu ni tsurete Let lastavice — 
[19] nagarua yć na Slijedi tok rijeke 
tsubame kana kao da pliva. 

Saimaro 


Svako perce lastavice i svaka kap vode crtaju paralelne linije, 
linije poput dugih kosa proljetne vile koja ih je rasplela pored 
rijeke pa jedan pramen nosi rijeka a drugi povjetarac. 


Kretanje, let, plivanje — sve je to isto, bez obzira na to kako 
psihoanalitičari tumačili naše snove o letu. 


Miyuki nimo Čak ni pred carem 
[20] amigasa nuganu strašilo neće skinut 
kakashi kana pleteni šešir. 
Dansui*“ 


* 1639—1771(") 
*? 1655—1737. 
“* Hojo Dansui, 1662— 1711. 

Tko ne treba moćnog zaštitnika jer ništa ne traži slobodan je, 
i ne mora se klanjati drugima. 


Kogarashi no Zimskoga vjetra 
[21] hate wa ari keri konačni je svršetak 
umi no oto tutnjava mora. 

Gonsui“ 


Podizat će duge i visoke valove, jedan za drugim, i bacati ih da 
se stropoštaju na obalu. Neka ga se svi boje jer on ni pred kim 
nije u strahu. Zima ne slabi njegove snage. I kad tako pokaže 
da je on gospodar, smirit će se i zaspati. 


* Ikenishi Gonsui, rođen u Nari, 1649— 1722. Učenik Shigeyorija. 

BASHO 


Zaista, možemo reći da je bilo 
malo tako istinski kulturnih ljudi 
kao što je bio Bash6, s njegovim 
razumijevanjem konfucijanizma, 
taoizma, kineske poezije, waka 
pjesama, budizma, zena, slikar- 
stva, umjetnosti čajne ceremoni- 
je... Kad bude zapisano sve što 
se može napisati, i kad bude uči- 
njeno sve što se može uraditi, 
valjda će se spoznati da je Basho 
bio ne samo najveći među svim 
Japancima već da ga treba bro- 
jati među onaj mali broj ljudskih 
bića koja su živjela i učila nas 
svojim životom kako treba živjeti. 
R. H. Blyth, 

Haiku I: Eastern Culture 

Japanski je pustinjak Kamo no Chomei početkom XIII stoljeća 
(god. 1212.) u svojem djelu Hojčki (Zapisi iz kolibe od deset stopa 
u kvadrat) na jednom mjestu napisao: 


Pogledaj život ptica i rib4. Ribe se nikad ne umore od vode; no ti 
ne poznaješ istinskog duha ribe, jer ti nisi riba. Ptice se nikad ne 
umore od šuma; no ti ne poznaješ njihova istinskog duha, jer ti nisi 
ptica. Ista je stvar s religioznim, poetičnim životom: ako ga ne živiš, 
ne znaš o njemu ništa. 


Basho jest živio poeziju. 


Basho6 nije bio zen-budistički redovnik već učenik-laik, vjernik 
zena. Bio je samuraj, rodom iz Uena. Tom vječitom putniku, azij- 
skom trubaduru prirode, čitav je svijet dom, a njegova ljubav 
prema prirodi i svim očitovanjima njena rađanja, života i umi- 
ranja duboko je japanska i zenovska. Najveća svoja djela napi- 
sao je relativno kasno, počevši od četrdesetih godina, a umro je 
relativno mlad, sa pedeset godina. 


Putopis Oku no hosomichi (Uska staza prema dalekom sjeveru) 

započinje riječima: 
Sunce i Mjesec vječiti su putnici, a tako i godišnja doba koja iz 
godine u godinu dolaze i odlaze. Tko provodi život na plutajućem 
čamcu i tko u sedlu konja ostari, za takve je ljude putovanje svag- 
danji kruh i ono je zaista njihova prava domovina. U staro su doba 
mnogi umrli na putovanjima. Ne mogu se više dosjetiti kad je to 
bilo, no jednom me je zahvatila čežnja za životom u putovanju, i 
predadoh se sudbini usamljena oblaka što ga goni vjetar... 


Basho je bio taj koji je haiku podigao na razinu prvorazredne 
umjetnosti, na visinu do koje nitko više prije ni kasnije nije do- 
pro. Uveo je u poeziju »obične« stvari, »obične« biljke i životinje 
i »obične« riječi svakidašnjeg govora, rekavši da se pjesnik treba 

kretati i u gomili, ali pri tome sačuvati plemenit duh, i da poezija 
treba uljepšati obični govor. Basho kaže: 


Opisuješ li zelenu vrbu u proljetnoj kiši, to će biti dobro kao renga, 
a opisuješ li gavrana kako kljuca puževe u mulju žitnog polja, to 
će biti dobro kao haikai (haiku)... 


Važno je da ti duh bude visoko u svijetu istinskog razumijevanja 
a da pri tom ne zaboraviš vrijednost onog što je obično. Uvijek traži 
istinu ljepote, svaki se put vrati svijetu običnog doživljaja. .. 


Stvarna zasluga haikai počiva u njegovoj mogućnosti da ispravi i 
uljepša običnu riječ. Zato ne smiješ baciti previše trivijalan ili pre- 
više površan pogled na predmete koje vidiš oko sebe. To je daleko 
važnije nego misliš... 

Veliki učitelj s Južne gore nekad je zapovijedio: »Ne idi tragovima 
starih, već traži ono, što su oni tražili.« 


To vrijedi i za poeziju... 
Haikai je naprosto ono što se događa na ovom mjestu, u ovaj čas... 
Bashćova pjesnička narav tjerala ga je da putuje, s jednog mje- 


sta u drugo, od jednog doživljaja do drugog, od jedne oskudice 
do druge, od jedne spoznaje ljepote do druge: 


Tabi-sugata U putnom odijelu, 
[22] shigure no tsuru yo roda u kiši kasne jeseni: 
bash66 Stari majstor Basho. 
Chora %* 


Putopis Zapisi jedne putne torbe Bash6 započinje pišući o sebi 
kao o redovniku poezije kome pjesnička halja leprša na povje- 
tarcu: 


U ovom smrtnom tijelu što ga čini stotina kostiju i devet otvora ima 
nešto, a to nešto, kako nema boljeg imena, zove se vjetrom vijoren 
duh, jer naliči na tanku koprenu što je i najlaganiji dašak povje- 
tarca vijori i odnosi. To nešto započelo je prije niza godina pisati 
poeziju, isprva jedino da se zabavi, no konačno mu je to postalo 
njegovom sudbinom. Istina, bilo je časova kad je utonulo u potište- 
nost i zamalo da nije bilo spremno da napusti taj put, kao i časova 
kad je bilo toliko nadmeno od ponosa da je klicalo u jalovim po- 
bjedama nad drugima. Od kako je počelo pisati poeziju, nikad u 
sebi nije našlo mira, kolebajući se uvijek između ovih ili onih sum- 
nji. Jednom je zaželjelo zadobiti sigurnost ulaskom u službu nekog 
dvora, a drugom prilikom poželjelo je da mjeri dubinu neznanja 
pokušajem da bude učiteljem — no u obojem je bilo spriječeno 
neutaživom ljubavlju za poezijom. Najzad je uvidjelo da ne poznaje 


*““ Miura Chora, rođen u Tobi, 1729-1780. 

druge umjetnosti do li umjetnosti pisanja poezije i tako se predalo 
njenu putu." 


Ono što Saigyo nastoji izraziti u tradicionalnoj pjesmi, Sogi u lan- 
čanoj pjesmi, i čemu Sesshu teži u slikarstvu a Rikkyu u čajnoj 
ceremoniji — svi su ti putevi prožeti istim duhom. 


Onaj koji shvaća fuga slijedi prirodu i postaje prijateljem četiriju 
godišnjih doba. U svemu što iskaže opaža cvijet. U svemu što misli 
misli na Mjesec. Onaj kome forma nije cvijet jest barbarin. Onaj 
čije misli nisu Mjesec jest poput životinje. Napustimo barbarstvo i 
ostavimo zvijer pozadi. Slijedimo prirodu i vratimo se prirodi. 


H. Dumoulin piše o Bashoou: 


... u Zemlji Izlazećeg Sunca, gdje trešnjev cvijet otpada već nakon 
nekoliko dana, nijedno godišnje doba ne govori srcu tako snažno 
kao jesen koje je umiruća ljepota preobražena žarom vječnosti. No 
za prosvijetljenog učenika zena čak ni jesen nema melankolije koja 
kida srce... Samoća je osjećaj u kojem duša dira Apsolutno. Zen 
vježba samoću i tišinu Praznog u dugim, tmurnim satovima medi- 
tacije. Basho, koji je prošao kroz tvrdu školu vježbanja pod zen 
majstorom Bucchom, nosio je tu tišinu u svojoj nutrini i osluškivao 
najdublje dno prirode, gdje svi zvukovi klize u tišinu i time samo 
naglašuju njenu uzvišenost... On doživljava nesigurnost života, pro- 
življava njegove opasnosti i napore, no bez avanturističkog duha 
i bez poze heroja. U svemu što se dogada u njegovu duhu zadržava 
mirnu jasnoću onoga koji zna. Ljudski je život za njega putovanje 
bez početka i bez kraja, od nekuda nekamo, u skladu s budističkom 
doktrinom kruga ponovnih rađanja i Srednjeg puta koji se njiše 
između bitka i nebitka, između vječnog i prolaznog... U svakom 
zrncu prašine zahvaća svemir, u žabi, u kukavici, u vrapcu, u cikadi 
što cvrči i u slavuju koji se napravio na rižin kolač na verandi — 
on u svemu osjeća život Buddhe... Njegovo je oko oko nevina dje- 
teta. On voli djecu kao što voli cvijeće: 


Ko ni aku to »Dosadna djeca« — 

mćsu hito niwa onome tko to veli 

hana mo nashi cvijet ne cvjeta. 
Basho 


Čovjek Bash6 potpuno je uronjen u kontemplaciju prirode. Stopljen 
je s kozmičkim životom... Tako on putuje uzduž i poprijeko svoje 
zemlje dok mu štap ne ispadne iz umorne ruke i dok svojim kistom 
ne napiše svoj posljednji haiku: 


Tabi ni yande Bolestan na putu — 

yume wa kareno wo moji snovi lutaju 

kakemeguru usahlim poljima. 
Basho 


"" »Kad si jednom bio kao ošinut ljepotom nečega, posveti tome svoj život.« (A. 
Heyting u svojem djelu o intuicionističkoj matematici.) 

R. H. Blyth piše o Bashdu: 


On posjeduje sveopću istančanost naklonosti po kojoj smo mu bli- 
ski kao i on nama... ima u njem nečeg što je iznad književnosti, 
iznad umjetnosti, slično... priprostoj srdačnosti. Sama po sebi, puka 
dobrota nije veoma potresna, no ako je dodana osjetljivosti, ljubavi 
ljepote i poezije, ona je neodoljiva snaga koja može pokrenuti ne- 
pokretljive stvari. 


Na drugome mjestu isti autor veli: 


... Bash6 je najveći tamo gdje se čini najbeznačajnijim; zatiljak kri- 
jesnice, tuča na suncu, zrikanje nekog insekta, blatne dinje, luk, suhi 
list, — puni su interesa, značenja, vrijednosti, to jest, poezije, ali ne 
kao simboli Beskonačnog, ne kao tipovi Vječnosti, već u sebi sami- 
ma. Njihovo je značenje isto tako neposredno, isto tako jasno, isto 
tako nepogrešivo, isto tako potpuno i savršeno, isto tako bez refe- 
riranja na druge stvari kao iznenadno uranjanje ruke u kipuću 
vodu. Duh je potaknut kao zvukom trube. Kad čitate jedan od [hai- 
kul koji slijede, to je upravo kao da ste otvorili vrata i našli se 
suočeni s tigrom. To je kao da ste iznenada uočili šalu nečega. To 
je kao da ste neočekivano pomilovani od smrtne kazne. 


# in navodi šest Bash6ovih haiku, među njima [58], 154), 185), 
291) 


Basho je napisao svega oko dvije tisuće haiku. R. H. Blyth na 
jednom mjestu veli da ih je od toga »stotinjak zaista dobrih« — 
što je sigurno preoštar sud. 


Među Bashćovim haiku naći ćemo ih koji su poput sjemena iz 
kojeg je mogao izrasti čitav Busonov ili Issin opus: Usporedi npr. 
Bashćove haiku o kameliji 139), kukavici [44], blatnoj dinji [58], ra- 
čiću [57), doručku pored slaka [78), pijetlu i kiši 188|, odnosno nje- 
gove haiku o »dosadnoj djeci« [26], smršaloj mački [27], leptiriću 
što ga budi l28|, vrapčiću u polju repice [30], susjedu 170l, majmunu 
na kiši [74]. S druge strane za niz Bashćovih haiku čini se da im 
nema ravnih među haiku svih ostalih haiku pjesnika; takvi su 
npr. Bashćovi haiku o žabi što skače u ribnjak [31], gavranu na 
goloj grani [73|, tišini i cikadama 175), divljim patkama l92), samot- 
noj cesti [72l, snovima što lutaju 199). 


Basho je živio samo pola vijeka a velike je stvari pisao samo 
desetak godina. No ono što je ostavio, ostavio je svim vjekovima 
i svim godinama: Dokaz da čovjek može biti velik kao čovjek i 
kao umjetnik, kao zemaljsko i kao nebesko biće. U najvećoj boli, 
u najdubljoj patnji sumnje, u posljednjem očaju što je slomljene 
nokte zario u grkljan i pita ima li život zaista smisao i vrijednost 
— Basho svakom tko ga je razumio pruža ruku, otvara oči, i 
jamči mu pozitivni odgovor. 

Haru nare ya Eto proljeća: 
[28] na mo naki yamo no Bezimeni brežuljak 
asa-gasumi u jutarnjoj sumaglici. 
Basho 


— u sumaglici nije neki određeni brežuljak, već jedan bezimeni 
— proljeće je svagdje. 


Harusame ya Proljetna kiša: 
[24] hachi no su tsutou Uz osinjak voda s krova 
yane no mori što prokišnjava. 
Basho 


Da je ljeto ili jesen krov bi vjerojatno već bio popravljen. U pro- 
ljeće, nakon prvih kiša, prokišnjava — oštetio ga je zimski snijeg 
i led. Voda se cijedi uz saće osinjaka i njegove stijenke, kao od 
sivog papira, isprutane su crnim prugama, promočene vodom. 
Počinje novi ciklus godišnjih doba. 


Matsushima ya O Matsushima! 
[25] aa matsushima ya O, Matsushima, o! 
matsushima ya O Matsushima! 

Basho 


Matsushima je jedan od poslovično lijepih krajeva Japana. Da 
bi se sa haiku izrazila sva njegova ljepota, ne smije ništa biti 
istaknuto jer bi tim sve ostalo bilo izgubljeno. Preostaje da 
uskliknemo: »O, Matsushima!« 


Ko ni aku to »Dosadna djeca« — 
\26] mćsu hito niwa onome tko to veli 
hana mo nashi cvijet ne cvjeta. 

Bash6 


Miyamori uz ovaj haiku primjećuje da je Bash6 za svoje učenike 
osjećao kao za svoju djecu; da se nikad nije umorio učeći ih i 
da je u tom podučavanju našao istu radost kao u motrenju tre- 
šnjeva cvijeta. 


U onaj se čas približiše učenici k Isusu i zapitaše ga: »Tko je najveći 
u kraljevstvu nebeskom?« Nato Isus pozva k sebi malo dijete, po- 
stavi ga pred njih te reče: »Zaista, kažem vam, ako ponovno ne 
postanete kao mala djeca, sigurno nećete ući u kraljevstvo nebesko. 
Dakle: Najveći je u kraljevstvu nebeskom onaj koji se ponizi kao 
ovo malo dijete. Tko mene radi primi jedno malo dijete, kao što je 
ovo, mene prima.«... 

»Pazite da ne prezrete ni jednoga od ovih malenih, jer anđeli nji- 
hovi, kažem vam, na nebesima neprestano gledaju lice oca moga 
nebeskog.« 


Matej 18, 1-5, 10 

Bash6 ima i haiku s humorom: 


Mugi-meshi ni Na ječmenoj riži 
l27) yatsururu koi ka smršala od ljubavi 
neko no tsuma gospođa mačka. 

Basho 


— ovo je čisti senryu. 


Oki yo oki yo Hej, leptiriću! 
l28l waga tomo ni sen Probudi se, probudi — 
neru kochć6 budimo drugovi. 
Basho 


Ne treba misliti da Bash6 ne uzima ozbiljno što je rekao. Možda 
čovjek jest jedino biće koje drugom čovjeku može biti ogorčeni 
neprijatelj, ali sigurno nije jedino koje mu može biti iskreni pri- 
jatelj. O odanosti i vjernosti čovjeku psa i konja mnogo je toga 
rečeno i zapisano. Buddhin vjernik osjeća ljubav prema svemu 
živom. 


Usporedi Issin haiku [311] o vrapčiću bez roditelja. 


Fuku tabi ni Kad pirne vjetrić 
[29] ch6 no inaoru leptirić se premješta 
yanagi kana na stablu vrbe. 
Basho 


Ovo je haiku o »duši« leptira, o njegovu »srcu«: Kako pirne lahor 
on mu se podaje, upravo registrira svaki dašak vjetra poput li- 
menog pijevca na krovu. U tome je snaga leptira: da se ne su- 
prostavlja vjetru. 


Usporedi i haiku Garakua. 


Nabatake ni Polje repice — 
80] hanami-gao naru ko da gleda cvjetove: 
suzume kana maleni vrapčić. 
Basho 


Kako bismo mi vidjeli cvjetove da smo maleni kao vrabac? Tra- 
tinčica bi izgledala kao neki bijeli suncokret a ovaj golem poput 
lista »Kraljice Viktorije«. No takvim bismo ih vidjeli svakog dana 
pa nas to ne bi začudilo — i tako bismo na njih gledali upravo 
onako kao što na njih gleda vrapčić, tj. Basho. 


Furuike ya Prastari ribnjak... 
[31] kawazu tobikomu jedna žaba uskoči: 
mizu no oto — zvuk vode. 
Bash6 

Ovo je najglasovitiji Bashoov haiku, najglasovitiji haiku uopće. 
Dalek je od zapadnog čitaoca, jer tek u njegovu izražavanju zena 
leži i njegova duboka vrijednost. 


D. T. Suzuki: 


Kad je Bash6 od svog majstora bio upitan o posljednjoj Istini stvari 
koja je postojala još prije ovog svijeta različnosti, vidio je žabu kako 
skače u stari ribnjak i zvuk vode prekinuo je tišinu koja je vladala. 
Ovdje je shvaćen izvor života... 


Žaba je isto toliko važna kao orao ili tigar. Svaki njen pokret ne- 
posredno je povezan s praizvorom života, a u njemu i pomoću njega 
može se pročitati najdublja istina. Tako je nastala Bashćova pjesma 
o žabi što skače u stari ribnjak njegova vrta. Ovaj skok je isto toliko 
važan događaj kao Adamov izgon iz raja, jer i u njemu leži jedna 
istina koja otkriva tajnu stvaranja. 


Jedna evropska interpretacija gdje je budizam još uvijek — mož- 
da krivnjom Schopenhauera — samo pesimistički: 


Što je život osim šuma što prekida tišinu, šuma besmislenog pori- 
jekla koji će uskoro prestati? 


W. Gundert 
Shvaćanje Evropljana koji poznaje zen iznosi E. Herrigel: 


Može se samo usput spomenuti da je satori našao izraz i u poeziji. 
Kratka pjesma haiku naročito je prilagođena prirodi zena jer, kao 
i crtež tušem, ističe odnos prema prostoru ne samo na vanjski na- 
čin, u linearnom poređaju, već i prema unutra, svojim nutarnjim 
oblikom. Zaista važne stvari su izostavljene i mogu se čitati samo 
između redaka, kao u glasovitoj Bash6ovoj pjesmi (gornji haiku). To 
je sve. Pa ipak, nije li cijeli svemir sadržan u tome? Najednom, usred 
tišine bez pokreta — gibanje, život, krugovi zvuka što se šire i zatim 
opet nestaju. A što je sve ovo komešanje u poredbi s glasom tišine, 
koja je početak i kraj? 


R. H. Blyth, međutim, primjećuje: * 


Zen, kao vježba koja vodi prema prosvjetljenju, za duh je stvar ži- 
vota i smrti. Haiku se brine samo za život. On je cvijet življenja. 
Svakako, u zenu težimo za tim da vidimo svijet kao što pjesnik vidi 
rascvjetano drvo, no da bi se došlo u to stanje, potrebna su silovita 
naprezanja, krajnje nepoetske spiritualne konvulzije... | 


No Blyth i sam primjećuje da je o tom haiku dvaput mijenjao 
mišljenje, pa na drugom mjestu," gdje je bliži Herrigelu i Suzu- 
kiju, piše: 


* Haiku 1: Eastern Culture, p. 280, 
*" Haiku 2: Spring, p. 254. 

Na 


Ribnjak je star, u staru vrtu. Stabla su vjekovima stara, debla zelena 
od mahovine koja pokriva kamenje. Upravo tišina sama potječe od 
nekuda iznad ljudi i njihove buke. Zaba uskače. Čitav vrt, čitav sve- 
mir sadržan je u jednom »plop«-zvuku koji je iznad zvuka i tišine, 
a ipak je to zvuk vode starog ribnjaka. 


drugom mjestu Blyth veli: 


Prijevod u tri stiha zamračuje nešto fundamentalno u originalima, 
nešto što pripada japanskom duhu, japanskom jeziku i literaturi 
koju su ovi stvorili i koja ih je stvorila... To je »nešto« izvjestan 
kontinuitet, odsutnost podijeljenosti, osjećaj cjeline kad se radi s 
dijelovima. U ovom je haiku prvi stih, tj. prvih pet slogova »zaus- 
tavljeno« česticom ya što možemo predočiti samo sa »;«, jer »ah« 
je sentimentalan, »da« (»yes«) previše poput cmokanja usnica, a 
uskličnik smiješan. No drugi i treći stih, tj. srednjih sedam i posljed- 
njih pet slogova, mogu se bilo podijeliti kao u gornjem" prijevodu, 
bilo uzeti povezano. Glagol tobikomu, »uskače« ima i adjektivnu 
funkciju, kvalificirajući oto »zvuk«, tako da znači »voda je skočila 
u pomoću žabe«. Mogli bismo stoga prevesti pjesmu ovako: 


Stari ribnjak; 
Zvuk 
Žabe što skače u vodu. 


Ali osim što izgleda pomalo neobično, ovaj prijevod, iako je nesum- 
njivo bliži originalu od prethodnog, izolira zvuk od ostalih eleme- 
nata doživljaja i čini ga njima pomoćnim... Bash6ov realni, tj. ideal- 
ni doživljaj mora da je bio predočen ovime: 


Stari ribnjak: 
Zvuk-žabe-što-skače-u-vodu. 


no čak i ovo je previše točno, previše određeno, previše jedna pot- 
puna gramatička cjelina. Originalni je haiku više fragmentaran... 


I opet na jednom drugom mjestu," Blyth primjećuje i ovo: 


.. U pozadini svakog dobrog haiku postoji lak humor, ali kad istak- 
nemo taj humor, on nestaje, djelomično zato što je tako lagan, dje- 
lomično zato što svaki humor umire s dogmatizmom i razjašnje- 
njem... Ako promijenimo žabu u neki drugi stvor u čijem obliku 
i gibanju nema humora, zar značenje nije nešto drugačije? 


Konačno, u jednom kasnijem djelu,* Blyth Bash6ov haiku ana- 
lizira ovako: 


Kad Japanci, tj. poetični Japanci (čiji se broj smanjuje kao i njihovo 
japanstvo) čitaju haiku, njihovo je mjerilo suđenja kombinacijom 
nasljeđa i okoline, ovo: Pozitivno, haiku mora izražavati nov ili novo 


" Haiku 4: Autumn-Winter, p. xxxv. 
" RH. Blythovom; vidi niže str. 96 
"" Japanese Humour, p. 53. 

"8" History of Haiku I p. 11, 12. 

zamijećen osjet, iznenadnu svijest o značenju nekog svakodnevnog 
ljudskog doživljaja prirode ili čovjeka. Negativno, i što je važnije, 
haiku iznad svega ne smije tumačiti ili sadržavati uzrok i njegovu 
posljedicu. Čak u slučaju preglasovitog Furu-ike ya, zvuk vode nije 
posljedica prisutnosti nekog jezera i uskakivanja jedne žabe; ovi 
čak nisu prethodne okolnosti. Tu je staro jezero; ono postoji po sebi 
i ima unutarnju vrijednost, kao što vidimo po čestici ya. Uskakivanje 
žabe gramatički je adjektivno, tako da zvuk vode nije niti uzročna 
niti vremenska posljedica uskakivanja žabe. Oba su su-postojeća 
(koegzistentna), to jest su-vječna. Staro se jezero nastavlja u vreme- 
nu; uskakivanje i zvuk vode su bezvremenski. ili mogli bismo reći, 
obrnuto, da se tišina starog jezera bezvremenski nastavlja, dok je 
zvuk vode mjehurić na toj rijeci tišine. Ova mistična i također mi- 
stificirajuća atmosfera potječe od odsutnosti misli, od transcendira- 
nja uzroka i posljedice, no japanski je haiku čitalac daleko do toga 
da bi bio svjestan svega toga. On jednostavno instinktivno odbacuje 
intelektualne komponente kao »ne-haiku«. Moralni se elementi ta- 
koder odbacuju jer su poopćenja. Tako haiku nema ničeg zajedni- 
čkog s Dobrim, Istinitim ili Lijepim. Nema. ničeg dobrog, istinitog 
ili lijepog u zvuku vode jezera u koje je uskočila žaba. 


H. G. Henderson među ostalim navodi: 


Po obliku je ovo (haiku o žabi što skače u ribnjak) posve slično 
pjesmi o gavranu (vidi 173), no »unutarnja usporedba« između sta- 
rog ribnjaka i iznenadnog zvuka sigurno je dublja i mnogo suptil- 
nija negoli ona između gavrana i jesenjeg sutona. A opći ugođaj, 
koji je njime potaknut, sigurno odražava veoma različit stav prema 
životu. 


Da je ovo jedina pjesma koju je Basho ikad napisao, mogli bismo 
razmišljati je li pjesnik u nju zaista stavio sve ono duboko značenje 
koje tu nalazimo. No dokaz je neoboriv da je Basho6, svjesno ili 
nesvjesno, stavio u većinu, ako ne u sve svoje kasnije haiku, sve ono 
značenje koje ma tko može naći, a vjerojatno i mnogo više. Po mo- 
jem iskustvu čim ih više čitamo, tim više u svakom pojedinom na- 
lazimo dubina, čak i u onima koji se čine najtrivijalnijim. Osjećamo 
da su svi oni na neki način dijelovi jedne cjeline. Japanci s istim 
iskustvom rekli su u svom tumačenju da je Basho bio toliko prožet 
duhom zena da nije bilo moguće da se to ne bi očitovalo u svemu 
što je napisao... 


Među svojstvima za koja se često smatra da odaju njegov zen jesu 
velik užitak života; želja da se svaki trenutak do krajnosti upotri- 
jebi; zamjećivanje ovoga čak u predmetima prirode; osjećaj da ništa 
nije samo, ništa nevažno; jedna široka naklonost i snažna svijest 
o međusobnim odnosima sviju vrsta, uključujući onaj o jednom 
osjećaju prema drugome. Bez obzira na to potječu li ova svojstva 
od zena ili ne, ona svakako postoje u Bash6ovim haiku, bar u ori- 
ginalima. 

G. Bownas u Bashćovu haiku vidi: 


— izraz najprije nepromjenljivog, zatim trenutnog i konačno plju- 
ska, presječne točke ovog dvoga. 


D. Keene na jednom mjestu piše: 


Pokušaj da se veće cjeline predoče malim detaljima rezultirao je, 
u realizmu i konkretnosti, u slikama koje su u neobičnom kontrastu 
s maglovitom neodređenošću općeg učinka. Pljusak žabe što skače 
u vodu, cičanje cikada, miris nekog nepoznatog cvijeta može biti 
središnjom slikom oko koje se izgrađuje japanska pjesma. U tome 
možemo otkriti utjecaj filozofije zen-budizma koji je učio, među 
ostalim, da prosvjetljenje može proisteći od bilo koje iznenadne per- 
cepcije. Pljusak žabe što narušava staru tišinu jezera mogao bi biti 
isto tako vrijedno sredstvo za postizanje prosvjetljenja kao i svako 
drugo, kao i samo utjelovljenje gibanja života. 


Zen-redovnik Sengai (1750-1837) napisao je o Bash6ovu haiku o 
žabi pjesmu: 


Pod liticom u oblacima, blizu vratiju hrama 
Među zagasitim proljetnim biljem na jezeru, 
Žaba uskače u vodu, plop! 

Iznenađenom pjesniku kist ispada iz ruke. 


Profesor Miyamori Bashćov haiku o žabi što skače u ribnjak 
ocjenjuje ovako: 


...Prirodno je, da su njegovi (Bash6ovi) učenici gledali na ove sti- 
hove s divljenjem i poštovanjem koji su graničili s praznovjerjem. 
Oni vrve pričama, tradicijom i nategnutim teorijama a komentatori 
idu tako daleko da ih nazivlju moralnom i religioznom propovijedi 
koja izlaže jednu budističku doktrinu. S druge strane, kao reakci- 
onarna tendencija, moderni“ ih ikonoklasti smatraju otrcanim sti- 
hovima koji nisu vrijedni spomena. Po mom su mišljenju oba ta 
shvaćanja neispravna. Istina je da ovi stihovi nisu najveće Bash6o- 
vo remek-djelo, no nitko ne može na razuman način prigovoriti 
tome, da ih se nazove reprezentativnim stihovima koji zauzimaju 
izvanredno važan položaj u povijesti haikai. Zaista, s »Gavranom 
na goloj grani« i još odlučnije s ovim stihovima Basho je, do kraja 
nezadovoljan stihovima svojih prethodnika i suvremenika — što su 
mahom bili komični i previše umjetni, nezgrapni i plitki — nastojao 
pokazati model stihova koji teže prema mistici, miru i prirodnosti. 
U ovim je stihovima nađen indiskutabilni kriterij za literarni haiku, 
koji se nastavlja do današnjeg dana i vrši bezgraničan utjecaj na 
haijine". 


Shiki je o Furuike ya napisao opsežan esej koji je, zapravo, po- 
vijest haiku. Esej započinje pitanjem imaginarnog posjetioca o 


"Pisano prije četiri decenija. 
" »Ljudi haiku« (haiku pjesnici). 

tom haiku -»koji se naziva remek-djelom što ga poznaju i neuki 
ljudi poput težaka i slugu, a nitko ne umije rastumačiti njegova 
značenja«. U odgovoru Shiki među ostalim veli: 


Značenje je tih stihova upravo u onome što iskazuju; nema drugog 
posebnog značenja. . ako želite znati pravu vrijednost ovih stihova, 
morate poznavati povijest haikai; oni znače jedino da je (Bash6) čuo 
zvuk žabe što skače u stari ribnjak — tome ništa ne treba dodati. 
Ako išta dodate, to nije prava priroda stihova. Jasno i jednostavno, 
ne skrivajući i ne prekrivajući; bez razmišljanja, bez tehnike riječi, 
— to je značajka ovih stihova. Ništa drugo... 


I Miyamori je, možda, bio pod utjecajem ovih Shikijevih riječi. 
Danas će ipak rijetko koji mjerodavan kritičar odbiti Suzukijevo 
shvaćanje. Uostalom, kako god to u prvi mah moglo izgledati 
čudno, Suzukijeva interpretacija i nije u onakvom konfliktu sa 
Shikijevom kako bi to u zenu neupućeni čitalac mislio. Shikijev 
stav, međutim, sigurno ne daje pravi smisao Bash6ovu haiku 172] 
Kono michi ya... — i nizu drugih. 


Možda slično shvaćanje, čak vjerojatno nesvjesno i nehotice, iz- 
ražava i K. Florenz, kad o Furu-ike ya daje naizgled jednostavan 
i pomalo »naivan« komentar: 


Trebamo si, na primjer, predstaviti da pjesnik stoji na nekom sa- 
motnom, opustjelom ribnjaku uz neki stari Buddhin hram, okružen 
visokim stablima, a na tom mjestu vlada duboka, svečana šutnja. 
Tada je najednom ta sanjarska tišina prekinuta uskakivanjem žabe 
u vodu: istodobno se oglasila priroda. 7 


Među onim što je rekao čovjek Zapada postoji izvrstan »pandan« 
ali ne ekvivalent Bashoova haiku, jer sadržaj je drugačiji i do- 
življaj je drugačiji. Jedan od najvećih francuskih matematičara 
svih vremena, Henry Poincarć, napisao je u jednoj svojoj knjizi: 


Misao nije drugo do li bljesak u vječitoj noći. 
Ali taj bljesak je sve. 


Značenje što ga je sam Bash6 pridavao svom haiku o žabi što 
skače u ribnjak vidi se po tome, što je pred smrt na traženje 
svojih učenika da napiše svoju pjesmu pred smrt najprije" od- 
govorio da to može biti bilo koja njegova pjesma napisana u 
njegovu stilu kako ga reprezentira gornji haiku. Bash6 je rekao: 
Hokku (haiku) jučerašnjice oproštajna je pjesma današnjice. Onaj 
današnjice oproštajna je pjesma sutrašnjice. Nema stihova u mojem 
životu koji ne bi bili moja oproštajna pjesma. Zato, ako netko zatraži 
moju oproštajnu pjesmu (pjesmu pred smrt), bilo koji stihovi koje 
sam napisao ovih godina mogu biti moja oproštajna pjesma. »Svaka 
7“ »die Natur hat gleichsam einen Laut ausgestossen.« 
7" Kasnije je ipak napisao pjesmu pred smrt Tabi ni yande... l99l. 

stvar prvotno (praiskonski) uvijek pokazuje oblik nirvane.« To je 
oproštajna napomena Shake i njegov budizam nije drugo do li ovih 
dvaju redaka. Furuike ya/kawazu tobikomu mizu no/oto. To je moja 
oproštajna pjesma jer sam njome postavio svoj vlastiti stil. Otada 
sam napisao tisuće pjesama, sve s tim istim stavom. Zato velim da 
nijedna posebna pjesma nije moja oproštajna pjesma. 


Prijevodi za usporedbu: 


The ancient pond! 
A frog plunged — 
splash! 
(prijevod A. Miyamori) 


An ancient pond! 

With a sound from the water 

Of the frog as it plunges in. 
(prijevod W. G. Aston) 


Breaking the silence 
Of an ancient pond, 
A frog jumped into water — 
A deep resonance. 
(prijevod N. Yuasa) 

An old pond 
A frog jumps in — 
Sound of water. 

(prijevod G. Bownas) 


Ein stiller, čdder Teich — 


Da plotzlich rauscht's im Wasser: 


Es sprang ein Frosch hinein. 
(prijevod K. Florenz) 


Ah, le vieil ć6tang! 
Et le bruit de Veau 
Ou saute la grenouille! 
(prijevod M. Revon) 


Slabije je: 
An old silent pond... 
Into the pond 
A frog jumps, 
Splash! Silence again. 
(prijevod P. Beilenson) 

The old pond! A frog 
plunged — 
The sound of the water! 
(prijevod A. Miyamori) 


The old pond! 

A frog leapt into — 

List, the water sound! 
(prijevod Y. Noguchi) 


The old pond; 

A frog jumps in, — 

The sound of the water. 
(prijevod R. H. Blyth) 


The old pond. 
A frog jumps in — 
Plop! 
(prijevod R. H. Blyth) 


Da, der alte Teich — 
es hipft ein Frosch hinein, 
das Wasser raunte. 

(prijevod H. Hammitzsch) 


Dans le vieil 6ćtang 
Une grenouille saute 
Un ploc dans leau. 
(prijevod G. Renondeau) 


Zanimljiv je prijevod: 


Ein uralter Weiher. 

Der Sprung eines Frosches 

vertieft das Schweigen. 
(prijevod M. Hausmann) 


Posljednji stih (= "produbljuje šutnju") nema nikakve veze s onim izvor- 
nog haiku ("zvuk vode"). Dakako, uz određene interpretacije toga haiku 
ovaj prijevod nije promašaj, ali ne dopušta drugačije interpretacije iz- 
vornog haiku. 


Zanimljiva je R. H. Blythova analiza varijanti prijevoda posljednjeg sti- 
ha "mizu na oto" na engleski jezik (u Zen in English Literature and 
Oriental Classics): 


Protiv ovoga prijevoda (drugog gore citiranog Blythova) moglo bi 
se istaći da je "plop" nepoetična, podosta humoristička riječ. Na to 
bih odgovorio: "Čitaj ga polako, nekih tucet puta, i ta će asocijacija 
u velikoj mjeri nestati" Nadalje, moglo bi se reći da izraz "plop" 
zvuči podosta različito od "mizu na oto". To nije posve točno. En- 
glesko "sound of the water" (zvuk vode) previše je blago i sugerira 
tok rijeke ili potoka. Japanska riječ "oto" ima onomatopejsku vrijed- 
nost mnogo bližu "plop". Drugi prijevodi daleko promašuju. 
"Splash" (izgovor: spleš) zvuči kao da je sam Bash6 upao. Yone No- 
guchijev "List the water sound" (Poslušaj glas vode) pokazuje Bas- 
hća u gracioznoj pozi s prstom u zraku. Hendersonov "Plash'" je 
također zloupotreba riječi. U svakom je slučaju za Bashća sreća što 
je rođen kao Japanac, jer to vjerojatno čak ni on ne bi mogao reći 
na engleskom. 


Nagaki hi wo Već čitav dug dan 
[32] saezuri taranu pjeva ševa — pjeva, al' 
hibari kana nije joj dosta. 
Basho 


Ako neki posao radimo s voljom, »od srca«, on nam nije težak 
kakva god odricanja zahtijevao. Koja bi majka inače othranila 
djecu usprkos svim beskrajnim i bezbrojnim tegobama. koje ta- 
kav posao gotovo neizbježno i beziznimno prate? Mnogima nije 
bilo teško žrtvovati ni život za ideju u koju su vjerovali, dok im 
je inače možda i mali napor u neželjenom pravcu bio mučan. 
Ševa, kojoj je njena pjesma sam njen život, ne može se od nje 
umoriti. Ljubavnicima, kojima je njihova ljubav čitav njihov život, 
ona ga ne može iscrpsti. 


No mnogo bolje i mnogo potpunije Bashćov je haiku tumačen 
van Goghovom Sevom nad žitnim poljem; on je i najbolje i naj- 
potpunije tumači. 

Usporedi i Issin haiku [330] o skakavcu što pjeva. 


Moro-moro no Svojega srca 
[838] kokoro yanagi ni sve žudnje i sve strasti 
mukasu beshi prepusti vrbi. 
Basho 


I mi kažemo da je podijeljena žalost polovina žalosti a podije- 
ljena radost dvostruka radost. Ako sve živo nosi u sebi Buddhinu 
prirodu onda i stablo vrbe može preuzeti našu tugu a možemo 
na nju prenijeti i naše veselje. Tako ćemo se lišiti žudnje, uzroka 
patnje. 


Žalosne vrbe 
ko sirotne majke: pletenice im se rijede, 

leđa polako grbe, 
niti u kosama sijede. 
pa E Ah S. Devčić, Vrbe 

R. H. Blyth o gornjem haiku na jednom mjestu piše: 

Takozvana »govorna figura« ovdje je zaista duboka. Tumačimo li 
je sa značenjem »Ponašaj se kao vrba time da se ne opireš vjetru« 
to jest, djeluj prema okolnostima, odličan je savjet no poezija i zen 
su nestali. Ako ti i vrba niste isto, s ničim između vas (tu je »siro- 
maštvo«), ako život u tebi ne teče isto tako slobodno kao u vrbi 
samoj, ako ne shvatiš da su život vrbe i tvoj vlastiti život poput 
dlana i stražnje strane ruke, nerazlučivi i nedjeljivi, onda ne razu- 
miješ što Bash6 ovdje misli. 


Haru mo yaya Pejzaž proljeća 
[34] keshiki totono upravo je pripravljen: 
tsuki to ume Mjesec; cvat šljive. 
Basho 


Radosni smo dok čekamo djevojku koju volimo: i sama pomisao 
na nju već je neki oblik njezina prisustva. Pismo, kojim nam je 
javila da će doći, dio je nje same: svaka rečenica, svaka riječ, 
svako slovo — ako je ispisano lijepo sviđa nam se jer je lijepo 
ispisano, a ako je ispisano nevješto sviđa nam se jer je nevješto 
ispisano. 


Kad procvate šljiva proljeće dolazi, a ono što našu radost o do- 
lasku proljeća čini do kraja iskrenom je naivni osjećaj sigurnosti 
da ono mora doći, da nema opasnosti da nam ga netko otme 
— kao što se dijete smiješi majci osjećajući da ga neće ostaviti, 
i naveče mirno liježe u krevet uvjereno da će sutradan opet izići 
Sunce. 


Ume ga ka ni U mirisu cvijeta šljive 
[85] notto hi no deru granulo je Sunce 
yamaji kana na brdskom puteljku. 
Bash6 

Kao da je miris cvjetova potakao Sunce da se brže uspne — ili 
nas je toliko očarao da smo izgubili osjećaj za vrijeme, pa nam 
se učinilo kao da je Sunce u trenu izašlo. 


Saki midasu Usred bresaka 
[386] momo no naka yori što posvud su u cvatu — 
hatsu-zakura procvala trešnja. 
Bash6 


U Tien Tse-fang Chuang Tse piše: 


Kralj Yuan iz dinastije Sung sazvao je sastanak slikara. Svi umjet- 
nici dođoše; pokloniše se i ostadoše stojeći ližući svoje kistove i 
pripremajući boju. Polovina ih još nije ušla. Jedan umjetnik naiđe 
kasnije. Poklonio se na uobičajeni način, no nije se pridružio osta- 
lima već odmah uđe. Kralj zatraži nekog da pogleda što ovaj radi. 
Bio je skinuo odjeću i sjedio raspasan. »To je pravi slikar«, reče kralj. 


Hana no kumo Oblak cvjetova; 
[37] kane wa ueno ka Zvuk zvona — iz Uena? 
asakusa ka il' iz Asakse? 
Basho 


Iz kolibe u kojoj je Basho stanovao mogao je vidjeti more kro- 
šanja trešnjeva cvijeta u daljini; čuvši večernje zvono, pomislio 
je: zvoni li to iz Kwanneiji hrama u Uenu ili iz Sensoji hrama 
u Asakusi? 


Koliko puta kad osjetimo neku duboku ljepotu bljesne nam po- 
misao: odakle je došla? i čime smo je zaslužili? Prolazimo izme- 
đu stabala smreke — kome dugujemo miris njene smole, boju 
njene kore i šum njenih grana? Poigrali smo se s djetetom — 
kome dugujemo osmijeh njegovih očiju i ručica, svjetlo njegovog 
lica i čistoću njegove duše? Odbacili smo ucjenu — kome dugu- 
jemo snagu da nismo poklekli, da nismo odustali, da nismo po- 
pustili? Voljeli smo — kome dugujemo da nam je ljubav uzvra- 
ćena, da se podvostručila, postostručila i postala beskonačnom? 
Odakle nam sva ta ljepota? Iz Uena ili iz Asakuse? Od nas sa- 
mih, od prirode, ili od Boga? 


Samazama no Oživljavaju 
[38] koto omoidasu tolike uspomene: 
sakura kana cvjetovi trešnje! 
Basho 


1687, dvadeset godina nakon smrti bivšeg Bash6ova gospodara 
Sengina, njegov je sin pozvao Bashća na gledanje trešnjeva cvi- 
jeta u svom vrtu. 

I beznačajni predmet oživljava sjećanje — kao da je svojom ne- 
kadašnjom blizinom nekoj osobi preuzeo na se dio njena bića, 

čuvao ga za nas, i opet nam ga vraća, svaki put kad ga vidimo 
ili taknemo. 


Japanskom »kralju bisera« Mikimotu, koji je razvio umjetno uz- 
gajanje bisera, umrla je žena dok su oboje bili još vrlo mladi, 
no udovac Mikimoto koji se ubrzo silno obogatio nije se ponovno 
ženio; kažu da je svakog dana, sve do svoje smrti u dubokoj 
starosti, pomilovao pločicu s imenom" preminule žene. 


Ochi-zama ni Na tlo je pao 
[39] mizu koboshi-keri i prosuo vodu — 
hana tsubaki cvijet kamelije. 

Basho 


Poput sabljom odsječene glave vojnika pao je cvijet sa drva ka- 
melije prosuvši svoju krv, vodu iz kaleža svojih latica. Čuvao je 
ovu krv, dar kaplja kiše iz Nebesa, dar kaplja rose sa Zemlje, 
sve dok nije pao — zauvijek, sasvim, neopozivo. Čak da netko 
vrati cvijet na drvo, da ga polegne u gnijezdo listova na rašlji 
grančice, ostala bi na tlu njegova prosuta voda, i taj bi čin bio 
apsurdan kao i naticanje odsječene glave na truplo vojnika, kraj 
lokve krvi na mjestu gdje je pao. 


Bashćov haiku o kameliji je slika svježine, rasute kišnice što je 
sinoć zaostala među laticama — možda bismo je prije očekivali 
kod Busona nego li kod Bashća. Uostalom, možemo je i tamo 
i naći: usporedi (u ovoj zbirci) prvi Busonov haiku [188] o kameliji! 


U jednom haiku iz Oku no hosomichi Bash6 uspoređuje rafini- 
ranu umjetnost gradova s priprostom umjetnošću sela; evo tog 
haiku zajedno s tekstom koji ga uvodi i zaključuje. 


Moj me gost najprije upita »Koju ste pjesmu napisali prešavši gra- 
nični prijelaz Shirakawa?« 


»Teškoće dugog puta zamorile su mi tijelo i duh, a pored toga za- 
nijeli su me pejzaži i sjećanja na davninu, tako da tog časa nisam 
bio sklon napisati neku pjesmu. No misleći da bi bila šteta proći 
ne rekavši ništa, napisao sam ovu: 


Furyi no Početak umjetnosti: 
l40] hajime ya oku no Pjesma uz sadnju riže 
ta ue uta iz unutrašnjosti zemlje. 
Basho 


To mu je bio moj odgovor, i dodali smo tome drugu i treću strofu, 
tako da je nastala renga.« 


7" U Japanu se za svakog umrlog člana obitelji čuva po jedna takva pločica s 
njegovim imenom. 

Kutabire-te 
[41] yado karu koro ya 
fuji no hana 


Iscrpljen dođoh 
tražeći prenoćište — 
Cvat glicinije! 


Sva nagomilana tuga nestaje kad sretnemo nekog koga volimo — 
mislimo li tada još uopće o boli koja je prošla čudimo se kako nas 
je mogla svladati, kad još ima netko tko nas voli. I što god propatili, 
koliko god nepravde nam nanijeli, kako god nas ismijali, prevarili 
i uništili — ako još nismo mrtvi, doživljaj ljepote uskrisit će nas, 
a od svega što je bilo preostat će samo osmijeh razumijevanja. 


Umoran, beskrajno umoran gledao sam kako skupljaš jabuke, 
otpale poslije oluje: mokre jabuke iz mokre trave i mokrog pi- 
jeska u dvorištu; 

umoran, gledao sam kako vješaš rublje: bijelo, čisto, tek oprano; 
umoran, gledao sam kako nosiš mlijeko preko polja, iz susjed- 
nog sela — 

Znam da ti nikad ništa neću moći reći — a nije mi teško: tvoja 
je prisutnost prisutnost sreće: 

znam da ti nikad neću moći taknuti kose ni ruke — a nije mi 
teško: kosa ti je proljeće a ruka anđeo; 

znam da ću se morati vratiti mnogo prije tebe — a nije mi teško: 


ti ćeš biti na svojim livadama i travnjacima, u svojim planina- 
ma. 
Travnjak: zeleno, 


žuto, bijelo, plavo, 
crveno more! 


Prijevodi za usporedbu: 


I came aweary, 

In search of an inn — 

Ah! these wistaria flowers! 
(prijevod W. G. Aston) 


Dans ma fatigue, 


Vite, une auberge! Mais, oh!... 


Ces glycines. 
(prijevod G. Bonneau) 


Yoku mireba 


[42] nazuna hana saku 
kakine kana 


As I seek a bower, 

Weary from travel, I find 

A wistaria flower. 
(prijevod K. Yasuda) 


EnBa-egBa A goćpen, 

M3MyueHHbiH, RO HOUNETFA. . . 

HM BApyr-rImuWHn# uBeTbi! 
(prijevod V. Markova) 


Pored živice 
— pogledaš li pažljivo: 
Cvat rusomače! 


Za Japanca svaki je cvijet lijep i vrijedan — božur i slak, čičak 
i krizantema, ruža i rusomača. Bash6 je zamijetio rusomaču, 
neuglednu, sitnu, prezrenu, zaboravljenu. Nije je iščupao i ubrao, 


nije je čak ni taknuo, samo je gleda. 

DT. Suzuki piše o ovom haiku: 


Rusomača je beznačajna divlja biljka. Čak kad cvate, jedva se za- 
mjećuje, jer je bez upadljive ljepote. Pa ipak, kad dođe njeno vrije- 
me, ona cvate i time ispunjava što joj je određeno od početka stva- 
ranja. Ona dolazi neposredno od Boga kao svaki drugi oblik života. 
Na njoj nema ničeg sitnog. Njena skromna krasota nadilazi svako 
ljudsko umijeće. No mi obično prolazimo pored nje ne poklanjajući 
joj ni najmanje pažnje... On IBash6l samo je nenamjerno oglćda i 
osjeća se iznenađujući potaknut biljkom što skromno cvate, a koja 
obično izmiče našem uočavanju. On se sagiba i »pažljivo« je pro- 
matra iz blizine, da bi bio siguran da je to rusomača. Duboko je 
dirnut njenom neokićenom jednostavnošću koja unatoč tome sudje- 
luje u krasoti njena nepoznatog porijekla. On ne izriče ni riječi o 
svojoj nutrini, svaki je slog objektivan, osim obaju posljednjih slo- 
gova kana. 


R. H. Blyth na jednom mjestu piše da mu je ovo najmiliji hai- 


ku. 


Usporedi posljednju strofu iz Kap D. Domjanića: 


Dok vani šumni huči slap 

Dok ljeta mru i pokoljenja, 

Sred nijemog mira surog stijenja 
Tu stvara pjesme sitna kap. 


Ovdje je pjesma sitne kapi suprotstavljena huci šumnog slapa; 
u Bashoovu haiku rusomača nije suprotstavljena ruži, božuru ili 
krizantemi — ona živi sama, i u njoj je sve. 


Prijevodi za usporedbu: 


Looking carefully, - 
A shepherd's purse is 


blooming 


Under the fence. 


(prijevod R. H. Blyith) 


Ganz genau besehn, 


Ging Hirtent&schelkraut auf 


Dort an der Hecke. 


(prijevod J. Ulenbrook) 


Yamaji kite 
l43] naniyara yukashi 
sumire-gusa 

Basho 


(When) closely inspected, 

Nazuna in bloom 

(Under) the hedge! 
(prijevod D.T.Suzuki) 


BHHMAaTEJIbHO_ BFNIAZHCE! 

LiBeTu »pacTyuiebW CyMKH« 

YBH/HLIb NOA NNETHEM. 
(prijevod V.Markova) 


Uz gorsku stazu — 
nameću se, dražesno 
te ljubičice! 


Japanske ljubičice ne mirišu, no ipak su bojom i oblikom uoč- 
ljivije i atraktivnije od rusomače — zato ovaj haiku možda ne 
dosiže vrijednosti Bash6ova haiku o rusomači: Basho6 je našao 
rusomaču, ljubičice su našle Bashća. 


Prijevodi za usporedbu: 


Coming along the mountain path, 
There is something touching 
About these violets. 
(prijevod R. H. Blyth) 


Vom Bergpfad komm ich. 
Da halt mich fest, warum wohl, 
ein Buschen Veilchen! 
(prijevod H. Hammitzsch) 


Hototogisu Kukavice glas 
l44] koe yokotć6 ya prelazi -gle- preko 
mizu no ue površine vode! 
Basho 


Hototogisu, japanska kukavica, rijetko se i teško može vidjeti pa 
Bash6 samo gleda njen prodorni glas, kako se rasprostire i pre- 
lijeće nad površinom vode. 


Yuku haru ya Proljeće minu — 
l45] tori naki uo no u oku ribe suza 
me wa namida i ptice plaču. 

Basho 


Chaung Tse šetao je jednom s prijateljem uz obalu rijeke, pa 
reče: 

— Kako li se ribe u vodi božanski raduju životu! 

— Ti nisi riba — prigovori mu prijatelj — odakle onda znaš da se ribe 
vesele životu? 

— Ti nisi ja — odgovori Chuang Tse — odakle misliš znati da ja ne 
znam da se ribe vesele životu? 


Chuang Tseov konsekventni subjektivizam dozvoljava mu negi- 
ranje konvencionalnog »zdravog razuma«. | Basho ima pravo 
kad vidi suzu u oku ribe, jer ako on osjeća tugu što prati odlazak 
proljeća, onda je to jedina dostupna realnost, dakle jedina real- 
nost uopće. I stoga je Bashć6ov haiku slika vječite boli — ne njen 
simbol, već ona sama. 


A velika je bol, morali bismo to priznati, dublji doživljaj od velike 
radosti. Borba sa boli, padovi, agonije i pridizanja u toj borbi 
rodili su velike religije, dok je užitak radosti rijetko urodio ve- 
likim plodovima. Bol je bio cijena kojom se plaćala spoznaja; on 
je bio i majka i kći spoznaje — čitajući biografije genija, malokad 
ćemo naići na sretna čovjeka. 

Bolja je žalost nego smijeh, jer kad je lice neveselo srce postaje 
bolje. 
Srce je mudrijeh ljudi u kući gdje je žalost, a srce bezumnijeh u 
kući gdje je veselje. 

Knjiga Propovjednika 7; 3, 4 


Fizička bol; bol zbog nesreće, bolesti, nemoći; bol zbog nepravde, 
zbog ispraznosti usklika i vapaja; bol zbog uvele ruže; Siddhar- 
thin bol kod susreta sa starcem, bolesnikom i lešem mrtvaca. 
Možda je jedino doživljaj satorija, punog sagledavanja života u 
njegovoj sveobuhvatnosti i totalna identifikacija s njime i »ani- 
hilacija« u njemu — možda je samo satori po intenzitetu, po 
udaljenosti od nultočke ravnodušnosti, sa suprotne strane, na 
razini patnje koju može osjetiti gotovo svaki čovjek. 


U jednoj dva tisućljeća staroj kineskoj pjesmi iz Han dinastije 
kaže se: 


Godine čovječjeg života ne dosižu stotine; 
No njegove su boli boli tisuće godina. 


Pjesma Tuga života afričkog Ewe plemena završava strofom: 


Bubanj ne udara zbog radosti. 
Zvuci su bubnja: »tuga života«, »tuga života«. 
Bubanj se oglašava jedino zbog tuge života. 


Budizam je izrekao i analizirao Četiri Uzvišene Istine o patnji 
(dukkha): Uzvišenu Istinu o patnji, Uzvišenu Istinu o uzroku pat- 
nje, Uzvišenu Istinu o prestanku patnje i Uzvišenu Istinu o putu 
prestanku patnje: 


Što je Uzvišena Istina o patnji? Rođenje je patnja, raspadanje je 
patnja, smrt je patnja; tuga, naricanje, bol i očaj jesu patnja. Biti 
odijeljen od ugodnog je patnja; biti u dodiru s neugodnim također 
je patnja. .. 


Što je Uzvišena Istina o uzroku patnje? Zaista, to je žudnja što pod- 
stiče ponovna rađanja i povezana s užitkom i strasti nalazi zado- 
voljenje sad tu sad tamo. Ona je triju vrsta: Sjetilna žudnja, žudnja 
za postojanjem i žudnja za samouništenjem. 


Ovo je Uzvišena Istina o prestanku zla: potpuni prestanak, odusta- 
janje, napuštanje te žudnje, potpuno oslobođenje od žudnje i potpu- 
no odvajanje od nje. 


A što je Uzvišena Istina o putu koji vodi prestanku patnje? To je 
Uzvišeni Osmerostruki Put, naime: Ispravna spoznaja, ispravna na- 
kana, ispravni govor, ispravno djelovanje, ispravno življenje, isprav- 
ni napor, ispravno razumijevanje i ispravna.koncentracija. 


U kršćanstvu je žrtvovan Sin Božji, pružena mu je čaša patnje 
smrti da bi preuzeo bol čovjeka. 

Velike revolucije tražile su podnošenje boli, uspravan stav pri 
grčenju u boli i smrt u boli. 


Neki se možda opiru bezbolnom porođaju jer vjeruju da tako 
velika stvar kao što je početak novog života mora biti popraćena 
bolom. 


Bol je često »obratio griješnika«. Majstori zena nerijetko nanose 
učeniku i fizičku bol da bi potakli njegovo prosvjetljenje. Bol 
može biti »zdrava«; samo je sadizam i masohizam bolesna bol. 


U poglavlju Umjetnost i bol svoje studije o V. Vidriću A. Barac 

piše: 
Velike umjetnosti nema bez velikog bola. Moglo bi se čak reći, da 
je povijest umjetnosti samo povijest jednoga jedinstvenog bola, koji 
kao okosnicu čitavog čovječanskog života proniče svu povijest čov- 
ječanstva... Zato istinski veselih umjetničkih djela, u kojima nema 
prizvuka bola, i kraj kojih se čovjek doista može osjećati do kraja 
radostan, ima vrlo malo, a i u njima je zahvaćen život samo s jedne, 
uske strane. Inače, već i one književne vrste koje bi po samoj svojoj 
namjeni imale navoditi na smijeh, sadržavaju na svome dnu nešto 
tužno i bolno. Humor i proizlazi iz osjećaja bola, a komika... samo 
je druga strana tragike; ljudi, koji su drugima smiješni, u svojoj su 
jezgri patnici. 


Goethe u jednoj svojoj pjesmi veli da onaj koji nikad nije svoj 
kruh jeo u tuzi, onaj koji nikad nije samotne ponoćne sate pro- 
veo plačući pored svojeg kreveta — takav ne poznaje Nebeske 
moći. 


L. Hearn na jednom mjestu piše: 


Kako god zdravi ili snažni ili sretni bili, svatko od vas mora oče- 
kivati da će podnositi mnoge boli; i vrijedno je upitati se možete 
li je korisno upotrijebiti. Jer bol je od velike vrijednosti za duh koji 
je zna iskoristiti. No, mora se reći više od toga: ništa velikog nije 
nikad napisano, niti će ikad napisati čovjek koji ne poznaje boli. 
Sva velika književnost ima svoj izvor u bogatu tlu tuge... 
U Samyutta Nikaya stoji: 

Doći će vrijeme kad će moćni ocean isušiti, nestati, i neće ga više 
biti. Doći će vrijeme kad će moćna Zemlja biti uništena vatrom, 
propasti i neće je više biti. Ali ipak neće biti kraja patnji bića, koja, 
sputana neznanjem i zavedena žudnjom, žure i hitaju ovim krugom 
ponovnih radanja. 


Nakon što je 27. srpnja 1890. naslikao svoje posljednje ulje »Žitno 
polje s gavranima«, van Gogh je pucao u sebe i smrtno ranjen 
rekao ljudima, koji su pokušavali da mu spase život, neka ne 
nastoje, jer »tuga će trajati zauvijek«. 

Samidare " wo Skupiv lipanjske" kiše, 
[46] atsumete hayashi kako brzo teče 
mogami-gawa rijeka Mogami! 


Basho 
— bremenitost, bujnost, obilje! 


U Bashćovu putopisu Oku no hosomichi ovom haiku prethodi 
tekst: 


Rijeka Mogami izvire u visokim planinama dalekog sjevera a njen 
gornji tok prolazi kroz pokrajinu Yamagata. Duž te rijeke postoji 
mnogo opasnih mjesta, kao što su Goten (Pjegavo kamenje) i 
Hayabusa (Orlovi brzaci), no konačno ona uvire u more kod Sa- 
kate nakon što je prošla kraj hrpta brda Itajiki. Kad sam se čam- 
cem spuštao niz tu rijeku osjećao sam se kao da će se planine 
s obiju strana sad na srušiti na mene, jer je čamac bio slabašan 
— od one vrste što su je seljaci u staro doba upotrebljavali za 
prijevoz snoplja riže — a krošnje stabala krcate lišćem. Vidio sam 
kroz zelene listove vodopade Shiraito-no-taki (Srebrena vlakna) 
kako se pjene, i pored obale hram zvan Sennindo. Rijeka je bila 
nabujala do ruba i čamac je bio u stalnoj opasnosti. 


Atsuki hi wo Žarko je Sunce 
l47] umi ni iretari u more otplavila 
mogami-gawa rijeka Mogami. 
Basho 


Miyamori smatra da je to Bash6 rekao figurativno, gledajući 
kako Sunce zalazi u Japansko More, nasuprot ušća rijeke Mo- 
gami. 


Slično o tome govori i H. G. Henderson: 


U proznom tekstu Bash6 nam je ranije rekao da je ljetno doba; 
on se ukrcao na čamac i spustio niz rijeku koja je široka i brza. 
No taj podatak zapravo nije potreban da bi nam dao osjećaj do- 
brodošle svježine poslije vrućeg dana, i brzanja voda. Čak i lagani 
pokušaj da se stavimo u Bash6ov položaj dovoljan je za zaključak 
da je gledao niz rijeku, na zapad preko njena ušća, tamo gdje 
crvena Sunčeva kugla tone u vode. Tek kad smo to učinili možemo 
početi sudjelovati u emocijama koje su ga potakle da napiše pjes- 
mu. 


R. H. Blyth obrazlaže više »zenovski« i završava: 


Ljudi starine rekli su vam: »Rijeka teče bez prestanka i dan za 
danom Sunce tone za horizontom, ali ja vam kažem 


Žarko je Sunce 
u more otplavila 
rijeka Mogami.« 


? Peti mjesec po Mjesečevu kalendaru odgovara (približno) šestom po Sunče- 
VU. 

Samidare ni Lipanjske kiše: 
[48] kakureno mono ari Samo Seta most je stvar 
seta no hashi nesakrivena. 
Bash6 


— sve ostalo je sakriveno, zakrito, zbrisano, oprano, odliveno 
gustim mlazevima ljetne kiše. Uz ovaj haiku treba gledati (ili 
bar zamisliti) Hiroshigeov drvorez u boji koji prikazuje dugački 
most kod Seta preko Omi jezera. 


Inazuma ni Kako je uzvišen 
149] satoranu hito no tko za sijevanja ne 
totosa yo pomišlja 


na prolaznost života! 
Basho 


Basho uz ovaj haiku napominje: 


U visokom poštovanju primjedbe jednog budističkog svećenika 
duboke mudrosti, da je površno poznavanje zena korijen teških 
zabluda. 


Miyamori primjećuje da većina kritičara ne cijeni mnogo di- 
daktičke haiku poput ovog. Međutim, pitanje je treba li ga shva- 
titi didaktičkim. 

Prijevodi za usporedbu: 


Hov admirable, 
He who thinsk not, »Life is fleeting«, 
When he sees the lightning! 
(prijevod R. H. Blyth) 


CrTOKPAT Gnaroposnen Tor, 
KrO He ckakeT npu Gnecke MOnHHH: 
»BoT OHa — Hauja »Ku3Hb!« 
(prijevod V. Markova) 


Promašeno je: 


Grelleuchtende Blitze! 

Wer dachte da wohl nicht 

an die Verg&nglichkeit des Lebens! 
(prijevod A. von Rottauscher) 


Hiya-hiya to Kako je svježe: 
[50] kabe wo fumaete S petama naslonjenim na zid, 
hirune kana za podnevnog drijemeža. 
Basho 

Kad stavljamo hladni oblog na čelo, kad pijemo s izvora, kad 
se rukom ispruženom iz čamca poigravamo s vodom, kad hva- 
tamo kamenu ogradu — kontakt s nečim hladnim, makar samo 
malog dijela tijela, rashlađuje čitavo tijelo. 


Ara-umi ya Burno je more! 
[51] sado ni yokoto Mliječni Put seže do 
ama-no-gawa otoka Sado. 
Basho 


U ovom se haiku osjeća i majestetičnost prirode, inače isto toliko 
strana japanskom pjesniku — naročito haijinu — koliko je bliska 
kineskom. Pobješnjeli valovi mora i »nebeska rijeka« (kako Ja- 
panci zovu Kumovsku Slamu) što ih premoštava uokviruju sliku 
elementarne snage gibanja i suverene moći mirovanja. Pa ipak, 
dominantni element u tom haiku nije majestetičnost nego sabi;" 
osjećaj samoće — smirene usprkos divljanju valova, dapače, smi- 
rene upravo tim divljanjem valova, koji kao da su primili na sebe 
i odnijeli sav nemir i sve grčeve. Beskrajan mir i potpuna samo- 
ća pjesnika uravnotežava čitavu sliku sa cijelom Mliječnom Sta- 
zom nasuprot njemu, stazom što ga povezuje sa stotinjak kilo- 
metara udaljenim otokom Sado — njegov se duh prostire preko 
čitavog prostora i čitavog vremena, sve do izvan prostora i izvan 
vremena. 


Čitajući Bash6ov tekst koji prethodi ovom haiku ne možemo se 
oteti dojmu da ga je tek stvaranje tog haiku smirilo, da je tek 
smirenje dovelo do stvaranja tog haiku > ili, točnije, da je upra- 
vo stvaranje tog haiku bilo Bashćovo smirenje: 


... Ovaj otok zapravo zavređuje da ga se beskrajno cijeni jer s njega 
dolazi zlato, u velikim količinama, i postaje općim blagom; no ipak 
je taj otok došao na stravičan glas jer su na nj slani u progonstvo 
najveći razbojnici i neprijatelji države." Oneraspoložen tim sazna- 
njem otvorio sam prozor da za trenutak rastresem čemer mojeg 
putovanja. Sunce je već odavna bilo utonulo u more; Mjesec je još 
bio nejasan i mutan a Mliječna Staza visjela je sa svijetlog neba; 
zvijezde su svjetlucale čisto i hladno. S otvorenog mora s vremena 
na vrijeme dopirao je šum valova. Duša mi se osjećala otrgnutom, 
utroba mi je bila razderana, zahvatilo me je turobno raspoloženje 
i nije me napuštalo. Tako ne mogoh naći mirna sna, i crni rukavi, 
poput tuša, smočiše mi se (od suza) a da i nisam pravo znao zašto, 
i gotovo bi ih se moglo cijediti. 


Niz prijevoda ovog haiku vidi u drugom poglavlju. 


* Više o sabi vidi u komentaru uz Bash6ov haiku [72] Kono michi ya... 


" Među ostalima bio je 1271. tamo prognan i veliki vjerski vođa Nichiren, os- 
nivač budističke nichiren-sekte. 

Taka-tsubo* ya Ljetni je Mjesec — 
[52] hakanaki yume wo Zamka za hobotnice: 
natsu no tsuki prolazni snovi. 
Basho 


Uz ovaj izrazito budističko-religiozni haiku H. G. Henderson pri- 
mjećuje da Bash6, kadgod spominje snove, čini se, misli na ljud- 
ski život,“ ali da, izgleda, za njega »iluzija« ovog svijeta ne znači 
da je on u bilo kojem smislu nestvaran, već naprotiv, kao za sv. 
Tomu Akvinskog, mnogo stvarniji negoli se čini. 


Natsugusa ya O, ljetne trave — 
[53] tsuwamono domo ga preostale od snova 
yume no ato hrabrih ratnika. 

Basho 


U tvrđavi Takadachi pola je tisućljeća ranije poginuo vojskovođa 
Yoshitsune, boreći se hrabro s malobrojnim pristašama protiv 
ogromne premoći neprijatelja. Pobijeđeni tridesetijednogodišnji 
heroj ubio je tada svoju ženu i djecu i počinio samoubojstvo. 


U Bashoovu putopisu Oku no hosomichi ovom haiku prethodi 
tekst: 


... Zaista, ovdje je za kratko vrijeme triju generacija bilo izvršeno 
mnogo junačkih djela viteške hrabrosti — ali i učesnici i njihova 
djela već su dugo mrtvi i prešli u zaborav. Kad je jedna zemlja 
pobijeđena, ostaju brda i rijeke, a na ruševinama zamka u proljeće 
raste mlada zelena trava. Sjeo sam pored svog šešira i gorko plakao 
sve dok nisam zaboravio vrijeme. 


Prijevodi za usporedbu: 


Summer grasses — Ah! les herbes de Il'6te! 
AlI that remains Traces du rćve 
Of soldiers' visions. Des nombreux guerriers! 
(prijevod G. Bownas i (prijevod M. Revon) 
A. Thwaite) 


Bluihendes Gras auf dem alten Schlachtfeld, 
den Tr&umen enisprossen 
der toten Krieger. 

(prijevod M. Hausmann) 


Das Sommergras, ach, Jlerune TpaBbi 
Ist von den Kriegern nun TaM, rfe ucuesjmu repon, 
Der Rest der Tr4ume... Kak CHOBHNEHbE. 

(prijevod J. Ulenbrook) (prijevod V. Markova) 


** Taka-tsuba je glineni vrč koji se položi u plićak; noću se hobotnica zavuče 
u nj a ujutro ne može izaći. 
** Usp. [53] i [99] 

H. G. Henderson opsežno obrazlaže teškoće adekvatnog prijevo- 
da ovog haiku, te završava: 


Želio bih da neki genije nađe pravi engleski izraz za ovaj haiku. 
Sam nisam bio sposoban to učiniti. Nakon dvadesetipet godina 
nastojanja, najbolje što mogu učiniti je ovo: 


Summer grass: 
of stalwart warriors splendid dreams 
the aftermath. 


U »prijevodu prijevoda« 


Ljetna trava: 
Od sjajnih snova smionih ratnika 
što je ostalo! 


Slabije je: 
Herbes d'6t6: Wiegendes Sommergras! 
La place ou les guerriers Wohliges Lager warst du 
Rećvent! gar vielen 
(prijevod G. Bonneau) tr&aumenden Kriegern! 
(prijevod A. von' Rottauscher) 
O du Sommergras! Cool green grass... 
So vielen tapfren Kriegern One dream all heroes 
Statte des Tr&umens! Find to be true 
(prijevod K. Florenz) On forgotten tombs 
(prijevod P. Beilenson) 
Hiru mireba Gledana danju 
[54] kubisuji akaki krijesnica imade 
hotaru kana crven zatiljak. 


Basho 


Ovaj se haiku često tumači tipičnom pjesmom razočaranja (ma- 
kar i shumorom) i prevodi izrekom da krijesnica, gledana danju, 
nije ništa do li kukac crvena zatiljka. Međutim, takva interpre- 
tacija nije nužna. »Doslovno« preveden Bash6ov haiku glasi: 


Danju gledajući 
zatiljak crven 
krijesnica! 


Nema neophodnog razloga da se zbog onog što vidimo danju 
razočaramo nad onim što smo vidjeli noću — kao što, uostalom, 
nema neophodnog razloga da se zbog onog što vidimo noću 
očaramo nad onim što smo vidjeli danju. Sjetimo se Chuang 
Tsea koji se nakon što mu se usnilo da je leptir upitao da li je 
on čovjek koji je sanjao da je leptir, ili je on leptir što sada sanja 

da je čovjek. Noću vidimo krijesnicu kako svijetli a danju kako 
ne svijetli — u tome je njena »priroda krijesnice« kako je vidimo, 
naš direktni doživljaj krijesnice. 


Samidare ni U ljetnoj kiši 
[55] tsuru no ashi postadoše kraće — 
mijika nareri ždralove noge. 
Bash6 


Među dugim, paralelnim potezima što ih crtaju debele kapi ljet- 
ne kiše, ždralove noge kao da su se skratile; dok su još one bile 
jedine dvije tanke vertikale u vidokrugu bile su ujedno i najduže 
vertikale, — sada to više nisu. Usporedi i Yasenov haiku [477] o 
krizantemama. 


Inazuma ya Gle, sijevanje: 
[56] yami no kata yuku prema tami odlazi 
goi no koe glas noćne čaplje. 
Bash6 


Bljesak svjetla u tami i odjek glasa u tišini; spajaju se u zajed- 
ničkom središtu. Usporedi 192]. 


Sazare-kani Maleni račić 
[57] ashi hainoboru penje mi se uz nogu 
shimizu kana u bistroj vodi. 
Basho 


Račić je proziran a pokreti su mu poput sitnih trzaja; golica kožu 
noge, trza dlačice noge. Što je njegov doživljaj toga događaja? 
U Pčelici Maji Waldemara Bonselsa božja je ovčica spjevala ovu 
»pjesmicu«: 


DER MENSCHENFINGER 


Einmal hast du mich entdeckt, 
als ich Gluck im Leben hatte. 
Du bist rund und langgestreckt. 
Oben hast du eine glatte 
zugespitzte Panzerplatte, 

welche sich bewegen lasst, 
aber unten sitzt du fest * 


Ali to je Bonsels mislio da je božja ovčica mislila. Bash6 zna da 
račić zna! On ne razmišlja. 


Asa-tsuyu ni U jutarnjoj rosi: 
158] yogorete suzushi prljava, no svježa 
uri no doro blatna dinja. 

Basho 


* Otprilike: Čovječji prst/Jednom si me otkrio/kad mi se sreća nasmiješila. 
/Okrugao si i podugačak./Gore imaš glatku/ušiljenu oklopnu ploču/koja se 
može pomicati/no dolje si učvršćen! 

Po blatu na dinji znamo da je ona sama svježa i čista; po slami 
i izmetu na kokošjem jajetu znamo da je ono samo svježe i čisto. 
Znamo li i po greškama i posrtajima čovjeka da je on sam, »stvo- 
ren na sliku i priliku Božju«, čist? 


Horo-horo to Planinska ruža — 
[59] yamabuki chiru ka pada li latica na 
taki no oto šum vodopada? 
Bash6 


Osipaju se latice, padaju, odlaze kao kapljice vodopada, kao da 
im vodopad u tome pomaže, kao da im olakšava osipanje, kao 
da ih uči osipanju. Vodopad u planini, ruža u planini, gdje ih 
možda nitko i ne vidi, žive sami za se, umiru sami za se, zrače 
ljepotu svojeg života i svoje smrti. 


Ch6 tori no Ptici, leptiru 
[60] shiranu hana ari nepoznat — cvate cvijet. 
aki no sora Jesenje nebo. 
Basho 


Leptiri su umrli, ptice odletjele na jug — no ima još uvijek cvje- 
tova koji cvjetaju. 


Za vrijeme prvog svjetskog rata, u jednoj francuskoj pokrajini 
snijegom odsječenoj od ostalog dijela zemlje, zavladala je nesta- 
šica hrane i zaredale su pljačke i razbojstva — cvala je crna 
burza; no jedan je trgovac prodavao brašno po normalnoj, staroj 
cijeni, do posljednjeg kilograma zalihe. 


Aki kaze no Puše jesenji vjetar — 
[61] fuke domo aoshi premda su još zelene 
kuri no iga bodljikave čahure kestena. 
Bash6 
Rusu no ma ni Sve je pusto — 
l62] aretaru kami no odsutni su bogovi. 
ochiba kana Otpalo lišće. 
Bash6 


U studenom (po Sunčevu kalendaru) bogovi šintoističkih hramo- 
va po predaji odlaze u posjet Velikom Izumo hramu. Studeni se 
stoga zove kami-na-zuki, mjesec bez bogova. 


Kad bogovi napuste neko mjesto nema tamo više ni ljudi, i ostaje 
samo suho lišće kao dokument obustavljenog života. 


Kad umre starica koja je zalijevala lonac s cvijećem i hranila 
kanarinca i biljka i ptica uginut će. 

Kad nastupi generacija koja ne zna za povijest svoje nacije kul- 
turni će spomenici propadati, dvorci starine rušit će se ili pre- 
tvarati u skladišta, i ponovo će postati aktualni stihovi Vladimira 
Nazora: 


Rekoše: »Vi ste uvijek bili roblje 
A povjest vaša nalik je na groblje 
Na kome niti pravog krsta nema: 
Ponegdje ploča, bez imena, nijema; 
I korov svuda! Uza sve su pute 
Otaca vaših kosti razasute!..« 


Tsukishiro ya Mjesec izlazi: 
[63] hiza ni te wo oku S rukama na koljenu — 
yoi no uchi Kuća navečer. 
Basho 


Svi su se ukućani okupili da gledaju Mjesec. Pomični japanski 
prozori, s papirom umjesto stakla, nalijepljenim na laganu dr- 
venu rešetku otvoreni su: Japanski je dom dio prirode a ne pro- 
stor isključen iz nje. Svi su sjeli na japanski način, s podvijenim 
nogama, tako da težina tijela počiva na petama i stavili ruke 
iznad koljena. Smireno će motriti srebrenoplavu ploču na nebu, 
čistu i jasnu, blistavu i sjajnu; doživljavat će Mjesec, živjeti s 
Mjesecom, na Mjesecu i iznad Mjeseca. 


Naravno, njihov kontakt s Mjesecom nije onaj kozmonauta. Ali, 
da li bi kozmonaut koracao po Mjesečevoj površini da je ranije 
bezbrojne generacije nisu motrile, divile joj se i pobožno uživale 
u njenoj ljepoti? 


Meigetsu ya Blistavi Mjesec! 
[64] ike wo megurite Cijele sam noći šetao 
yomosugara oko jezera. 
Basho 


Stotine svetaca — u najširem smislu te riječi — sviju religija i 
epoha, sviju nacija i kultura dokazale su svojim životom da nije 
oštećen onaj koji se lišava sna, jela, bogatstva pa čak i zdravlja 
i samog života radi dobrote, ljepote, istine ili vjere. I danas od 
vremena na vrijeme bivši bogataš ili zlikovac nalazi novi život 
u siromaštvu, u njezi neizlječivih bolesnika ili u samostanu. Obr- 
nutih prijelaza — od pravih svetaca među imućnike ili među 
zlikovce — nema. 


Usporedi i ove wake Akahita i Saigyća 


Haru no nu ni Na proljetnu sam 
sumire tsumi nito došao livadu 
koshi ware zo brati ljubice. 

nu wo natsukashimi Bješe tako lijepo — 
hitoyo neni keru ostadoh da prenoćim. 
Akahito, Manyoshy VIII; 7 


— razlika između ove wake i Bashoova haiku razlika je između 
»ženske« wake i »muškog« haiku. 


Michi no be ni Pored puteljka 

shimizu nagaruru bistar žubori potok; 
yanagi kage u sjeni vrbe: 

shibashi tote koso »Samo trenutak« rekoh 
tachi-tomari tsure — a još sam uvijek ovdje. 


Saigyo, Shinkokinshu III 


— također, nije rijedak slučaj da neki profesor sa Zapada dođe 
u kakav zen samostan da bi akademski proučavao koji stari 
rukopis — i da se više ne vrati kući. 


Kasa* mo naki Čak i bez kape 
[65] ware wo shigururu na toj kiši što sipi 
nanto nanio — dobro je, dobro. 
Basho 


Pjesnik-putnik pomirio se s time da će kisnuti na kiši; to pomi- 
renje nije rezignacija pred nečim što se ne da izbjeći, već prihva- 
ćanje onoga što jest. Time njegov doživljaj poprima i neku lje- 
potu, nije neugodan, dapače, u neku je ruku čak poželjan. 


R. H. Blyth na jednom mjestu piše: 
Sunce, koje sja izvan nas, živi u nama; toplina našeg osjećaja nije 
nešto različito od vrućine Sunca. I tako s punim pravom možemo 
zapovijedati Suncu da sja i cvjetovima da cvjetaju... 


Vidimo da ovo zahvalno prihvaćanje može i mora izrasti od čisto 
pasivne do aktivne suradnje s nečim što u zbilji nije različito od 
naše vlastite bitne prirode. Zaista, postoje četiri stava prema svijetu 
(u ovisnosti o našem stavu prema vlastitom bitku): opozicija, rezig- 
nacija, kooperacija i dominacija. Stalno se gibamo među njima. Zen 
je ovaj posljednji. 


Razumije se, ne misli se na neku dominaciju kao moć vlasti, već 
naprotiv na dominaciju nad konfliktom s vanjskim svijetom — 
u nama samima. 


Bash6ov se haiku po sadržaju ne razlikuje mnogo od dijela Daz- 
da Tina Ujevića: 


** Kasa je pokrivalo glave od trske. 

teće na njivu duše topla ova kaplja 
Milosti, 

Dobrote, 
Oproštenja; 
plače nas, 
draga nas, 

Curi na nas, 
milosna, 
dobrosna, 
svjetlonosna, 
zagrebačka kiša. 


I Ivančanova Kiša samo je prividno turobnija: 


Tmuran dan. 
Od neba do zemlje 


pada kiša. 
Chimaki musubu Zamatajuć chimaki" 
[66] katate ni hasamu u bambusov list 
hitai-gami jednom rukom popravlja 


kosu na čelu. 
Bach6 


Delikatnost je pokreta u tom što jedna ruka nesvjesno popravlja 
čuperak kose koji je pao na oči, dok druga zamata valjuške. 'To 
što druga istodobno svjesno radi određeni posao uzvisuje nesvje- 
sni potez prve. Bash6ov je haiku savršena harmonija svjesnog 
i nesvjesnog. 


Omoshirćte Čamac s kormoranima: 
[67] yagate kanashiki Bilo je uzbudljivo, 
ubune kana no sad sam tužan. 
Basho 


Noćni lov na vrstu pastrva provodi se u Japanu posebno uvjež- 
banim morskim gavranima (kormoranima) ovako: Svaki ribar 
drži na uzicama desetak takvih ptica koje rone i love ribu, ali 
je ne mogu progutati jer im je pri dnu vrata stavljen kolut od 
kitove kosti. Kad se ptice vrate na čamac, ribar ih stiskanjem 
grla prisili da povrate ribu. Sam lov pri svjetlu baklji vrlo je 
blistav i spektakularan, no način kako se provodi tipično je ljud- 
ska »izmišljotina«: prevara lukavstvom. 


R. H. Blyth o tom haiku piše: 
Bash6, poput Wordswortha i Hakurakutena, bio je sklon moralnoj 
strani poezije, i njegov poznati haiku o kormoranima izražava nje- 
gov smisao za lacrimae rerum: |haikul Bash6 nam ne kaže što ga 
je ražalostilo. Je li to bila samilost prema ribi, prema kormoranima 


** Vrst valjušaka od riže. 

prisiljenim da povrate što su progutali, prema ljudima što su se 
upustili u takav posao iskorištavajući pohlepu ptica, ili prema čov- 
ječanstvu u njegovom beskrajnom žuđenju i nastojanju? Najjedno- 
stavniji je i najbolji odgovor da Bash6 nije znao. Bile su to »suze, 
uzaludne suze« i to je sve. 


Te ni toraba Da ga "" uzmem u ruke 
[68] kie namida zo atsuki nestao bi u vrelim suzama 
aki no shimo poput jesenjeg mraza. 
Basho 


Među mnogim predrasudama o Japancima ima i ona da su »bez 
osjećaja«. Događa se da žena nakon smrti muža s osmijehom na 
licu prima znance koji su došli izraziti saučešće, gosti ih i zabav- 
lja — da bi, kad je taj obred što ga traži poštovanje i ljubav 
prema umrlom suprugu, završen, počinila samoubojstvo. 


Tsuka mo ugoke Potresi se, grobe — 
l69] waga naku koe wa moj glas što rida 
aki no kaze jesenji je vjetar. 
Basho 


Pjesnik Issh6 umro je mlad, sa 36 godina; Bash6ov je haiku po- 
svećen ovom njegovom poštovaocu. 


Aki fukaki U kasnu jesen: 
[70] tonari wa nani wo Tko li je taj moj susjed, 
suru hito zo kako li mu je? 
Basho 


Ovu je pjesmu Bash6 napisao ležeći bolestan, dvije nedjelje prije 
negoli je toj bolesti podlegao. 
Ljubi bližnjega svoga kao samoga sebe. 


Mono-ieba Kada govorim 
[71] kuchibiru samushi na jesenjem vjetru 
aki no kaze usne su hladne. 
Bash6 


Basho6 je uz ovaj haiku napisao: »Moj moto jest: ne govori nikad 
o tuđoj grešci ili vlastitoj vrlini«; taj se haiku citira i kao poslo- 
Vica. 


Kono michi ya O, ovom stazom 
[72] yuku hito nashi ni za jesenjeg sumraka 
aki no kure nitko ne ide. 
Bash6 


Bash6 razmišlja hoće li netko nastaviti njegov put haiku, »reli- 
gioznog« haiku, put pjesnika koji je sve ostavio da bi tražio istinu 
i ljepotu. Ovaj je haiku napisan rujna 1694; idućeg mjeseca Bash6 
je umro. 


* Uvojak kose mrtve majke. 

Usporedi i stihove iz Nazorova Notturna: 


Noć je tamna i duboka. 
Ja sam sam. 
Komu bol da svoju kažem i da radost svoju dam? 
Ti me opi kapljo rose, 
Na dlačici vilin kose! 
Ti me opi sjajni trače, 
Na torbici rusomače! 


Snažnija je, ali uz mnogo više riječi, Svakidašnja jadikovka T. 
Ujevića: 

I znaj da Sin tvoj putuje 

dolinom svijeta turobnom 

po trnju i po kamenju, 


od nemila do nedraga, 
i noge su mu krvave, 
i srce mu je ranjeno. 


I kosti su mu umorne 
i duša mu je žalosna, 
a on je sam i zapušten. 


I nema sestre ni brata, 
i nema oca ni majke, 
i nema drage ni druga. 


I nema nigdje nikoga 
do igle drača u srcu 
i plamena na rukama. 


1 sam i samcat putuje 
pod zatvorenom plaveti, 
pred zamračenom pučinom, 


i kome da se potuži? 
Ta njega nitko ne sluša, 
ni braća koja lutaju. 


Slično je i iskustvo A. B. Šimića u Mladiću: 


AI pjev mladića nečuven od ljudi 
padne natrag 
u njegovu ćutljivu samoću 


ja poznam ponos mrk i tvrd 
sa smjelim uspravljenim korakom što gazi 
i s uhom koje iznutra 
glas svoga Boga sluša 

Mnogo ogorčeniji od Bashća, R. H. Blyith (1963) rezignirano za- 
vršava predgovor svoje A History of Haiku riječima: 


Svijet, od kojega je Japan jedan dio i mikrokozmos, postavio si je 
ciljeve potpuno različite od onih Bashća. Za njegov put haiku teško 
se može reći da danas postoji, jer njime gotovo nitko ne kroči. Kao 
Put, u mnogom je pogledu bio bolji od onog taoizma, kršćanstva, 
konfucijanizma, budizma i tako dalje. To što se ne upotrebljava, 
spomenik je gluposti, vulgarnosti, sentimentalnosti i nepoetičnosti 
ljudskih bića. Ovo čini da na mogućnost njihova potpunog uništenja 
gledamo s ravnodušnošću. 


Mnogo ranije, Chuang Tse nije bio tako kategoričan: 


Velike istine ne osvajaju srce gomile. A sad, kad je cio svijet u za- 
bludi, kako da ja, makar i znam pravi put, kako da ja vodim? Ako 
znam da ne mogu uspjeti, a ipak na silu nastojim uspjeti, to bi bio 
samo novi izvor zablude. Onda je bolje odustati i više ne nastojati. 
Ali ako ja ne nastojim, tko će? 


Samo nešto ranije od prije citiranog teksta (naime 1961) to je isto 
na kraju pogovora petoj knjizi svojega djela o povijesti zena na- 
pisao i AR H. Blyth. 


Čovjek želi ono što je nemoguće; on to želi samo zato i samo ako 
je nemoguće... Moramo stvarati ZEN i propasti u tom pokušaju. 


Inače, Kono michi ya...jedan je od Bashć6ovih haiku iz kojih diše 
sabi, jedan doživljaj, osjećaj, gledanje za koje evropski jezici ne- 
maju adekvatan naziv pa ga prevode sa samoća, usamljenost, 
osama. Takav je prijevod i grub i netočan, prvenstveno stoga što 
pojmovi samoće, usamljenosti redovno impliciraju nešto nela- 
godno, teško, žalosno, pusto ili su rezultat bijega — što sve sabi, 
općenito uzevši, nije. Samoća sabi nije lišenost svega izvan nas 
samih. Naprotiv, u nekom smislu ona je obuhvaćanje svega u 
nama samima. U neku ruku sabi je poetski ekvivalent ili bar 
predvorje nirvane, nirvane postignute u samsari, još unutar 
»kruga umiranja i ponovnih rađanja«. Uz sabi nema ničeg oštro 
pojedinačnog što bi smetalo doživljavanju punine života, punine 
doživljaja omogućene ispražnjavanjem balasta intencija, pre- 
dodžbi i simbola. Sabi smo našli kad nema bljeska koji sužava 
spektar onoga što vidimo, kad nema krika koji sužava spektar 
onoga što čujemo, kad nema udarca koji sužava spektar onoga 
što osjećamo i kad nema dedukcije koja sužava spektar onoga 
što doživljavamo u našem duhu. Sabi ćemo naći u šetnji pod 
zvjezdanim nebom preko livade na kojoj nema staze; sabi ćemo 
naći u paprati i mahovini šume koja sa sviju strana dopire do 
horizonta, kad zaboravimo puteljak kojim smo u nju zašli i kojim 
ćemo se iz nje vratiti; sabi ćemo naći u sumraku na pustopolju 
kojim piri lahor tako lagano da se ne osjeća s koje strane dolazi 

ni kojim smjerom odlazi. Kada smo sami u sabi, nitko nam ne 
nedostaje, kao što onome koji ne posjeduje ništa ničeg ne treba 
jer je sve njegovo. 


Sabi doživljavaju i stvari, mi u stvarima, stvari u nama: 
ULIČNA SVJETILJKA 


Ulična svjetiljka. 
Tako sama... 
Osvjetljava svoj stup. 
D. Ivančan 


Sabi se duboko razlikuje od gorde i pobjedničke indijske usam- 
ljenosti u Nosorogu (Khaggavis&ana suttam, Lumbini — 544). Na- 
vodim tri strofe prijevoda s pali jezika Čedomila Veljačića: 


Ispred svakog bića ukloni svoj štap 
da ne povrijediš nijedno od njih. 
Ne poželi sina ni saputnika, 
Osamljen se kreći kao nosorog. 


Kako se zapliće razgranat bambus 
tako i muž željan žene i djece, 

a kao što strši vršak trstike, 
osamljen se kreći kao nosorog. 


Kao slon kad se odvoji od krda, 
snažna uzrasta, pjegav, veličanstven, 
gdje mu se svidi boravi u šumi, 
osamljen se kreći kao nosorog. 


Prijevodi za usporedbu: 


Along this road Nur ich, nur ich allein 
Goes no one, geh nun den Weg entlang 
This autumn eve. an diesem herbstlichen Abend! 
(prijevod R. H. Blyth) (prijevod A. von Rottauscher) 
La Route O, 3TOT nONruk nyTb! 
Ou nul apres moi ne passe: CryuiaeTCa cyMpaK OCeHHni, 
Soir dautomne! MH — HH ZyuM KPYFOM. 
(prijevod G. Bonneau) (prijevod V. Markova) 
Kare-eda ni Na goloj grani 
[73 | karasu no tamari keri šćućuren sjedi gavran — 
aki no kure jesenji sumrak. 
Basho 

A. Miyamori: 


Svrha je ove pjesme objektivni prikaz pustoši jesenje večeri i nje- 
zina se umjetnost-bez-umjetnosti (artless art) sastoji u opisu pustoši 
jedne jesenje večeri bez upotrebe riječi »pust«. To je idealni haiku 
objektivnog prikaza. 


i dalje: 


Ova je pjesma napisana u jesen 1680, kad je Bashću bilo 37 godina. 
Ona je jedna od njegovih najglasovitijih pjesama i općenito se sma- 
tra jednim od njegovih remek-djela. Sve do oko 1678. Basho je bio 
pjesnik Danrin škole koje je stil karakteriziran igrom riječi i plit- 
kom dosjetkom, no sada je on bio pjesnik u pravom smislu riječi. 
Može se mirno reći da njegov karakterističan stil — ozbiljan, miran, 
profinjen, naturalistički, i u isto vrijeme začudo subjektivan stil — 
potječe od ove pjesme »Gavran na goloj grani«. To je epohalna pjes- 
ma kojom je učinjen prvi korak u smjeru podizanja haiku do oz- 
biljne, čiste literature. 


G. Bownas ukazuje na to da aliteracija glasa k može stvoriti 
efekt melankolije. 


Pored toga, k-r grupa kao da je onomatopeja graktanja vrane: 


KaRe-eda ni 
KaRasu no tomaRi KeRi 
aKi no KuRe. 


Ovako shvaćen, ovo je upravo školski primjer onomatopeje, po- 
put našeg iz Nazorova Cvrčka: 


I cvrči, cvrči cvrčak na čvoru crne smrče 


I Kare-eda ni... jedan je od Bashoovih haiku koji bi sami za 
sebe mogli biti predmetom opsežne studije. Citirajmo još neke 
komentatore: 


D. T. Suzuki: 


Jednostavnost oblika ne znači uvijek svakodnevnost sadržaja. U sa- 
motnoj vrani što čuči na osušenoj grani leži velik Onostrani Svijet. 
Sve su stvari proizašle iz nepoznatog ponora tajni i preko svake 
od njih možemo baciti pogled u ponor. Ne treba pisati na metre 
dugačku pjesmu od mnogo stotina stihova da bi se izrazio osjećaj 
što ga budi takav pogled u ponor. Kada je osjećaj postigao svoj 
najveći intenzitet obuzima nas šutnja jer riječi ga više ne mogu 
iskazati. Još je i sedamnaest slogova možda previše * U svakom 
slučaju, japanski umjetnici koji su više ili manje dotaknuti Putem 


** Zapravo ovaj — metrički »nepravilan« — haiku ima 19 slogova (5, 9, 5). U 
prvotnoj verziji stajalo je tomaritaruya umjesto tomari keri i haiku je bio 
oblika 5, 10, 5, sa 20 slogova. Prema H. G. Hendersonu taj je ya naglašavao 
usporedbu i time odvraćao od jedinstva slike kao cjeline. 

zena nastoje svoje osjećanje izraziti sa što manje riječi ili poteza 
kista. Da su izrečeni preopširno, ne bi ostalo mjesta za sugestivno, 
a upravo ono sugestivno tajna je japanskih umjetnosti. 


H. G. Henderson: 


... dva se dijela koji čine cjelinu uspoređuju jedan s drugim, ne u 
poredhbi ili metafori, već kao dvije pojave od kojih svaka postoji 
sama za sebe. To se može nazvati »načelom unutarnje usporedbe«, 
u kojem su razlike isto toliko važne kao i sličnosti. Ovdje nije riječ 
samo o tome da se »nad usahlim pejzažem jesenji sumrak spušta 
poput gavrana«. Tu je i kontrast maloga crnog gavranova tijela 
prema prostranoj amorfnoj tami sutona — i štogod još čitalac ovdje 
može naći. Lako je vidjeti kako upotreba ove tehnike pomaže haiku 
dati dubinu i učiniti ih polaznim točkama za misao i maštu. 


H. Domoulin: 


U nijemoj slici suhe grane bez listova, u tugaljivoj melodiji vjetra, 
u prvom valu hladnoće u kojoj tijelo dršće, jesen udahnjuje samoću 
u dušu, a pjesnik je uživa u kontemplaciji. 


R. H. Blyth: 


Možemo uzeti da zlokobna komika vrane... spasava... njegove sti- 
hove od sentimentalnog. 


A. W. Watts: 


Haiku i waka pjesma, možda lakše od slikarstva, pobuđuje predodž- 
bu suptilne razlike četiri raspoloženja sabi, wabi, aware i yugen. 
Mirna, potresna samoća sabi očita je u (gornji haiku). 


Naš V. Vidrić, kojemu su Perun, Silen, Jutro, Pompejanska sličica 
himne životu, pisao je i himne smrti; Dvije parije kao da odišu 
samilošču kršćanstva i smirenošću budizma (a slično i njegova 
pjesma Mrtvac): 


Bilo je tiho, bilo je tužno, 
Sunce je palo za gole planine; 
Daleko tamo na krvavo nebo 
Vihor je vitlo oblačine. 


Poljem su išle dvije parije stare 
Sumorne, s krpom odijela, 
Leđa su njima pognuta bila, 
Kosa je bila već bijela. 


I bilo je tiho, bilo je tužno, 

Vrane se dizale krikom: 

Tog dana se prvom svi sljubiše ljudi — 
Pred pravdinim spomenikom. 

Događaj koji slika Vidrić sličan je onom koji skicira Bash, ali 
doživljaj je drugačiji. Vidrić je »subjektivan« a Basho »objekti- 
van«. Vidrić je tužan, Bash6 oslobođen tuge; ona dominira nad 
Vidrićem a Bash6 dominira nad njome. 


Usporedi i drugu strofu iz Jesenje Veče A. G. Matoša: 


Iza mokrih njiva magle skrivaju 
Kućice i toranj; sunce u ranama 
Mre i motri, kako mrke bivaju 
Vrbe, crneći se crnim vranama. 


Zanimljiva je usporedba Bashćova gavrana sa E. A. Poeovim: 
Oba, na kraju, sjede šćućurena, no Bashć6ov šuti a Poeov ponav- 
lja refren »Nikad više«. Bash6ov je gavran izrastao iz budizma 
i bez njega se do kraja ne može razumjeti, a Poeov je izrastao 
iz kršćanstva i bez njega se, također, do kraja ne može razumjeti. 
Svako umjetničko djelo, dakle i svaka pjesma, ne nosi svoju po- 
ruku i svoju istinu sama po sebi, već tek sa tlom i na tlu iz kojeg 
je nikla. Već i sama riječ »gavran« ne nosi zapadnjaku posve iste 
»više frekvencije« (pored bukvalnog upućivanja na crnu pticu) 
kao istočnjaku. »Nikad više« neposredno je neprenosiv, bar u 
kontekstu o kojem je riječ, Japancu — razumjet će ga tek nakon 
opsežnih komentara i studija a doživjet i osjetit će ga još teže 
i još kasnije ili uopće ne. A iste su teškoće i u prijenosu šutnje 
Bashoova gavrana na Zapad. 


H. G. Henderson ispravno utvrđuje: 


U vrijeme kad su pisani stihovi o »gavranu« Bash6 je svjesno tražio 
poetsku ljepotu što se može naći u stvarima koje same po sebi nisu 
posebno lijepe. On je još uvijek razvijao i svoju tehniku i svoje pje- 
sničko pronicanje. Dvije godine kasnije, 1681, nešto se s njim dogo- 
dilo. Objavio je da je njegov život, kako god bio jednostavan, »pre- 
više svjetovan«, i započeo ozbiljni studij zena — budističke sekte 
koja najveću pažnju pridaje kontemplaciji. Nakon ovoga, za posljed- 
njih deset godina njegova života, napisana je gotovo sva njegova 
najbolja poezija. 


Prijevodi za usporedbu: 


A crow is perched on a bare branch; 
It is an autumn eve. 
(prijevod A. Miyamori) 


On a withered branch On a withered bough 

A crow is perched; A crow is perched, 

An autumn evening. This autumn evening. 
(prijevod R. H. Blyth) (prijevod R. H. Blyth) 

On a withered branch 
a crow has settled — 
autumn nightfall. 

(prijevod H. G. Henderson) 


A branch shorn of leaves 
A crow perching on it — 
This autumn eve. 

(prijevod D. T. Suzuki) 


Sur une branche morte 
Un corbeau s'est posć 
Soir dautomne. 
(prijevod G. Renondeau) 


Auf kahles Astwerk 
hat sich die Krahe 
niedergesetzt: 
Des Herbstes Abend..." 
(prijevod J. Ulenbrook) 


Auf dem diirren Ast 
hat sich ein Rabe 
niedergesetzt 
zu Herbstes Ende." 
(prijevod H. Hammitzsch) 


Manje je sretno: 


The autumn gloaming 
deepens into night; 


Black gainst the slowly — 


— fading orange light, 
On withered bough a 
lonely crow is sitting. 
(prijevod C. A. Walsh) 


A black crow 

Has settled himself 

On a leafless tree, 

Fall of an autumn day. 
(prijevod N. Yuasa) 


On a bare branch 
A rook roosts: 
Autumn dusk. 
(prijevod 
G. Bownas i A. Thwaite) 


On a withered bough 

A crow alone is perching; 

Autumn evening now * 
(prijevod K. Yasuda) 


Sur une branche morte 
Les corbeaux se sont 
perch€s:" 


Soir d'automne. 
(prijevod R. Sieffert) 


Auf dem harten Zweig 
Sitzt noch eine Krahe 
Am Herbstabend. 
(prijevod T. Hasumi) 


Ha rono# seTKe 
BopoH CugHT oguHako. 
OceHHHnHi Beuep. 
(prijevod V. Markova) 


— U sroku i širini prepjeva 
oblik haiku potpuno je 
izgubljen. 


— da bi se nekako ispunila če- 
tiri stiha dodano je, suvišno i 
štetno, black i himself. 


* 5, 7,5 i srok 

* Kako je rečeno, na japanskom se singular jezično ne razlikuje od plurala. 
Ovdje u prijevodu, odabran je plural. Vrlo je delikatno pitanje da li je time 
bolje ili slabije prenesen Bashoov doživljaj: jedna od prednosti izvornog haiku 
upravo i jest u tome, što ne determinira radi li se o jednom ili o više gavrana. 


" 5,9, 5 kao original. 

A crow clings silent 
To a bare bough, 
Cautiously 
Watching the sunset 


— kad se eksplicitno veli da 
gavran šuti, on šuti mnogo 
slabije. »Oprezno« (cautiously) 
je apsurdno. 


(prijevod _P. Beilenson i H. 
Behn) 


— u originalu nema ni ya ni 
kana iza aki no kure (jesenji 
sumrak) i Welch je sadržajno 
i formalno neopravdan; daje 
prejak akcent na herbstlicher 
Abend i umjesto meditativnog 
dojma provocira emotivni. 


Auf kahlem Aste 
hockt ein Rabe... 
Welch herbstlicher Abend! 
(prijevod 
A. von Rottauscher) 


Auf kahlem Aste 
hockt mude eine Krahe 
am Herbstabend. 
(prijevod E. Jahn) 


— muide je neopravdan i boji 
stihove melankolijom koje u 
originalu nema. 


Prohladna kiša — 
i majmun k'o da želi 
kišni ogrtač. 


Hatsushigure 
[74] saru mo komino wo 
hoshige nari 
Basho 


Basho je očito i sam osjećao hladnoću, onu vlažnu hladnoću 
početka zime što prodire »do kostiju«, kad je spazio skutrenog 
majmuna po kome se cijedila kiša. Onako jadan i bespomoćan, 
što mu preostaje negoli da čeka dok kiša ne prestane? I njemu 
bi, nema sumnje, dobro došao ugodni japanski slamnati ogrtač. 


Zaista, ako nismo zaboravili da smo dio prirode, koliko puta 
ćemo kod životinje naići na »ljudski« osjećaj! Kod očajne ptice 
kojoj je mlado palo iz gnijezda; kod udvaranja pataka; kod dra- 
ganja lava i lavice; kod igre i »nepodopština« čimpanza; kod 
kolektivne samoobrane pavijana... I ako nismo svijesni toga da 
takve osjećaje i postupke i kod životinja moramo cijeniti i pošti- 
vati, da i u njima ima ljepote, izlažemo se strašnoj opasnosti da 
analogne osjećaje i postupke i kod ljudi doživimo kao »životinj- 
ske«, »animalne«, niske i bez vrijednosti. 

Kakva tišina — 

u pećine ponire 

zrika cikada“ 


Shizukasa ya 
[75] iwa ni shimiiru 
semi no koe 
Basho 


U Bashćovu putopisu Oku no hosomichi ovom haiku prethodi 
tekst: 
** Original jezično ne determinira radi li se o singularu ili pluralu. R. H. Blyth 


ispravno primjećuje da bi ovdje singular individualnu cikadu doveo previše 
u prednji plan duha. 

U pokrajini Yamagata nalazi se na planini hram zvan Ryushakuji. 
Osnovan od velikog svećenika Jikaku Taishia, taj je hram poznat 
po apsolutnom miru njegove okoline. Kako nam je svatko savjeto- 
vao da ga pogledamo, skrenuli smo kod Obanazawe, iako je to zna- 
čilo nekih sedam milja hoda više. Kad smo stigli, kasno se popo- 
dnevno Sunce još bilo zadržalo nad pejzažem. Nakon što smo se 
dogovorili da ćemo prenoćiti sa svećenicima na podnožju planine, 
uspeli smo se do glavnog hrama blizu samog vrhunca. Čitavo je 
brdo bilo sazdano od silnih pećina, kao nabacanih jedne preko dru- 
ge, i prekriveno prastarim borovima i čempresima. Sama zemlja i 
kamen bili su obojeni bojom vječnosti i prekriveni glatkom maho- 
vinom. Vrata hramova sagrađenih na pećinama bila su čvrsto za- 
kračunata i nije se čulo ni glasa. Kako smo se rukama i nogama 
penjali s pećine na pećinu, klanjajući se puni poštovanja pred sva- 
kim hramom, osjećali smo kako nam blagoslov tišine ovog svetog 
mjesta ispunja srca i prožima čitavo naše biće. 


N. Yuasa komentira haiku ovako: 


Zaista, moglo bi izgledati da u toj pjesmi uopće nema »ja« — nema 
subjekta, već da se pjesnik ograničio na opis »objektivnog« prizora 
iz prirode. A ipak nesklad između glasa cikade i tvrdoće pećine 
zajedno s intenzitetom impliciranim riječju ponire (penetrates) ot- 
kriva snažno subjektivno učešće pjesnika, tako da su dva tako raz- 
ličita i nesrodna elementa mogla imaginativno biti dovedena u tako 
neobično a ipak uvjerljivo jedinstvo. Pjesnik je osjećajni katalizator 
— subjekt — preko kojeg su ti objekti povezani i sjedinjeni. 


U Busonovoj je poeziji ovo sjedinjavajuće ja odsutno, i osjeća se 
samo izvanje uzbuđenje u interesantnom sudaru slika. 


U Bashoovu haiku glas cikade potcrtava tišinu, kao što crveni 
cvijet maka potcrtava zelenilo polja, kao što muka porođaja 
potcrtava ushit nad rođenjem djeteta i kao što ono smiješno u 
šmrcanju potcrtava bol i tragiku u zaplakanu licu starice. Glas 
cikade ističe vječnost tišine kao što bljesak vatrometa ističe vječ- 
nost noći i kao što pomrčina Sunca ističe vječnost svjetlosti. Glas 
cikade ponire, uranja, tone, rasplinjava se, nestaje u pećini kao 
što kap vode ponire u more pijeska, kao što misao uranja u 
ne-misao, kao što se naš mali »ja« rasplinjava u velikom »Ja« 
čitavog čovječanstva, kao što »danas« i »sada« nestaje u vječnosti. 


R. H. Blyth ide još dalje: 


Preko toga (shvaćanja da glas: cikada intenzivira mir prizora) do- 
lazimo do razumijevanja činjenice da »Ako nema glasa, nema tiši- 
ne; nema tišine, nema glasa«, no to još uvijek znači dijeljenje jedne 
činjenice u dvoje, glas i tišinu. Bash6ov pjesnički doživljaj transcen- 
dirao je ovu relativnost; zvuk glasa cikade jest tišina. Ako razumi- 
jete Roshijevo 

Ovo dvoje (Postojeće i Ne-postojeće) jesu isto, ali imaju različita 
imena 


neće biti duhovnih teškoća. Na isti način s pjesmom o žabi (hai- 
ku(31)), zvuk vode identičan je s tišinom koja je ostavljena neizre- 
čenom. 


Basho6 je glasom jednog časka izrazio tišinu vječnosti, tišinu po- 
put one koja izvire iz jedne Matoševe rečenice (iz Nekad bilo — 
sad se spominjalo) — koja je i sama neke vrsti haiku u prozi: 


Odjedared se sa nekog cvijetka digne bubica, pa zujne, zacvili, pre- 
tvori se u zlato i stane se dizati prema nebu, prema nebu... 


Iščeznu. 


Usporedi i drugu strofu Notturna A. G. Matoša: 


Sitni cvrčak sjetno cvrči, jasan 


Kao srebren vir; 


Teške oči sklapaju se na san, 


S neba rosi mir. 


Prijevodi za usporedbu: 

The silence! 

The voice of the cicadas 

Penetrates the rocks. 
(prijevod R. H. Blyth) 


How silent! 

The cicadas' shrill 

Sinks into the rocks. 
(prijevod M. Toyoda) 


O der tiefen Ruh, 
bis in die Felsen getrankt 
mit Zikadenklang! 

(prijevod H. Hammitzsch) 


Calme immense, 
Seul, pćnćtrant les rocs, 
Le cri des cigales! 
(prijevod G. Bonneau) 


5, 7,5 i srok 


Silent and still: then 
Even sinking into the rocks, 
The cicada's screech. 
(prijevod 
G. Bownas i A. Thwaite) 


How silent and still! 
Into the heart of rocks sinks 
The cicada's shrill.? 

(prijevod K. Yasuda) 


Stille! 

In das Felsengestein 

Dringt der Zikaden Ton. 
(prijevod T. Hasumi) 


TuiuiHHa KDYTOM. 
fipoHukaeT B cep/ue cxkar 
JlerkHW 3BOH LIHKAA. 

(prijevod V. Markova) 


Nema još znaka, 
no smrt im je već blizu. 
Zriče cikade. 


Yagate shinu 
[76] keshiki wa miezu 
semi no koe 
Basho 


Shvati li ga kao upozorenje o prolaznosti života, moderni kriti- 
čar ovaj haiku neće smatrati osobito vrijednim. Međutim, inter- 
pretacija te pjesme ne mora biti u smislu budističke propovijedi. 
Stavimo li akcent njome izraženog doživljaja na zrikanje cikada 
a ne na smrt koja im prijeti, onda Bash6ov haiku potcrtava ne- 
posredno očitovanje života i nećemo pomisliti kako bi cikade 
trebale ušutjeti jer im se primiče kraj. I tako ovaj haiku ostaje 
među najviše cijenjenim Bash6ovim stihovima. 


Prijevodi za usporedbu: 


Soon it will die, 

Yet no trace of this 

In the cicada's screech. 
(prijevod 
G. Bownas i A. Thwaite) 


Quelle doit bient6ćt mourir, 


A son aspect il ne parait pas. 


La voix de la cigale! 
(prijevod M. Revon) 


Koe ni mina 
[77] naki shimćte ya 
semi no kara 


Dass sie bald hinstirbt, 
Verrat mit keinem Zeichen 
Der Grille Zirpen. 

(prijevod J. Ulenbrook) 


H KTO Obi MOr CKA34Tb, 
UTO MHTE HM TaK Henonro? 
HemonuHbii 3BOH UHKAA. 


(prijevod V. Markova) 


Posve nestala 
od zrikanja — osta tek 
ljuska cikade. 


Basho6 


Preostao je samo hitinski oklop, tanka ljuska cikade — tijelo je 
nestalo, glas je nestao, srce je nestalo — dala je sve što je imala 
i ostala je samo slika, ostao je samo oblik, samo crtež nekad žive 
cikade. 


Asagao ni Ja sam čovjek što 
[78] ware wa meshi ki doručkuje gledajuć 
otoko kana cvjetove slaka. 


Basho 


Ovaj je haiku Bashćova kritika Kikakuova »oholog« i ekstrava- 
gantnog haiku 

Kusa no to ni Ja sam krijesnica 
[79] ware wa tade kui što u slamom prekritoj 
hotaru kana kolibi 
jede koprive. * 
Kikaku 


Usporedi i Bashć6ovu kritiku Kikakuova haiku 1107] o majmunu. 


R. H. Blyth na jednom mjestu s pravom ističe religioznost Bas- 
hć6ova haiku [78] — iako se u njemu ne spominje ni Bog ni Bud- 
dha, ni nebo ni pakao niti se misli na njih. Zaista, Bashoov je 
doručak sakrament, on je misa u Prirodi, pred kaležima slaka 
s rosom ljepote u njima, rosom koja je krv Prirode i doručkom 
koji je hostija, tijelo Prirode. Kad bi ljudi znali da im svaki obrok 
treba biti religiozan čin, bilo bi ih ne samo manje gladnih nego 
i manje s osaljenim srcem, jer identifikacija čovjeka s prirodom 
oko njega nije manje ozbiljna i dostojanstvena ako je bukvalna, 
fizička, materijalna, s hranom koja ga održava u životu. 


Michi-no-be no Na gorskom putu 
[80] mukuge wa uma ni kljuse je požvakalo 
kuware keri cvjetove sljeza." 

Basho 


Ovaj je haiku navodno bio presudan da je posljednji Bash6ov 
učitelj zena pristao da mu pjesnik bude učenikom. 


Bashć nowake shite Biljka banane u oluji; 
[81] tarai ni ame wo Kiša se cijedi u kabao. — 
kiku yo kana" Noćas ih slušam. 
Basho 


Ime pjesnika, Bash6, znači »banana« (uzeo ga je po biljkama 
banane koje su rasle pored njegove kuće). I pjesnik je u oluji kad 
sluša kako vihor vitla listovima banane i kako se pljusak slijeva 
u vedro za kišnicu. Oluja, vihor s pljuskom, jedan je od oblika 
života prirode, našeg života, i u njemu nalazimo i razumijemo 
sebe same. 


Shira-tsuyu wo Blistave rose 
[82] kobosanu hagi no ne stresa djetelina; 
uneri kana samo se njiše. 
Basho 


Kako delikatno! Usporedi i Bash6ov haiku [97] o snijegu na listo- 
vima sunovrata. 


* Tade je biljka što raste na vlažnim mjestima, sa klasovima sitnih cvjetića i 
lišćem što na dodir izaziva žarenje kože. 


** Mukuge je vrsta althaea-e (»saronska ruža«). 
* 87,5. 

Shiragiku no Bijela krizantema: 
[83] me ni tatete miru oko ne susreće ni 
chiri mo nashi trunka prašine. 

Basho 


U Japanu krizantema nije cvijet kojim se ukrašuje vijenac i grob; 
ona je cvijet cara, carski cvijet, car među cvjetovima. U Bashoovu 
haiku, napisanu u pohvalu pjesnikinje Sono-jo, krizantema je 
simbol čistoće — čistoće japanskog drvoreza, čistoće čajne cere- 
monije, čistoće vrlina što ih traži bushido", čistoće haiku pjesme. 


Kane kiete Zvono zamire; 
[84] hana no ka wa tsuku razlijeva se miris 
yube kana cvjetova. — Večer. 
Basho 


Vraćajući se s brežuljka preko livade presreću nas zvuci zvona. 
Seoska crkva pozdravlja selo, poziva ga na molitvu. Omorike na 
brdu tornjevi su katedrala što upijaju zvonjavu. Sjete nestaje i 
ispunja nas mir sa vijencem poljskog cvijeća, neubranog, poto- 
kom njegova mirisa što teče dolje prema selu, do crkve i do kuća. 


San će nam biti spokojan. Sve smo razumjeli. 


Matsutake ya Na ovu se gljivu 
l85] shiranu ko no ha no zalijepio list 
hebaritsuku nepoznatog stabla. 
Bash6 


Koliko je toga ovdje naslikano bjelinama! Smed, suh, mrtav list 
uhvatio se na ljepljivu, vlažnu, živu gljivu. Naoko među njima 
nema nikakve veze — list s nekog stabla i gljiva na zemlji. Ali, 
svakome su od nas i vlasi na glavi prebrojane — a list što se 
zalijepio na gljivu jest upravo tamo i takav kakav jest, u svojoj 
takvosti, na gljivi u njenoj takvosti. 


S6 asagao Monah — kao slak 
[86] iku shi ni kaeru umire i umire. — 
nori no matsu Bor — zakon Buddhe! 
Basho 


Čovjek koji propovijeda istinu nestat će poput slabašnog cvijeta 
slaka što vene u sumrak — umrijet će u noći starosti ili u noći 
progona ili u noći izdaje. No njegovu će istinu prihvatiti drugi, 
nosit će je dalje kao što štafeta prenosi kroz tamu upaljenu ba- 
klju, preuzet će je kao pušku iz ruku palog vojnika. I tako je 
istina koju šire smrtnici sama besmrtna — silna, moćna, vječna 
poput stoljetna borova stabla kojem korijenje izvire iz srca Zem- 
lje, a grane su mu ruke što se uzdižu prema Nebesima. 


* Put bushi (samuraja); kodeks njihova vladanja i ophođenja. 

U Bashćovu putopisu Zapisi kostura, izložena vremenu (1684) 
ovom haiku prethodi tekst: 


Vidjeh velik bor, vjerojatno više od tisuću godina star, u vrtu Taima 
hrama na podnožju brda Futagami. Deblo mu je bilo dovoljno ve- 
liko da bi obuhvatilo bika. Stojeći pred tim stablom zahvatio me 
čudan osjećaj strahopočitanja, jer iako je samo drvo bilo hladan 
objekt bez osjećaja, toliko je mnogo godina preživjelo kaznu sjekire 
pod božanskom zaštitom Buddhe. 


Shigururu ya Prva zimska kiša — 
[87] ta no arakabu no dovoljno da pocrni 
kuromu hodo rižino strnište. 
Basho 


Jedna lasta ne čini proljeće — ali jednom zimskom kišom zima 
otpočinje sigurno i definitivno. Treba naložiti peć i pripremiti 
toplu odjeću. 


Kao sliku ovaj bi haiku bio mogao komponirati i Buson. 


Niwatori no Glasi se pijetao. 
88] koe ni shigururu Hladna kiša rominja 
ushiya kana niz kravlju staju. 
Basho 


I pijetao i krava i kiša; svi oni čine jednu porodicu kao na nekoj 
slici čitanke gdje je skupljeno zajedno sve što se može naći u 
seoskoj kući i oko nje. 


Pijetao nas je probudio iz sna u koji nas je uljuljalo rominjanje 
kiše: valja ustati jer boginja Sunca ustaje. Iz kravlje staje donijet 
će nam kroz promrzlo jutro, kroz hladnu kišu, posudu toplog, 
tek pomuženog, pjenušavog mlijeka. 


Kogarashi ya Zimska oluja — 
[89] take ni kakurete sakri se među bambuse 
shizumarinu pa se stišala. 
Basho 


Konformisti bi rekli da je pruga šume bambusa upravo zato i 
zasađena da zaštiti nasade i usjeve, da zaustavi oluju da im ne 
bi naudila. Basho vidi dalje: Oluja nije slomljena bambusom već 
se sakrila u nj. Priroda živi s prirodom u prirodi; ne bori se 
bezizgledno sama sa sobom kao čovjek koji će uvijek biti pora- 
žen. 


Sukumiyuku ya Jašem na konju — 
[90] bajć ni k6ru pozadi promrzla puzi 
kagebćshi moja sjena. 
Bash6 

Tako je hladno da je i sjena promrzla. A sjena sama nije drugo 
nego »bjelinom« naslikan čovjek: Onaj dio tla koji nije osvijetljen 
suncem, to je sjena. Sunce je osvijetlilo čovjeka, i odatle potječe 
njegova sjena: sjena je cijena za svjetlo. Da je objektivni proma- 
trač konsekventan, morao bi reći da osvijetljeni dio tla puzi na- 
prijed, a ne sjena — no i to bi bio nesmisao, jer ono što je osvi- 
jetljeno miruje. Odatle nema izlaza — što je još davno, razmišlja- 
jući o gibanju, uočio Zenon a sigurno i drugi prije njega. I tako 
ne preostaje drugo do li reći da je sjena — iako neosvijetljena 
»bjelina«, dakle nešto čega »nema« — ta, koja puzi naprijed. I 
to puzi bez zastoja, bez premišljanja, bez razmaka debljine vlasi 
između nje i tla u sjeni. 


Otoroi ya 
(9i] ha ni kuiateshi 
nori no suna 


Popušta zdravlje — 

zubi stružu 

o pijesak u povrću mora." 
Bash6 


I zubi mladića stružu o pijesak ako ga ima u jelu — ali on to 
ne zamjećuje, a ako i zamjećuje, ne zamjećuje da zamjećuje. 
Ostarjeli smo onog časa kad nas smeta što u jelu osjećamo pi- 
jesak. 


More u sumrak — 
blijedo-bijeli glasovi 
divljih pataka. 


Umi kurete 
92] kamo no koe 
honoka ni shiroshi 
Bash6 


Laganu bjelinu posljednjih odsjeva dana Bash6 »prenosi« s va- 
lića na glasove ptica — to je ne samo »simbolizam« već i zen; 
unifikacija tako zvane nežive i tako zvane žive prirode u jedin- 
stveni doživljaj. A nije li možda blijeda bjelina valića potekla od 
blijedo-bijelih glasova pataka? 


Usporedi i Saigyoovu waku iza Busonova haiku 1801. 


Prijevodi za usporedbu: 


The sea dark, 

The call of the teal 

Dimly white. 

(prijevod G. Bownas i A 
Thwaite) 


CyMpakK Hag MOpemM. 
Jluuib KPHKH AHKHX YTOK BaH 
CMyTHO GeneroT. 

(prijevod V. Markova) 


The sea darkens: 
Voices of the wild ducks 
Are faintly white. 

(prijevod R. H. Blyth) 


** Razno morsko bilje, morsko povrće, jedno je od uobičajenih jela Japanaca. 

Nacht senkt sich iiber — prijevodom hanoka ni 


das Meer! shiroshi sa ganz leise 
Die Stimmen der Wildenten zen je izgubljen! 
sind schon ganz leise 
geworden... 


(prijevod A. von Rottauscher) 


Nozarashi wo Prepustivši se 
[938] kokoro ni kaze no makar i smrti od izlaganja 
shimu mi kana — kako vjetar bije kroza 
me! 
Basho 


Da bi išao svojim putem haiku, Bash6 se svega odrekao. Njegov 
put pjesnika vrlo je dalek — mnogo dalji od tri stoljeća vremen- 
skog razmaka koji ga dijeli od današnjice — od autoceste kojom 
se, često ignorirajući semafore, voze njegovi moderni »kolege«. 
Pojedini su pjesnici danas spretni trgovci što uz pomoć fraza 
hitro dolaze do prestiža. U vožnji svojom cestom malo što vide 
od pejzaža kojim prolaze; ne vide čak ni to da ga ne vide. Siro- 
mašni su i oslobođeni poreza. 


Pravi pjesnik — koji živi poeziju — proživljavat će časove božan- 
ske ekstaze ali i duboke boli i velike muke. Najbogatiji moraju 
platiti najveći porez. 


U velikom požaru u Edu (kako se tada zvao Tokio) 1682, izgorjela 
je i Bash6ova kuća i pjesnik se na neko vrijeme sklonuo u dom 
jednog prijatelja. U zbirci Minashi guri (prazni kesten), objavlje- 
noj iduće godine nakon Bashćova povratka u Edo, ima i pjesama 
iz kojih kao da govori i očaj: 


Hana ni ukiyo Trešnjev cvijet prolaznog 
194! waga sake shiroku svijeta! 
meshi kuroshi Moj je sake mutan, 


riža je crna. 
Basho 
Mutni sake (rižino vino) i neoljuštena, »crna« riža hrana je bijed- 
nika. 
Kad riža pocrni i sake se zamuti, kad nas iznevjeri prijatelj i kad 


se razočaramo u stvari u koju smo vjerovali i za koju smo se 
borili — tada nije lako ostati uspravan i ići dalje naprijed. 


R. H. Blyth (koji je, sjetimo se, četrnaest godina proveo u zen 
samostanima) piše (u trećoj knjizi svoje antologije haiku): 

Nije u većoj mjeri cilj zena da ukloni tugu i bol negoli je to cilj 
poezije. Treba ih savršeno osjetiti, savršeno izraziti — to je sve. 


U istoj je zbirci i sličnih osjećaja i ovaj haiku: 


Kori nigaku Gorak je led 
[95] enso ga nodo wo što kanalskom štakoru 
uruoseri vlaži grlo. 
Bash6 
Toshi kurenu Godina minu — 
lo6] kasa kite waraji šešir, slamnate sandale 
hakinagara i sada nosim. 
Basho 


Englezi kažu da gentleman nikad ne mijenja svojih navika. Ali 
Bash6 je daleko od toga da uvijek u pet popodne pije čaj s mli- 
jekom ako je to jednom učinio. Godina je prošla, ali on još uvijek 
nosi isto slamnato pokrivalo za glavu i iste sandale — jer, godina 
je prošla, ali nikad neće proći. 


Hatsuyuki ya Prvi snijeg na 
l97] suisen no ha no listovima narcise: 
tawamu made tek ih povija. 

Basho 


Osjetljivo, istančano oko važe pahulje snijega na listu sunovrata. 
Još malo snijega i list će se slomiti. Dok mu je nepredviđeni teret 
još lagan list ga nosi, popušta mu, njiše se. 


le wa mina Obitelj — svi sa 
logl tsue ni shirage no štapovima i sijedi: 
haka mairi Posjet groblju. 
Basho 


Prema novijim istraživanjima Kikuyama Tanea čini se da je ovaj 
haiku napisan 1694. nastao povodom jednog porodičnog posjeta, 
u Bashćovu rodnom selu, grobu nedavno umrle Bashćove žene, 
kojem su prisustvovale pretežno starije osobe. (Bash6ove su dvije 
kćeri tada vjerojatno bile u Edu.) Iz pjesme kao da se osjeća i 
Bashć6ov predosjećaj skore vlastite smrti pa i nestanka njegove 
uže porodice. 


Tabi ni yande Bolestan na putu — 
199] pume wa kareno wo moji snovi lutaju 
kakemeguru usahlim poljima. 
Basho , 


Ovaj je haiku Bash6 diktirao svom učeniku Donshuu kad je nje- 
ga i učenike Kyoraija i Josća pozvao do svoje bolesničke postelje. 

U Oi nikki Bash6ov učenik Shik6 piše: 


U noći osmog listopada, iako je bila već gotovo ponoć, Donshu je 
bio pozvan do bolesničke postelje našeg majstora. Uskoro sam čuo 
šum trljanja štapića tuša o kamenu pločicu. ** Zanimalo me o ka- 
kvom se to pismu radilo, no pokazalo se da je bila pjesma. Imala 
je naslov »Bolesnik u postelji«. 


Bolestan na putu — 
moji snovi lutaju 
usahlim poljima. 


Kasnije me naš majstor pozove i reče mi da je mislio na jednu 
drugu pjesmu koja završava ovako: 


Uokolo, još uvijek uokolo 
vrte se moji snovi. 


I upita me koju smatram boljom. Htio sam, dakako, znati što pret- 
hodi ovim stihovima, no misleći da bi mu moje pitanje značilo neu- 
dobnost, rekoh da mi se više sviđa prva. Sada je velika šteta da mu 
nisam postavio ovo pitanje, jer nema puta da se sazna koja je to 
bila lijepa druga pjesma. 


Za ovaj svoj posljednji haiku učenik zena Basho rekao je: 


Ovo niti su moji stihovi pred smrt, niti je tako da to nisu moji stihovi 
pred smrt. U svakom slučaju to su stihovi sugerirani mojom bole- 
šću. No misliti o takvoj stvari sada kad sam suočen s velikim pi- 
tanjem života i smrti, iako je to umjetnost kojoj sam posvetio čitav 
život — moglo bi se nazvati obmanom. 


Četiri dana kasnije Basho je umro u pedesetiprvoj godini života. 
Živio je i nestao kao Oblak D. Cesarića: 


I svak je išo svojim putem 

Za vlašću, zlatom il za hljebom 
A on — krvareći ljepotu — 
Svojim nebom. 


Bash6ov posljednji haiku nije razočaranje, nije rezignacija, nije 
protest, nije očajanje, nije strah pred smrću. Naprotiv, u njemu 
ima smirenosti Sokratove i Buddhine smrti, a možda i nešto od 
veličanstvenosti Kristova uskrsnuća. 


Majstor (Lao Tse) je došao jer je došlo njegovo vrijeme da bude 
rođen; on je otišao kad je došlo njegovo vrijeme da ode. Oni koji 
prihvaćaju prirodni tok i slijed stvari i žive im u poslušnosti, ti su 
iznad radosti i tuge. Ljudi starine govorili su o tom kao o oslobo- 
đenju od ropstva. Prsti možda i ne mogu priskrbiti sve gorivo, ali 
vatra je prenesena i ne znamo kada će završiti. 

Chuang Tse 


* Kinezi i Japanci ne upotrebljavaju tekući tuš već kruti tušev štapić taru o 
hrapav kamen omočen vodom. 

Odakle znam da mrtvac neće požaliti što je ranije žudio za životom? 
Chuang Tse 


Kad mu je umrla žena, Chuang Tse je rekao: 


... Ovo je poput obrtanja četiriju godišnjih doba, proljeća, ljeta, je- 
seni i zime. Ona sad leži usnula u Velikoj Kući. Kad bih ja počeo 
plakati i naricati pokazao bih svoje nepoznavanje sudbine. 
Smrt nije izvan mene. Ona je u meni 
od najprvog početka: sa mnom raste 
u svakom času 
A. B. Šimić, Smrt i ja 


Za vrijeme svoje posljednje bolesti Bash6 je sa svojim učenicima 
često raspravljao o poeziji, filozofiji i religiji — točnije rečeno 
o poeziji-filozofiji-religiji, jer ih Bash6o kao pravi Japanac, kao 
pravi istočnjak, kao pravi pjesnik i filozof i istinski religiozan 
čovjek i nije razlikovao: Pjesme su mu bile molitve istini, spozna- 
je pjesme vjerovanja i ljubav poruka poezije. 


R.H. Blyth za posljednji Bashoov haiku veli: 


Ta pjesma sadrži misterij bez svečanosti, konačnost bez očaja, istinu 
bez ukrasa. 


Prijevodi za usporedbu: 
Taken ill on my travels, 


My dreams roam over withered moors. 
(prijevod A. Miyamori) 


Ill on a journey; Ailing on my travels, 
My dreams wander Yet my dream wandering 
Over a withered moor. Over withered moors. 


(prijevod R.H. Blyth) (prijevod G. Bownas i A. Thwaite) 


On a journey ill — Seized with a disease 
and my dreams, on .Halfway on the road, 
withered fields My dreams keep revolving 
are wandering still. Round the withered moor. 
(prijevod HG. Henderson) (prijevod N. Yuasa) 
Auf der Reise erkrankt. B nyru m 3anemor. 
Doch der Traum noch wandert  WH Bce GexnT, KDY)KHT MOH COH 
tiber dirres Feld. [lo BbIHW)KEHHBIM NONAM. 
(prijevod E. Jahn) (prijevod V. Markova) 


Nije uspjelo: 


Ta'en ill while journeying, I dreamt 
I wandered o'er withered moor. 
(prijevod BH. Chamberlain) 

Tombć malade en voyage. 
En rćve, sur une plaine 
dćserte, 
Je me promene! 
(prijevod M. Revon) 


Jetzt ist das Wandern 
zu Ende! 
Uber welke Heide 
gleitet mein Traum. 
(prijevod A. von Rottauscher) 


Wandering, dreaming, 
In fever 
Dreaming that dreams 
Forever wander 
(prijevod P. Beilenson) 


— u originalu snovi 
pjesnika lutaju, 
ne on sam u snu 


— prvi je redak (Jetzt... Ende) 
prejak i previše eksplicitan; 
govori više nego original — 
dakle previše 


BASHOovi UČENICI 1 
NJEGOVA ŠKOLA 


Utsukushiki Lijepo lice 
[100] kao kaku kiji no svojim si ostrugama 
kerume kana struže fazan. 
Kikaku ** 


Niz slogova ku...kika...ka ku ki...ke...ka što zahvaća i ime 
pjesnika ki ka ku — kao da je onomatopeja struganja, grebenja 
o kojem haiku govori. I ovaj haiku ima nešto od »otmjene eks- 
travagancije«, česte kod Kikakua (usporedi i njegov glasovit hai- 
ku [107] o bijelim zubima majmuna, kao i onaj 179] uz Bash6ov 
o doručkovanju pored cvijeta slaka). 


Sličnu temu kao Issin haiku [276] o velmoži koji je sjahao pred 
rascvjetalom trešnjom, slika i jedan haiku Kikakua: 


Kusunoki no Ispred božura 
l101] yoroi nugareshi Kusunoki skinuo 
botan kana željezni oklop. 
Kikaku 


1336, u svojoj četrdesetidrugoj godini, Masashige Kusunoki poči- 
nio je, izgubivši bitku kod Minatogawe, seppuku (harakiri) kao 
znak odanosti caru. Sahranjen je pored hrama Kanshinji, na 
mjestu gdje je jednom skinuo svoj viteški bojni oklop da bi uži- 
vao u ljepoti božura koji su upravo cvali. 


Inazuma ya Gle, sijevanje: 
l102] kino wa higashi jučer na istoku, 
kyć wa nishi danas na zapadu. 
Kikaku 


Usporedi i Busonov haiku [184] o dva stabla šljive. 


* Takarai Kikaku, rođen u Yedu (= Edo, staro ime za Tokio), 1660 — 1707. Studirao 
konfucijanizam, medicinu, kinesku poeziju i slikarstvo; profesionalni učitelj 
haiku. 

Možda su i srušili čovjeka koji je negdje sijevnuo riječju istine 
što nekome nije bila ugodna, i gdje se onaj prvi bio pojavio za- 
vladala je tama; oblaci su sakrili nebo. Ali drugog će se dana 
negdje drugdje pojaviti netko drugi koji će sijevnuti riječju istine 
— pa ako, što je vjerojatno, i on bude ušutkan javit će se treći, 
četvrti, peti, .. stoti. (lako Kikaku gotovo sigurno svoj haiku nije 
zamislio simbolički). 


Yudachi ya U ljetnom pljusku 
103] ie wo megurite patke trče oko kuće 
naku ahiru gagakajući. 
Kikaku 


Uz ovaj haiku trebala bi haiga ilustracija umjesto objašnjenja: 
ili, još bolje, kratki crtani film — ali ne uobičajenog tipa: Da je 
crtani film postojao u Kikakuovo doba, možda bi ovaj haiku 
netko popratio crtanim filmom haiga tipa. Artistički, Toba S6j6'" 
sigurno bi, još davno prije Kikakuova vremena, bio dorastao ta- 
kvu zadatku. 


Waga yuki to Kad mislim: »moj je«, 
[104] omoeba karushi snijeg što mi je na kapi" 
kasa no ue čini se lagan. 
Kikaku 


Malo tko bi bez protesta podnio svu »gnjavažu« odgajanja djece 
da se radi o tuđoj djeci. Malo tko kod drugih podnosi sve postup- 
ke koje sebi dopušta. 


Zen-budistički opat Amakuki, u jednom svom predavanju, citirao 
je taj haiku ovim kontekstom: 


Odricanje i odustajanje ne smije se krivo shvatiti kao puka negacija. 
Pogledajte naše današnje posjednike položaja, ugleda, pa i učenosti. 
Što oni rade? Učenjak je uhvaćen u klopku učenosti, čovjek na po- 
ložaju i od ugleda položajem i ugledom, a bogataš svojim bogat- 
stvom. Oni pate zbog toga; umjesto da su u mogućnosti da to upo- 
trijebe, oni su time opterećeni. Budući da uz to čvrsto prijanjaju, 
nikad ga ne mogu odbaciti. Oni nisu drugo do li njegovi čuvari. 
Ostaviti sve, odbaciti sve, pravi je put da se sve skupi i da se sve 
posjeduje. Za takva čovjeka posjedi, kakvi god bili, nisu prepreka. 
On ih može upotrijebiti, i oni postaju izvorima slave i vrline. 
[haiku] 


To nije teret. A tako je i s Mjesecom, cvjetovima, liticama što se 
uzdižu — to je svijet velikog stiha: »U tom ni-jedna-jedina-stvar bes- 
krajno je blago!« 


*" Budistički svećenik iz XII stoljeća (1053— 1114); pripisuju mu se svici nenad- 
mašivih karikatura životinja: žaba, majmuna, lisica,... Smatra se da su ti 
dobrim dijelom satiričkog karaktera (upereni protiv dijela svećenstva) i s te 
strane dorasli su možda Goyinim Caprichosima. 

Hatsuyuki ni Ta žuta mrlja 
l105! kono sh6ben wa u svježem snijegu — od 
nani yatsu zo B kojeg barabe? 
Kikaku 
Naravno, Kikaku ne zamjera neznancu što se »na otvorenom« 
pomokrio (to i danas mnogi Japanci čine bez kompleksa), već 
mu zamjera što je uprljao snijeg. 


Usporedi i Issin haiku [296]. 


Kojiki kana Eto prosjaka: 
l106] _tenchi wo kitaru Nebo mu je i Zemlja 
natsu-goromo ljetnom odjećom. 
Kikaku 


Da je sličan haiku napisao Kikakuov učitelj, to bi bila njegova 
identifikacija s prosjakom. Kikaku ostaje promatrač. 


Koe karete Glas mu promukao; 
[107] saru no ha shiroshi pod mjesecom, nad 
mine no tsuki brežuljkom 


bijele se zubi majmuna. 
Kikaku 


Za ovaj haiku, koji je proslavio Kikakua, Basho6 je rekao: »Vaša 
je slabost da nastojite reći nešto neobično. Vi tražite sjajne sti- 
hove u dalekim stvarima, a oni su u stvarima oko vas«. 


Postoji više sličnih Bashoovih kritika Kikakua. Kikakuovu hai- 
ku 


Aka-tombo Crvenoj libeli 
li08l hane wo tottara otrgni krila — eto 
togarashi komuške papra! 
Kikaku 


Bash6 je suprotstavio svoj 


Togarashi Komuški papra 
l109] hane wo tsuketara pridodaj krila — eto 
aka-tombo crvene libele! 
Basho 


Kikakuovi stihovi ubijaju insekta da bismo se nasmijali — Bas- 
hćovi oživljavaju plod biljke da bismo se obradovali. Ako se ne 
znamo bilo vratiti naivnosti djeteta koje grca od plača gledajući 
sliku na kojoj vuk kolje ovcu ili lovac puca u srnu, bilo poći 
naprijed prema zenovskom prosvjetljenju — nećemo razumjeti 
da Basho nije jeftino sentimentalan. 


Usporedi i napomenu između [78] i [79] 

Medutim, Bash6 je veoma cijenio i volio svog učenika Kikakua. 
Ima karakteristična anegdota: Bash6 je napisao svoj haiku 182] 
na jedan kakemono (vidi 29) nekog kneza; kad ga je Kikaku vidio 
i pročitao, precrtao je prvi stih i umjesto »blistave rose« napisao 
»tsuki-kage«, »odraza mjesečine«. Kad se knez poradi toga potu- 
žio kod Bash6a, ovaj je naprotiv rekao da je Kikakuova varijanta 
mnogo bolja od izvorne. 


Junrei ni Divlje guske 
l110]_uchi-majiri yuku pomiješane s 
kigan kana hodočasnicima 
lete kući. 
Ransetsu'" 


Jedni i drugi vraćaju se s puta ka toplijem i sigurnijem — ali 
ipak se vraćaju makar na hladnije i opasnije: vraćaju se kući. 
U tom smislu i zato i jesu divlje guske »pomiješane« s hodoča- 
snicima. 


Kuru-mizu no Voda što dolazi 
[111] yuku-mizu arć pere vodu što odlazi — 
suzumi kana Ugodna svježina. 
Ransetsu 


Voda pere vodu — je li to zaista tako apsurdno kao što u prvi 
mah izgleda? Ne čini li i čistoća čistoću čišćom, vrlina vrlinu 
ljepšom? 
Krijepostan čovjek nalazi smirenje u svojoj krijeposti. 
Konfucije, Analekta 


Mi hitotsu wo Za vlastito »ja« 
[112] moteatsukaeru sposobna da se brine: 
suika kana ta lubenica. 
Ransetsu 


— egzistencijalizam, nadrealizam ili zen? 


Kigiku shiragiku Žute, bijele 
113] sono hoka no na wa krizanteme — o drugim 
naku mo gana imenima 


ne želim čuti. 
Ransetsu 


Usporedi i Kiichijev haiku 1469]. 


Ransetsu i Kikaku, iako iz imućnih porodica, živjeli su bohemski 
i u krajnjem siromaštvu. Stanovali su u skromnoj kućici zajedno 
s trećim prijateljem Haritsuom, i pokrivali se poprijeko sva tro- 
jica jednim jedinim vatiranim poplunom. 


** Hattori Ransetsu, rođen u Enamiju, 1653-1707. Samuraj, kasnije zen-budistički 
svećenik. 

Ume ichi rin . Jedan cvijet 
114] _ichi rin hodo no šljive — jedan cvijet: 
atatakasa Širi se toplina. 
Ransetsu 


Japanska šljiva često procvate pod snijegom: nagoviješta prolje- 
će i toplinu. Svaki pojedini cvijet stvara novi dah topline, kao 
što i svaki dah topline otvara novi cvijet šljive. Latice japanske 
šljive su tamno crvene, i one poput zapretene žari svojom topli- 
nom tope snijeg oko sebe. 


Ovo je najpoznatiji Ransetsuov haiku. Nedugo je o njemu na 
japanskom radiju dan jednosatni komentar. 

»Doslovniji« prijevod toga haiku bi glasio: Šljiva jedan cvijet 
/jedan cvijet širenja/toplina. 


Hototogisu Cika kukavice — 
[115] naku-ya hibari no crta križ 
jumonji spram ševe što uzlijeće. 
Kyorai'"? 


Ševa leti vertikalno, kukavica horizontalno. Obje zajedno kreću 
se poput prstiju svećenika kad veli: »U ime Oca i Sina i Duha 
Svetoga...« — A možda je i poruka koju ispisuju slična. 


Funanori no Na morskom žalu: 
[116] hitohama rusu zo svi ribari odoše — 
keshi no hana cvatu makovi. 
Kyorai 


Ima li neka veza između ribara koji su otišli i makova koji su 
ostali? Ako ima, onda su makovi svjedoci ribara pa ni ovi, strogo 
uzevši, nisu »otišli«. Čovjek čijih se riječi sjećamo nije umro; one 
su sjeme iz kojeg niču novi makovi, novo cvijeće. Pa čak i one 
riječi, ono sjeme koje je palo na kamen ili na pustinjski pijesak, 
i ono će jednom, kad padnu tople proljetne kiše, niknuti — i bit 
će sve više cvijeća. Ljudi, čije riječi nikad neće biti zaboravljene, 
nikad neće ni umrijeti: Buddha, Lao Tse i Krist živjet će vječno. 
A ribari će se vratiti na morski žal gdje ih čekaju makovi — 
odakle zapravo i nisu bili otišli. 

Kyorai, čitavim svojim bićem bio je najbliži učitelju Bash6ou od 
svih njegovih deset glavnih učenika, »mudraca Bashoove škole« 
(Kikaku, Ransetsu, Kyoroku, Kyorai, Shik6, Hokushi, Sera, Yaha, 
Joso, Etsujin). Izuzetno skroman, nikad nije tražio učenika. Po- 
malo bahat Kyoroku rekao je jednom: »Mnogi pjesnici u svom 


“"Mukai Kyorai, rođen u Nagasakiju, 1661-1704. Studirao bojne vještine, naročito 
strijeljanje lukom. 

životu napisali su samo jednu ili dvije dobre pjesme, no od Kyo- 
raija ih je pet ili šest.« Međutim, to jest kompliment; Basho je 
jednom rekao: 


Onaj koji tokom života stvori tri do pet haiku pjesama je haiku 
pjesnik. Onaj koji postigne deset je majstor. 


Kitsutsuki no Žuna traži 
[117] kareki sagasu ya sasušeno drvo 
hana no naka među trešnjama u cvatu. 
Joso '" 


Mala se djeca raduju šarenom papiru, a nešto kasnije pokretnim 
igračkama. (Neki) odrasli traže ljepotu u Beethovenovoj glazbi, 
u Michelangelovim skulpturama ili u tišini samostana. Koja je 
od tih ljepota veća? Odgovora nema jer je pitanje krivo postav- 
ljeno. 


Minasoko wo Mala patkica 
[118] mite kita kao no s licem kao da veli: 
kogamo kana »Bila sam do dna«. 
J6sO 


Jednom sam slušao razgovor dvaju dječaka sa sela, jednog od 
nekih sedam, drugog od četiri godine. Manji reče: »Sinoć sam 
s mamom išao na proštenje. Kad smo se vraćali, makar je već 
bila noć, išli smo poprijeko kroz šumu.« Stariji odgovori: »Ja tim 
putem i noću mogu ići sam.« 


Shiraame ni Večernji pljusak: 
[119] hashirikudaru ya Gle, kako mravi hitro 
take no ari bježe niz bambus! 
Joso 


»...O, čovječe Shurrupaka, sine Ubara-Tutua; sruši svoju kuću i 
sagradi čamac, napusti posjede i pobrini se za život, prezri svjetov- 
na dobra i spasi svoju dušu...« Čitav jedan dan oluja je bjesnila i 
prelijevala se preko ljudi poput valova bitke: čovjek ne mogaše vi- 
djeti svog brata niti su ljude mogli vidjeti s nebesa. Čak je bogove 
potop preplašio, pobjegli su na najviše nebo, na firmament Anua... 
Šest je dana i šest noći bjesnio vjetar, bujica je i oluja i poplava 
svladala svijet, oluja i poplava bjesnili su poput zaraćenih domaći- 
na... 
Gilgameš, iz Priče o potopu 


Nemojmo se zaboraviti pa da nam se mravi smeteni pljuskom 
učine smiješnim: možda i mi nekome u potopu izgledamo smi- 
ješni. 

'* Naito Joso, 1661— 1704. Samuraj, kasnije zen-budistički redovnik. 

Minasoko no Hridi pod vodom — 
[120] iwa ni ochitsuku na kamenje polegli 
konoha kana suhi listovi. 
Joso 


Predmeti pod čistom vodom kao da su jasniji nego na zraku: 
obrisi su im oštriji, boje su čišće, površina je glađa. Umrli, osu- 
šeni listovi s grane pali su na vodu, smočili se, potonuli, legli 
na kamen. Možda su pali sa stabla upravo nad tim mjestom, sa 
stabla kojem korijenje pije istu tu vodu kojoj su se vratili njegovi 
otpali listovi — možda ih je donio vjetar ili potok iz daljine, gdje 
raste drveće drugačije od ovdašnjeg. Voda se prelijeva preko 
listova, uvijek nova voda uvijek iste rijeke, pere ih, čuva ih, nosi 
im sunce. Tko zna da li ih to voda lagano talasa ili se to samo 
lomi svjetlo u vodi ili listovi lagano talasaju vodu — no to je isto 
za listove na hridi pod vodom, za vodu na listovima, za hrid pod 
listovima, za pjesnika koji je ušao u vodu, u hrid, u listove. 


Yuki yori wa Hladnija od snijega: 
[121] samushi shigara ni zimska mjesečina 
fuyu no tsuki na mojim sjedinama. 
Joso 


— vjerojatno je čovjek oduvijek i svagdje osjećao suprotnost Sun- 
ce-dan-ljeto-toplo-crveno-zlatno prema Mjesec-noć-zima-hladno- 
plavo-srebrno. 


No mo yama mo Polja, planine 
l122] yuki ni torarete — sve uzeo je snijeg. 
nani mo nashi Ništa ne osta. 
Joso 


Snijeg je prekrio pejzaž; izbrisao je prividne razlike među stva- 
rima: kamen, koliba, stablo — sve je bijelo, očišćeno, pročišćeno, 
smireno. Ne preostaje ništa, nema više ničeg što bi nas vezivalo, 
pozivalo nekamo, zavodilo na nešto. Sve nam je uzeto i potpuno 
smo slobodni. Gledajući prema gore, prema nebu, odakle se spu- 
štaju guste krpe pahulja, latice rascvalih oblaka, ne znamo više 
da li to pahulje padaju na zemlju ili se mi uzdižemo u nebesa. 
Nema više horizonta, nema crte koja dijeli Zemlju i Nebo. Lijevo 
je isto kao desno, naprijed je isto kao natrag, gore je isto kao 
dolje — bijelo, čisto, prazno, sveobuhvatno. 


Za onog koji sluša, koji sluša u snijegu, 
1 dok sam nije ništa, ne opaža 
ničeg čega tamo nema i opaža ništa koje jest. 
W. Stevens, Snjegović 

Nadeshiko wo Na karamfile 
l123l utsu yudachi ya udara ljetna kiša; 

samo araki tako surovo. 

Sampu'* 

Kojiput se nesvjesno, kao u grču, trzajem uvlačimo u sebe da 
bi time »spriječili« nešto što se događa a željeli bismo da se ne 
dogodi. Kad krupne kapi ljetne kiše nemilice udaraju o meke 
ružičaste karamfile osjećamo nešto slično kao kad gledamo ka- 
ko u filmu La strada suludu djevojku prodaju grubijanu. 


Kiku-batake Vrt krizantema — 
[124] oku aru kiri no u dubini 
kumori kana zavijen maglom 
Sampu 


Kad mu se ne vidi kraj, vrt nema kraja; proteže se bez kraja. 
Takav efekt dobivamo i kod fotografije bez bijelog ruba, gdje 
slika prestaje tek na rubu papira i time sugerira da se nastavlja 
i preko njega. 


Furiagaru U zamasima 
[125] kuwa no hikari bliješte motike — 
haru no nora Proljetno polje. 
Sampu 


— i motike su procvale svojim bljeskom. 


Hana hototogisu Trešnjev cvijet, kukavica, 
[126] tsuki yuki mohaya Mjesec, snijeg — i već 
toshi no kure je kraj godine. 
Sampu 


Nakon što smo se zaljubili, nakon što smo uspjeli, nakon što smo 
razumjeli i nakon što smo osijedili red je da umremo zadovolj- 
ni. 


Degawari'"* ya Sluškinja odlazi — 
l127] karakasa sagete s kišobranom u ruci 
yu nagame gleda u suton. 
Kyoroku'" 


Koliko smo puta u neprilici pred raskršćem, kad trebamo izvršiti 
izbor između dviju mogućnosti. Ali, koju odabrati kad se ne vidi 
ni jedna? 


Pitanje nije samo »Kuda sada?« već i kome ga postaviti. 
"* Sugiyama Sampu, rođen u Yedu. 1646— 1732. Veletrgovac ribom. 
"% TJ starom Japanu bila je uobičajena izmjena posluge petog ožujka (po mje- 


sečevu kalendaru). 
'" Morikawa Kyoroku, 1655—1715. Samuraj iz pokrajine Omi. 

Taiboku wo Sjedim u hladu 
[128] nagamete itari i gledam prema gore: 
shita-suzumi Golemo deblo! 
Kyoroku 


Velika su stabla najveća živa bića — ima ih i stotinu metara 
visokih: najveći su kitovi prema njima patuljci. 


Čovjek je malen, vrlo malen u usporedbi s visokim stablom — 
da bi ga sa zemlje vidio mora gledati prema gore. Ima li sigur- 
nije pozadine na koju se može osloniti, ima li jače barikade iza 
koje se može zakloniti? Samo su tri stvari koje mogu srušiti 
golemo stablo: munja s neba, crvi i trulež sa zemlje i čovjekova 
sjekira. 


Hito sao wa Ljetno zračenje: 
l129] shinishozoku ya na jednoj motki visi 
doyć6-boshi ruho za mrtvaca. 
Kyoroku 


U starom Japanu (i Kini) mrtvacu se navlačilo bijelo ruho. 


Bijelo mrtvačko ruho zrači se zajedno sa šarenim ruhom za žive: 
Mrtvaci u Japanu ne napuštaju žive niti ih ovi brzo zaboravljaju 
— svaki dom ima mali oltar s pločicama na kojima su ispisana 
imena umrlih predaka; njima se prinose jela i molitve. 


Ichiban ni Kao prvo je 
[130] kagashi wo taosu srušila strašilo 
nowaki kana — jesenja oluja. 
Kyoroku 


Ono je štitilo ljetinu, a njega nitko nije štitio. Pobjeći nije moglo, 
a oduprijeti se oluji također nije moglo. I tako je palo. — Odatle 
i jedna tipično anti-japanska interpretacija: Račun za propali 
pokušaj udara plaća onaj, koji se borio iskreno. 


(H. G. Henderson ispravno primjećuje da se ovdje kagashi, stra- 
šilo ne smije prevesti pluralom jer haiku nikad nije poopćenje. 


Akegata ya Sumračje dana — 
l131] shiro wo torimaku Glasovi divljih pataka 
kamo no koe opkoljuju zamak. 
Kyoroku 


Ako bismo dovoljno dugo razmišljali što znači »osvojiti« zamak 
— sa svim škrinjama bogatstva koje su u njemu pohranjene, sa 
svim zalihama oružja koje su u njemu nagomilane — uvjerili 
bismo se da su jata divljih pataka a ne legije napadačke vojske 
ona koja su osvojila zamak; njima zamak ostaje zauvijek, a po- 
bjedničkim četama samo do prvog idućeg poraza, ili, u najbo- 
ljem slučaju, do njihove smrti. 

Hatsu yuki wo Pogledah prvi snijeg 
[132] mite kara kao wo pa potom 
arai keri oprah lice. 
Etsujin'* : 


Čistoća snijega superiorna je čistoći lica; nju treba prvu vidjeti, 
njoj se treba prvoj pokloniti, njoj treba prinijeti prvu žrtvu. 


»Kad izustiš ime Buddhe, operi usta« — kaže zen. 


Aki no kure Jesenji sumrak: 
[133] hi ya tomasan to »Da upalim svjetiljku ?« 
toi ni kuru — uđe i upita. 
Etsujin 


Istinska je ljubav ona koja ne govori o ljubavi, koja ne misli o 
ljubavi, koja samo ljubi. Upitala je muža da li da upali svjetiljku 
— jer spušta se sumrak a ona ga ljubi. On je odgovorio: »Možeš« 
ili možda »Nemoj još sada, malo kasnije« jer je ljubi. 


Andon no Čađava noćna svjetiljka; 
[134] susukete samuki hladan 
yuki no kure sniježni sumrak. 
Etsujin 


Čađ i svjetiljka; snijeg i sumrak. Čad i sumrak; snijeg i svjetiljka. 
Čad i snijeg; sumrak i svjetiljka. 


Hashigeta ya Na balvanu mosta 
[135] hi wa sashi nagara blista sunce. 
yugasumi Večernja sumaglica. 
Hokushi '* 


— preko mosta dan će preći u noć: sunce mu pokazuje put, 
sumaglica mu prostire postelju. 


Uoči melodiju hashi...sashi.. gasu u originalu. 


Asagao wa Cvate slak, 
[136] saki narabete zo jedan pored drugog 
shibomi keru — i vene. 
Hokushi 


— čitav slak, svi listovi i svi cvjetovi zajedno, jedan su organizam, 
jedno biće: a ipak, koliko rađanja i koliko smrti! 


Kaite mitari Napišem nešto, 
l137] keshitari hate wa pa izbrišem — 
keshi no hana Cvijeć maka! 
Hokushi 


“* Ochi Etsujin, ?—1702. Samuraj, kasnije bojadisač. 
'* Tachibana Hokushi, rođen u Kanazavi, 1665— 1718. Brusač mačeva. 

R. H. Blyth: 


Život se sastoji u pokušajima da nešto učinimo, uvijek novim i no- 
vim pokušajima, dok poput cvijeta maka koji ne može »potrajati do 
večernje molitve« nije sve svršeno, svršetak bez svršetka. To je Ho- 
kushijeva pjesma pred smrt. 


Nepoznatog je porijekla zapis: »Kad dođe proljeće, mnogi posje- 


tioci uživaju pored hrama; kad padaju cvjetovi, ostaje samo re- 
dovnik što zatvara dveri.« Možda je taj tekst utjecao na haiku: 


Hana chiru ya Padaju cvjetovi — 
[138] garan no hitsugi zatvara dveri hrama 
otoshi yuku i odlazi. 
Bonch6''* 
Kamisori ya Gle, ova britva 
[139] ichiya ni sabite zardala preko noći 
satsuki-ame u ljetnoj kiši. 
Boncho 


Što smo satima i danima, mjesecima i godinama gradili nestati 
će preko noći. Blokovi kamenova, poredani da poput besmrtnih 
vojnika čuvaju silnika, raspast će se u prašinu. Pobijedit će ih 
priroda, pobijedit će ih beskrajan i silni element vode, pare, vla- 
ge, leda. »Je li život možda samo bolest koja spopada materiju« 
— upitao se u jednoj knjizi!" glasoviti astronom Sir James Jeans 
— »kad ova više nije tako vruća da bi odmah uništila svaku klicu 
života?« Je li naoštrena britva, polirana, sjajna i blistava, oštra 
i ravna, samo bolesna britva, koja će ozdraviti, umrijeti u rdi, 
kad opet na čas prevlada voda u atmosferi? Sjaj, bljesak i oštrina 
britve nestat će preko noći kao što su tokom stoljeća u bujnoj 
vegetaciji prašume nestale grandiozne piramide i hramovi indi- 
janskih kultura Centralne i Južne Amerike. 


Honeshiba no Šiblje — 
[140] karare nagara mo za gorivo posječeno, 
ko na me kana a počinje pupati! 
Bonch& 
Zendera ni U zen hramu: 
[141] matsu no ochiba ya Otpale iglice borova — 
kannazuki mjesec bez bogova. 
Boncho 


Usporedi Bashć6ov haiku [62] o suhom lišću u mjesecu bez bogo- 
va. 


'* Rođen u Kanazavi, ?— 1714. Liječnik. 


'' The Universe Around Us; u našem prijevodu četvrtog izdanja nema tog pa- 
susa. 

Mono no oto Nešto se oglasilo — 
[142] hitori taoruru Osamljeno se strašilo 
kagashi kana srušilo na tlo. 
Boncho6 


— dosta stravično; teško je ne identificirati se sa strašilom. 


Ume no hana Cvjetovi šljive: 
143] akai wa akai wa crveni su, crveni, 
akai wa na tako crveni! 
Izen''? 


Japanska šljiva cvate dok još snijeg pokriva zemlju, i crvena boja 
cvijeta time još jače dolazi do izražaja. Usporedi Busonov haiku 
[170] o crvenoj azaleji i bijeloj riži. 


Wakaruru ya Rastajemo se'". 
[144] kaki kui nagara Jedemo kaki-jabuku — 
saka-no ue pred nama uzbrdica. 
Izen 


Majstori haiku imali su svoje učenike, s kojima su zajedno živjeli 
i radili, kao što su kod nas nekad djetići stanovali zajedno s 
majstorom koji ih je učio neki obrt. Takav osobni kontakt učitelja 
i učenika, u kojem je potonji naučio cijeniti ono što mu učitelj 
govori i preko onog što je u učitelju vidio kao u ličnosti, nikad 
ne može biti nadomješten briljantnim predavanjem na bogato 
opremljenom sveučilištu, gdje učenik izvan predavaonice susre- 
će učitelja — u najboljem slučaju — na kampusu ili ponekoj 
pseudointimnoj »party«: Uzvanici stoje ili sjede na podu, razgo- 
varaju o ničemu, pijuckaju koka-kolu, grickaju kikiriki, pa autom 
odu kući. Kad se Izen rastajao s Bash6om, pred uzbrdicom gdje 
će im se raskrstiti putovi a da ipak i dalje budu išli zajedno istom 
stazom haiku — mogao je osjetiti bogatstvo jednog od doživljaja 
nepoznatih modernom čovjeku. 


Shizukasa wa Mir — 
[145] kuri no ha shizumu list kestena tone 
shimizu kana kroz bistru vodu. 
Sh6ćhaku''* 


Usporedi J6s6ov haiku [120] o suhom lišću pod vodom i Busonov 
[212] o dnu duboke vode jeseni. 


"* Hirose Izen, rođen u pokrajini Mino, 1646 — 1710. Sin bogatog pivara; sam pu- 
tujući pjesnik. 

"* Pjesnik i Basho. 

"* Esa Shohaku, 1649— 1722. Liječnik. 

Hoshi-zuku-yo Kako sjajne zvijezde! 


[146] hoshi no takasa yo Kako su visoko! 
dkisa yo Kakvo prostranstvo! 
Sh6haku 
Osanago ya Gle, djevojčica 
l147] hitori meshiku sama jede večeru — 
aki no kure jesenji sumrak. 
Shohaku 


Uz ovaj haiku stoji tekst: »Patos djeteta čija je majka umrla, i 
ostavila ga za sobom. 


Svaki od nas sam jede svoju večeru: »I u znoju lica svoga jesti 
ćeš kruh svoj«. Svaki za sebe, bez pomoći drugog. Svatko mora 
sve sam za sebe učiniti. I isplakati se mora sam: 


Ne jadaj se 
drugome — on ne zna 
za tvoje boli. 


Shin-shin to Tiho, tihano 
[148] ume chirikakaru osiplju se latice šljive 
niwa-bi kana u krijes u vrtu. 
Kakei''" 
Akatsuki no U osvit dana 
[149] tsurube ni agaru izvađen je vedricom 
tsubaki kana cvijet kamelije. 
Kakei 


Kao što cvijet kamelije prima u sebe rosu, primila je i njega voda 
u bunaru. I kad smo ga vedricom izvukli iz bunara zasjao je kao 
srce Zemlje, kao pečat novog dana, kao glasnik Sunca na hori- 
zontu, koje se zajedno s njime vraća iz podzemlja. Na rubu 
mrzle, bistre vode pliva umiven cvijet, u vodi umitoj cvijetom; 
na zrcalu njene površine, nad tamnim dnom vedrice, ogleda se 
drvo kamelije sa stotinu cvjetova, ono isto drvo s kojeg je noću 
taj jedan cvijet pao u bunar. I tako više ni ne znamo koji su 
cvjetovi pravi a koji njihove slike, koji su mrtvi a koji živi, koji 
su u vedrici a koji na stablu. 


Asagao no Cvjetovi slaka — 
li50] shiroki wa tsuyu mo tako su bijeli: 
mienu nari ne vidi se rosa. 
Kakei 


"* Yamamoto Kakei, 1648— 1716. Samuraj. 

Inazuma ni Za sijevanja 
[151] daibutsu ogamu poklonih se Buddhi 
nonaka kana na pustopolju. 
Kakei 


Sijevanje ga nije odvratilo od poklona Buddhi: on je u tom času 
negdje drugdje, nije na pustopolju. I sijevanje nije zakočeno nje- 
govim poklonom Buddhi: ono je u tom času negdje drugdje, nije 
na pustopolju gdje se pjesnik klanja Buddhi. 


Yado no haru Ničega u njoj: 
l152] nani mo naki koso Koliba u proljeće — 
nanimo are u njoj je sve! 
Sod6'"'* 


Chuang Tse kaže o mudracu: 


On zna sve u svijetu a da nije prešao svog kućnog praga; ne gle- 
dajući kroz prozor on zna Put Neba. 

Što dalje idemo, to manje učimo. Stoga mudar čovjek zna ne- 
-hodajući, osjeća ne-gledajući, djeluje ne-djelujući. 


Gdje je mnogo mudrosti mnogo je jada, i tko umnožava znanje 
umnožava muku. 
..jer nema kraja sastavljanju mnogih knjiga, i mnogo čitanje je 
umor tijelu. 

Knjiga Propovjednikova 


1; 18 i 12; 12 
Me ni wa aoba Za oko zeleno lišće; 
[153] yama-hototogisu planinska kukavica, 
hatsu-gatsuo prva lokarda. 


Sodo 


— za oko, uho i jezik epikurejca. 


Mizu-tori no Vodena ptica 
l154] mune ni wake-yuku prsima razdvaja 
sakura kana latice trešnje. 
Roka! 


Plutajući po vodi, klizeći vodom, ptica para laku, tanku brazdu 
a ova se širi i razdvaja latice što lebde na površini vode — kao 
da škare režu svilenu maramu, od modre svile s bijelim točki- 
cama, ili kao da se lagano otvara lepeza modrog neba iza pa- 
hulja snijega. 


'* Yamaguchi Sodo, rođen u pokrajini Kai, 1641— 1716. 


"" 1689—1703. Sin glavnog svećenika jednog ogranka Shin sekte; sam glavni 
svećenik Zuisenji hrama u Inamiju. 

Hiroki no wo Prostrana polja, 
[155] tada hito-nomi ya u jednome gutljaju — 
kiji no koe glasom fazana. 
Yamei 


— glas je fazana prekrio polja, obavio ih, osvojio ih, progutao 
ih. 


Meigetsu ya Blistavi Mjesec! 
[156] kuraki tokoro wa Na mračnim mjestima 
mushi no koe glas insekata. 
Bunson''* 


»Kad sam se s ocem vratila kući« — pričala je jedna djevojčica 
iz malog sela daleko od Tokija — »bilo je već kasno; majka je 
već zaspala i vrata su bila zaključana. Nismo je htjeli buditi. 
Prosjedili smo u vrtu čitavu noć, gledajući Mjesec i slušajući 
zrikanje cvrčaka. Bilo je vrlo lijepo. Ujutro, kad se majka probu- 
dila i otvorila prozor pa nas spazila na klupici, rekla je: E, baš 
ste budale, i ti i tvoj tata!« 


"* Matsui Bunson, ?— 1713. Samuraj. 

BUSON I NJEGOVI 
UČENICI 


Mnogi haiku pjesnici, među njima i Bash6 i Issa, bili su i slikari 
— bar utoliko što su kadšto svoje haiku sami ilustrirali haiga 
crtežom. Buson je bio više od toga; bio je i profesionalni slikar 
kao što je bio profesionalni haijin. Čini se da mu je život bio bez 
onih udaraca sudbine koje je morao primiti Issa i mirniji od 
Bashćova. A takav je i njegov haiku — objektivan, često slika, 
rijetko one dubine kao Bash6ov. Trenutak Busonova haiku tre- 
nutak je vječnosti. Trenutak Bashćova haiku je vječnost. 


Buson je savršeni »tehničar« u haiku. Ako i ne prihvatimo R. H. 
Blythovu ocjenu po kojoj je samo stotinjak (između oko dvije 
tisuće) Bashćovih haiku »zaista dobrih«, ostaje činjenica da su 
mnogi Bashćovi haiku, naročito među onima iz njegove mlado- 
sti, prosječni. (I ako je istina da se pravi pjesnik rađa, onda se 
je Bash6 rodio kad mu je bilo blizu četrdeset godina). Kod Bu- 
sona je takvih prosječnih haiku relativno manje; činjenica je da 
ćemo u mnogim — i najboljim — antologijama naći više Buso- 
novih haiku nego li Bashoovih. Međutim (unatoč suprotnom mi- 
šljenju Shikija), Basho je ipak neosporno veći haiku pjesnik od 
Busona. 


Uz središnji položaj Bashća i Isse na »subjektivnom« kraju spek- 
tra haiku, Buson je na njegovu suprotnom, »objektivnom« kraju. 
Buson ne bježi od »grandeura« a ni od neke vrste senzualnosti 
boje, svjetla i zvuka za koje je Basho bio previše religiozan a da 
bi ih upotrijebio. Busonova percepcija, senzacija i doživljaj u nje- 
govim haiku, rascvali su lopoči što plutaju na površini bistrog 
jezera — Bashćovim korijenje seže duboko i širi se pod čitavim 
dnom jezera. Buson je senzitivan i supersenzitivan na boju, na 
zvuk, na udaljenost — na sliku u najširem smislu te riječi. On 
nije »spiritualan« kao Bash6 — ali treba reći i to da bi mnogi 
Busonovi haiku bili slabiji »da ih je napisao Basho6«, tj. da imaju 
i spirituainu dimenziju. Buson je smio i mogao reći mnogo toga 

što Bash6 nije mogao — Basho6 je rekao mnogo toga što nitko 
drugi, pa ni Buson, ne bi mogao reći jer ne bi znao reći. 


Nekoliko Busonovih haiku koji su »čiste« slike: 


Sakura chiru Rasute latice trešnjeva cvijeta 
l157] nawa-shiro mizu ya na vodama rižina polja — 
hoshi-zuki yo zvjezdano nebo. 
. Buson "'* 


— bijele latice na crnim noćnim površinama, vodom prekritih 
polja zasijanih rižom, pod zvjezdanim nebom, odraz Mjeseca u 
vodi među laticama-zvijezdama (hoshi-zuki yo = zvijezde- 
-Mjesec noć). 


Yukaze ya Večernji lahor — 
1158] mizu aosagi no voda lagano plače 
hagi wo utsu čapljine noge. 
Buson 


— čaplja, sama, gospodarica svoje samoće. 


Mizu ni chitte Kad padnu na vodu 
1159] hana nakanarinu cvjetovi nestaju — 
kishi no ume šljiva uza sprud. 
Buson 


— crvene latice nad bijelim, snijegom prekritim tlom, lepršaju 
kroz modru atmosferu, plivaju, tonu u modru vodu. 


Yamadera ya Hram u planini — 
[160] hiki zokonai no zvuk udarenog zvona 
kane kasumu nestaje u sumaglici. 
Buson 


— meki se, puni zvuk starog zvona rasplinjava u laganoj, tankoj 
sumaglici. 


Waka ayu ya Mlada pastrva u dolini 
l161] tani no kozasa mo i list patuljastog bambusa 
hitoha yuku odlaze. 
Buson 


""Taniguchi, kasnije Yosa Buson, 1715— 1783. 

— ovo bi trebalo uglazbiti. 


Shigi toku Šljuke se udaljavaju — 
[162] kuwa susugu mizu no Na vodi mali valići 
uneri kana od oprane motike. 
Buson 


— šljuke odlaze i nestaju; valići odlaze i nestaju — nebo ostaje, 
voda ostaje; tko bi znao za to, da čovjek nije došao i oprao svoju 
motiku? 


Tsurigane ni Na zvono hrama 
[163] tomarite nemuru sletio pa zaspao 
kochć kana mali leptirić. 
Buson 


— lak, kao dašak, bijel, tek rođen, nestašan leptirić ne sluti da 
je na teškom brončanom zvonu, tamnom, mrkom i ozbiljnom, 
prastarom. 


D.T. Suzuki o ovom haiku među ostalim piše: 


Puno značenje ovih stihova neće biti tako lako shvatiti ako ne zna- 
mo sve o tome kako zvono hrama i leptir djeluju na maštu Japan- 
ca... Leptir tada podsjeća na cvijeće a cvijeće onda [u proljećel cvate 
na terenu hrama gdje se nalazi zvono. Mašta nas sad vodi do 
brdskog samostana daleko od gradova, do redovnika što su se pre- 
dali meditaciji, do starih stabala, planinskog šumskog cvijeća, i 
možda do šuma potoka: sve sugerira mirnu nesvjetovnu atmosferu 
nepomućenu ljudskim pothvatima pohlepe i borbe. 


Nabe arau Čistim tavu — 
[164] mizu no uneri ya Valići na vodi. 
kamo ichiwa Usamljen galeb. 
Buson 


— crna tava, modro more, bijeli galeb; valići nose poruke pje- 
snika galebu, galeba pjesniku. 


Gotovo bi se moglo reći da je Buson u mnogim svojim haiku 
još više slikar nego u samim slikama: toliko voli boje, toliko žudi 
za bojama: 


Yugao ya Tu među slakom: 
[165] ki ni saitaru mo Nedostaje ih još sa 
arubekari žutim cvijetom. 
Buson 
Wakaba shite Bijela voda, 
l166] mizu shiroshi mugi mlado zeleno lišće; 
kibami tari žuti se ječam. 
Buson 

Ivančanov Krajolik: 


Za žutim brijegom 
modra planina. 
Bijelo nebo. 


kao da je blizanac Busonova haiku — čak su upotrijebljene go- 
tovo iste boje. No to ipak nije isti haiku, jer haiku je toliko sažet 
da jedan ne može biti »imitacija« drugog — osim na nivou gdje 
su uopće svi haiku jedno. Usporedi i prvu strofu iz Vidrićeve 
Pompejanske sličice: 

Tamo u dolu, gdje lovori šume 

I srebrene vode teku, 


Kucaju srca. — Crni satiri 
Rumenog ovna peku. 


— i ona obiluje bojama. Samo, Vidrićeva je paleta (srebreno, 
crno, rumeno) blještava, dok je Busonova (bijelo, zeleno, žuto) 
ovdje smirena. Ali, i Buson zna za blještavu paletu: 


Botan ya Gle, božur — 
[167] shirogane no neko Srebrena mačka; 
kogane no ch6 zlatni leptir. 
Buson 
Niji wo haki Razvit će se duga 
l168]_hirakan to suru kada se rascvate 
botan kana pupoljak božura, 
Buson 
Asagao ya Gle, slak: 
l169]_ichirin fukaki jedan jedini cvijet 
fuchi no iro boje dubokog jezera. 
Buson 
Tsutsuji saite Cvate azaleja — 
170] katayamazato no u planinskom selu 
meshi shiroshi bijeli se riža. 
Buson 


Kuhana je riža čista bjelina, a azaleja čista rumena. Jedna pored 
druge pojačavaju do krajnosti svoje boje: crveno je najcrvenije 
pored bijelog, bijelo najbjelije pored crvenog. Poput tragova krvi 
u snijegu, poput plamenih jezika u brezovoj šumi, crvena azaleja 
pored bijele riže. 


Harusame no 
l17il naka wo nagaruru 
taiga kana 

Sred proljetne kiše 
protiče 
velika rijeka. 


Prolazna kiša i vječna rijeka; sitne kapi i moćna struja; hitri 
milazevi i smireni, lagani tok; blagost i majestetičnost. 


Harusame ni Na krovu 
l172] nuretsutsu yane no lopta od krpa 
temari kana promočena proljetnom kišom. 
Buson 
Harusame ya Proljetna kiša — 
1173] monogatari-yuku U šetnji razgovaraju 
mino to kasa kišni ogrtač i kišobran. 
Buson 


— a ne samo oni koji ih nose, neki čovjek i žena. 


Ume ga ka no Uspinje se 
liz4l tachi noborite ya miris cvijeta šljive: 
tsuki to kasa Korona Mjeseca 
Buson 


— Mjesec ja sam zapahnut mirisom, korona mu je skrutnuti 
miris šljive. 


Harusame ya Proljetna kiša — 
175] kioso no kogai ovlažila školjčice 
nururu hodo na malom žalu. 
Buson 


— ovo je tipično »japanski« haiku, tipično »anti-kineska« lirika: 
lagana proljetna kiša samo je ovlažila male, sitne školjke što leže 
rasute na uskom, tijesnom žalu. 


Hiru fune ni Luda djevojka 
[176] kyojo nosetari u čamcu o podnevu — 
haru no mizu proljetne vode. 
Buson 
Haru no umi Proljetno more 
[177] hinemosu notari valja, lagano valja 
notari kana čitavog dana. 
Buson 


— Fina igra glasova u Busonovu haiku dodaje još i glazbeni 
izraz riječima iskazanoj slici, kao neku onomatopeju odlaska i 
vraćanja, dizanja i spuštanja valova: 

hARU NO UMI 

hiNeMOsU NOLtARI 


.. 


hAru... 


.. notAri 
notAri kAnA 

U prijevodu bi vokali O i A trebali sačuvati bar blijedu sliku u 
originalu tako sjajno izražene majestetičnosti dizanja i spuštanja 
valova: 

proOljetno more 

vAljA, IAgAnO vAljA 

čitAvOg dAnA. 
»... — sve to ne predstavlja,« kaže R.H. Blyth — »iz nekog nepo- 
znatog razloga, toliko glasove valova koliko značenje dugog pro- 
ljetnog dana.« 


Prijevodi za usporedbu: 


The spring sea, Friihlingsmeer! 
Gently rising and falling, Die Wellen wallen langsam 
The whole day long. Den ganzen Tag. 
(prijevod R.H. Blyth) (Prijevod T. Hasumi) 
Midorigo no Rubac djevojčice 
[178] zukin mabukaki prenisko nad očima: 
itohoshimi Kako dražesno! 
Buson 


(Rubac djevojčice prenisko nad očima: kako dražesno!): kako 
dražesno! 


Buson u ulozi Isse, ali ipak Buson! 


Shoku no hi wo Palim svijeću 
1179] shoku ni utsusu ya jednom drugom svijećom — 
haru no yu Proljetno veče. 
Buson 


Gašenje jedne i paljenje druge svijeće isto je kao i prekid koji 
osigurava kontinuitet; smrt koja osigurava život. 


Za osvjetljenje duge proljetne večeri jedna svijeća nije dovoljna. 
Za puno prosvjetljenje i pročišćenje za ulazak u nirvanu jedan 
život nije dovoljan. Plamen druge svijeće nije plamen prve. Pa 
ipak, plamena druge ne bi bilo bez plamena prve. 


— Da li se, o Uzvišeni, ponovno rađanje događa bez transmigraci- 
je? 

— Jest, o kralju. 

— Ali kako se, Uzvišeni, ponovno rađanje može odigrati a da ništa 
ne prelazi? Molim, objasni mi to. 

— Ako, o kralju, čovjek treba zapaliti svjetiljku pomoću druge svje- 
tiljke, prelazi li tada svjetlo jedne svjetiljke na drugu svjetiljku? 
— Ne, Uzvišeni. 

— Isto tako, o kralju, događa se ponovno rađanje bez transmigra- 
cije. Milinda-Pariha, III 

Mono taite Pali se vatra 
l180] hanabi ni toki na ribarskom čamcu. 
kagari-bune Vatromet u daljini. 
Buson 


Kad dugo vremena plovimo morem pa jednog dana na horizon- 
tu nazremo kopno čini nam se da je svijet more u kojem tu i 
tamo ima kopna; kad smo dugo na kopnu pa jednog dana do- 
đemo na obalu mora čini nam se da je svijet kopno koje tu i 
tamo završava morem. 


Ribarima je bliska vatra u njihovu čamcu a u daljini vide vatro- 
met; onima na obali vatromet je blizak a u daljini vide vatru 
u čamcu. U ovoj relativnosti dalekog, dalekih vatri i dalekih svje- 
tala, jest njihova apsolutna međusobna blizina. 


Busonov posebni osjećaj za udaljenost i udaljavanje — bilo 
stvarno, bilo metaforičko — izražen je u nizu njegovih haiku 
(usp. npr. 1160), [162), [182], [190], [213)). Prisutan je i kod nekih drugih 
japanskih pjesnika; usporedi npr. ovu waku 


Kirigirisu Zriču zrikavci — 
yosamu ni aki no Sve hladnije su noći 
naru mamani kasne jeseni; 
yowaruka koe no Glasovi su sve tiši, 
tozakari yuku iz sve veće daljine. 
Saigy6, Shinkokinshu V 

Hata utsu ya Kopajuć polje: 

li81] ugokanu kumomo Nepomični oblačić 
nakanarinu sav je nestao. 

Buson 


Svaki seljak i svaki pomorac zna da oblak često, najednom, kao 
da nastaje iz ničega ili nestaje u ništa. Fizikalno-meteorološke 
teorije o kondenzaciji vodene pare ne depoetiziraju život oblaka, 
ali govore o nečemu drugom a ne o oblaku kao što i optika ne 
govori o slikariji ni akustika o glazbi. I zato, kad Buson kaže da 
je oblačić nestao, onda to znači (jedino i) upravo da je oblačić 
nestao. 


Hata utsu ya Kopajuć polje: 
[182] michi tou hito no Čovjek što upita za put 
miezu narinu nesta iz vida. 
' Buson 

Kad smo se probudili od sna nestalo je sve ono što smo u snu imali, 
o čemu smo sanjali — i opet smo sami. A kad se probudimo od 
sna koji je ovaj život nestat će sve ono što smo u ovom životu po- 
sjedovali, sve što smo stekli — i bit ćemo opet sami. 


Samushiro wo Slamnat prostirač 
[183] hatake ni shiite razastro sam u polju — 
ume mi kana gledam cvat šljive. 
Buson 


Fini sklad-kontrast raspucale kore prekrite krpama lišaja i dje- 
vičanskih latica oživjelih pupova; bijeli, ružičasti i crveni oblaci 
krošanja u zelenome moru borova i cedrova; gust snijeg latica 
kad se osipaju i tku mek, lak, mirisan sag u spletu sa žutim, 
smeđim i zelenim iglicama crnogorice — japanska trešnja i šlji- 
va zrače neku posebnu ljepotu djetinje radosti i mudrosti starca, 
ljepotu novog života, novog proljeća, ljepotu čistoće i nježnosti, 
ljepotu osmijeha u očima djevojke koja voli. 


Futa-mo to no Dva stabla šljive — 
l184l ume ni chisoku wo volim kada cvjetaju: 
aisu kana jedno rano, drugo kasno 
Buson 


Onaj koji prima a ne traži smiren je i sretan na kiši i na suncu, 
na vjetru i snijegu, u oluji i za zvjezdane noći. Za njega se brine 
Onaj koji ne dopušta da ostanu bez hrane ptice nebeske koje 
niti siju niti žanju. Naći će ljepotu u stablu koje cvate rano i u 
stablu koje cvate kasno, u stablu koje cvate uvijek i u stablu koje 
nikad ne cvate. Kao dijete radovat će ga papirnati zmaj i drvena 
igračka. Kad odraste radovat će ga more i planine, sreća njegove 
djevojke i uspjeh njegova prijatelja. Kad ostari, radovat će ga 
radost djece. Kad umire, radovat će ga da je živio i da će prestati 
živjeti. 


Buddha je rekao: 


Ovdje, o redovnici, obitava učenik što ispunja jednu stranu svijeta 
svojim srcem punim sudjelovanja u radosti (mudit4) a isto tako i 
drugu, treću i četvrtu stranu svijeta; i isto tako sve što je gore, što 
je dolje i što je naokolo; on obitava ispunjavajući čitav svijet svagdje 
i podjednako svojim srcem punim sudjelovanja u radosti, obilatim, 
silnim, beskrajnim, slobodnim od neprijateljstva i slobodnim od bo- 
li. 
Digha-Nikaya 13 


Stihovi Pu Mingove verzije teksta uz sedmu od Deset slika o 
pasenju goveda (iz XVI stoljeća) glase: 

Proljetni potok na večernjem suncu lagano i nehajno protiče uz 
obalu s nizom vrba, 


Kroz tanku sumaglicu atmosfere vidi se gusto narasla trava liva- 
de; 


Kad je gladno pase, kad je žedno pije, dok vrijeme blago klizi; 


Za to vrijeme dječak na kamenu satima drijema ne opažajući ništa 
što se oko njega događa. 


Kumo wo nonde Guta oblak, 
[185] hana wo haku naru riga trešnjev cvijet — 
yoshino yama brdo Yoshino. 
Buson 


Brežuljci Yoshina u Japanu poznati su kao mjesto s najljepšim 
trešnjevim cvijetom. U jutarnjoj sumaglici, kad se niski oblaci 
vuku preko njih, kao da ulaze u planinu a iz nje izranjaju rasc- 
vjetale krošnje trešnjevih stabala — čini se kao da samo brdo, 
ili njegov bog, njegov kami, udiše te oblake pare a izdiše ih pre- 
tvorene u oblake bijelih i ružičastih latica. 


Hana chiri te Pali cvjetovi — 
l186] ko no ma no tera to pretvoreni su u hram 
nari ni keri među stablima. 
Buson 


Trešnje još nisu prolistale i kad je nestalo gustih cvjetova, otvorio 
se među golim granjem pogled na hram iza stabala. Kako je na 
drveću bilo sve manje cvjetova, tako je sve više izrastao hram 
— hram od cvijeća, koje ga je umirući izgradilo. 


Kad smo učinili ono što smo morali učiniti i kad smo rekli što 
smo morali reći, obuzima nas mir. Predstava je završena, zastor 
se spustio, još smo jednom zapljeskali glumcima i razišli se. Tek 
tada, na kraju, sinula je puna ljepota svega što smo doživjeli i 
preživjeli. 


Nashi no hana Cvjetovi kruške: 
li87] tsuki ni fumi yomu Na mjesečini čita 
onna ari pismo — neka žena. 
Buson 


— čije pismo? — koja žena? — što piše u pismu? 


Tsubaki ochite Cvijet kamelije 
li88] kinć no ame wo pao i prosuo 
koboshi keri jučerašnju kišu. 
Buson 


Usporedi Bashćov haiku [39] o kameliji! 

Furuido no U tamu starog zdenca 
1189] kuraki no otsuru pao je 
tsubaki kana cvijet kamelije. 
Buson 


Ovo je »negativ« Kakeijeva haiku o kameliji — ili, prvi čin drame 
koje je Kakeijev haiku drugi čin. Ali, ako još jednom pročitamo 
oba ta haiku možda ćemo osjetiti da je kamelija iz Busonova 
haiku sačuvana, a ona je Kakeijeva izgubljena. 


Na-no-hana ya Repica cvate — 
[190] tsuki wa higashi ni Mjesec je na istoku, 
hi wa nishi ni Sunce na zapadu. 
Buson 


Da li je polje repice slučajna inscenacija, nebitna pozadina u 
drami simultane pojave Sunca i Mjeseca — ili je upravo ona 
glavni akter, a Sunce i Mjesec samo njeni statisti? 


Niz zapadno nebo 
i iz rasprsnutih šipaka u vrtu 
krv se cijedi 
Al s istoka se veče javi s plavim licem 


AB. Šimić, Gorenje 


Tsuki ni tćku Za mjesečine 
[191] oboyuru fuji no k'o da je daleko boja 
iroka kana i miris glicinije. 
Buson 


Srebrno-modra svjetlost Mjeseca kao da projicira u beskonač- 
nost jednu prostornu dimenziju — predmeti su se udaljili, više 
ih ne možemo doseći. Mjesec ih je privukao sebi i ostavio nam 
samo njihovu sliku. 


Kakitsubata Izmetine sokola 
1192] betari to tobi no — meke i ljepljive — 
tarete keru : na lišću perunike. 
Buson 


Perunike nisu »onečišćene«, jer priroda ne zna za »čisto« i »ne- 
čisto«; mi smo ti koji su je razdvojili i nećemo je ponovo naći 
dok je opet ne sastavimo. 

Oni kojima sijeno i stajski gnoj smrde a parfemi mirišu, ne mogu 
razumjeti što ja haiku. 

Yuku haru ya Proljeće odlazi 
[1938] shunjun to shite oklijevajući u 
osozakura kasnom cvijetu trešnje. 
Buson 


Ljeto odlazi oklijevajući u dozrelom još nepokošenom žitu, jesen 
odlazi oklijevajući u još neubranim plodovima, zima odlazi okli- 
jevajući u još neokopnjelom snijegu, proljeće odlazi oklijevajući 
u kasnom cvijetu trešnje — a mi odlazimo oklijevajući u molitvi 
koju šapćemo ili pjesmi koju pišemo pred smrt. 


Senzoku no I ono popušta, 
[194] tarai mo morite korito za pranje nogu: 
yuku haru ya proljeće odlazi. 
Buson 


— stale su proljetne kiše — nadolazi toplina: suši se rublje, suše 
se ostaci proljetnih voda, suše se daske korita. 


Mijikayo ya Kako kratka noć — 
[195] namiuchi giwa no Na morskom žalu 
sute-bćki odbačena metla. 
Buson 


— mrtvo i odbačeno i dalje živi. 


Usporedi i Busonov haiku [221] o sandali u ribnjaku. 


Mijikayo ya Kako kratka noć — 
l196] kemushi no ue ni Na dlakavoj gusjenici 
tsuyu no tama kuglice rose. 
Buson 


Sve je prolazno: Kad prođe kratka noć i gusjenica se začahuri, 
nestat će kapljica rose s njenih dlačica; kad prode kratka noć 
i nestanu kapljice rose s dlačica gusjenice ona će se začahuriti; 
kad nestanu kapljice rose s dlačica gusjenice i ona se začahuri, 
proći će kratka noć. 


Asa kaze no Jutarnji lahor — 
l197] ka wo fuki miyuru gle, kako popuhuje 
kemushi kana dlačice gusjenice! 
Buson 


Usporedi — tematski — Busonov haiku [175] i — formalno — 
Issin 1285). 


Suzushisa ya Kakva svježina — 
[198] kane wo hanaruru Kako napušta zvono: 
kane no koe glas samog zvona. 
Buson 

Zapravo, zvuk zvona i ne napušta zvono već se zvono njime širi 
i po njemu rasprostire; kad smo čuli glas zvona čuli smo zvono, 
došli smo do zvona koje je stiglo do nas. Ne postoji zvono bez 
glasa zvona ni obrnuto. Granice zvona nisu na nepostojećoj 
vanjskoj površini metala od kojeg je saliven, kao što granica 
čovjekove ličnosti nije na nepostojećoj vanjskoj površini njegove 
kože, noktiju i kose, već tek pred prostorom i vremenom gdje 
ga više nitko ne voli ni ne mrži, gdje nitko i ništa više ne zna 
za nj — no, postoji li takav prostor i takvo vrijeme? 


Kada bismo mogli zapažati nematerijalne veze koje nas vezuju jed- 
ne s drugima i s onim što posjedujemo, ljudi bi nam se pokazali 
s novim i čudnim svojstvima. Jedni bi jedva prelazili površinu svoje 
kože. Drugi bi se protezali do kase u banci, do seksualnih organa 
neke druge osobe, do hrane, do umjetnina. Opet drugi činili bi se 
ogromnim. Širili bi se brojnim ticalima koja bi se vezala na članove 
njihove obitelji, na grupu prijatelja, na neku staru kuću, na nebo 
i planine kraja gdje su rođeni. Vođe nacija, veliko dobrotvori, sveci 
bili bi divovi što prostiru mnogostruke ruke na neku zemlju, neki 
kontinent, čitav svijet. 
A. Carrel, 


"Homme, cet inconnu 


Natsu kawa wo Rijeka ljeti: 
l199] kosu ureshisa yo Kakva sreća — preko vode 
te ni zori sa sandalama u ruci. 
Buson 


Sreća nije u tome“što hladna voda osvježava i, bar za neko vri- 
jeme, spasava od nesnosne žege. Sreća je u tome što je žega 
omogućila puni užitak u svježoj vodi. I nemojmo se zavaravati 
da je ovo zavaravanje: Inače bismo morali prihvatiti da istinu 
cijenimo jedino zahvaljujući laži, ljepotu jedino zahvaljujući ru- 
gobi i pravdu jedino zahvaljujući nepravdi. Onaj koji je iznad 
»dobra i zla« tome je sve manifestacija dobrote; onaj koji je od- 
bacio razlikovanje u svemu je našao istinu; onaj koji ne zna što 
je »lijepo« a što je »ružno« u svemu nalazi ljepotu. 


Shishoku shite Šetam verandom 
[200] roka toru ya s lampionom u ruci — 
satsukiame kišno je doba. 
Buson 


Što '" osvjetljiva lampion?'" Sigurno nije izišao da bi osvijetlio 
verandu, ni da bi osvijetlio kišu, ni da bi osvijetlio Busona, ni 
da bi samog sebe osvijetlio. On osvjetljava (šetnja +veranda + 
Buson +kiša+lampion); to je ono što ga osvjetljava. 


!20:14 Srećom, obje ove riječi mogu biti i nominativ i akuzativ. 

Ugoku ha mo U ljetnom gaju 
[201] nakute osoroshi ni listić se ne miče — 
natsu kodachi kako stravično! 
Buson 


Odsutnost pokreta u hladnoj noći prirodna je i očekivana; ne 
bojimo je se. Ali nepomičnost u uzavreloj atmosferi ljeta neuo- 
bičajena je u toj mjeri da izaziva strah, strah da će se možda 
dogoditi još nešto isto toliko ili još više neočekivano. 


Fuji hitotsu Jedino Fuji 
1202] uzumi-nokoshite ostaje nepokriven 
wakaba kana pod mladim lišćem. 
Buson 


Kireji kana je iza wakaba (= mlado zeleno lišće); haiku je »u 
hvalu i slavu« tog svježeg zelenila a ne brda Fuji: Za Fuji je očito 
da mu vrh ne može biti prekrit zelenilom, pa ako je ono osim 
njega prekrilo sve, prekrilo je sve što uopće može prekriti. 


Michinobe no Pored ceste 
1203] karimo hana-saku pokošen korov cvjeta 
yoi no ame u večernjoj kiši. 
Buson 


Usporedi Bonch6ov haiku [140] o posječenom granju što pupa: 
Busonov odaje autora slikara, Bonch6ov učenika Bashoa. 


Kaminari ni Mala koliba 
[204] koya wa yakarete udarena gromom — 
uri no hana cvjetovi dinje. 
Buson 


Mekani, nježni cvjetovi dinje naokolo kućice u koju je tresnuo 
grom — nisu ga se bojali jer su bespomoćni. Kako su lijepi, pred 
crnom pozadinom noći, zabliješteni plavim svjetlom munje! 


Yamaari no Planinski se mrav 
[205] akarasama nari jasno ocrtava na 
shirobotan bijelom božuru. 
Buson 


R. H. Blyth završava svoje objašnjenje ovom haiku: 


Teški, biljni život velikog cvijeta kontrastira s puritanskim, intenziv- 
no aktivnim životom insekta. 


Uoči i široke, »bijele« a i oštre, »crne« r u originalu, crnog mrava 
što trči po prostranstvu božura: 

yAmAARi no 
AkARAsAmMA nARi 


shiRobotAn 
Botan chitte Latice gubi 
[206] uchikasanarinu božur — jedna na drugoj 
futamihira dvije-tri leže. 
Buson 


Plemenita, krasna žena i kad ostari ostaje lijepa. Fina bora nije 
bora silaska, već bora saznanja, a prosijeda kosa nije simbol 
odlaska, nego razumijevanja. Čak ako je prvi put vidimo kad je 
već u godinama, osjećamo da je nekad morala biti ljepotica. Ta- 
ko i božur, kada mu latice već otpadaju, ostaje lijep, a i otpale 
latice same čuvaju tu ljepotu: poliježu lagano jedna na drugu 
kao ruke u krilu, tople, meke, drage. 


Jiguruma no Velika kola 
[207] todoro to hibiku prođoše uz tutnjavu — 
botan kana božur treperi. 
Buson 


Ovo je samo naizgled suprotnost i konflikt između surovog i 
nježnog — to je njihovo jedinstvo i harmonija. Božur je zadrhtao 
od tutnjave natovarenih kola kao što je ustreptalo srce mališana 
koji gleda kako je sunuo put neba crveni balon što mu ga je 
deran istrgao iz ruke. Treptaj božura jest podavanje slabog ja- 
kome, pobjeda slabog nad jakim. 


Uostalom, božur je samo zatreperio, ali je ostao — a velika su 
kola prošla i više ih nema. Velika su carstva i kraljevstva prošla, 
veliki su osvajači mrtvi, a na livadama izgaženim potkovama ' 
njihovih konja raste zelena trava. 


R. B. Blyth piše o »zahvalnom prihvaćanju« (Grateful Acceptan- 
ce): 


Kad se taj osjećaj zahvalnosti primijeni na stvari, to je poezija; kad 
se primijeni na sve stvari kao cjelinu, zove se religija; no haiku i 
zen razlikuju se od jednog i drugog po tome što postupaju sa sva- 
kom stvari kao sa svim stvarima. Kad je jedna stvar u našem duhu, 
sve treba da su ondje. 


»Zahvalnom prihvaćanju« prolaznosti svega na ovome svijetu, 
jedne od osnovnih budističkih spoznaja, treba dobrim dijelom 
zahvaliti i mjesto koje je zauzela trešnja kao »japansko drvo«. 
Japanci su prolaznost prihvatili s ljubavlju i uključili je u svoj 
život i umjetnost — ljepota trešnjeva cvijeta potencirana je upra- 
vo time, što je na svom vrhuncu samo tri ili četiri dana. Time 
je postala i idealom ratnika, koji s ponosom žrtvuje život da bi 

ostvario hrabro djelo, da bi makar samo kratkotrajno zablistao, 
poput cvijeta trešnje. 


Botan kitte Odrezav božur 
l208] ki no otoroeshi osjetih se iscrpljen 
yube kana one večeri. 
Buson 


Onom koji voli sve živo, svu prirodu, teško je ubrati cvijet — 
učinivši to, osjeća se krvnikom jer njegova dilema nije bila ma- 
nja od Hamletove. U Japanu postoje obredi za cvijeće koje je 
usmrćeno da bi se od njega stvorila ikebana. Za klasičnog Ja- 
panca neshvatljiv je stav izražen u Carpe florem qua mox ipse 
cadet si carpta non erit;* u njegovu doslovnom značenju. 


Inazuma ni Sijevnu munja — 
[209] koboruru oto ya šum kapljica kiše na 
take no tsuyu lišću bambusa. 
Buson 


Nagomilani elektricitet u oblacima ispraznio se kroz munju. U 
trenutku kad smo je vidjeli i kad smo čuli udar groma srušila 
se barikada napetosti i u našem duhu i jednoliko bubnjanje kiše 
po listovima slika mir koji se razlijeva iz nas na sve što nas 
okružuje — i nema više razlike između nutarnjeg i vanjskog, 
između onog koji doživljava i onog što doživljava. 


Mizu-giwa mo I sam rub vode 
[210] nakute furue no nestaje, u Furue, 
shigure kana na sitnoj kiši. 
Buson 


U finoj maglici sićušnih kapljica gubi se crta koja dijeli dva ele- 
menta: vodu i zrak. Voda je rasjeckana na komadiće, zrak je 
među njima, njima rasjeckan na komadiće — i svaka točka po- 
staje zajednička točka vode i zraka, voda i zrak istodobno. Tko 
je pokušao plivati među valovima koje vihor raspršava u maglu, 
mogao se uvjeriti u veličanstvenost, stravičnost i nemilosrdnost 
ovog novog elementa voda-zrak. Tko ga je samo gledao ne na- 
stojeći ga pobijediti, mogao je osjetiti njegovu blagost i milosrđe. 


Ayu kurete Donio pastrvu — 
[211] yorade sugi-yuku ne ulazi; ide dalje. 
yowa no mon Ponoćne dveri. 
Buson 


'* Uberi cvijet što će uskoro sam pasti ako ne bude ubran. 

H. Henderson piše uz ovaj haiku: 


U jednoj elementarnoj japanskoj knjizi — u raspravi o haiku — njen 
autor veli da haiku lako može biti nerazumljiv svakome koji nije 
uvježban u njegovu čitanju i nastavlja tumačeći: 


»Najprije, imamo o ponoći glas na ulaznim vratima nečije kuće; 
jedna osoba ustaje i nalazi da je to glas nekog njegova prijatelja 
koji ima nekoliko pastrva, bilo da ih je uhvatio te noći ili došao do 
njih na neki drugi način; on mu nudi da ih podijeli s njime; iako 
je posjetilac pozvan da uđe, on odbija jer je već kasno, ili iz nekog 
drugog takva razloga, i nastavlja svojim putem.« On dodaje da »u 
skladu s konvencijama haiku« čitalac mora stvoriti riječi koje ozna- 
čuju da je netko izvršio radnju, da je ona izvršena kod vratiju, itd, 
jer »izostavljanje u haiku treba očekivati.« 


Kad smo izgradili tu sliku, konačan je osjećaj onaj prijateljstva i 
drugarstva. No vještina hotimične nejasnoće jest da podvostručuje 
osjećaje kućegazde; kad značenje postaje jasnije, mraka pomalo ne- 
staje i žao nam je što se rastajemo od prijatelja koji nas ostavlja 
dok stojimo uz ponoćne dveri. 


Busonov je haiku identificirao pjesnika i čitaoca i kućegazdu i 
njegova prijatelja i poklonjenu pastrvu i dveri kraj kojih se sve 
to zbilo. Svaki svakoga razumije i svaki svakoga voli. 


Usporedi i Ryčtin haiku [434] ; oba ta haiku su tipični haiku 
šutnje koju i čovjek Zapada može doživjeti i osjetiti. M. Maeter- 
linck u svom eseju o šutnji među ostalim piše: 

..ako vam je dano da na trenutak siđete u one dubine duše gdje 
prebivaju anđeli, sjetit ćete se na neko biće koje duboko ljubite, 
prvenstveno ne njegovih riječi koje je izgovorilo niti pokreta koje 
je učinilo već trenutaka šutnje koje ste s njime proživjeli... 


»Još se ne poznajemo«, pisao mi je netko koga nadasve ljubim, »jer 
se još nismo usudili da zajedno šutimo«... 


Duše se mogu vagati u šutnji, kao zlato i srebro u čistoj vodi, a riječi 
koje izgovaramo dobivaju svoj smisao tek po šutnji u kojoj se ku- 
paju. Kažem li nekom čovjeku da ga ljubim, možda neće razumjeti 
što sam rekao stotini drugih; no šutnja koja slijedi, ako ga zaista 
ljubim, pokazat će kako je duboko ta riječ pustila korijenje i stvorit 
će i kod njega sigurnost koja šuti; a ta šutnja i ta sigurnost neće 
biti jednaki dvaput u istom životu .. 


.. možemo izaći da sretnemo šutnju ljubavi. Ona čeka dan i noć na 
pragu naše kuće... Zahvaljujući njoj mogu oni koji gotovo nikad 
nisu plakali, isto tako prisno živjeti s dušama kao oni koji su bili 
duboko nesretni; i zato i oni koji su mnogo ljubili znaju tajne koje 
drugi ne poznaju. Jer u onom što usne dubokog i istinskog prija- 
teljstva u ljubavi prešućuju, leže tisuće i tisuće stvari koje na dru- 
gim usnama nikad neće lebdjeti... 


Soko miete Vidi se dno, 
[212] uo miete aki no vidi se riba — 
mizu fukashi duboka voda jeseni. 
Buson 


Usporedi Josćov haiku [120] o potonulom lišću. 


Sumukata no Svjetla u daljini: 
1213] aki no yo t6ku Tamo žive 
hokage kana ove jesenje noći. 
Buson 


Ako jednom dopremo do nekog planeta gdje ima razumnih živih 
bića, mogli bismo im umjesto naših grbova, zastava i deklaracija 
o dobrim namjerama uputiti ovaj haiku. 


Usporedi i Bash6ov haiku [70] o susjedu. 


Yuku ware ni Za me koji odlazim, 
[214] todomaru nare ni za tebe koja ostaješ — 
aki futatsu dvije jeseni. 
Buson 


Kad se rastaju dvoje koji se vole, čitav se svemir lomi u dva 
dijela. Usporedi Izenov haiku [144]. 


Sabishisa no Jesenji sumrak — 
[215] ureshiku mo ari Imade i radosti 
aki no kure kad smo samotni. 
Buson 


Ovo je suprotnost pretjerivanja: ne samo da ima radosti u samo- 
ći jesenjeg sumraka; ona je sama radost. 


Shiragiku ni Pred krizantemom 
1216] shibashi tayutau škare oklijevaju 
hasami kana jedan časak. 
Buson 


Nismo u dilemi hoćemo li je odrezati — kad smo se jednom 
odlučili to više nije u pitanju. Kad smo je ugledali, doživjeli smo 
je tako potpuno da smo zaboravili da smo je došli odrezati. Zato 
škare kao same od sebe načas vrludaju, krzmaju, ne znaju kuda 
bi — ono podsvjesno, intuitivno i spontano saživljavanje s kri- 
zantemom, s njenim životom, blokiralo nam je za moment svje- 
snu intenciju i odluku da je odrežemo. 


Shira-tsuyu ya Bijela rosa 
[217] ibara no toge ni na grmu kupine: 
hitotsu-zutsu po jedna kap na svakom 
trnu. 
Buson 

Nijedan trn nije zaboravljen jer se ni na koji nije mislilo. 


Kaze ichijin Udarac vjetra — 
[218] mizutori shiroku i vodene su ptice 
miyuru kana načas bijele. 
Buson 


— vjetar je izvrnuo perje i vidimo njegovu donju, bijelu površinu: 
isti efekt kao »lišće osvijetljeno vjetrom« talijanskog pjesnika, 
Salvatore Quasimoda. 


Kogarashi ya Zimska oluja — kai 
[219] hatake no koishi jasno se razabiru 
me ni miyuru kamenčići polja. 
Buson 


— hladnoća, oštrina, jasnoća; usporedi i Busonove haiku [221], 
[220] o sandali u ribnjaku i o kamenčićima na ledenoj mjesečini. 


Kangetsu ya Ledeni Mjesec — 
[220] koishi no savaru Maleni kamenčići 
kutsu no oto škripe pod nogom. 
Buson 


— maleni sleđeni kamenčići škripe od zime: kao da hodamo po 
pršiću. 


Furuike ni U starom ribnjaku 
l221] zori shizumite potonula sandala '# — 
mizore kana pada solika. 
Buson 


— kao da solika smrzavanjem čini još oštrijim rubove sandale 
što ih već oštri i voda u kojoj leži. 


Yado-kase to »Prenoćište!« 
1222] katana nage-dasu — viknu odbacivši mač. 
fubuki kana Snježna vijavica. 
Buson 


Koliko snažni, »muški« haiku!: Razbojnik je ušao u seljačku ku- 
ću, ili — ljepše i vjerojatnije — samuraj u gostionicu; iznuren 
od nevremena, želi se odmoriti. Iz ledenog ulazi u toplo, baca 
od sebe mač; glas mu je tvrd i opor. Sam Busonov haiku sa šest 
riječi kazuje još mnogo više, priča mnogo bogatiju priču od do- 
gađaja jedne zimske večeri. 


»Snijeg vijoren vjetrom ovdje izražava tri funkcije:« — kaže H. 
G. Henderson — »određuje godišnje doba; ulazi s nepoznatim 


'* Zeri je slamnata sandala za razliku od geta (drvena sandala, »nanula«). 

čovjekom na vrata koja je morao otvoriti i usporeden je s njime 
(neznancem), kao i ovaj s njim (snijegom)« Na drugom mjestu 
H. G. Henderson pišući o istom haiku veli: 


Sasvim je moguće da je sličnost vitlanja vjetrom gonjenog snijega 
s putanjom odbačenog mača bila ono što je inspiriralo Busona da 
napiše ovaj haiku. 


Uoči u izvornom japanskom haiku aliteracije otvorenih »a« i za- 
tvorenih »u« kao i raspored strukture yado...nage, kase...dasu, 
katana...kana. 


Shigururu ya Prohladna kiša: 
[2238] ware mo kojin no Za ljude starine i za me — 
yo ni nitaru slične večeri. 
Buson 


Nije nas bilo među našim precima i neće nas biti među našim 
potomcima — no radujemo se ili očajavamo kao što su se rado- 
vali ili očajavali naši preci i kao što će se radovati ili očajavati 
naši potomci. Generacije se smjenjuju ali prohladne se večeri 
ponavljaju. 


Mugimaki no Demoni siju ječam 
[224] mćry6 nagaki u dugim zracima 
yuhi kana večernjeg sunca. 
Buson 


— zbog niskog Sunca sjene su sijača dugačke, pokreti sjena gro- 
teskno izobličeni pokreti udova. 


Tetsu wo hamu Zubi štakora 
[225] nezumi no kiba no što glođe željezo — 
oto samushi zvuk im je hladan. 
Buson 


— krajnje nelagodno; izaziva srse i žmarce: glodanje željeza, 
štakor, hladnoća. Kao da ilustrira prizor preslušavanja iz Orwel- 
love 1984. 


Tobu hotaru Krijesnica proleti — 
[226] are to iwan mo Gotovo rekoh: »Gledaj!« 
hitori kana — a bijah sama. 
Taigi'*“ 


Miyamori veli: 


Pjesnik zamišlja da je žena'* ostavljena od muža ili ljubavnika, 
sama u spavaonici. 


!4 Sumi Taigi, rođen u Yedu, 1709-1772. 
!25 Muškarcu se ne bi »priličilo« da se tako »zaboravi«. 

Hatsukoi ya 
[227] t6ro ni yosuru 
kao to kao 


Prva ljubav — 
Kraj kamene laterne'"* 
licem uz lice. 


Taigi 


Ljubav muškarca i žene, mladića i djevojke čest je predmet waka, 
vrlo rijetko (japanskog) haiku. Waka je »ženska«, haiku »muška« 
pjesma. 


Fuji ikete 
1228] shioreshi mama ya 
tabi no yado 


Na putu, u prenoćištu, 
glicinije 
uvele u vazi. 


Taigi 
— zaboravljena gostionica na selu nema često gostiju; ne brine 
se mnogo o cvijeću u vazama. 


Na ori so to »Ne trgaj!« — reče 
[229] orite kure keri i otkinuvši je pruži granu 
sono no ume procvale šljive. 
Taigi 
Yamabuki ya Planinska ruža — 
1280] ha ni hana ni ha ni lišće, cvjetovi, lišće, 
hana ni ha ni cvjetovi, lišće. 
Taigi 


(ha ni hana ni ha ni hana ni ha ni originala mnogo je mekše) 


Hirune shite 
[231] te no ugokiyamu 
uchiwa hana 


Drijemež danju: 
Sad je ruka prestala 
mahati lepezom. 


Taigi 
U ovom haiku ima i tragike i komike — no on nije »tragikomi- 
čan«. Možda će se zaspali probuditi od vlastitog hrkanja, ili će 
mu muha sletjeti na lice, ili će mu lepeza pasti iz ruke. — Tako 
kao što je, nehotice, kao usput, zaspao o podnevu tako će jednog 
dana ili noći i zauvijek zaspati: ruka će se zauvijek zaustaviti, 
lepeza će zauvijek ispasti iz ruke. 


Bofura ya Ličinke komaraca 
1232] teru hi ni kawaku u ustajaloj vodi — 
nenashi-mizu sunčan dan. 
Taigi 
Tsumetasa ni U cičoj zimi 
[233] hoki sutekeri bambusovu metlu 
matsu no shita ostavih pod borom. 
Taigi 


!% Toro je stojeća laterna (obično kamena, rjeđe brončana), oblika velike gljive, 
s praznim prostorom za svijeću ispod »klobuka« laterne. 

— što prije natrag u kuću; tko će još voditi računa o metli! 


Mizu nomeba Napiv se vode — 
[234] hara no fukururu želudac nabreknuo: 
atsusa kana Kakva vrućina! 
Kito' 


— ovo je izvrstan haiku, iako nije ni najmanje >»lijep«. 


Yudachi ya Gle, ljetni pljusak! 
[235] pomigaeri taru Ponovno oživio 
taore uma iscrpljeni konj! 
Kito 


— poput japanskog papirnatog cvijeća koje se — uronjeno u 
vodu — začas razvije, oživi, rascvjeta. .. 


Hae utte Ubivši muhu — 
1236] isasaka yogosu malo mi se uprljala 
uchiwa kana lepeza. 
Kito 


Dvostruko nelagodan osjećaj: ubijena muha, uprljana lepeza. Što 
osjeća lovac kad mu se od krvi ubijene srne što je nosi na leđima 
uprlja lijepo novo zeleno lovačko odijelo? 


Tatazumeba Mirno stojeć, 
[237] nao furu yuki no snijeg padaše brže — 
yomichi kana cesta noću. 
Kito 


»Činjenično«, relativno prema nama snijeg pada brže kad se kre- 
ćemo. Ali apsolutno, za nas, pada brže kad smo stali jer tada 
vrijeme teče sporije. 


Furuki to ni Na starim dverima 
1238] kage utsuriyuku igra sjena lastavice 
tsubame kana što leti amo-tamo. 
Shoha '# 


Na zemlji niču i nestaju sela i gradovi što ih grade ljudi koji 
dolaze i odlaze, a razgrađuje ih vrijeme. Oni podižu spomenike 
svojim velikanima i svojim bogovima, ruše bivše velikane i stare 
bogove i nalaze i stvaraju nove; ruše stare spomenike i podižu 
nove. A Zemlja ih nosi sa sobom oko Sunca ni ne znajući za sve 
to, ne mareći za sve to — kruži već oko Sunca milijune godina, 
mnogo prije negoli se pojavio prvi čovjek i kružit će još kad 
nestane posljednjeg. 


'" Takai Kito, rođen u Kyotu, 1740-1789. 
8 Kuroyanagi Shoha, rođen u Kyotu, 7-1771. 

Shira-kabe ni Na bijelom zidu 
1289] tombć suguru sjene libela 
hikage kana što lete amo-tamo. 
Sh6ha 


— haiku vrlo sličan prethodnom, a posve drugačiji: 


Zid je svježe obojen a dveri su stare i mrke; sjena je lastavice 
puna i oštra, sjene su libela lagane i rasplinute; sjena lastavice 
kreće se poput lastavice, u elegantnim glatkim krivuljama — 
sjene libela u trzajima, uz zastajkivanje: Sjena je lastavice sjena 
lastavice, sjene su libela sjene libela. 


Morobito ya Svi ovi ljudi 
[240] hana wo wake iri ulaze među trešnjev cvijet, 
hana wo izu izlaze iz trešnjeva cvijeta. 
Chora 
Sakura chiru Spušta se veče 
[241] hisae yuibe to dana kada su padale 
nari ni keri latice trešnje. 
Chora 


Događaj koji slika ovaj haiku naizgled je sličan Busonovu haiku 

l186] o hramu što se vidi među granama. No Chorin je doživljaj 

bol: Kako se sve više spušta sumrak, sve se jasnije ocrtavaju 
ogoljene grane i na zemlji sve hladnije bljeskaju otpale latice. 

To je svršetak. 


Koromogae ya Izmjena ruha — 
1243] k4rasu wa kuroku gavran je crn, 
sagi shiroshi ždral je bijel. 
Chora 
Kogane sabite Potamnjela pozlata — 
[243] wakaba ni shinobu Okruženi mladim raslinjem 
mukashi kana gledamo u davninu. 
Chora 


— Kad je taj Buddhin kip još blistao kao što sada blista svježe 
zelenilo oko nas, i kao što će zauvijek blistati i dok ni toga ze- 
lenila ni nas više neće biti. 


Asatsuyu ya Jutarnja rosa: 
1244] Susuki wa tayumi poklekla djetelina, 
hagi wa fushi klonula trava 
Chora 

— trava još spava; djetelina se upravo probudila, umila i sada 
moli. 


Mireba kumori Gledaš li ga, zamagljuje se: 
[245] mineba hareyuku ne gledaš li ga, čisti se: 
tsukimi kana — motrenje Mjeseca 
Chora 


Ponešto od onog što zen govori o spontanosti, o neintervenciji 
intelekta između percepcije i doživljaja, sadržano je u šali o bra- 
donji koga su upitali drži li bradu, kad spava, na jorganu ili pod 
njim? — Nije znao; te noći nije mogao zaspati stalno premješta- 
jući bradu. 


Uguisu no Slavujev je glas 
[246] koe nameraka ni gladak, okrugao 
maruku nagashi i dugačak, 
TOko'** 


Japanci vele da slavuj pjeva: »h4...6.. .6...6.. .h6-kekyo«; Hokke- 
kyo je japanski naziv za budističku Saddharma-pundarika, »Lo- 
poč Pravog Zakona« sutru. 


Hi kuren to Smrkava se — 
[247] shite mata yuki no i opet 
furisomuru počinje sniježiti. 
Gyodai '"" 


Opet se smrkava i opet sniježi; opet ćemo zaspati i opet ćemo 
se probuditi — opet crno i opet bijelo. 


Ochiba ochi Opada lišće, 
1248] kasanarite ame gomila se — kiša 
ame wo utsu pljušti na kišu. 
Gyodai'"' 
Uri-ushi no Prodana krava 
1249] mura wo hanaruru odlazi iz seoca 
kasumi kana kroz sumaglicu. 
Hyakuchi'*? 


Boli najviše doprinosi sumaglica; zbog nje krava polako nestaje, 
poput bolesnika koji se dugo a bezizgledno bori sa smrću. 


1? Takahashi Toko, rođen u Higashiyami, 1752-1819, 
'% Rođen u Nagoyi, 1732-1792. 

51 1732.1798. 

!2 Teramura Hyakuchi, rođen u Kyotu, 1748-1836. 

HAIKU PJESNIKINJE 


Kirigirisu Skakavac 
1250] naku ya kagashi no zriče 
sode no naka u rukavu strašila 


Chigetsu-ni'"* 


— poput malog račića u praznoj školjci skakavac se nastanio 
u strašilu — treba li mu bolji zaštitnik? 


Matsu haru ya U očekivanju proljeća — 
[251] kori ni majiru led pomiješan 
chiri-akuta Ss prašinom i smećem 


Chigetsu-ni 


— kad grane proljetno sunce nestat će i leda i smeća i prašine 
— i sve će opet biti čisto i toplo. 


Hada kakusu Koža što je krije 
[252] onna no hada no žena, njena koža — 
atsusa kana kako je vruća! 
Sute-jo'"“ 


Žar je njezin žar vatre 
i plamena Jahvina. 


Mnoge vode ne mogu ugasiti ljubavi 
niti je rijeke potopili. 


Pjesma nad pjesmama 8; 6,7. 


15 Kawai Chigetsu, rođena u Otsu, 1632-1706. (-ni = redovnica. Žena je u starom 
Japanu često nakon smrti muža obrijala glavu i užela ime »redovnice«, čak 
i ako nije živjela u samostanu). 


'* Den Sute-jo, 1633-1698. 

Man's love is of man's life a thing apart, 
"Tis woman's whole existence'*? 
Lord Byron 


In her first passion woman loves her lover; 
In all others, all she loves is love'*“ 


Lord Byron 
Hanna-gami no U papirnatom rupčiću 
[253] aida ni shioruru povenule 
sumire kana ljubičice. 

Sono-jo 


— koliko puta uz puteljak u šumi nalazimo odbačeno ubrano 
cvijeće, uvelo — zašto je bilo ubrano? 


Outa ko ni Dijete što ga nosim 
[254] kami naburaruru igra mi se s kosom — 
atsusa kana kakva vrućina! 
Sono-jo 
Tomb6-tsuri O, kuda li je 
[255] kyoć wa doko made danas otišao taj 
itta yara lovac libela? 
Chiyo-ni'*? 


»Lovac libela« je umrli sinčić pjesnikinje. 


U izvornom se haiku pita doko made (= dokle?) je lovac libela 
otišao u njegovu opasnom i teškom putovanju svijetom sjena. Po 
starom vjerovanju umrloj djeci na tom putu pomaže Jiz6 Bosat- 
su; njegove ćemo kipove u Japanu često naći uz putove, raskršća 
i na poljima. 


Okite mitsu Kada ustanem, 
1256! nete mitsu kaya no kada legnem — kako je velika 
hirosa kana mreža protiv komaraca! 
Chiyo-ni 

— poslije smrti muža, kad je ostala sama. 


'" Ljubav je muškarca uzgredna stvar u njegovu životu; ženi je ona sva njena 
egzistencija. 

"U svojoj prvoj strasti žena ljubi svog ljubavnika; u svima ostalim ona ljubi 
jedino ljubav. 

"" Shiwa Sono-jo, rođena u Matsusaki, 1649-1723. Liječnica i učiteljica haiku. 

'* Fukuda Chiyo (Kaga no Chiyo = Chiyo iz Kage), rođena u Matsutou, 1701-1775. 
Haiku pjesnikinja i slikarica. 

"* Nakon vrlo rane smrti muža Chiyo-ni je postala zen-redovnica i haiku pje- 
snikinja; ona je najpoznatija haiku pjesnikinja Japana. 

Po ležaju svome, u noćima, 
tražila sam 
onoga koga ljubi duša moja, 
tražila sam ga, ali ga nisam našla. 
Pjesma nad pjesmama 3,1. 


Usporedi Issin haiku o previše prostranim gajevima. 


Harusame ya Proljetna kiša — 
[257] utsukushi naru sve 
mono bakari postaje ljepše! 
Chiyo-ni 


Na kišom opranoj prirodi boje mnogo više dolaze do izražaja, 
naročito na kamenju i lišću. U predgovoru jedne zbirke umjet- 
ničkih fotografija u boji »Japanese Sense of Beauty« (Japanski 
osjećaj za lijepo) autori opisuju kako su mokrim ručnicima sa- 
tima vlažili kamenu stijenu da bi na slici dobili ljepše boje. 


Nani kite mo Sto god obukli, 
[258] utsukushiu naru postajemo lijepi: 
tsuki mi kana Motrenje Mjeseca. 
Chiyo-ni 


Ne samo da nam neki plemeniti čin pročišćava i uljepšava duh, 
već smo na mjesečini i u doslovnom smislu ljepši — 


Sa srećom u očima 
svaka je djevojka 


lijepa. 
Kawa bakari Jedino rijekom 
[259] yami wa nagarete protječe tama: 
hotaru kana Krijesnice! 


Chiyo-ni 


— kao neka »anti-mliječna staza« među letećim zvjezdicama, tek 
po njima tama (a ne rijeka) teče. 


Tsurizao no Ljetni je Mjesec 
[260] ito ni sawaru ya dodirnut koncem sa 
natsu no tsuki ribarskog štapa. 
Chiyo-ni 


— dodir stvarnog i imaginarnog, realnog i reflektiranog. U vri- 
jeme Chiyo-ni moglo se taknuti jedino Mjesečevu sliku u vodi. 
No nije sigurno da smo danas, kad možemo taknuti Mjesec sam, 
bliži Mjesecu. 

Asagao ni Cvjetovi slaka 
[261]! tsurube torarete u vedrici! Zamolit 
moraimizu ću malo vode. 
Chiyo-ni 


Cvijeće je oduvijek i svagdje simbol ljepote, poštovanja i ljubavi. 
Nađeno je u sarkofazima faraona, vjernici ga nose na Kristov 
grob u Jeruzalemu, a poštovaoci Oktobarske revolucije pred Le- 
njinov mauzolej na Crvenom trgu u Moskvi. Dijete ga daruje 
majci, mladić djevojci, publika glumcu. 


Chiyo je pošla da vedricom dohvati vode no vitice i cvjetovi slaka 
ovili su se oko bunara. Probuđeni zorom i napojeni rosom, u 
bijeloj haljini, tako su sveto lijepi — Chiyo ne pomišlja da ih 
ukloni, da im smeta. Otići će susjedu po vodu. No tek pošto do 
kraja doživi ovu ljepotu čistoće, kad se smiri obogaćena njihovim 
obrisima i bojama, polako će otići da ih ne smete. 


D. T. Suzuki na jednom mjestu analizira ovaj haiku kao ilustra- 
ciju razlike u značenju od prajna (intuitivno znanje) i vijnana 
(diskurzivno znanje). 


... Bila je Ipjesnikinjal tako dirnuta neokaljanom ljepotom da je za 
neko vrijeme ostala bez riječi; bila je toliko obuzeta cvijetom da je 
izgubila moć govora. Trebalo je bar nekoliko sekundi prije negoli 
je mogla uzviknuti: »O, slak!« Fizički, taj je interval bio razmak od 
jedne ili dvije ili možda više sekundi; no metafizički, to je bila vječ- 
nost kao što je to ljepota sama. Psihološki, pjesnik je bio nesvjesno 
samo u kojem nije bilo nikakva oblika dihotomizacije. 


Pjesnik je bio slak, i slak je bio pjesnik. Postojao je samo identitet 
cvijeta i pjesnika. Tek kad je postala svjesna sebe kako gleda cvijet, 
povikala je »O, slak!« Kad je to rekla, svijest je u njoj oživjela... 


Kad analizirate pjesmu, možete si predstaviti kako je stajala pred 
cvijetom, zaboravivši samu sebe. Tada nije bilo ni cvijeta, ni ljud- 
skog pjesnika; samo jedno »nešto« koje nije bilo ni cvijet ni pjesnik. 
No kad se vratila svijesti, postojao je cvijet, postojala je ona. Postojao 
je predmet označen kao slak, i postojao je netko tko je govorio — 
razdvajanje na subjekt-objekt. Prije razdvajanja nije bilo ničeg što 
bi mogla izraziti, ona je sama bila nepostojeća. Kad je rekla »O, 
slak!« cvijet je bio stvoren i zajedno s njim i ona sama, no prije tog 
razdvajanja, te dualizacije na subjekt i objekt, nije bilo ničega. A 
ipak, postojalo je »nešto« što se moglo podijeliti na subjekt-objekt, 
i to nešto što se još nije bilo podijelilo, nije bilo podvrgnuto razdva- 
janju, razumijevanju koje razlučuje (tj. prije negoli se potvrdila vij- 
nana) — to je prajna. Jer prajna je subjekt i istodobno objekt; ona 
se dijeli u subjekt-objekt a postoji i sama po sebi, no to postojanje 
po samoj sebi ne smije se razumjeti na razini dualnosti. Postojanje 
samo po sebi, biti apsolutan u svom punom totalitetu ili jedinstvu 
— to je trenutak koji je doživio pjesnik i to je satori... 

Usporedi uz haiku Chiyo-ni i ovu Akahitovu waku 


Aga seko ni Dragom prijatelju 

misen to omoishi zaželjeh pokazati 

ume no hana cvjetove šljive — 

soretomo miezu ali zasnježilo je; kako 
yuki no fure-reba da ih odijelim od snijega? 


Akahito, Manyćshu VIII;9. 


Kao što pčela skuplja nektar i odlazi a da nije pozlijedila cvijet, tako 
neka mudrac prebiva u selu. 


Dhammapada 
Prijevodi za usporedbu: 
The morning-glory Um mein Brunnenseil 
Has stolen my well- rankte eine Winde sich — 
-sweep to-day = gib mir Wasser, Freund! 
Gift water, pray! (prijevod G. Coudenhove) 


(prijevod C. H. Page) 


Par les liserons 
Mon seau ayant ćt6 emporte, 
Eau requ! 

(prijevod M. Revon) 


— i jedan dobar primjer kako se »prijevodom« koji i »tumači« 
haiku, ovaj može sasvim upropastiti 


All round the rope a morning-glory clings; 
How can I break its beauty's dainty spell? 
I beg for water from a neighbor' well. 
(prijevod C. A. Walsh) 


Kad bi se u takvu stilu željelo prevesti npr. Busonov haiku [211], 
trebala bi poduža poema. 


Taoraruru Svoj miris pruža 
[262] hito ni kaoru ya onome tko je slomi — 
ume no hana grana u cvatu. 
Chiyo-ni 


Sama pjesnikinja zapisala je uz ovaj haiku komentar: Uzvraća- 
nje zla dobrim. Ovako shvaćen njen haiku je možda na prvi 
pogled još bliži kršćanstvu negoli budizmu. Ipak, on nije isto što 
i pružanje drugog obraza na pljusku: sličnost je u tome, što je 
u oba slučaja jači onaj koji je udaren — no japanska varijanta 
ljepotom nagrađuje pobijeđenog, dok mu kršćanska pruža pou- 

ku. »Tko tebe kamenom, ti njega kruhom« možda je bliži haiku 
Chiyo-ni — ali i to je pouka. I stoga je ovaj haiku ipak više bu- 
distički nego kršćanski. 


Tko čini dobro raduje se na ovome svijetu. 

On se raduje u idućem svijetu. 

On se raduje u obim svjetovima. 
Dhammapada 


Općenito Chiyo-ni u japanskom »panteonu« haiku pjesnika ne 
zauzima onakvo mjesto kao što bi to Evropljanin možda očeki- 
vao. Tome ima više razloga: Neki joj kritičari predbacuju preve- 
liku »čistoću«, jasnoću njenih haiku, koja čitaocu vrlo određeno 
sugerira jedan doživljaj a ne potiče dalje njegove misli i i osje- 
ćaje; ili čak, ironično, da joj haiku nisu dovoljno »zamagljeni«. 
Također, prošlo je vrijeme Heiana kad su najveća književna dje- 
la Japana stvarale žene, i žena-pjesnik iz vremena Chiyo-ni nije 
imala onaj društveni ugled i utjecaj kao njezine kolegice koje 
su bile još i dvorske dame sedam stoljeća ranije. Možda je naj- 
bolja ocjena H. G. Hendersona, koji kaže da je Kaga no Chiyo 
bila istinski pjesnik, ali ne majstor haiku. 


Hana chirite Sad je spokojno 
[263] shizuka ni narinu ljudsko srce — cvjetovi 
hito-gokoro su se osuli. 
Koyu-ni'“ 


Nakon doživljene i proživljene ljepote trešnjeva cvijeta ne rastu- 
žuje nas više ni njegova smrt. 


Vidjeli smo i znamo. Reći će za nas što je rečeno za Joba: 


U svemu onom kraju ne bijaše žena tako lijepih kao kćeri Jobove. 
i dade im otac jednaku baštinu kao i braći njihovoj. I poslije poživje 
Job sto četrdeset godina i vidje sinove i sinove sinova svojih do 
četvrtog koljena. I umrije Job star i sit života. 

Knjiga o Jobu 42; 15, 16 


Osanago ya Malo djetešce: 
[264] hana wo misete mo I kad mu pokažeš cvijet 
kuchi wo aku otvara usta. 
Seifu-jo'“' 


** Matsumoto Koyu, rođena u Yedu. 
'" Enomoto Seifu-jo, rođena u Hachi-ojiju, 1731-1814. 

(To će se kasnije, kad odraste, možda promijeniti na gore: š 


god vidio, pružat će ruku.) 


Koi shinaba Umrem li od ljubavi, 
1265] waga tsuka de nake plači nad mojim grobom 
hototogisu kukavice! 
Oshu'“* 


U usporedbi s Issinim haiku [342] ovo je veoma slabo. 


“2 Kurtizana iz XVIII stoljeća. 

ISSA 


Issa se brine za čovjeka, za čov- 
jeka koji je slabi anđeo, za ptice 
i za životinje dok se, kao i mi, bo- 
re da bi živjele i održale glave iz- 
nad vode... 
...Issa je i najjapanskiji od svih 
haiku pjesnika, a ipak usprkos 
tome ili zbog toga, apel njegova 
djela je univerzalan. Ovaj je pa- 
radoks istinit možda za sve 
najveće ljude. 

R. H. Blyth 

Issa je treći među velikim haiku pjesnicima. Basho je religiozan, 
Buson je slikar, Issa je humanist. 


Čovjek Zapada — gotovo podjednako onaj literarno neobrazova- 
ni kao i onaj školovani — neće u istoj mjeri prihvatiti četvoricu 
najvećih haiku pjesnika Japana. Najbliži će mu biti Buson i Shiki 
— ako ništa drugo, mislit će da ih razumije. Bash6 će mu biti 
manje razumljiv i »teži« i, često, manje drag. No najslabije shva- 
ćen bit će sigurno Issa. Na čovjeka odraslog u atmosferi Zapada, 
neobavještenog o kulturi Istoka, Issa će gotovo neizbježno dje- 
lovati kao sentimentalan, pomalo djetinjast čovjek. A on to nije. 


Da bi razumio Issu, to jest većinu njegovih haiku, zapadnjak bi 
se morao ili dosta dobro uputiti i uživiti u budizam i japansku 
ljubav prema prirodi — kako živoj, tako i »neživoj« ili, što je isto 
tako teško, zaboraviti gotovo sve ono čemu su ga učili od kako 
je kao dijete pošao u školu. 


Komentari uz haiku najpotrebniji su i, možda, najkorisniji kod 
Bashća. Busona i Shikija može se često razumjeti i bez komen- 
tara njihovim haiku. Kod Isse je komentar najčešće ili nepotre- 
ban ili beskoristan: Netko će ga razumjeti i bez komentara; net- 
ko drugi neće ga razumjeti ni uz komentar. 


Issina je mati umrla kad su mu bile dvije godine. S maćehom 
se nikad nije slagao. Sam piše: 


Kad mi je bilo deset godina moja je druga mati rodila sina; dali 
su mu ime Senroku. Počevši od tog dana morao sam se brinuti za 
to dijete. U proljeće, za dugih večeri, odjeća mi je stalno bila natop- 
ljena njegovim urinom. Čak ni za kratkotrajna jesenjeg sutona ko- 
šulje mi se nisu stigle osušiti. Ako je Senroku plakao, ja sam bio 
kriv. Tukli su me sto puta dnevno, tisuću puta mjesečno. Suze su 
mi tekle tristoipedeset dana u godini. 

Oženio se sa 51 godinom. Prvi mu je sin umro star mjesec dana 
a slično i drugi. Kći mu je umrla godinu dana stara. Treći i 
četvrti sin također su preživjeli samo nekoliko mjeseci. Ubrzo 
mu je umrla i žena. Nakon što se ponovo oženio uskoro se i 
rastao od druge žene. Oženio se i po treći put. Dvije godine ka- 
snije izgorila mu je kuća i iste godine šezdesetičetverogodišnji 
Issa je umro. Čitav mu je život bio jednostavan i siromašan, kao 
i njegovo ime: Issa znači »(jedna) šalica čaja«. Zbog siromašnog 
i nemarnog odijevanja dobio je nadimak >»sivi čvorak«. 


R. H. Blyth piše: 


... Bash6, iako mu je duh nježan i milosrdan, ima u sebi nešto 
rezignirano, nešto božansko. Issa je ganut potezima sudbine. Život 
protiče sretno i bolno, s ekstazom i s tjeskobom, i Issa ide s njime. 
On ne hvali niti osuđuje, no ne povlači se ni od čega što postoji. 
Štoviše, Issa ima ono Shakespeareovsko svojstvo da ne govori stva- 
rima što bi trebale biti, da ne zna bolje od Boga samog kako treba 
upravljati svemirom, da se ne suprotstavlja predodređenim nesre- 
ćama u životu ili njegovu čudnu toku prema nepoznatom cilju... 


O Issi se često govori da je imao ponešto iskrivljen pogled na život. 
Ova pogrešna misao dolazi odatle što se ne shvaća da je Issa, za 
razliku od većine od nas, rekao što je mislio. Rekao je ne samo 
istinu već i cijelu istinu... Čak i u seksualnim stvarima bio je savr- 
šeno iskren prema svakom bez razlike, i s tim u skladu njegov je 
ugled stradao. Issa je, poput Bashća, bio izvanredno moralan, ali 
možda ne sasvim tako »suhoparno«. Bashć je rođen i odgojen kao 
samuraj, no Issa ima širi pogled na život, koji teško da se može 
smjestiti unutar bilo kakvih pravila i maksima. 


Yubare ya Večernje razvedravanje — 
l266l asagi ni narabu na blijedo-plavom nebu 
aki no yama nanizane jesenje planine. 
Issa '“ 
Shishi ou ya Lov na veprove — 
[267] susuki wo hashiru travom pampasa jure 
yoru no koe glasovi noći. 
Issa 


— ova je dva haika bio mogao napisati i Buson. 


Onozukara Sama od sebe 
[268] atama ga sagaru nari glava se sagiblje 
kamijiyama pred brdom Kamiji. 
Issa 


"3 Kobayashi Issa, rođen u Kashiwabari, 1763 — 1827. Profesionalni haiku pjesnik 
bez učitelja i gotovo bez učenika. 

— a ovaj Bash6. 


Hoda no hi ya Pri vatri pruća: 
[269] itotori-mado no Na prozorskom papiru 
kageboshi sjena predilje. 
Issa 


— ovaj pak Shiki. 


Kasumu hi ya Maglovit dan — 
1270] sazo tennin no sigurno pate 
gotaikutsu i sami bozi. 
Issa 


Veličina čovjeka ne spašava ga od boli; naprotiv, koliko je on 
dublji toliko mu je i bol dublja. 


Suzushisa ya Kakva svježina! 
[271] yomizu no kakaru Zvuk kad voda u noći 
ido no oto pade u bunar. 
Issa 
Mi ni sou ya Raniji vlasnik: 
1272] mae no aruji no »Sve ja to znam — 
samusa made — do same hladnoće.« 
Issa 


Sve što u njoj nalazimo podsjeća nas na ranijeg vlasnika kuće; 
i hladnoću on je jednako doživljavao. 


Daiko-hiki Čovjek što bere 
[273] daikon de michi wo repu — repom u ruci 
oshie keri pokazuje put 
Issa 


Ovaj je haiku istinsko issinski, istinsko japanski haiku pandan 
japanske narodne pjesme iz Kantoa: 


Djevojka bere ljubice — 
upitah za put do polja. 

S cvijećem u ruci pokaza 
prema leptiru u letu. 


Tko ne osjeti veličinu ovog Issina haiku vjerojatno nikad neće 
shvatiti što je haiku. 


Kako je mogao nastati ovaj Issin haiku? Neki je seljak na polju 
brao repu; trgao, čupao iz zemlje debele korijene, plodove svoga 
rada, što ih je ranije okopavao i zalijevao. Kao Japanac, taj seljak 

na svoj rad, iako je težak i naporan, ne gleda kao na prokletstvo. 
Njemu Biblija nije rekla da će »u znoju lica svoga jesti svoj kruh«, 
kao kaznu što je sagriješio. On jednostavno bere repu koju je 
uzgojio time nije pokorio prirodu i prisilio je da za njega gaji 
repu, već su sunce i voda i zemlja i on zajednički odnjegovali 
tu repu, kao što bi bili odnjegovali i njegovo dijete. Repa mu nije 
naknada kojom Bog nagrađuje njegov trud, već poklon prirode 
koja njega voli kao što i on voli nju. Berući tako repu seljak i 
ne zna ni za što drugo, ne misli ni na što drugo, već je sav u 
svom poslu branja repe, sav sa svojom repom. Kao zapadnjaci, 
da se ne izlažemo opasnosti nerazumijevanja ili čak ismijavanja, 
mogli bismo reći da je seljak sam postao repom i da je repa 
postala seljakom: zapravo jedan ne bere drugo, već se jedino, 
kao samo od sebe, »zbiva« branje repe. U toj situaciji identifici- 
ranosti seljaka s poslom koji obavlja, s repom koju bere, netko 
ga je upitao za put prema nekom mjestu — možda sam pjesnik, 
možda neka treća osoba. Seljak, ne prekidajući svoj posao, ne 
odlažući repu koja mu je upravo bila u ruci, ne razjedinjavajući 
svoje jedinstvo s repom, čuo je pitanje i pokazao put. Pokazati 
put znači pomoći onome koji pita, znači voditi za ruku onog koji 
pita, znači identificirati se još i s onim koji traži put i s putom 
samim, znači, ukratko, voljeti onoga koji je pitao za put i biti 
voljen od njega. 


U svojem eseju o Emersonu M. Maeterlinck na jednom mjestu 
piše: 


Seljanku, koju sam upitao za put, prosuđivao sam isto tako duboko, 
kao da sam je pitao o životu moje majke, i njezina mi je duša od- 
govorila isto tako duboko kao duša moje nevjeste. Hitro se uspela 
sve do najvećih misterija, prije negoli mi je odgovorila; tada mi reče 
mirno, u trenutnoj svijesti onoga što sam bio, da prema selu treba 
da pođem lijevom stazom. 


Natsuyama ya Ljetne planine — 
[274] uguisu kigisu slavuji i fazani 
hototogisu i kukavice. 
Issa 


— sve je raspjevano. Usporedi i Sodćov haiku [153] o lokardi. 


Kusa mizu no Pored bunara 
l275l ido no kiwa yori s vodom što zaudara — 
ume no hana cvjetovi šljive. 
Issa 

Stari bunar pun trulog lišća, zanemaren i zaboravljen, okićen 
je šljivom u cvatu. U spontanoj pjesmi svojeg života šljiva je pro- 
cvala ne izabirući mjesto: iskrena ljepota nije izbirljiva, ne treba 
joj otmjene okoline. 


U prezrenoj sredini, među prezrenim ljudima, doživjet ćemo ne- 
ku gestu koju nismo očekivali. 


Issina je slika puna suprotnost naturalističkom završetku Arci- 
baševljeve Smrti Ivana Landea. Tamo na mjestu gdje je sagnjio 
leš glavnog junaka raste bujna paprat. Issina šljiva ne crpe svoj 
život iz smrti bunara već svojim životom i njega oživljava. 


Daimyć wo Silni velmoža 
1276] uma kara orosu sjahao s konja 
sakura kana pred divljom trešnjom. 
Issa 


Daimyo6, japanski feudalac, vladar jedne pokrajine, koji je samo 
caru ili šogunu odgovarao za dvoja djela — a kadšto ni njima 
— ne misli o tome priliči li mu da sjaše s konja, da zaustaviti 
svoju pratnju, samo zato da bi se divio rascvjetaloj grani trešnje- 
va stabla. 


»Iko se uzvisuje ponizit će se, a tko se ponizuje uzvisit će se«; 
onaj koji želi biti gospodar mora svima služiti. Samo čovjek koji 
je zaista velik neće se ustručavati da se pokloni naizgled sitnom 
i malenom, jer onome koji se samo gradi velikim time bi sum- 
njivi ugled bio poljuljan. Tako je i Krist prao noge svojim apo- 
stolima. 


Yu mo abite Okupavši se 
[277] hotoke ogande i žrtvovavši Buddhi — 
sakura kana cvjetovi trešnje. 
Issa 


Kad smo očistili i tijelo i dušu u mogućnosti smo da i ljepotu 
doživimo još čišće: »Ako je čovjek ujutro naučio Put, naveče može 
bez žaljenja umrijeti« — veli Konfucije. 


Tibetanski mistik Milarepa pjeva: 


Jer sam napustio rodbinu, ja sam sretan; 

Jer sam napustio privrženost zemlji, ja sam sretan; 
Kako ne marim za ovo mjesto, ja sam sretan; 

Kako ne nosim uzvišeno ruho svećenstva, ja sam sretan; 
Jer ne prijanjam uz dom ni uz obitelj, ja sam sretan; 
Ne treba mi ovo ili ono i stoga sam sretan. 

Jer posjedujem veliko bogatstvo Dharme (učenja), ja sam sretan; 
Jer se ne brinem o imetku, ja sam sretan; 
Jer se ne brinem da išta izgubim, ja sam sretan; 


U potpunosti spoznavši istinsku prirodu Duha, ja sam sretan; 


Yozakura ya 
[278] bijin ten kara 
kudaru tomo 
Issa 


Ten kara de mo 
1279] futtaru yć ni 
sakura kana 
Issa 


Harusame ya 
[280] yabu ni fukaruru 
sute-tegami 
Issa 


Haru no hi ya 
[281] mizu sae areba 
kure-nokori 
Issa 


Usporedi Onitsurin haiku [418]. 


Yamamizu ni 
[282] kome wo tsukasete 
hirune kana 
Issa 


Trešnjev cvijet noću — 
poput anđela što 
silazi s neba! 


Lijepa li trešnjeva cvijeta — 
kao da je 
pao s neba! 


Proljetna kiša: 
U gaj donio vjetar 
bačeno pismo. 


Proljetni je dan — 
gdje god ima vode, 
zadržava se u mraku. 


Pridrijemat ću 
dok brdska voda 
drobi rižu. 


RH. Blyth u Zen in English Literature and Oriental Classics 


ovako objašnjava ovaj haiku: 


Ovdje imamo identifikaciju Čovjeka s Prirodom; Čovjek = Priroda. 
Issa-u-vodi okreće mlinsko kolo što drobi rižu, dok Issa-pored-vode 
drijema, — pa ipak, samo je jedan Issa. Thoreau nam veli da je 
priroda ta koja vrši najbolji dio posla tesara, da je priroda ta koja 
vrši najbolji dio posla umjetnika, pjesnika. To je identifikacija Pri- 
rode s Čovjekom; Priroda = Čovjek. To će reći Priroda-u-vodi tjera 
vodeno kolo; Priroda-u-Issi spava, — pa ipak, samo je jedna Priroda. 
Povežemo li ovo dvoje, Issa drobi rižu dok spava; Priroda spava dok 


drobi rižu. 


Hirowarenu 
[283] kuri no migoto yo 
okisa yo 

Issa 


Kako ogroman, 
kako krasan kesten! 
Ne mogoh ga dohvaliti. 


Ono što nemamo najprivlačnije je. Kad smo nešto postigli obično 
smo bar malo i razočarani. Goyina Maya vestida privlačnija je 
negoli Maja desnuda. '“ 


Na kraju života, pri popisu svega što znamo i posjedujemo, svega 
što smo postigli — vidimo da nemamo ništa: i možda jedino u 
tome možemo vidjeti trajno bogatstvo. 


Ushi mo mo Krava — 
1284] m6 to kiri kara muu muu muu — iz 
detari keri magle izlazi. 
Jssa 


Uoči u originalu melodiju kiri kara detari keri, kao neku ono- 
matopeju koracanja. 


Majstori su zena uvijek govorili da zen ne vodi do toga da bismo 
vidjeli »nove« stvari, već da »stare« stvari vidimo na nov način, 
onakvim kakve zaista jesu: 


Kako čudesno, kako divno! 
Crpim vodu, nosim drva! 


kaže Pang Chu Shih iz T'ang dinastije. Su Tung P'o piše: 


Kiša kroz maglu na brdu Lu, 
valovi što se talasaju u Che Chiangu — 
dok još nisi bio tamo 


zacijelo si to često želio. 

No kad si jednom bio tamo i krenuo kući, 
kako obično stvari izgledaju! 

Kiša kroz maglu na brdu Lu, 

valovi što se talasaju u Che Chiangu. 


Novo gledanje dakako ne znači razočaranje što nismo našli ni- 
šta »neobična«. Naprotiv, ono je oslobođenje od dotadašnjeg ne- 
prirodnog, umjetnog, neistinitog, egocentričnog, siromašnog gle- 
danja. 


Kad se magla razišla vidimo najednom i čujemo kravu, onakvu 
kakva zaista jest po svojoj prirodi, a ne onu o kojoj učimo u školi. 
Taj doživljaj smiruje, jer je došao sam, nepozvan i neizazvan. Ne 
mora biti tako ako smo novu ljepotu forsirano tražili. A. Huxley 
na jednom mjestu u The Doors of Perception piše kako je pod 
utjecajem meskalina doživio jedan vrtni stolac: 


“4 Koja je od tih dviju više vojvotkinja od Albe? 

... Taj stolac — hoću li ga ikad zaboraviti? Tamo gdje su sjene 
padale na podstavljeni dio, pruge tamnog ali jarkog indiga smje- 
njivale su se s prugama tako intenzivno sjajne žari, da je bilo teško 
vjerovati da bi mogle biti napravljene od bilo čega osim od plave 
vatre. Činilo mi se da sam silno dugo motrio ne znajući, čak ne 
želeći da znam što je to što je bilo preda mnom. U svako bih drugo 
vrijeme bio vidio stolac isprugan naizmjence svjetlom i sjenom. Da- 
nas je opažaj progutao pojam. Bio sam tako potpuno apsorbiran 
u gledanju, tako kao gromom ošinut onim što sam stvarno vidio, 
da nisam mogao biti svjestan ničeg drugog. Pokućstvo u vrtu, letve, 
sunčevo svjetlo, sjena — sve su to bila samo imena i pojmovi, za 
utilitarističke i naučne svrhe, nakon događaja. Događaj je bio onaj 
slijed azurnih vratiju peći rastavljenih ponorima nedokučivog en- 
cijana. Bilo je neizrecivo divno do te mjere da je bilo gotovo stra- 


vično. 
lppon no I u samo jednoj 
[285] kusa mo suzukaze vlati trave 
yadori keri obitava svježi lahor. 


Issa 


I po jednoj vlati trave vidi se smjer u kojem struji povjetarac. 
Možda bi ovaj Issin haiku bio »odgovor« na čuveni koan: »Što 
je zvuk jedne ruke?« 


Akikaze ya Jesenji vjetar — 
[286] hyoro-hyoro yama no Podrhtava sjena 
kagebćshi planine. 
Issa 


Vjetar razmahuje raslinjem u dolini i stoga sjena planine pleše, 
podrhtava, vijori se — ali time pomiče i brdo samo: i ono podrh- 
tava od vjetra. 


Yabu kage ya U sjeni grma, 
[287] tatta hitori no posve sama pjeva pjesmu 
taue-uta o sadnji čaja. 
Issa 


Sjena je odvaja od čitava svijeta, pjesma je povezuje sa svemi- 
rom. 


Yudachi ya U ljetnom pljusku 
[288] hadaka de norishi goli jahač jaše 
hadaka-uma na golom konju. 
Issa 


— voda, mokro, dodir: snažni su, kao da nas vraćaju u davno 
zaboravljenu epohu kad je u moru nastao prvi život. 

Nešto se od toga osjeća i u ovom haiku: 
\ 


Uguisu ya Vidi slavuja! 
[289] ame-darake naru Kišom promočen 
asa no koe jutarnji glas. 
Issa 
Saoshika no Jelen 
[290] kuikoboshikeri žvače i prosipa 
hagi no hana cvjetove djeteline. 
Issa 


Ovo je jedan od najboljih Issinih haiku; jedan od njegovih haiku 
sa najviše zena. 


Jelen i zna i ne zna što čini; pjesnik ga gleda i zna i ne zna što 
se dešava — i on sam žvače i prosipa djetelinu a jelen o tome 
piše haiku. 


Io no yuki Snijeg na mojoj kolibi 
1291] heta na keshiyo otopio se 
shitari keri na nezgrapan način. 
Issa 


Spontanost je i prirodnost otapanja u »nezgrapnosti« tog proce- 
sa. Zen je neprijatelj kiča. Zato »nezgrapan« i nije negativan po- 


jam, makar počinje sa »ne« — zaboravili smo što bi značilo 
»zgrapan«. 
Waga io ya Moja koliba: 
[292] kawazu shote-kara Još od davnih vremena 
io wo naku pjevaju žabe. 
Issa 


Ovo nipošto nije senryu, nije parodija Onitsurina haiku [419|; Is- 
sin je haiku jednako ozbiljan, jednako dramatičan. 


Uguisu ya Gle, slavuj: 
[293] doro-ashi nugui nožice uprljane muljem 
ume no hana Čisti o cvijet šljive. 
Issa 


— čistoća je pola zdravlja; prljavština druga polovica. 


Naki-nagara Kukac na grani 
1294] mushi no nagaruru što plovi niz vodu — još 
ukigi kana uvijek pjeva! 
Issa 


Usporedi Bashćov haiku [76]. 


201 


Ari no michi Mravinja staza — 
[295] kumo no mine Dolazi s dalekih 
yori tsuzukiken vrhova oblaka. 
Issa 


Do kraja nekonformistički — ali ne iz protesta već po čistoći srca 
onih čije je kraljevstvo nebesko — Issa je mogao bez predrasuda 
i bez afektacije pisati o svemu što je vidio: 


Shćoben no Pod mjestom mokrenja 
[206] ftara-tara shita ya drip, drip, drip, — 
kakitsubata cvjetovi perunike! 
Issa 


R. H. Blyth za ovaj haiku veli: 


Ovo je jedan od najboljih haiku koji je ikad napisan. Ima u sebi 
sve. Pretiče, nadcvjetava. (U engleskom originalu: it overflows, over- 
flowers.) 


No većina Issinih haiku, njegove poezije, jest izraz ljubavi. A lju- 
bav je težnja za identifikacijom s onim što se voli. 


Umjetnost je ljubav prema ljepoti, a pjesma je izraz čežnje da 
se u sebi nađe svježina i čistoća gorskog potoka, sjaj Sunca i 
svjetlucanje zvijezda, radost i sreća, tuga i bol. 


Ljubav prema istini jest želja da se bude istinit, da se živi za 
istinu, da se bori za istinu i da se umre za istinu. 


Ljubav prema voljenom biću jest ljubav prema čovjeku, a polju- 
bac je izraz težnje za stapanjem u jedno biće s osobom koja je 
voljena, težnje za gledanjem vlastite slike u zjenicama voljenog 
bića kamo ova dopire negdje iz zajedničke dubine zajedničkih 
očiju. 

Istinska je ljubav sretna sa Suncem na nebu; ono samim tim što 
postoji obasjava ljubav makar je i prekrito oblacima. 


Istinska je ljubav sretna s neizrečenom istinom; ona samim tim 
što postoji oživljava ljubav makar je i nepriznata. 


Istinska je ljubav sretna s Bogom u srcu; on samim tim što po- 
stoji blagoslivlje ljubav makar o tome i ne govorimo. 


Istinska je ljubav sretna s djevojkom koja sjedi ili šeće ili spava; 
ona samim tim što postoji cjeliva ljubav makar je i u tuđem 
zagrljaju. 
Ljubav, bez želje za posjedovanjem, dobro znajući da u krajnjoj liniji 
nema posjednika — to je najviša Ljubav. 
Ljubav, bez govora o i bez misli na »ja«, dobro znajući da je to 
takozvano »ja« puka zabluda. 

Ljubav, što prigrijuje sva bića: mala i velika, daleka i bliska, bila 
ona na zemlji, u vodi ili u zraku. 

Nyanaponika Thera, 

The Four Sublime States 


Bashć6 je napisao haiku po kojem ljudima koji ne vole djecu ni 
cvijeće ne cvjeta. Issi je cvijeće cvjetalo: 


Kore hodo no »Ovolik božur« 
1297] botan to shikata raširivši ručice 
suru ko kana reče djevojčica. 
Issa 
Toshi toeba Upitana koliko joj je, 
1298] katate dasu ko ya ispruži prste ruke — 
koromogae izmjena ruha.“ 
Issa 
Yugao no U cvijet slaka 
[299] hana de hana kamu useknula nos 
musume kana djevojčica. 
Issa 


Igra riječi hana de hana originala gubi se u prijevodu (prvi hana 
znači cvijet, drugi hana znači nos). Ostaje vedra, humoristička 
slika nestašnog djeteta; tko mu se neće radovati, kad još ne zna 
što je »nepristojno«? 


Pustite k meni malene. 


Yuki tokete Topi se snijeg — 
1300] mura ippai-no Selo je preplavljeno'“ 
kodomo kana djecom. 
Issa 


Briljantnom figurom Issa nam trećim stihom nadomješta stra- 
hovanu poplavu radošću djece koja su izašla iz kuća da bi se 
poigrala jer je zatoplilo. 


Issa je pun ljubavi, skrbi i brige za sve živo — bez poze, bez fraze 
i iskreno: 


Sono ishi ga Taj kamen! — Čuvajte 
[301] atama abunai glavu, vrludajuće 
tobu hotaru krijesnice! 
lssa 


'5 Kad je djevojčici pet godina dobiva nove haljine. Japanska djeca, upitana 
koliko su stara, običavaju odgovoriti ispruženim prstima. 
ippai no = do ruba puno. 

[302] 


[303] 


[304] 


Suzume no ko 
soko noke soko noke 
0-uma ga tćru 


Issa 
Damare semi 
ima hige-dono ga 
gozaru zo yo 

Issa 
Yuku na yuku na 
mina uso-yobi zo 
hatsu-hotaru 

Issa 


Mali vrapčiću 
sklanjaj se, sklanjaj se, bjež"! 
Ide gospar konj. 


Utihni, cikado: 
Sada je ovdje 
Visočanstvo Mačji Brk! 


Ne idi, ne idi: 
njihov je zov prosta laž, 
prva krijesnice! 


— to je drugačije od »Ribice lude.. .«! 


[305] 


— Issa kao da i muhama dijeli letke (što se još mogu vidjeti u 
Hiroshimskom Atomskom muzeju) koje su Amerikanci bacili 
uoči bacanja atomske bombe na taj grad s upozorenjem stanov- 


Toku nige yo 
nige yo utare na 
soko no hae 
Issa 


Bjež'te, bjež'te — 
ubit će vas, 
vi muhe ovdje! 


ništvu da ode iz grada i da se skloni. 


[306] 


Bol karanfila Issina je bol; prijetnja muhama ili buhama prijet- 


Hatsu-hotaru 
miyako no sora wa 
kitanai zo 
Issa 


nja je njemu: 


[307] 


[308] 


1309] 

Nadeshiko no 
naze oreta zo yo 
oreta zo yo 


Issa 
Nomidomo mo 
yonaga darć zo 
sabishikaro 

Issa 
Yare utsu na 
hae ga te wo suri 
ashi wo suru 

Issa 


Prva krijesnice 
čuvaj se: prljav je zrak 
glavnoga grada! 


O, karanfile — 
zašto si se slomio, 
zašto si se slomio? 


I za buhe, noć 
mora da je dugačka, 
tako samotna. 


Ne ubijaj muhe! 
Vidi kako lomi ruke, 
lomi noge. 


Ou na ou na Ne hvatajte, ne hvatajte, 
[810] ou na kodomo yo ne hvatajte, djeco, 
komochi nomi buhe s djecom! 
Issa 


»Što ima Bog da kaže o ovim stihovima? — pita R. H. Blyth. 


Korejski pjesnik, glazbenik i državnik Yikyubo (1168-1241; japan- 
sko ime: Rikeiho) na jednom mjestu je napisao: 


Sve što živi i diše, od običnih ljudi do volova, konja, svinja, ovaca, 
pa sve do insekata, zrikavaca što žive pod zemljom i mravi, — svi, 
bez iznimke, vole život i mrze smrt... Sve što ima krv i meso osjeća 
istu bol... kad uvidiš da su rogovi puža i rogovi bika isti, da je palčić 
iste vrijednosti kao i silni Rukh, '*" onda dođi, i tada ćemo ponovno 
razgovarati o religiji. 


Issa će spasiti sve živo, kao Bodhisattva koji ne odlazi u nirvanu 
prije negoli i drugima pomogne da se spase: 


Ware to kite Dodi vrapčiću, 
[311] asobe yo oya no bez oca si i majke — 
nai suzume poigrajmo se! 
Issa 


— ilssa je bez majke; zove vrapca da dođe u njegovu sobu jer 
već jest u njegovu srcu. (Tko u čijem? — Vrabac u Issinu i Issa 
u vrapčevu.) 


U toj sveobuhvatnoj ljubavi Japanac Issa voli čitavu prirodu i 
nikad nije sretniji nego kad pjeva o vrapcima, žabama, muhama 
i buhama. 


Issa dobro zna da dimenzije i blještavilo bića ne čine njegovu 
veličinu. Kao što se u jednoj kapi rose zrcali čitav svemir, tako 
se i u najmanjem insektu zrcali čitav život i Bog koji ga je stvorio 
— pa ne samo to, nego i obrnuto: svaki je takav insekt »stvara- 
lac« života i obuhvaća u sebi čitav svemir. Ukupno je Issa o 
buhama, muhama, krijesnicama, zrikavcima, skakavcima, cika- 
dama, paucima, libelama, puževima, žabama i sličnoj »anti- 
-aristokratskoj« fauni napisao oko tisuću haiku, među kojima su 
mnogi od njegovih — i uopće — najboljih. 


Yasegaeru Sitna žabice, 
[812] makeru na issa ne kloni, ne plaši se: 
kore ni ari Issa je tu, znaš. 
Issa 


'“" Divovska ptica iz kineske mitologije. 

Soko ni i yo 


1813] heta de mo ore ga 


uguisu zo 


Yo ga yokuba 
[314] mo-hitotsu tomare 
meshi no hae 


Issa 


Issa 


Dakako, humor je prisutan ali 


Hatsu-hotaru 
[315] naze hiki-kaesu 
ore da zo yo 


Sumi no kumo 
(316 anji na susu wa 
toranu zo yo 


Dete iku zo 
[817] naka yoku asobe 
kirigirisu 


De yo hotaru 
[318] y6 wo orosu zo 
de yo hotaru 


Rusu ni suru zo 
[319] koi-shite asobe 
iwo no semi 


Rusu ni suru zo 
[820] koi-shite asobe 
iwo no hae 


»To je« — kaže R. H. Blyth — »kršćanskije od Krista, više budi- 


Issa 


Issa 


Issa 


Issa 


Issa 


Issa 


Ne odlazi, ne — 
iako slabo pjevaš, 
ti si moj slavuj. 


Za boljih vremena 
pozvao bih na ručak 
još jednu muhu. 


i ljubav, i to ozbiljno. 


Prva krijesnice! 
Zašto se vraćaš? 
To sam ja, budalice! 


Pauci u uglovima, 
ne brinite; 
neću vas pomesti. 


Ja sad odlazim; 
igrajte se zrikavci, 
budite dobri. 


Ajde, izlazite krijesnice: 
ja sad zatvaram; 
izlazite! 


Ja sada odoh; 
ljubite se, uživajte, 
cikade moje kolibe. 


Ja sad odlazim; 
ljubite se, uživajte, 
muhe moje kolibe. 


stički nego Buddha, humanije od čovjeka.« 


Jer, istinska je ljubav jedino ona koja je nesebična: sebičnost je 
negacija ljubavi; sebičnost je mržnja. »Prijatelju koga volim i ci- 
jenim« — rekao je jedan kolekcionar (koji je, kao ličnost, bio više 
od toga) — »poklonit ću predmet koji mi je najdraži, od kojeg 
mi se najteže rastati.« 


Pun ljubavi za sve živo Issa se radovao svemu živom, radovao 
se radosti svega živog: 

[321] 


[322] 


[323] 


[324] 


[325] 


1326] 


[327] 


1328] 


[329] 


[330] 


[331] 


Ikite iru 
bakari zo ware to 
keshi no hana 


Ch6 ga Kite 
tsurete yuki keri 
niwa no cho 


Tobibeta no 
nomi no kawaisa 
masarikeri 


Ippashi no 
tsura-damashii ya 
katatsumuri 


Uma no ko ga 
kuchi tsundasu ya 
kakitsubata 


Dedemushi ya 
akai hana ni wa 
me mo kakezu 


Neta inu ni 
fuwa to kabusaru 
hito-ha kana 


Neko no ko no 
chyoi to osaeru 
konoha kana 


Cha no hana ni 
kakurenbo suru 
suzume kana 


Suzukaze ya 
chikara ippai 
kirigirisu 


Yase-kusa no 
yoro-yoro hana to 
nari ni keri 


Issa 


Issa 


Issa 


Issa 


Issa 


Issa 


Issa 


Issa 


Issa 


Issa 


Issa 


Naprosto živi: 
ija — 
i makov cvijet. 


Leptir doleti 
pa odleti u pratnji 
leptira iz vrta. 


Ova je buha 


— dosta slaba u skoku — 


tim dražesnija! 


Ko i u drugih, 
i u ovog je puža 
odvažan pogled! 


Malo ždrijebe 


pruža svoju njuškicu 


nad perunike. 


Puž: 
ni da zirne okom 
na crveni cvijet. 


Pas što spava 
lagano je okrunjen 
listom pavlonije. 


Maleno mače 
načas pridržalo 
otpali listić. 


Među cvjetovima 
čaja, poigravaju 
skrivača — vrapci. 


Svježi lahor — 
Iz sve svoje snage 
pjeva skakavac. 


Najzad, konačno: 
U slabašne biljčice 
klimav cvijet! 

Nete okite Odspavavši, ustavši 


1832] ćakubi shite i jako zijevnuvši 
neko no koi — mačka pode da se ljubaka. 
Issa 
Toyama no Daleka brda 
[333] medama ni utsuru ogledaju se usred 
tombo kana oka libele. 
Issa 


Tako velike stvari, brda, u oku male libele, samo relativno gotovo 
smiješno velikom oku! Issa vidi i brda i njihovu sliku; i brda i 
ta slika ulaze kao slika i u njegovo oko. Čovjek, insekt i brdo 
iste su prirode: iz iste su prirode. 


O botaru Lelujajući 
[334] yurari yurari to velika krijesnica 
tori keri proleti, ode. 
Issa 


Polako, lagano, zelena iskra, veća od ostalih, tromija od ostalih, 
curi kroz mrak, crta krivudavu liniju, osvjetljava put kojim je 
došla. Kao ovješena o središte noći njiše se amo-tamo, napri- 
jed-natrag i... i... nestaje. 


Inu no ko no Maleno štene 
1335] fumaete netaru u snu upire noge 
yanagi kana o stablo vrbe. 
Issa 


U snu proljetnog dana psić se igra sa stablom i stablo sa psićem: 
naslonilo se na njegove šape. Issa se igra sa stablom i s psi- 
ćem. 


I u takvim Issinim haiku ima i zena: 


Aki kinu to Došla je jesen — 
[336] shiranu koinu ga štene koje to ne zna 
hotoke kana jeste Buddha. 
Issa 
Tsuyu horori — Sipi rosa — i 
[3387] horori to hato no golubovi šapuću 
nebutsu kana molitvu Buddhi. 
Issa 


— pijev svake ptice i let svakog leptira i boja i miris svakog 
cvijeta — molitva je Buddhi. 

Iriguchi no Pored trijema 
[838] aiso ni nabiku prijazno se leluja 
yanagi kana vrbino drvo. 
Issa 


(Pred ulazom u Issinu rodnu kuću, kamo mu je maćeha dugo 
branila pristup, rasla je jedna vrba.) 


Koliko puta osjećamo da nas neka životinja, biljka ili stablo ne 
samo »vide« nego da nam nešto i govore, da žele s nama biti 
u nekoj prisnoj, intimnoj vezi. Lipa u cvatu kao da nas pita da 
li nam je ugodan njen miris — jer koja bi mu bila svrha da ga 
ne osjećamo? »Du grosses Gestirnl« — kaže Nietzscheov Zara- 
tustra Suncu — »Was ware dein Gluck, wenn du nicht die hat- 
test, welchen du leuchtest!«'** Hrast kao da se trudi da nam pruži 
hladovinu a visoka smreka da nam zamijeni zvonike u šumi uz 
koje bi se lakše vinuli prema nebu. Vrba pred dverima njiše se, 
talasa vitkim granama, smiješi nam se, voli nas, želi nas smiriti 
i obradovati kao majka koja ziblje dijete. 


Yama-bito wa Planinski seljak: 
1339] kuwa wo makura ya motika mu je jastuk — 
naku hibari Pjevaju ševe. 
Issa 


R. H. Blyth veli: 


Planine, proljetno nebo, nad njima sa njega pjevaju ševe, maleno 
napola prekopano polje, čovjek što spava s glavom na svojoj motici, 
— što još treba više? Odgovor je, Issa. 


Božansko je takvo tek po Bogu koji ga gleda. 


No Issina ljubav nije ograničena na živa bića — osim ako pri- 
znamo da su i svi predmeti živi. On voli i »nežive« stvari (uspo- 
redi i Onitsurin haiku [424] o kamenju što pjeva): 


Katasumi ni Tamo u kutu: 
[340] susukeshi hina mo I potamnjele lutke 
fufu kana su muž i žena. 
Issa 


— to nije samo sjećanje iz djetinjstva niti oživljavanje vanjskog 
svijeta u nama; to je oživljavanje vanjskog svijeta samog. 


“* Velika zvijezdo! Što bi bila tvoja sreća da nije onih kojima svijetliš! 

Asabare ni Vedro zimsko jutro — 
[341] pachipachi sumi no Raspoložen ugljen: 
kigen kana krc, krc, krc. 
Issa 


— koliko je to dublja intimnost, intimnost sabi, od stereotipne 
intimnosti uz mačku što prede i baku koja plete! 


A za svu svoju ljubav, za sve što je dao, Issa samo moli: 


Ware shinaba Kada umrem 
[342] hakamori ni nare to budi čuvar mog groba, 
kirigirisu skakavče! 
Issa 
Issa voli i ljude — jer i u njima je Buddhina priroda: 
Kimi nakute Kada te nema, 
[343] makoto ni tadai no zaista, previše su prostrani 
kodachi kana gajevi! 
Issa 


— može li ljubavna pjesma biti toplija? 


Waga kiku ya Ta moja Kiku '“ 
[344] _nari ni mo furi ni mo ni za groš ne mari 
kamawazu ni kako izgleda 
Issa 


— jer je s Issom vežu mnogo veće stvari od vanjskog izgleda. 


Ume saku ya Šljive u cvatu! 
1345] jigoku no kama mo Čak i kotlovi pakla 
kyujitsu to imaju praznik. 
Issa 


Usporedi i Rank6ov haiku [440]. 


Međutim: I ružna djevojka kad je zaljubljena postaje lijepom, ali 
to je ne čuva od toga da je momak ne prevari i ostavi (ili obr- 
nuto). Kotlovi su pakla izvan pogona, no dežurni vrag uvijek 
radi. 


'*% Issina žena (Kiku = krizantema). 

Hana no kage U sjeni trešnjeva cvijeta 
[346] aka no tanin wa nema takvih koji su si 
nakari keri posve strani. 
Issa 


— niti na dobrom koncertu, niti na molitvi, to jest pod rascvje- 
talom trešnjom. 


U izvornom japanskom tekstu tek iz posljednjeg, trećeg stiha 
saznajemo da u sjeni trešnje stranaca nema. Usporedi i Issin 
haiku 1300]. 


Ono što tu Issinu ljubav čini još vrednijom jest, da ona ne raste 
iz naivnosti i sentimentalnosti. Issa poznaje svijet, život i ljude; 
o tome on nema iluzija — on zna kako stvari stoje. Sam je za 
čitavog svog života zadobivao i primao udarce, poput Joba, ali 
nije prestao ljubiti. Povodom smrti jednog svog djeteta napisao 
je haiku: 


Tsuyu no yo wa Taj svijet kapi rose: 
[347] tsuyu no yo nagara možda jest kap rose — 
sarinagara a ipak... a ipak... 
Issa 


— nitko ne može nastaviti tekst iza točkica poslije »a ipak«. U 
Issinu Oraga haru ovom haiku prethodi tekst: 


Obična je stvar u životu da najveći užitak na kraju vodi do najdub- 
lje boli. Ali zašto — zašto je to tako da je ovo moje dijete koje nije 
kušalo ni polovine radosti što ih pruža život, koje je s pravom tre- 
balo biti mlado i svježe poput snažnih mladih iglica na vječnom 
boru — zašto ono mora ležati ovdje na smrtnoj postelji, natečeno 
od gnojnih mjehurića, uhvaćeno u ogavne kandže demona boginja? 
Kao otac jedva podnosim da vidim kako nestaje — svakog dana 
pomalo poput nekog čistog, neokaljanog cvijeta što je ugrabljen 
naletom blata i kiše. No nakon dva-tri dana njene su se kraste 
osušile i mjehurići počeše otpadati — poput tvrde kore prljavštine 
omekšane snijegom što se topi. U našoj radosti učinismo što naziv- 
lju »svećenikom u slamnatoj odjeći«. Izveli smo obred polijevanja 
vrućeg vina preko njegova tijela i odbacili ga zajedno s demonom 
boginja. Ali pokazalo se da su naše nade uzaludne. Ona je slabila 
i slabila i konačno je dvadesetprvog dana šestog mjeseca, kad je 
slak upravo zatvarao svoje cvjetove, i ona zauvijek sklopila oči. Nje- 
na je mati zagrlila hladno tijelo i gorko plakala. A ja sam znao da 
ne koristi plakati, da se voda što je protekla pored mosta ne vraća, 
da su cvjetovi koji su se rasuli otišli i ne mogu se dozvati natrag. 
No iako bih pokušavao, kao što htjedoh, nisam mogao, naprosto 
nisam mogao presjeći sponu ljudske ljubavi. 

Slično Issa govori i u 


Ku no shaba ya Svijet čemera i boli: 
1348] sakura ga sakeba Cvijeće cvjeta; 
saita tote Pa ipak... 
Issa 


Kad mu je umrla prva žena Kiku, Issa je uz uvodni tekst »O 
djetetu bez majke što uči puzati« napisao haiku. 


Osanago ya Malo dijete: 
349] warau ni tsukete počinje se smijati — 
aki no kure Jesenje veče. 
Issa 


»Sve ga« — veli H. G. Henderson — »podsjeća na njegovu ženu, 
no čuti njezin smijeh iz ustiju njena djeteta zaista je previše, a 
da bi se moglo podnijeti.« 


Ovi Issini haiku su veliki i vječni; on u njima ne govori samo 
o svojoj boli zbog gubitka svojeg djeteta i svoje žene i samo o 
čemeru svojeg života, već o boli zbog gubitka djeteta ili žene, o 
čemeru života, kako ih je sam doživio. 


Nitko si ni na trenutak ne bi smio dozvoliti da pomisli kako njegova, 
vlastita posebna tuga, kako njegov vlastiti posebni gubitak, kako 
njegova vlastita posebna bol može imati ikakve vrijednosti u knji- 
ževnosti, osim utoliko, ukoliko istinski predočuje veliku bol ljudskog 
života. 

L. Hearn, O odnosu života i ličnosti prema književnosti 


Issa zna da postoji ljubav: 


Shibui toko Brdska kaki-jabuka: 
[350] haha ga kui keri Majka jede 
yama no kaki trpki dio. 
Issa 


— ali, postoji i odsustvo ljubavi. Poput tolikih generacija prije 
i poslije njega, i Issa živi u »dolini suza«: 


Mata hito ni Opet daleko 
[851] kake-nukare keri me prestigoše drugi — 
aki no kure Jesenji sumrak. 
Issa 
Ume sakedo Šljiva u cvatu 
[352] uguisu nakedo i slavuji pjevaju — 
hitori kana ali ja sam sam. 
lssa 

Ukiyo totte Prolazni svijet — 


1353] anna kotori mo i ova si ptičica 
su wo tsukuru gradi gnijezdo. 
Issa 
Sabishisa ni U osami 
[354] meshi wo kud nari jedem svoj obrok. 
aki no kaze Jesenji vjetar. 
Issa 


Usporedi i Shohakuov haiku [147]! 


Naku na mushi Ne plačite insekti; 
[355] wakaruru koi wa i među zvijezdama se 
hoshi ni sae rastavljaju ljubavi". 
Issa 
Soregashi mo Ni ja 
1856] yado nashi ni soro nemam konačišta 
aki no kure ove jesenje večeri. 
Issa 


. lisice imaju jame i ptice nebeske gnijezda; a sin čovječji nema 
gdje glave zakloniti. 


Matej 8; 20 
Mukudori to »Seoska bundeva« 
[357] hito ni yobaruru zovu me ljudi — 
samusa kana kako je hladno! 
Issa 
Toshikasa wo Kad ostarimo, 
1358] urayamaretaru svi nam ljudi zavide — 
samusakana ali hladno je. 
Issa 


— u dolini suza, koja je ružnija negoli bi trebala biti: 


Tsuyu no yo no Život kratkotrajne rose — 
1359] fsuyu no naka nite a u toj kapi rose: 
kenka kana koliko kavge! 
Issa 
Tsuyu chiru ya Rosa nestaje: 
1360] musai kono yo ni U tom prljavom svijetu 
yć nashi to mjesta nema. 
Issa 


' Japanci su iz kineske mitologije preuzeli priču o zvijezdama-ljubavnicima 
Shokujo (djevojci koja tka) i Kengyu (pastiru), Vegi i Altairu: Car ih je vjenčao, 
no nakon sretne ženidbe Shokujo je prestala tkati. To je cara razljutilo i opet 
je rastavio zaljubljene, dozvolivši im da se sretnu samo jednom godišnje, sed- 
mog dana sedmog mjeseca po mjesečevu kalendaru (japanski Tanabata festi- 
val). 

— Issa nije morao čekati XX stoljeće da bi spoznao kako će 
nježni i čisti biti uništavani i propadati; uostalom, siromašnima 
nije bilo bolje ni mnogo stoljeća prije naše ere: 


Bezbožnici pomiču granice, 

otimaju stado i pasu ga. 
Sirotama odvode magarca, 

udovi u zalog vola dižu. 
Otkidaju od sise sirotu, 

ubogom u zalog dijete grabe. 
Siromahe tjeraju s puta; 

skrivaju se ubogari zemlje. 
Ko magarci divlji u pustinji 

zarana idu da plijen ugrabe: 

pustinja im hrani mališane. 
Po tuđem polju oni pabirče, 

paljetkuju vinograd opakog. 
Goli noće, nemaju haljine, 

ni pokrivača protiv studeni. 
Oni kisnu na planinskom pljusku; 

bez skloništa uz hrid se zbijaju. 
Goli hode, nemaju haljina; 

izgladnjeli, tuđe snoplje nose. 
Oni mlina za ulje nemaju; 

ožednjeli, gaze u kacama. 
Samrtnici hropću iz gradova, 

ranjenici u pomoć zazivlju. 

Al na sve to Bog se oglušuje. 

Knjiga o Jobu 24; 2 — 12 


Hana saku ya Cvjetovi trešnje — 
13861] yoku no ukiyo no u uglu 
katasumi ni pohlepnog prolaznog svijeta. 
Issa 
Yo no naka wa Na ovome svijetu 
1362] jigoku no ue no hodamo krovom pakla 
hanami kana gledajuć cvijeće. 
Issa 
Tsuyu chiru ya Raspršena rosa! 
1363! jigoku no tane wo Sjeme se pakla 
kyć mo maku i danas sije. 
Issa 


R. H. Blythov komentar: 


Pogledaj lica ljudi i žena; oholost, pohlepa, ispraznost, glupost, vul- 
garnost, okrutnost; gledaj novine; čitaj povijest! 

Zemlja biva pusta 
nekoliko samo bića debljajući stenje. 
Nevidljivim valom buja poživotinjenje 
cijelom zemljom i k nebu se penje. 
A. B. Šimić, Konac 


Opet stadoh promatrati sva nasilja koja se čine pod suncem, i gle, 
suze potlačenih, i nikog nema da ih uire; i nasilje iz tlačiteljske 
ruke, a zaštitnika niotkuda. 

Knjiga Propovjednikova 4; I. 


Međutim, utješno je da šarlatani i opsjenari svih vrsta već vje-: 
kovima u pseudointelektualnom incestu podižu jedan drugog na 
trule piramide i tribine, prodaju ljudima rog za svijeću i tehniku 
hipokrizije podižu na razinu nauke — a da ipak nikad ne uspi- 
jevaju do kraja. 

Buddha je rekao da je uzrok zlu neznanje: 


Saku hana no Sred rascvjetale 
[364] naka ni ugomaku trešnje — bacakamo se 
shuj6ć kana mi, ljudska bića. 
Issa 


Zaista, kad ostarimo, kad izgubimo što smo stekli, kad nas izdaju 
— uvidjet ćemo, možda, da smo živjeli pogrešno, da smo živjeli 
uzalud, da uopće i nismo živjeli. Umjesto da smo prihvatili i 
doživjeli ljepotu života borili smo se protiv njega nastojeći pre- 
variti susjeda i budno pazeći da on ne bi nas prevario. A kad 
smo uvidjeli zabludu, trešnja je već ocvala i procvast će ponovo 
možda tek našoj djeci. 


Ne brinite se dakle za sjutra; jer sjutra brinut će se za se. Dosta 
je svakom danu zla svoga. 
Matej 6; 34 


Stihovi Pu Mingove verzije teksta uz prvu od Deset slika o pa- 
senju goveda glase: 


Svojim rogovima bijesno uperenim u zrak životinja dahće. 
Ludo bježeći preko planinskih staza luta i gubi se sve dalje i dalje! 
Tamni se oblak rasprostro preko ulaza u dolinu. 


Itko zna koliko je mlade svježe trave izgaženo pod njegovim divljim 
kopitima! 

S menedžerskom bolesti, s usiljenim sportom umjesto zdravog 
života businessman je zavidan besposličaru i propalici: 


Kago no tori Ptica u krletci 
[365] chć wo urayamu zavidno gleda 
metsuki kana na leptira. 
Issa 


— a isto bi mogli reći i mnogi umjetnici i učenjaci, počevši od 
onih koji su živjeli na dvorovima tirana prošlosti do onih koji 
su njihovim suvremenim kolegama po narudžbi uz šampanjac 
pisali plakatne ode ili za njih u pustinji kuju oružje. 


Nije lako naći izlaz. Sila ne pomaže: 


Hae uchi ni Lupivši muhu 
[366] hana saku kusa mo udario sam također 
utare keri rascvjetalu biljku. 
Issa 


Izlaz je u ljepoti i ljubavi: 


Keshi sagete S cvijetom maka 
(367| gunshii no naka wo u ruci, progurao se 
torikeri kroz gomilu. 
Issa 


Blage se riječi mudraca bolje čuju nego vika zapovjednika nad lu- 
đacima 


Knjiga Propovjednikova 9; 17. 


Da bismo mogli preživjeti život — sva njegova razočaranja i 
uvrede, svu njegovu besmislenost i nepravednost, sve patnje koje 
nam donosi — moramo posjedovati bar nešto, u vrijednost čega 
ne sumnjamo: Ili vjeru u Boga, ili vjeru u Čovjeka, ili vjeru u 
Ljepotu. Tada nam neće biti teško podnijeti teškoće i udarce jer 
su bez značenja. Znamo da nas mogu prevariti i okrasti, srušiti 
i zgnječiti, ismijati i proglasiti luđacima — no posjedujemo nešto, 
što nam nitko nikad neće moći oduzeti. 


Issa bi, nema sumnje, potpisao odlomak Grahama Greenea iz 
Paradoksa kršćanstva: 


Krist boravi u graničnoj zoni između dobra i zla, a to je zemlja 
razbojnika. U ...sretnome gradu u srcu miroljubive zemlje, duboko 
iza bojnih redova, ne nalazimo đavla, no ne nalazimo ni Boga. Zna- 
mo, da Bog obitava kod svojih vojnika, usred bitke. 

— ion bi, zajedno s autorom, »rakijaškog svećenika« iz Greeneo- 
ve The Power and the Glory smatrao dobrim čovjekom. Jer Issa 
je napisao i ove haiku: 


Shimogare ya Zimsko je doba. 
1368] nabe no sumi kaku Čađu sa zdjele skida 
kokeisei mlada bludnica. 
Issa 


— naklonosti nisu skrivene ni prigušene. 


Kogarashi ya Jesenji vihor — 
1369] ni-ju-yon mon no prostitutka bez doma 
yuijo goya za tuce groša, '" 
Issa 


Ovaj bi haiku mogao biti predgovor Kuprinove Jame — no onda 
bi to djelo od više stotina stranica postalo gotovo suvišno. Zabo- 
ravljena žena na hladnom vjetru čeka hoće li je tko unajmiti, 
kupiti, pa baciti, da bi zarađenim sitnišem platila večeru. Issa 
ne objašnjava, čak i ne pita, jer pitanja su već postavljena makar 
nisu izrečena, a nedostaje samo odgovor koga ionako nema jer 
ga ne može biti. Možda joj nitko neće oprostiti, dapače, možda 
nitko neće ni smatrati da je pogriješila. Neće joj se ni rugati ni 
smijati. Neće doživjeti čak ni razočaranje jer ne dolazi u obzir 
da bi se nečemu nadala. Njen život, njena egzistencija, ona je 
sama apsolutno ništavna, ne u ništavilu pomirenja već u ništa- 
vilu ispraznoti i besmislice — sve dok je odatle Issa svojim haiku 
ne vrati među ljude. 


Ti moraš, Bože, da je spasiš 
Pred ponorima mostom neba. 
I nemoj da joj život zgadiš, 
Odrediv puno bola za nju, 
A kada spustiš ruku na nju, 
Spusti je samo da je gladiš! 
D. Cesarić, Molitva 


O Bože, ako jesi, zašto puštaš ove žene 

— što već su bezbroj puta ispred pravde ove vlasti 
užasnule se, posumnjavši i u te i u pravdu 

i da će iko ikad odatle ih spasti — ; 

O Bože, ako jesi, zašto puštaš ove žene 

da stoje tako izgubljene pred životom? 


'' U originalu: za 24 mona (sitna jedinica novca). 

Zar može biti 
da za njih nema utočišta izvan moje pjesme? 
A. B. Simić, Zene pred uredima 


Vjerojatno posljednji haiku koji je Issa napisao nađen je pod 
jastukom njegove postelje u kojoj je umro — u nekom skladištu, 
kamo se sklonio kad mu je izgorjela kuća: 


Arigata ya Neka je hvala — 
1370l fusuma no yuki mo i snijeg s pokrivača 
jodo kara je sa Neba! 
Issa 


Jodo je »Čista zemlja«, raj budističke shin-sekte kojoj je Issa pri- 
padao i koja je učila da je za spasenje dovoljna vjera u Buddhu 
Amidu pri zazivanju njegova imena Namu amida butsu. 


Istine koje je propovijedao Issa toliko su velike da je u svojoj 
pjesmi pred smrt mogao napisati: 


Tarai kara ' Od korita'** do 
[871] tarai ni utsuru korita'** pričao sam 
chimpunkan koještarije. 


Issa 


Na zadnju molitvu mi sklopili budu 
Te ruke, kaj dragat su štele 

I zlatni tvoj klas i črlene ciklame 

I sence i lilije bele. 


D. Domjanić, Za zbogom 


'* Prvo je korito za pranje djeteta, drugo je za pranje mrtvaca. 

SHIKI 


Ljubi svijet, i ljubi stvari svijeta, 
sve bez iznimke, no nemoj ih lju- 
biti zbog radosti koje ti pružaju 
i nemoj ih mrziti zbog boli koju 
ti nanose. To jest, ljubi ih bez pri- 
janjanja. 

R. H. Blyth 


Shiki je posljednji od »velike četvorice« japanskih haiku pjesnika. 
On je jedan od one četvorice, bez kojih haiku ne bi bio ono što 
jest. Možda previše kategoričan u nekim od svojih teza o tome 
kakav treba biti dobar haiku (Shiki je napisao i publicirao velik 
broj haiku antologija i eseja o haiku), Shiki je sigurno više nego 
briljantni artist i njegovi su haiku više negoli »pozitivistička« 
umjetnost. Umro je mlad od sušice; kroz život se dosta napatio 
kao novinar, pisac i ratni dopisnik — i on je svoje haiku pisao 
vlastitom krvlju a ne razvodnjenim tušem. Da je Shiki bio po- 
sljednji haiku pjesnik vjerojatno bi haiku izgubio manje negoli 
da samo njega nije bilo. Pa ipak, ako veliku četvoricu treba po- 
redati, Shiki nije samo povijesno posljednji — no (za razliku od 
»ideala« vlasti), bolje je u velikoj umjetnosti biti četvrti nego u 
slaboj prvi. 


Među savjetima koje Shiki daje haiku pjesnicima, možemo npr. 
pročitati 


Budi prirodan. 


Čitaj stare autore, no upamti da ćeš u njih naći pomiješane dobre 
i loše pjesme. 


Piši da bi udovoljio samome sebi. Ako ti se tvoje pisanje ne sviđa, 
kako možeš očekivati da će se ono sviđati bilo kome drugom? 


Sjetite se perspektive. Velike su stvari velike, no i malene su stvari 
velike ako se gledaju iz bliza. 


Haiku nisu logičke propozicije, i ne trebaju na površini pokazati 
nikakva procesa zaključivanja. 


Drži riječi stegnutim; ne umeći ničeg beskorisnog. 


Upotrebljavaj i imaginarne i realne slike, ali pretpostavljaj realne. 
Upotrebljavaš li imaginarne slike dobit ćeš i dobre i loše haiku, no 
dobri će biti veoma rijetki. Upotrebljavaš li realne slike, još je uvijek 

teško dobiti vrlo dobre haiku, no relativno je lako dobiti drugora- 
zredne koji će zadržati neku vrijednost i nakon što prođu godine. 


Čitaj, kadgod možeš, sve vrijedne knjige o haiku; razmisli o njiho- 
vim dobrim i lošim stranama. 


Upoznaj sve vrste haiku, no imaj svoj vlastiti stil. 


Skupljaj novi materijal neposredno, nemoj ga uzimati iz starih hai- 
ku. 


Znaj nešto i o ostaloj književnosti. 
Znaj barem nešto o svakoj umjetnosti. 


Shiki je opsežno raspravljao i o obliku haiku, posebno o njego- 
vom metru. Najprije je prema njemu bio trpeljiv, a kasnije stroži. 


Postavi li se pitanje što je haiku, odgovor bi glasio: vrsta književ- 
nosti, s jedinstvenom karakteristikom ritma 5, 7, 5. Takav ritam si- 
gurno je jedan od najvećih elemenata haiku. Međutim, iako je 5, 
7, 5 njegov najčešći ritam, haiku nisu nužno ograničeni na nj. Na 
primjer, pogledamo li starije haiku, naći ćemo primjere sa šesnaest, 
osamnaest i sve do dvadesetipet slogova; čak i u haiku od sedam- 
naest slogova, može biti drugačijih ritmova od 5, 7, 5... Ime haiku 
želimo dati svim oblicima ritma. Nadalje, pjesme koje proširuju ra- 
spon od četrnaest do petnaest pa čak do trideset slogova, mogu se 
zvati haiku. Da bi ih razlikovali od haiku ritma 5, 7, 5, možemo ih 
zvati haiku od petnaest ili dvadeset ili dvadesetipet slogova ili slič- 
no. 


Kasnije, međutim, u brizi da ne dođe do uništenja oblika haiku, 
Shiki se ispravlja: 


[U njihovu novom ritmul nema određenog ritma i on postaje sličan 
ritmu proze. On već jest prozni, no ipak je još ograničen sa dvade- 
setitri do dvadesetičetiri sloga i ne može se potpuno osloboditi od 
stiha. To niti je proza niti poezija — i stvara li išta? Prosuđujući 
takav način pisanja, koliko ja mogu reći, ono što se naziva novim 
ritmom samo je prolazna pojava koja ne može uspijevati iole duže 
vrijeme. On postoji samo kao nepravilan oblik haiku... Je li to na- 
predak, ili nazadak ili uništenje, u svakom slučaju sada ne može 
trajati stalno. 


1897. Shiki i njegovi istomišljenici osnovali su časopis Hototogisu 
(kukavica), koji se razvio u najutjecajniju haiku publikaciju. 


Sekkyo ni Za uši 
[372] kegareta mimi wo uprljane propovijedima — 
hototogisu glas kukavice. 
Shiki '* 


»Iako se Shiki deklarirao kao agnostik« — kaže H. G. Henderson 
— »taj haiku nije toliko napad na religiju koliko na hipokriziju 
'"* Masaoka Shiki, rođen u Matsuyami, 1866 — 1902. 

i sklonost beznačajnim oblicima, i time, proširenjem, napad na 
klasiciste.« 


Yuki nokoru Na jednom 
1373] itedaki shitotsu vrhuncu na granici 
kunizakai ostao snijeg. 
Shiki 


Gdje su naše »sklonosti«? Da li uz nastupajuće proljeće koje je 
sve oživilo, sve osim ostatka snijega na vrhu planine — ili uz 
taj snijeg koji još uvijek, još ni sada, nije okopnio? Ako ne znamo 
za ovu dilemu, ako smo iskreno (čak ne znajući za nju) u njoj 
neangažirani, zašto to nismo u beskrajno sitnijim stvarima? 


Hitomoseba Upaliv svjetlo: 
1374] hina ni kage ari Lutke bacaju sjenu — 
hitotsuzutsu Svaka po jednu. 
Shiki 


Usporedi i Busonov haiku [217] o kapljama rose na trnovima 
grma kupine: Ima li svaka lutka svoju sjenu i svaki trn svoju 
kap rose — ili samo svaka lutka po jednu sjenu i svaki trn po 
jednu kap rose? Ima li svaki čovjek svoje rođenje, svoj život i 
svoju smrt ili samo po jedno rođenje, jedan život i jednu smrt? 
I, konačno, jesu li u tim alternativama mogućnosti uopće razli- 
čite jedna od druge? 


Yamazato ni U brdskom selu — 
1375] kumo uchiharau tuku, metu oblake: 
nobori kana šaran — zastave. 
Shiki 


Petog se svibnja u Japanu slavi festival dječaka: pred kućom se 
postavlja jarbol sa zastavama u obliku šarana, po jedan za ro- 
ditelje i svako dijete. Još i sada toga dana nije rijetkost na pro- 
lazu kroz neko selo ugledati šumicu takvih jarbola sa šaranima, 
na nekima od njih po 6, 7, 8 zastava. 


To što u haiku ne vijore zastave na vjetru, ne tuče vjetar njih 
već one njega, nije samo tehnička dosjetka i nije samo varijanta 
poznate zen anegdote (usporedi Moritakeov haiku [12] o mirisu!); 
to iz jarbola pršti radost djece od zemlje do oblaka. 


Fune to kishi to Razgovaraju 
[376] hanashi shiteiru brodica i obala — 
hinaga kana kako je dug dan! 
Shiki 


Dakako, čovjek u brodici s čovjekom na obali; isti se »trik« može 
naći u nizu haiku. 

Ribar iz brodice razgovara s drugim koji je na obali, pa je i onaj 
iz brodice također i na obali, a onaj s obale je i na brodici; njihov 
je dan dug, kao od brodice do obale, kao čitava obala i čitavo 
more. 


Onna oute Prenosi djevojku 
[377] kawa watarikeri preko rijeke. 
oborozuki Magličast Mjesec. 
Shiki 


Poznata je ova zen anegdota: Tanzan i Ekido iđahu nekom blat- 
nom cestom. Padala je jaka kiša. 


Iza jednog zavoja sretnu ljupku djevojku u svilenom kimonu 
koja nije znala kako bi prešla preko križanja. 


»Dođi djevojko« — reče Tanzan, podigne je na ruke i prenese 
preko blata. 


Ekido nije govorio sve do noći kad su stigli do hrama. Tada se 
više nije mogao suzdržati. »Mi redovnici ne približavamo se že- 
nama«'"* — reče Tanzanu — »Zašto si to učinio?« 


»Ja sam djevojku tamo ostavio« — reče Tanzan — »Zar je ti još 
uvijek nosiš?« 


Kaeri-mireba Ogledah se: 
[378] yuki-aishi hito čovjek što je prošao 
kasumi keri nestao je u magli. 
Shiki 


Posjetili smo neko mjesto i znamo da se tamo više nećemo vra- 
tit. No nešto, neki dio našeg — ili ne našeg? — ja ostao je tamo 
zauvijek, kao što je i samo to mjesto zauvijek ostalo u našem 
sjećanju. — Sreli smo slučajno neku osobu — dijete, djevojku, 
odraslog, starca. Porazgovarali smo o nečem, pozdravili i otišli. 
Ili možda i nismo razgovarali već smo zapazili jedan drugog, a 
možda onaj drugi nas i nije zapazio. A opet, možda smo zajedno 
proveli čitavo jutro, čitavo popodne, čitav dan. No bez obzira 
koliko smo dugo bili zajedno, kad smo otišli osjećali smo da smo 
s tom osobom tako prisni, tako nam je draga da sjećanje na nju 
povezuje poput mosta šarene duge radost trenutka sastanka i 
tugu trenutka rastanka. Gdje je sada naš prijatelj? Ne znamo 
mu imena, nemamo njegove adrese, ne možemo mu se javiti, ne 
možemo ga pozvati da nas posjeti — a i ne trebamo; on je s 
nama iako je nestao u magli. 


'"* Danas su mnogi zen-redovnici u Japanu oženjeni. 

Haru no yo wo U proljetnu noć 
[379] shakuhachi'" fuite otišao je čovjek 
tori keri svirajuć frulu. 
Shiki 


Kuda je otišao? U proljetnu noć, jer neće zaspati — svirat će 
čitave te proljetne noći, svake noći toga proljeća, kroz sve noći 
sviju proljeća. 


Kumo wo fumi Dižu se ševe — 
[380] kasumi wo suuya koracaju oblacima, 
age-hibari dišu sumaglicu. 
Shiki 


One su pravi gospodar, jer nitko im ne služi. Njihova je suma- 
glica, njihovi su oblaci i njihovo je nebo. 


A tko od vas brinući se može pridodati životu svojemu lakat jedan? 


I za odijelo što se tjeskobno brinete? Pogledajte na ljiljane u polju 
kako rastu; ne trude se niti predu. 


Ali ja vam kažem da se ni Salamun u svoj svojoj raskoši ne zao- 
djenu kao jedan od njih. 
Matej 6; 27-29 


Ushi-beya no U svojoj staji 
1381] ushi no unari ya polegla krava, 
oborozuki Zamagljen Mjesec. 
Shiki 


Kad smo je vidjeli, uočili, i mi smo samim tim u staji; tu je toplo 
i udobno, mirno, mirisno... Mjesec sja ali mutno, prevukao je laki 
zastor preko svojih svjetiljaka da nam ne blješti u oči jer tako 
je lakše zaspati. 


Kufu shite Koliko truda: 
[382] hana ni rampu wo objesiti svjetiljku 
tsurushi Keri o cvjetnu granu! 
Shiki 


Ono što je potcrtano nije trud, već ljepota cvijeta zbog koje je 
trud potreban. Poput liječnika s geslom Nil nocere pjesnik mora 
paziti da ne ošteti makar samo i jedan cvjetić. 


Kao ljubavnik, što miluje meke kose raširenim prstima pazeći 
da ne bi dotakao tjeme, što traži poljubac na kutovima usana 
i cjeliva trepavice, što gleda oči kroz koprenu kiše, da ne bi tak- 
nuo u ljepotu. 


"5 Shakukachi je vrst svirale, poput frule, od bambusova štapa. 

Yu-zuki ya Večernji Mjesec: 
1383] ume chiri-kakaru Latice šljive počeše 
koto'*-no-ue padati na lutnju. 
Shiki 


»Sviračice se ne spominje« — obrazlaže ovaj haiku H. G. Hen- 
derson — »— ona nije prisutna — i original stvara rijedak osjećaj 
romantičnog i gotovo nestvarnog očekivanja.« 


Izvorni haiku također intenzivno sugerira boje iako ni jedne ne 
spominje eksplicitno: Srebrno— plavi Mjesec, crvene latice ja- 
panske šljive, svjetlo sirovo drvo tijela kotoa. Valja uočiti i su- 
protstavljanje lakih latica i teškog, masivnog drvenog tijela ko- 
toa i paralelizam prodornog svjetla Mjeseca i napetih žica glaz- 
bala. 


Ovo je izrazit »Shikijevski« haiku; zanimljivo je usporediti ga sa 
isto tako (ili još više) Shikijevskim [412]. Iako je gornji »proljetni«, 
on nije tako daleko od potonjeg »zimskog« kao što bi se u prvi 
mah moglo pomisliti. Mjesec je prisutan u oba haiku a umrle 
latice što padaju nisu daleko od grobnog kamena, ni lutnja od 
bora. Zato bi asocijacija gornjeg haiku na Vidrićev Adieu 


O moja je leđa lagano 
Kucnula mandolina 

I moj se je kaput raskrio. 
Purpurna mjesečina 


bila dosta površna i površinska. 


Kusa mura ya Medu travama 
[384] na mo shiranu hana no cvijet neznanog imena 
shiroki saku bijelo cvjeta. 
Shiki 


Bjelina bezimenog cvijeta njegova je čistoća — nema čak ni ime- 
na koje bi moglo posredovati, makar samo i podsvjesno, između 
njega i pjesnika: To je upravo on, i samo on, takav kakav jest, 
bijeli cvijet u svojoj prirodi-bijelog-cvijeta. Zelena trava samo mu 
je okvir preko kojeg on sam samcat, bijeli cvijet, prekriva bes- 
krajne prostore. Ne postoji ništa drugo osim njega. Dok motrimo 
bijeli cvijet, nestalo je svake misli koja bi odvraćala, zbunjivala 
ili rastresala. 


Tsurigane ni Na zvono hrama 
[385] tomarite hikaru sletjela i bliješti 
hotaru kana krijesnica. 
Shiki 


'* Glazbalo s 13 žica, kineskog podrijetla. Kad se na njemu svira, glazbalo je 
položeno i napete žice su vodoravne. 

Ovaj je haiku vjerojatno nastao pod utjecajem Busonova [163]; 
no nije njegova imitacija. Doživljaji koje opisuju, dojmovi koje 
stvaraju ta dva haiku duboko se razlikuju. Busonov je leptir na 
zvonu »pasivan«, Shikijeva krijesnica »aktivna«. Kod Busonova 
haiku boje su kontrastirane, kod Shikijeva nalazimo svjetlost i 
boju. Ako ga udare, Busonovo će zvono odagnati leptira; ako 
udare Shikijevo, krijesnica će još jače zasvijetliti. — Usporedi i 
par »sličnih« haiku 1238), 12391 Shohe. 


Fune to kishi Čamac, obala: 
[386] yanagi hedatsuru među njima vrba — 
wakare kana rastajemo se. 
Shiki 


Grane vrbe spuštaju se poput zavjese između pjesnika i prijate- 
lja s kojim se rastaje — možda zauvijek. Lepeza vrbinog šiblja 
zaklanja tugu onih koji se razilaze, da ne bi osim svoje vidjeli 
i tugu drugog i time umnažali svoju bol kao što zrcala na su- 
protnim zidovima dvorane u beskraj umnažaju slike gostiju. 


Uvijek pamtimo mjesto gdje smo posljednji put bili s nekim tko 
nam je drag; ono je svjedok našeg uzajamnog poštovanja i lju- 
bavi. Vraćamo se onamo da bismo još jednom sreli onog koga 
više nema — bilo u njegovoj kući, bilo na stazi kojom smo za- 
jedno šetali, bilo na njegovu grobu. 


Hashi ochite Porušen most — 
[387] ushiro samushiki Za vrbinim stablom: 
vanagi kana tako samotno. 
Shiki 


Pao je, umro je u želji da opet rukama dotakne zemlju i vodu 
iz kojih je izraslo drvo od kojega je napravljen — kao što i vrba 
svojim granama, svojim dugim tankim prstima, miluje tlo iz ko- 
jeg je nikla. 

Ii, možda je most već dugo mrtav, pa su ga već zaboravili i 
prestali obilaziti — i došla je vrba, sjela kraj njega opustivši kose, 
da bude spomenik nad grobom umrlog mosta. 


Yanagi ari Vrbino stablo — 
1388] funematsu ushi no ekaju čamac: krave, 
nisanbiki dvije ili tri. 
Shiki 


Poput nekog Corotova pejzaža — slika je čista i jednostavna. Ni 
nesvjesno nismo prebrojali krave: možda su dvije, možda su tri. 
Doživljena je samo neposredna percepcija, bez analize i bez de- 
taljiziranja. 


Kumo no mine Skupljaju se oblaci. 
[389] shiraho minami ni Bijela se jedra 
muragareri gomilaju na jugu. 
Shiki 


— bijeli oblaci na plavom nebu i bijela jedra na plavom moru. 

Inazuma ya Gle, sijevanje: 
[390] mori no sukima ni između drva šume 
mizu wo mitari vidi se voda. 
Shiki 


— bljesak je munje osvijetlio lokve kiše: u svakoj lokvi je dio 
munje. 


Taezu hito Jedan za drugim 
[391] ikou natsu-no no ljudi otpočinu na ovom 
ishi hitotsu kamenu — 


Pustopolje; ljeto. 
Shiki 
— jedan za drugim napili su se vode na izvoru, jedan za drugim 
odmorili su se na kamenu, jedan za drugim svratili su u kape- 
licu. 


Nishiki kite Pokrit brokatom 
[392] ushi no ase-kaku bik se sav uznojio 
matsuri kana na festivalu. 
Shiki 


I mi se s kravatom i u kaputu po vrućini patimo zbog formal- 
nosti. A možda i bik misli da nečemu služi što je pokriven teškom 
raskošnom tkaninom. Svakako, nije tako rijedak slučaj da se net- 
ko naizgled žestok i silan ubrzo primiri kad ga »lijepo« obuku 
— to je stara metoda za pripitomljavanje pseudonekonformista. 
Međutim Shiki — za koga bi se teško moglo reći da ima mnogo 
smisla za humor (to mu je, možda, jedina mana) — vjerojatno 
ne gleda na te mogućnosti već vidi uznojenu, snažnu a tromu 
životinju kako mirno stoji i tupo bulji u gomilu. 


Yudachi ya Ljetni pljusak — 
[393] kaeru no tsura ni na licu žabe 
mitsubu hodo . koje tri kapi. 
Shiki 


Prije negoli počne ljetni pljusak obično padnu rijetko posijane, 
krupne, trome kapi. To je izvrsno iskorišteno u Shikijevu haiku: 
samo tri krupne, trome kapi na tromu žabu u tromo ljeto. 


Amagaya ni U ribarskoj kući 
[394] hi-zakana no niou miris sušene ribe 
atsusa kana i vrućina. 
Shiki 


Za onoga koji je ikad usred ljetne zapare ušao u ribarsku kolibu 
gdje suše ribu taj je haiku uzor takve pjesme. Onome koji nije 
haiku ne govori mnogo više od pjesme na nepoznatom jeziku. 
Ovaj je haiku tipičan za ono što R. H. Blyth govori o haiku kao 
splavi koja nam više ne treba kad smo stigli na drugu obalu — 
možda jedan od Shikijevih najboljih. 

Kisha-michi ni Željezničke šinje. 
[395] hikuku kari tobu Niski let divljih gusaka. 
tsuki-yo kana Mjesečina. 
Shiki 


U starijem japanskom haiku tehnika rijetko ulazi u tematiku — 
ne toliko stoga što je haiku ne bi prihvaćao, koliko zato jer nije 
bilo mnogo tehnike. '" 


Usporedi Saimarov haiku 19]. 


U Shikijevu haiku pored toga čitamo nenapisana pitanja: Kuda 
vode šinje? Kuda lete guske? (Idu zajedno, ali jedne ostaju na 
zemlji, a druge na nebu — no to nije odgovor na postavljena 
pitanja) Odgovor je: Mjesečina. 


Rai harete Poslije oluje 
1396] ichiju no yuihi zalazeće Sunce obasjava stablo; 
semi no koe glasi se cikada. 
Shiki 


Zrak je čist, opran od prašine; isto tako i kora i listovi stabala 
u šumi. Sunce obasjava debla — već je nisko, krošnje mu ne 
zatvaraju put i između jednih stabala prolazi pa okomito oba- 
sjava druga. Između zapaljenog smaragda lišća srebrna cikada 
vertikalno stoji na kori obasjana horizontalnim mlazevima crve- 
nog zlata i njen glas, čist i umiven kao sve oko nje, ispunja sve 
dimenzije: prostor, vrijeme, i... 


Komori no Lepet šišmiša 
1397] tobu oto kurashi što leti u guštiku 
yabu no naka tako je taman. 
Shiki 


Usporedi Bash6ov haiku [92] o blijedo-bijelim glasovima pataka! 
I ovdje su tama i sumrak u guštiku preneseni na lepet šišmiševih 
krila — da li je možda i tu tama guštika nastala od tamnog 
lepeta šišmiša koji leti tek u sumrak i noću? 


Yukaze ya Večernji lahor — 
1398] shirabara no hana Svi ružini cvjetovi 
mina ugoku giblju se, njišu. 
Shiki 


Biljke su vezane za tlo, ne mogu se kretati slobodno kao živo- 
tinje. Ružini cvjetovi ne mogu se prepustiti lahoru, otići s njime 


's7 Ivančan ima čitav niz haiku o automobilima, dizalicama itd. 

već se samo malo pokrenu u smjeru vjetra pa se vrate — i tako 
plešu; i tako, na kraju, ipak i oni odilaze s povjetarcem kudgod 
žele. 


Yama kurete Planina tamni: 
[399] koyo no shu wo Oduzela je grimiz 
ubai keri jesenjem lišću. 
Shiki 


Jer, ako ga ona nije oduzela, kuda je nestao? Ili, možda ga nije 
ni bilo — kad nema sunca nema ni boja: Onda je Sunce ono 
što je lišću oduzelo grimiz. Ali Sunce, lišće i planine nisu stranci, 
ne žive jedno bez drugog, — i Sunce je dalo grimiz lišća planini 
da ga uzme. 


Nashi muku ya Gulim krušku — 
[400] amaki shizuku no slatke se kapi 
ha wo taruru cijede niz nož. 
Shiki 


Lepršaju jesenja vela, 
prozirna, blistava bijela, 
o sveta je divna igra 
Svjetlosti, polusjena 
kad nas cjeluje Jesen, 
dobra bogata žena. 
M. Krleža, Pan 


Hito kaeru Gledaoci odoše — 

[401] hanabi no ato no Kako li je tamno 

kurasa kana nakon vatrometa! 
Shiki 


— nakon velike sreće dolazi tuga, nakon velikog svjetla tama, 
nakon velike boli smirenje. 


Akikaze ya Jesenji vjetar — 
l402] ikite aimiru Živi smo i gledamo 
nare to ware jedan drugog: ti i ja. 
Shiki 


S ovim doživljajem, da nismo sami, ugledali smo svijet. S njime 
ćemo i umrijeti. S njime živimo: njemu zahvaljujemo radosti i 
boli života. 

U predvečerje pred kućom krošnje mirišu 

I toplo se mlijeko puši iz punih muzlica. 

Pod orahom sa lišćem širokim 
Mlade žene vezu marame. 


D. Tadijanović, Žene pod orahom 


Shini-kakete Umiru — pa ipak, 
403] nao yakamashiki kako li su glasne 
aki no semi jesenje cikade! 
Shiki 


Usporedi Bash6ćov haiku [76l o cikadama kojima je bliza 
smrt. 


Postoji vjerovanje da cikade naročito glasno pjevaju upravo pred 
smrt. Možda je to antropomorfizam jer na licu mrtvaca često 
možemo vidjeti izraz smirenja koji kao da je formiran nekom 
spoznajom pred samu smrt. Je li to bio satori? Možda ga neki 
dožive za života, neki pod starost a neki pred samu smrt ili ni- 
kada. 


Nen nen ni Svake godine 
404] kiku ni omowan mislim na krizanteme — 
omowaren i one na me. 
Shiki 


— misle li i krizanteme da Shiki misli na njih? 


Kigiku shiragiku Bijele, žute 
1405] lito moto wa aka mo krizanteme — da ih je 
arama hoshi bar i crvenih! 
Shiki 


Usporedi Busonov haiku [165] o žutom slaku! 


Sutebune no U napuštenom čamcu 
1406] naka ni tabashiru bubnja 
arare kana tuča. 
Shiki 
—sabi — 
Hito ni nite Poput čovjeka, 
[407] tsuki yo no kagashi strašilo na mjesečini 
aware nari — dirljivo, tužno. 
Shiki 


Mono no aware su lacrimae rerum; tuga stvari. Sama riječ awa- 
re je (pored npr. wabi, sabi o kojima je bilo govora ranije) jedan 
od tipičnih naziva japanske estetike, za koji u evropskim jezici- 
ma nema odgovarajućeg prijevoda. Redovno ima funkciju uskli- 
ka (kao u gornjem haiku) ili adjektiva što referira na emotivno 
svojstvo inherentno u prirodi, predmetima, ljudima i umjetnosti. 

Empatijom, uživljavanjem u stvari, čovjek doživljava njihovu lje- 
potu i tugu zbog prolaznosti — i same stvari i njenog promatra- 
ča. Kroz povijest se značenje aware u nijansama mijenjalo. U 
jednom od najvećih (i po opsegu i po vrijednosti) klasičnih djela 
japanske proze, Genji monogatari dvorske dame Murasaki Shi- 
kibu (iz vremena na prijelazu iz X u XI stoljeće) — koje je, uo- 
stalom, povijesno prvi roman u čitavoj svjetskoj književnosti — 
pedantni su istraživači naišli na riječ aware tisuću i osamnaest 
puta. 


Fujukawa ni U zimskoj rijeci 
l408]_sutetaru inu no odbačena lješina 
kabane kana crknutog psa. 
Shiki 


Osjećamo li samilost prema nekad živom psu kojeg više »nema« 
ili mržnju na onog tko ga je dotukao ili udavio pa bacio u rijeku? 
Doživljaj je drugačiji ako shvatimo da to možda i nije toliko 
haiku o psu koliko o rijeci (iako je kana uz kabane, lješina). 


TO ni taranu Nije mu još deset: 
1409] ko wo tera e yaru dijete predano hramu. 
samusa kana Oštra zima. 
Shiki 


Kasnije će se mladi redovnik priviknuti da bosonog koraca po 
ledenim prostorijama i da satima vrši zazen, sjedi u pozi medi- 
tacije. Ali sada, kad će siromašni roditelji koji ga više ne mogu 
izdržavati, bez njega otići kući — kako je sada hladno. 


Ushi tsunde Bik na palubi 
410] wataru kobune ya riječne skele — 
yu shigure Zimska kiša. 
Shiki 
Shimogare ya Turoban zimski krajolik; 
411] kydjo ni hoyuru na ludu ženu laje 
mura no inu seoski pas. 
Shiki 


U ovome ima nešto stravično — mržnja, neprijateljstvo, tjeskoba. 
Pas ne poznaje ženu ni ona mjesto kojim prolazi; njihovi se svje- 
tovi dodiruju jedino u tom susretu gdje pas laje na luđakinju a 
ona mu prijeti štapom ili kamenom. 


Kangetsu ya Ledeni Mjesec — 
1412] sekit6 no kage sjena grobnog kamena 
matsu no kage i sjena bora. 
Shiki 

Teško je u ovom haiku ne osjetiti Shikijevu bolest. Podsjeća nas 
na Novembar Đ. Sudete (dakako, Shiki, kao Japanac, je suzdrž- 


Novembar kašljuca u granju 
sve niže 

i bliže 

— sve tiše. 

Čakaš me — znadem: evo 
idem 

bez straha. 

Strti 

svoj život predajem tebi, 
sestrice 

— Smrti — 


Turobniji su i mučniji Shikijevi haiku 


Tsugi-no ma-no Svjetlo susjedne 
[413] tomoshi mo kiete sobe također se gasi — 
yo-samu kana Hladnoća noći. 
Shiki 
Ikita me wo Još žive oči 
l414] tsutsuki ni kuru ka zar dođoše da bodu 
hae no tobu muhe što lete? 
Shiki 


Shiki nije bio religiozan, ali to sam nije doživljavao kao trijumf 
nad bogovima, već kao tugu što ih možda nema: 


Aki-kaze ya Jesenji vjetar — 
1415] ware ni kami nashi Za mene nema bogova 
hotoke nashi i nema Buddha. 
Shiki 


To nije pobjeda jer je vjetar jesenji, nije oslobođenje već razoča- 
ranje i rezignacija — ali iskrena i snažna, dostojna velikog pje- 
snika. 

IZBOR HAIKU 
OSTALIH PJESNIKA 


Ume saite Šljive cvjetaju — 
l416] hito no ikari no Ima i žaljenja zbog 
kui mo ari ljutnje na ljude. 

Rosen '"* 


Uspoređujući ovaj haiku s haiku [262] od Chiyo-ni, H. G. Hender- 
son piše: 


...To nije samo izreka da dolaskom cvjetova, što nagoviještaju kraj 
zime, dolazi i osjećaj kajanja zbog ljutnje. Cvjetovi i kajanje uspo- 
ređeni su jedni s drugim, tako da dobivamo sugestiju da kajanje 
cvjeta kao što to čini šljiva; sugestiju njegove ljepote i blagoćudno- 
sti; sugestiju kopnjenja leda srdžbe i obećanje topline koja će doći. 
Može se javiti i misao da su šljivini cvjetovi možda ono čime Priroda 
izražava žaljenje zbog njene duge hladnoće i prividne srdžbe pre- 
ma čovječanstvu. Pjesma će uistinu poslužiti kao polazište za mno- 
ge misli i emocije. Obje pjesme daju potpuno različite učinke, i Ro- 
senov jest haiku. 


U vezi s neposrednom sugestijom Rosenova haiku, da će nas, 
naime, doživljaj ljepote učiniti boljim, usporedi Ranko [440] i Issa 
[345]. 


Mugi kuishi Divlje guske! 
417! kari to omoedo Znam da su jele ječam 
wakare kana — no kad odlaze... 
Yasui'*? 


Haiku nikad ne smije opisivati osjećaje ili obrazlagati; on bilježi 
događaj i to bilježenje događaja stvorit će osjećaj. 

Najviše što u tom smjeru haiku smije učiniti jest da osjećaj na- 
govijesti, kao gornji Yasuijev (ili npr. Issini [347] i 1348); ali da ga 
nikad ne izreče. 


'* 1654-1733. 
'5% 1657-1743. 

Haru no mizu Proljetne vode — 
1418) tokorodokoro ni eto je, voda ovdje; 
miyuru kana eto je ondje. 
Onitsura'" 


— poslije naglog pljuska voda još stoji u lokvama, nije je još 
upilo tlo, nije otekla... poput proljetnog cvijeta što se preko noći 
rascvao — nije još ubran, nije još uveo. 


Oashita Veliko Jutro — 
[419] mukashi fukinishi ponad borova puše 
matsu no kaze vjetar davnine. 
Onitsura 


Na Novu godinu, na dan rođenja nove godine, čuje se šum grana 
na vjetru, vjetra među granama — vjetra koji puše već stotinu 
godina, tisuću godina. Podsjeća novu godinu na stare godine, na 
bezbroj starih, prošlih i umrlih — a ipak u tom vječnom vjetru 
prisutnih i živih godina davnine, godina povijesti, godina rođe- 
nja nacije, godina postanka života. 


Suzu kaze ya Prohladni lahor — 
l420] koki ni michite Prostrano nebo puno 
matsu no koe šuma borova. 
Onitsura 
Tobu ayu no Iskoči pastrva — 
[421] soko ni kumo yuku Na dnu prolaze, 
nagare kana plove oblaci. 
Onitsura 


Pastrva je iskočila iz vode prema oblacima; ovi, odraženi u vodi, 
plove dnom rijeke. (U originalu »pastrva« je u genitivu, a »dno« 
u dativu: oblaci plove »u dnu pastrve« — dno rijeke je pastrvino 
dno, pastrva je pastrva rijeke, rijeka je rijeka pastrve). Usporedi 
i Busonov haiku [2121 Ovaj bi Onitsurin haiku bio dobar primjer 
za Zenrinkushu (usp. str. 35), kao japanski »pandan« za dvostihe 
iz kineske poezije koje sadrži. 


Akebono ya U osvit dana: 
[422] mugi no hazue no na vršku lista ječma 
haru no shimo proljetni mraz. 
Onitsura 


Poput prstiju na ruci što zimi poplave od studeni, vršci listića 
ječma posuti su mrazom. Kad grane Sunce on će ishlapiti kao 
što će se zarumenjeti i prsti protrljani snijegom i probuđeni ko- 
lanjem krvi. 


'“* Kamijima Onitsura, rođen u Itamiju, 1660-1738. Učenik Soina, pod starost ma- 
ser, potkraj života redovnik. 

Svježina proljetnog jutra ni sama nije hladna jer naviješta do- 
lazak topline. 


Hana chitte Otpao je trešnjev cvijet — 
1428] mata shizuka nari Opet je miran i tih 
Onjoji hram Onjoji. 
Onitsura 


Usporedi Busonov haiku [186] o hramu među granama i Bon- 
ch6ov [138] o padanju cvjetova. 


Tani-mizu ya Kamenje pjeva 
1424] ishi mo uta yomu u dolu, u potoku 
yama-zakura kraj divlje trešnje. 
Onitsura 


Za čovjeka Zapada kamen je simbol neživog. Zato dubinu žalosti 
iskazujemo time da bi od nje »i kamen proplakao«. Japancu je 
međutim i kamen živ — kao i čovjek, ptica ili cvijet'" U jednoj 
legendi govori se o kamenju koje je poniklo glavama kad im je 
redovnik Dosho (Tao Sheng) propovijedao riječ Buddhe. 


I tako u Onitsurinu haiku pjesma kamena nije puka govorna 
figura. A ako dublje razmislimo o razlici između živog i neživog, 
ubrzo ćemo se zaplesti u bezizlazne teškoće. Već »naučna« de- 
finicija koja bi razgraničila biljni od životinjskog svijeta nužno 
je do neke mjere proizvoljna, a ovo postaje još očitije kod poku- 
šaja »definicije« živog: Mogućnost rasta nije presudna jer i kri- 
stali rastu a kao biolozi ne bismo željeli uključiti ih u svoj pred- 
met. Mogućnost reprodukcije također nije neophodna jer neće- 
mo nijekati da su mazga i mula živa bića iako ne mogu imati 
potomaka. A kad nam ovim zaobilaznim putem sine shvaćanje 
o jedinstvu svega živog u tom širem smislu, svega što čini pri- 
rodu, kamenje će pjevati pjesmu i potok će pjevati pjesmu i divlja 
trešnja pjevati će pjesmu. 


Hito ni nige Sprijateljava 
[425] hito ni nareru ya se — al'i plaši ljudi: 
suzume no ko maleni vrapčić. 
Onitsura 


To je vječna dilema između povjerenja i razočaranja, nade i stra- 
ha, vjere i sumnje. Mora je riješiti svatko koji je razapet između 
života među ljudima i života pustinjaka. Mora je riješiti svaki put 


'" Kao primjer poštovanja predmeta u Japanu, »produhovljavanja« predmeta 
kao posljedice empatije, uživljavanja u njegov »duh«, može poslužiti činjenica 
da se još i danas u određenim hramovima kao i u mnogim djevojačkim ško- 
lama održava ceremonija za umirenje duhova slomljenih igala, hari-kuyo (= 
»misa« za slomljene igle). Taj je običaj navodno star preko jedne i po tisuće 
godina, i po predaji potječe iz vremena cara Nintokua, kad se slavio u čast 
igala koje su »žrtvovale svoje tijelo« u službi čovjeku. 

prije negoli udijeli milostinju prosjaku, prije negoli poljubi dje- 
vojku i prije negoli povuče obarač na pušci. 


Poput Bashća, Onitsura je bio samurajskog podrijetla i napustio 
je unosni položaj da bi se posve predao poeziji. Haiku je počeo 
studirati kao petnaestogodišnjak; učiteljem mu je bio Sdin. Po- 
znata je Onitsurina maksima: Makoto no hoka ni haikai nashi, 
»Izvan istinoljubivosti (iskrenosti) nema (haiku) poezije«. Prili- 
kom jedne posjete svećeniku Kudću odgovorio mu je na pitanje 
o biti pjesništva »zenovskim« haiku: 


Teizen ni U vrtu 
426] shiroku saitaru bijelo cvate 
tsubaki kana kamelija. 
Onitsura 


Da nije bio Bash6ov suvremenik, Onitsura bi jamačno još i ranije 
bio smatran jednim od najvećih haiku pjesnika. 


Amagaeru Gatalinka pjeva — 
1427] naku ya wakaba no po mladom lišću 
toćri-ame najednom pljusak. 
Rogetsu'*? 


— dakako, ona ga nije nagovijestila već dozvala. 


Ono ga mi ni Vilin je konjic 
[428] ako wa somenuku obojio tijelo 
tombo kana sa jeseni. 
Bakusui'* 


Podigao je grančicu smreke, iščupao osušene iglice, oprao je na 
večernjem suncu i osušio u prašini kraj potoka; to mu je bilo 
tijelo. Pokupio je četiri otpala lista akacije od kojih su preostale 
još jedino mreže žilica i razapeo preko nje kapi jesenje kiše; to 
su mu bila krila. Potražio je dvije osušene kupine što ih ptice 
nisu našle i nisu pozobale; to su mu bile oči. Sve je ovo — i još 
razne druge sitnice — slijepio borovom smolom i obojio sokom 
smeđeg, crvenog i žutog lišća. 


Degawari ya Izmjena sluškinja: 
l429] kawaru hoki no Metla je sad obješena 
kakedokoro *“ na drugom mjestu. 
i Yaynq:“ 


— nova sluškinja ima drugačiji »stil« rada od prethodne: i upra- 
vo time podsjeća na onu koja je otišla. 


'* 1666-1751 
'* Hotta Bakusui, 1720-1783. Trgovac. 
'* Yokoi Yayu, 1701-1783. Samuraj. 

Keisei no Uznojeno tijelo 
[1430] ase no mi wo uru prostitutke — prodaje 
atsusa kana njegovu vrućinu. 


Yayu 


Kad je muha sletila na njenu dojku, kao da se prilijepila. Iznena- 
dilo me što se činilo da za Mariko nije naročito neugodno što je 
na takav način miluje jedan insekt. 


Y. Mishima, Kinakakuji 


Kuragari ni U tami, slijepac 
[431] zato wasurete — zaboravivši na se — 
suzumi kana uživa u svježini. 
Yayu 


— i onaj koji vidi nikad ne bi bio sretan da makar na čas nije 
zaboravio svu nesreću. 


Ten no kiwa ni Za oseke 
1432] chirabaru hito ya preko horizonta raštrkani ljudi 
shiohigari kupe školjke. 
Ch6sui'* 


— beskrajna Zemlja i beskrajno Nebo, prerezani duž horizonta 
opet su sastavljeni; sašiti su mnogobrojnim šavovima: svaki čov- 
jek, od nogu do glave, veže Nebo i Zemlju — kakvo pros- 
transtvo! 


Uri no ka ni Od mirisa cvijeta dinje 
1433] kitsune no hanahiru kihnula lisica — 
tsukiyo kana mjesečina u noći. 
Shirao'* 


— poput neke ikebane s cvjetovima triju boja; dinja je »linija 
Zemlje«, mjesečina je »linija Neba« a lisica »linija čovjeka« — 
između linije Zemlje i linije Neba. 


Mono iwazu Niti riječi — 
[434] kyaku to teishu to niti gost, ni domaćin, 
shiragiku to ni krizantema. 
Ryota'"" 


Sa znancem možemo provesti ugodno veče u ćaskanju. Ali s 
prijateljem — s pravim, iskrenim prijateljem koji je postao dio 
našeg ja i koji u sebi nosi dio našeg ja — samo s prijateljem bit 
ćemo sretni i bez razgovora. Razgovor je čak suvišan i samo bi 


'95 7.1769. 
** Kaya Shirao, 1735-1792. Samuraj. 
'"" Oshima Ryota, rođen u pokrajini Shinano, 1718-1787. 

mogao narušiti atmosferu savršenog povjerenja i savršene har- 
monije nepotrebnim i uzaludnim traženjem riječi kojih nema za 
izražavanje osjećaja koji postoje. Sama prisutnost osobe koju vo- 
limo i cijenimo dovoljna je za uspostavljanje neposredne veze 
s njome, za identificiranje s njome i ne samo s njome već sa 
svime što obojica volimo, sa svime što živi, što postoji. I zato ne 
šuti samo gost i njegov domaćin već šuti i bijela krizantema. 
Svako od tih bića zna sve o svakom drugom, i sve je već rečeno, 
i nema ničeg što bi trebalo reći. 


Jedna staroegipatska pjesma bogu Thotu završava riječima: 


O Thot, sladak si studenac 

onome, koji skapa u pustinji. 

Studenac koji ostaje zatvoren brbljavcu 

no otvara se onome koji ne govori. 

Kad se približava čovjek koji šuti, studenac se otkriva; 
kad se približava bučni čovjek, ostaješ skriven. 


Deveto poglavlje Vimalakirti sutre sadrži tekst: 


Tako se i Vimalakirti obrati svim okupljenim Bodhisattvama i reče: 
»Uzvišeni, kako Bodhisattva može ući u Ne-dvojstvo?« 


Slijede opsežni odgovori šesnaestorice Bodhisattva i tekst se na- 
stavlja: 


Kad su tako svi Bodhisattve iznijeli svoja shvaćanja, upitaše Manju- 
sria: »Što se razumijeva pod ulaskom Bodhisattve u Ne-dvojstvo?« 
Manjusri odgovori: »Moje je mišljenje da se o tome niti može što 
reći niti objasniti, niti što predočiti niti spoznati; to je dakle izvan 
svakog razgovora. Tko ovo shvati, taj ulazi u Ne-dvojstvo.« 


Tada reče Manjusri Vimalakirtiju: »Svaki od nas izložio je svoje 
shvaćanje i ja bih molio da nam i vi, o Uzvišeni, objasnite kako 
zamišljate ulazak Bodhisattve u Ne-dvojstvo?« 


Vimalakirti uđe u krug, klekne i šućaše. Ovo se naziva »grmljavina 
šutnje Vimalakirtija«. 


Nekad pjesnikinja i ljepotica u mladosti, jedna je zen-redovnica 
napisala: 


Šezdesetišest su puta ove oči gledale promjenu prizora, jeseni. 
Dosta sam toga rekla o mjesečini, 

ne pitaj me više. 

Slušaj jedino glas borova i cedrova kad nema vjetra. 


I haiku kazuje mnogo jer govori malo — minimumom riječi koje 
nadomještaju i sve neizrečene i neizrecive. 

I Shakespeare nam je poručio: 
The rest is silence. 


Tomoshibi wo 
[1435] mireba kaze ari 
yoru no yuki 


Gledajuć svjetlo — 

Puše vjetar 

ove sniježne noći. 
Ryota 


— iz crne noći, »niodakle«, bijele pahulje ulijeću nošene vjetrom 
u mlazeve svjetla i odatle opet odlaze dalje u crnu noć, »nika- 
mo«... Poput našeg života? 


Čini se da su 
tek jedan dan vjenčani — 
dva leptirića. 


Ichi-nichi no 
1436] tsuma to mie keri 
chć6 futatsu 


Ryota 
Meigetsu ya Blistavi Mjesec! 
[437] umare kawaraba Rodim li se opet: Bor 
mine no matsu na vrhu brežuljka. 
Ryota 


— da bi mogli tiše, to jest intenzivnije gledati jedan drugoga. 


Taiboku wo 
1438] mite modorikeri 
natsu no yama 


Vratio sam se 
vidjev golemo stablo 
— ljetne planine. 


Ranko !# 


Onaj koji je vidio potresen je — bilo da je to mali dječak koji 
je po prvi put vidio željeznicu ili biolog koji po prvi put pod 
mikroskopom gleda žive spermatozoe ili kozmonaut koji motri 
Mjesečevu prašinu na kojoj stoji. 


Samidare ya 
[439] nezumi no meguru 
furutsuzura 


Ljetna kiša — 

miš bježi oko 

stare pletene košare. 
Ranko 


Usporedi Kikakuov haiku (103) o patkama. 


Haru no mori 
1440] tori toru tori mo 
neburi keri 


Proljetna šuma: 

I ptice grabilice 

sada spavaju. 
Ranko 


— opojene, omamljene proljećem i grabilice su pale u drijemež. 
Sila i moć koji ne dopuštaju da budu dovedeni u pitanje ne is- 
ključuju časove sna. 


'** Takakuwa Ranko, roden u Kanazawi, 1726-1799. Liječnik, kasnije učitelj haiku. 

Uoči u originalu uspavljujuću monotoniju ponavljanja slogova 
TU, ri: 


haRU no moRi 
toRI toRU toRI mo 
nebuRI keRI 


— tekst gotovo zvuči kao neka vježba izgovora, poput: »Bura 
bure valja, Ture bure tura — brže bura bure valja nego Ture 
bure tura«. 


Hane-oto sae Čuje se 
l441] kikoete samushi čak i lepet krila — 
tsuki no yoru Hladna noć; mjesečina. 
Seira!'" 
Tomoshibi no, Nepomična svjetiljka. 
1442] suwarite k6ru Ledena 
shimo yo kana mrazna noć. 
Seira 


— svjetiljka se ne miče, sjene se ne miču; sve je kruto, nepomič- 
no, zaleđeno, mrtvo. 


Fu4rin no Lelujaju se 
[443] naritsutsu negi listići poriluka — 
soyogi keri zvone zvončići. 
Shosei 


Japanci često pored otvorenog prozora drže obješen furin, mali 
metalni zvončić; o batić mu je zavješen listić papira što ga po- 
vjetarac leluja i zvončić stalno zvoni. Shoseijev haiku stavlja ga 
u rezonanciju s listićima luka koji se također lagano njišu na 
vjetru. 


U prijevodu bi mekani konsonanti 1, j trebali biti »onomatopeja« 
mekog gibanja listova luka a oštri z, č, ć tankog glasa zvona: 


LeLuJaJu se 
Listići poriLuka — 
Zvone ZvonČiĆi. 


Meigetsu ya Blistavi jesenji Mjesec — 
l444]_ mizu no shitataru crijepom prekriti krovovi 
kawarabuki kao da su mokri. 
Shozan'"" 


— srebrno mlijeko prelito preko tamnosivo-plavih crijepova; 
srebrna kiša iz srebrnog oblaka: srebrne ploče Mjeseca. 


** 1740-1791. Haiku pjesnik i slikar, kasnije zen-redovnik. 
'" 1717-1801. Liječnik. 

Koe bakari Samo joj se glas 
[445] ochite ato naki spustio — a poslije 
hibari kana nestala ševa. 
Ampu'" 


— glas je »materijaliziran«, on je dio ševe što ga je ostavila za 
sobom. 


Haru oshimu Osjećaj tuge 
[446] kokoro nen-nen za proljećem — svake godine 
ni zari keri drugačiji. 
Gekky6'" 
Fumbarite Obuhvativ repu 
.[447|_hikeba ne asaki pPovukoh iz sve snage — 
daiko kana mali korijenčići! 
Ginko'"* 


»Tresla se brda, rodio se miš.« Ulažemo nepotrebno velike na- 
pore u pothvate koji su bez vrijednosti. Brinemo se za probleme 
koji će se sami riješiti, koji i nisu problemi. Stičemo dobra koja 
nam ne trebaju, od kojih nećemo imati ništa. 


Mizudori no Vodena ptica — 
1448] mune ni hashi oku turila kljun u prsa 
ukine kana i spava. 
Ginko 


— kažu da u snu, nesvjesno, volimo podviti noge, spustiti glavu 
i previti ruke, da volimo zauzeti položaj u kojem smo bili u maj- 
činoj utrobi: Hijeli bismo se odmoriti, smiriti, vratiti, zaboraviti 
sav svijet oko nas da se tako sjedinimo s čitavim svijetom. 


Nodokeshi ya Mir — 
[449] furiaguru toki Podižem sjekiru — 
ono no oto udarac neke druge! 
Gink6 


— nismo sami na svijetu. 


Kyo6-nen made Do lani zbog njih 
450] shikatta uri wo karan — a sada mu, o, 
tamuke keri žrtvujem dinje. 
Oemaru'"* 


'" Kasno XVIII stoljeće. 

172. 72_ 1824. 

"7% 7. 1857. 

"4 1722— 1805. Kao starac Oemaru je hrabrio tada još mladog Issu. 

Dijete koje je prekomjerno voljelo dinje umrlo je, i sada na kuć- 
nom oltaru prinose njegovu duhu isto voće. 


Taorureba Svija se, pada 
1451] taoruru mama no i leži tako pala — 
niwa no kusa trava u vrtu. 
Ryokan'"? 


Kad se oblaci napune kišom, prosiplju je na zemlju; a padne li drvo 
na jug ili na sjever, svejedno: gdje padne, ondje i ostaje. 
Knjiga Propovjednikova II; 3. 


Trava koja je ostala ležati kako je pala možda je slika smrti, no 
ne nužno nasilne, ne nužno mučne smrti, već neke tihe i blage 
smrti, smrti u snu, smrti koja smiruje i oslobađa. 


Smrt za Japanca može imati i neku vrstu ljepote — kao i život 
— jer ona i ne znači suprotnost života i njegovu negaciju, već 
je oboje — i život i smrt — različit oblik, različito očitovanje 
jednog istog, velikog Života. 


Emerson u jednoj pjesmi veli: 


When half-gods go, 
The Gods arrive.:« 


Razočaranje može biti majka spoznaje: kad shvatimo da je nešto 
iluzija, prosvjetljujemo se. 


Smrt Japancu nije tabu koji treba ignorirati iz straha pred či- 
njenicom da ona postoji — svagdje, uvijek i za svakoga. Zato se 
i ne moramo čuditi kad Japanci pred smrt pišu svoju oproštajnu 
pjesmu ili kad pilot Matsuo Isao prije odlaska u akciju u kojoj 
će izgubiti život piše roditeljima: 
...Molim, čestitajte mi. Pružena mi je sjajna prilika da umrem. ..Past 
ću poput cvijeta s blistava trešnjeva stabla... Koliko cijenim ovu 
priliku da umrem kao čovjek!...Hvala vam, moji roditelji, za ove 
dvadesetitri godine u toku kojih ste se brinuli za mene i nadahnji- 
vali me. Nadam se da će moj sadanji čin u skromnom obliku vratiti 
ono što ste učinili za mene. 


Samo krajnje površan čitalac vidjet će u ovome fanatizam ka- 
mikaze. Radi se o stavu prema životu i prema smrti. 


Prema nekim shvaćanjima u novije vrijeme i na Zapadu (usp. 
npr. C. W. Wahl, The Fear of Death, u zbirci eseja The Meaning 
of Death) današnji uobičajeni put izbjegavanja svakog razgovo- 


'" Yamamoto Ryokan, 1756-1831. 
'"* Kad polu-bogovi odu, stižu Bogovi. 

ra s djetetom o smrti isto je tako rizičan za razvoj njegove psihe 
i njegove ličnosti kao što je to prije nekoliko desetljeća bilo tada 
uobičajeno izbjegavanje svakog razgovora s djetetom o seksual- 
nim problemima. 


Pjesnik Ry&kan bio je zen-budistički redovnik i isposnik, po svo- 
jem pjesničkom stvaralaštvu po mnogočem blizak Issi — a po 
svome životu, po ljubavi i siromaštvu, svetom Franji iz Asiza. 
Pomalo ekscentričan, sam si je nadjenuo ime »velika luda«. Volio 
se igrati s djecom — navodno je jednom, pri igri skrivača, ostao 
u zaklonu satima nakon što su već sva djeca otišla kući. Živio 
je u maloj kolibi, jadnoj i trošnoj, sa stijenama prekritim kaligra- 
fijama svojih pjesama o cvijeću, pticama, žabama, ušima i o sebi: 

O uši, uši, 

da ste cvrčci 

što pjevaju na zelenim poljima 

bio bi zaista moj fudokoro'" 

za vas Musashino-ravnica. 


Ame no furu Za kišnih dana 
452] hi wa aware nari samoga sebe žali 
ryokanboć monah Ryokan. 
Ryokan 


U zdjelici kojom prosjačim 
pomiješani su 

maslačci i ljubičice: 

To će biti moje žrtve 
Buddhama triju svjetova.'? 


— a u Bhagavad Giti (9; 26) čitamo: 


Od onoga koji mi s odanošću žrtvuje samo jedan list, ili samo jedan 
cvijet, ili samo jedan komad voća, ili čak samo malo vode, to ću 
prihvatiti od takve duše koja čezne, jer je bilo žrtvovano s čistim 
srcem i sa ljubavlju. 


Taku hodo wa Vjetar donosi 
[453] kaze ga mote kuru dovoljno suhog lišća 
ochiba kana za spremit vatru. 
Ryokan 


Ne sabirajte sebi blaga na zemlji, gdje moljac i rđa kvari, 
i gdje lupeži potkopavaju i kradu; 


Nego sabirajte sebi blago na nebu, gdje ni moljac ni rđa 
ne kvari, i gdje lupeži ne potkopavaju i ne kradu. 
Matej 6; 19, 20 


"7" Torba za odjeću. 
'* Tj. prošlosti, sadašnjosti i budućnosti. 

Navedeni Ry&kanov haiku kao da je japanski pandan kineske 
pjesme zen majstora Lo-han Ho-shanga (jap. Rakan Osho): 


Dokoni posjetilac ovoga širokog svijeta, 

Siromašni redovnik, neprofinjen, među ljudstvom: 

Neka mu se drugi smiju koliko hoće, 

On živi svojim vlastitim životom, u svoj radosti, bezbrižno. 


Sam je Ryokan napisao o svojoj poeziji: 


Velite li da su moje pjesme poezija? 
One to nisu. 

No ako razumijete da one to nisu, — 
Tada vidite njihovu poeziju! 


Prezirao je profesionalce i rekao da postoje tri stvari koje ne voli: 
»pjesmu koju je napisao pjesnik, kaligrafiju koju je nacrtao 
umjetnik i ručak koji je spremio kuhar«. Jedan prijatelj najavio 
mu se u posjet čim završi neki posao zbog kojeg to ne može 
učiniti odmah — i nije se više javio. Ryokanov humor zaključuje: 

Kad se nešto dogodi, 

ti ne dolaziš 

jer se nešto dogodilo. 

Ali kad se ne dogodi ništa, 

ti ne dolaziš. 


Jednom mu se sažalio provalnik koji u njegovoj kolibi nije ništa 
našao pa mu je Ryokan sam poklonio svoju odjeću i napisao 
haiku: 


Nusubito ni Lopov provalnik 
1454] torinokosareshi zaboravio ga je — 

mado no tsuki Mjesec u oknu. 

Ry6kan 

Sate wa ano Pazi! Zar je to 
1455] tsuki ga naita ka Mjesec uskliknuo? 

hototogisu — Kukavica! 

Baishitsu '? 


»Gledaj« — glas mi se javi — 
Iskrice noći lete... 

I vidjeh u rosnom grmlju, 

Gdje blisnuv — ginu i — svijetle. 


»Tko mi to kaza?« — viknuh, 
Al grmlje i bašta sniva, 

Tek mjesec pod svijetlim rubom 
Naglije hiti i pliva. 


'"* Sakurai Baishitsu, rođen u Kanazawi, 1768— 1852. Stručnjak za mačeve. 

»Zdravstvuj!« i smijeh se pronije. 
II prosu se šaka pijeska? 
Ja ne znam. — Na mokrih stazah 
Tiha se voda ljeska... 
V. Vidrić, Pejsaž II 


Hitotsu hi ni Pod jednim su Suncem 
1456] shiro to kuro to bijeli i crni 
kiina hito i žuti ljudi. 
Sekifu'* 


— tj. ne bi se smjeli međusobno uništavati; ovakav didaktički 
haiku pohvalan je kao angažiranost umjetnika no nije velika 
umjetnost. No da je to napisao Issa, značilo bi da on sve te ljude 
podjednako voli, a da je isto napisao Buson, značilo bi da je svijet 
bujan i šarolik. 


Hoso-michi ya Uska staza; 
457] todomaru tokoro tamo gdje svršava: 
negi-batake polje poriluka. 
Sekifu 


Gdjegod nešto svršava, nešto i počima; prvo ne bi moglo svršiti 
da drugo ne počinje. Radi se o jednoj jedinstvenoj pojavi, o jed- 
nom događaju, o jednom bitku — samo ga jezik cijepa na »svr- 
šetak« i »početak«. Staza ne zna da je »svršila« ni polje poriluka 
da je »počelo«; oni žive zajedno, bez početka i bez svršetka, bez 
»dovle« i bez »odavle«. 


Natsuyama no Ljetne planine — 
1458] taiboku taosu Ruše divovsko stablo: 
kodama kana jeka odzvanja. 
Meisetsu'“' 


— odzvanja li jeka stablu koje je srušeno ili čovjeku koji ga je 
srušio? Odzvanja rušenju. 


Kawa naka no Kako svježe bješe 
1459] tobi-ishi wataru hodati po 
suzushisa yo kamenovima u rijeci! 
Meisetsu 


Usporedi Busonov haiku [199] o sreći pri prelasku rijeke i Bas- 
h6ov [50] o drijemežu s petama naslonjenim na zid. 


'% 1752-1843. 
'" Naito Meisetsu, 1847-1926. Shikijev učenik. 

Aki-kaze ya Jesenji vjetar — 


1460] ganchii no mono Sve stvari što opažam: 
mina haiku sve je haiku. 
Kyoshi'* 
— haiku o haiku. — Da je ovaj komentar i dobar a ne samo 


kratak, bio bi haiku o haiku o haiku. (a ovo je senryu) Prema 
tome, (prvotni) Kyoshijev haiku nije naročit. 


Hebi nigete Zmija je otišla — 

461] ware wo mishi me no no oči što me gledahu 
kusa ni nokoru ostadoše u travi. 
Kyoshi 

— ali ovaj je izvrstan, i kao senryu i kao haiku! 
Kare-giku no Uz korijen 
1462] ne ni samazama no ocvale krizanteme: 
ochiba kana svakakvo otpalo lišće. 
Kyoshi 


Njene latice, listovi i stabljike; latice, listovi i stabljike drugih 
krizantema; latice, listovi i stabljike drugog bilja: Sve se opet 
vratilo zemlji iz koje je bilo niklo i poraslo prema Suncu. Ispunilo 
je sve, do kraja i potpuno baš sve što je trebalo ispuniti: svaka 
latica, svaki list, svaka stabljika, svaka krizantema... 


Harusame ya Proljetna kiša: 
[463] ko ni ma ni miyuru među drvećem vidi se 
umi no michi staza ka moru. 
Otsuji'"? 


Usporedi Shikijev haiku 1390] o sijevanju i vodi u šumi. 


Soko no ishi Kamenje na dnu 
l464] ugoite miyuru kao da se pomiče 
shimizu kana u bistroj vodi. 

Soseki'“ 


Što je prividno? Nekad bi onaj koji je tvrdio da se Zemlja vrti 
oko Sunca mogao završiti na lomači a danas se smiju onome 
koji vjeruje obrnuto — iako su svi oni podjednako u zabludi: 
ništa se ne giblje; postoji samo gibanje. 


Naki-tatete Kako snažno 
1465] tsukutsuku-boshi zriču cikade 
shinuru hi zo na dan svoje smrti. 
Soseki 


*"Takahama Kyoshi, rođen u Matsuyami, 1874 — 1959. 
“"Oguga Otsuji, 1881 — 1919. Profesor japanske književnosti. 
"“Soseki Natsume, rođen u Tokiju, 1865-1915. Književnik. 

Usporedi haiku [76l Bashća i [403 Shikija na istu temu. 


Kogarashi ya Zimska je tuča 
[466] umi ni yiihi wo u more oiplavila 
fuki otosu večernje Sunce. 
Soseki 


Usporedi Bash6ov haiku [47] s rijekom Mogami umjesto zimske 
tuče. 


Kudakete mo Lomi se, lomi — 
[467] kudakete mo ari a uvijek je ovdje: 

mizu no tsuki Mjesec u vodi. 

Ch6shu'* 

Nagaki hi ya Kako je dug dan! 
1468] issa wa suri ni Issa je pokraden 

surarekeri od nekog džepara. 

Kid6'* 


Issa na jednom mjestu piše da su mu jednom u Uenu ukrali kesu 
za duhan. 


Botan saite Kad božur cvjeta 
[469] _atari ni hana no tada kao da nema 
naki gotoshi drugih cvjetova. 
Kiichi'* 


Kad nam je sinula naša zvijezda na nebu sve druge ugasnu — 
nema ih više da ne bi smetale onoj jednoj. Kad sretnemo djevoj- 
ku koju volimo ne postoji više nijedna druga, ne postoji čak više 
ništa drugo, ne postoje čak ni prostor ni vrijeme — u tom smo 
doživljaju svagdje i čini nam se da će on uvijek trajati i da odu- 
vijek postoji. 


Japancu uz Kiichijev haiku ne treba simbolike. Božur, kojega je 
ljepota zasjenila sve ostalo nije simbol žene već upravo i jedino 
on sam, božur, kojega je ljepota zasjenila sve ostalo. U njemu 
već jest sve što ljepotom nadvisuje okolinu, on je slika svega toga 
a nije simbol. 


Fugu-nabe ya Fugu u tavi. 
1470] go-nin torimaku Petorica naokolo 
mame rampu uz uljanicu. 
Isuka 


Mame-rampu (rampu od engleskog lamp = svjetiljka) je sićušna 
svjetiljka na ulje. Fugu je vrsta ribe za čije spremanje treba po- 


'"* Yeda Choshu, rođen u Ogakiju, 1852 — 1930. 
'"* Okamoto Kido, 1872— 1939. Dramaturg. 
'"" Tanabe Kiichi, rođen u Tokiyu, 1856-1933. 

sebna vještina jer sadrži veoma jak otrov. Isukin haiku, stavlja- 
jući petoricu ljudi između plamička svjetiljke i otrovne ribe koja 
lako može ugasiti njihove živote, stvara izuzetno jaku napetost 
doživljaja. 


O-dako ni Velik papirnat zmaj 
471] hi ga ari nagara još obasjan suncem — 
kururu umi no jezero je u mraku. 
Kisho'* 


Kako je teško biti slab, 
kako je teško biti sam, 
i biti star, a biti mlad! 


T. Ujević, Svakidašnja jadikovka 


— no Kish6 takvim mislima sigurno ne unakazuje svoj Busonov- 
ski haiku. On veli da je velik papirnat zmaj još obasjan suncem 
— no jezero je u mraku. 


Chi ni orite Na zemlju pade 
l472] tako ni tamashii dječji papirnat zmaj — 
nakarikeri nema on duše. 
Kubonta'* 


kada je pao i kada je još padao bio je već mrtav. I čovjek ne 
umire tek kad mu nastupi smrt već onim časom kad je se uplašio 
— ili onim časom kad ju je prihvatio i kad je se više ne boji. U 
budizmu je pojam ego, pojam ličnosti, fiktivan. 


No Kubontin haiku prirodnije je prihvatiti kao senryu s nešto 
zena. 


Kuchi aite Otvorenih usta 
[473] rakka nagamuru dijete gleda cvjetove što padaju — 
ko wa hotoke ono je Buddha. 
Kubutsu'* 


— a neće biti lako, dugo će trajati dok to postigne — ako postig- 
ne — kad odraste. 


Mayoigo no Izgubljeno dijete: 
l474l naku naku tsukamu Plače, plače — no usput 
hotaru kana lovi krijesnice. 
Ryusui'" 


'** Tanaka Kisho, rođen 1890. u Kasaoki. 

'"" Kubota Kubonta, 1881 — 1924. 

*** Ostani Kubutsu, 1875— 1943. Zen-budistički redovnik. 
'" Yoshida Ryusui. 

— to je psihologija djeteta — ali i mi, kad smo vidjeli sve gadosti 
života, sve nepravde, svu ukorijenjenost zla — još uvijek pišemo 
i čitamo poeziju. 


Ware yukeba Dok sam šetao, 
[475] tomo ni ayuminu šetalo je sa mnom: 
tokakashi daleko strašilo. 
Sanin'? 


— i ono se osjećalo samo. 


Iwashi-gumo Jato oblaka 
476] ten ni hirogori rasprostrto nebom — 
hagi sakeri djetelina cvate. 
Shuoshi'" 


Kao da postoji neka tajnovita veza između oblaka na nebu i 
cvjetova djeteline na zemlji; kao da je svaki oblak vezan sa po 
jednom djetelinom, pa tek po jedan oblak i njegova djetelina čine 
potpunu cjelinu. Naveče, kad oblaci polako tamne i odlaze, biva 
tiho, a djetelina kao da klone. 


Shiragiku no U osvit zore: 
477] tako miekeri bijele krizanteme 
asaborake čine se višim. 
Yasen 


Dok se još nije raspao jutarnji sumrak, nejasne sjene krizantema 
otežu se daleko, okolina još nije obasjana, nema horizontala, i 
sama za sebe sa svojom sjenom krizantema je vitkija, duža, veća, 
jer je sama i ništa je ne smanjuje uspoređujući je sa sobom. 


Carski grobovi u Mukdenu: 


Ryć samuku Hladni veliki 
l478] jitsugetsu sora ni grobovi — Sunce, Mjesec 
terashiau gledaju se na nebu. 
Seishi '* 


— haiku može biti i majestetičan! 


Kareno basha Na pustopolju 
[479] muchi pan-pan to bič kočije odjekuje 
sora wo utsu oštro na nebu. 
Seishi 


'* Nakano Sanin, 1879—?. Liječnik. 
'"* Mizuhara Shuoshi 1982-1981. 
'"* Yamaguchi Seishi 1901. 

Natsu no kawa Ljetna rijeka — 
480] akaki tessa no Crvenog lanca kraj 
hashi hitaru moči se u vodi. 
Seishi 


— ion se, užaren, hladi. 


Kogarashi to Ledeni vjetar — 
[481] narinu katatsumuri no puževa je kućica 
utsusegai ostala prazna. 
Yajin 


Sam Basho zapisao je da ova »prazna puževa kućica ima sa- 
bi«. 


Pjesnik ju je spazio na pijesku i zagledao u nju, ušao u mislima 
u nju, u vijuge prazne puževe kućice koja je izvana tako sitna, 
a iznutra toj vijugi kao da nema kraja — odanle je počeo rasti 
pužić, sve duži, gradio kućicu oko sebe, sve veću, dok ga nije 
nestalo, a kućica je ostala kao slika i kao zapis, kao svjedok: 
Vesele šare, vrtnja u krugu, pored oceana, na pijesku od mrvica 
isto takvih kućica koje su samljeli valovi. 


Kabe no mugi Ječam kraj zida 
[482] yomogi sen-nen wo možda se podsmjehuje 
waroto kaya tisućljetnoj travi. 
Yajin 


Mlad i neiskusan ne razumije još mudrosti starca; naglo oboga- 
ćenog ne privlači isposnikov put života. Turist mlade civilizacije 
u posjeti kolijevci kulture traži komforni hotel i modernu restau- 
raciju: pretpostavlja bojler zdencu, a automobil mu je miliji od 
štapa i putne torbe. Penzioner, tek mu je sedam godina. S očima 
a ne vidi i ušima a ne čuje — kako da mu onda zamjerimo? 


Ganjitsu no Nova godina: 
[483] kokoro kotoba ni srce mi je prepuno — 
amari keri nemam riječi. 
Daio 


Početak nečeg novog, Nove godine, ljudi u novim haljinama, 
oprane i snijegom posute ceste, jutarnji zrak bez prašine, čestit- 
ke, želje za srećom, darovi, pokloni, iznenađenja, usklici, ushiti, 
susreti, radosti, smijeh — previše, previše toga na Novu godinu 
a da bi se moglo opisati riječima. 


Na wo kiite Kada joj čuh ime 
l484] mata minaosu ya ponovo je pogledah: 
kusa no hana trava u cvatu. 

Teiji 

Kad čujemo za nečije ime, za svrhu, za povijest nečega, za nešto 
haiku može se osjetiti i humor: turist će radije kupiti suvenir ako 
ga uvjerite da je »glasovit« i karakterističan za taj kraj. 


Shigure keri Jesenji pljusak! — 
l485] hashiriiri keri Provalio! — 
hare ni keri Razvedrio! — 
Yuinen 


— Uoči tri »keri« u originalu! 


Kumo ni nami Ševina pjesma — 
1486] tatete saezuru lagano namreškala 
hibari kana bijeli oblak. 
Seien 


Usporedi i Yameijev haiku [155] o polju što ga je progutao fa- 
zan. 


Može li pjesma ševe namreškati oblak? Misao može pokrenuti 
brda, ljubav može pokrenuti mrtvaca, pogled može oživjeti mora, 
stijene i nebo. »Jest« — reći će netko — »ali samo u prenesenom 
smislu; sigurno ne doslovce.« No nije li volja, nije li misao ta koja 
će zgrčiti pest ili raširiti prste, koja će podići ili baciti kamen? 
Ako su to mišići, što je njih pokrenulo? Ako ih je pokrenuo neki 
kemizam u tkivu, što je njega pokrenulo? Ako su ga pokrenuli 
neki električni impulsi iz mozga, što je njih pokrenulo? Ševina 
je pjesma ta koja je namreškala oblak. 


Retsujitsu ni Blještavo sunce: 
1487] kimi-no higasa-no Vidi, taj tvoj suncobran — 
chiisasa yo tako malešan! 
Seiho 


Oštre konture jarko obasjanih predmeta čine ih prividno ma- 
njim, kao što ih zamućene konture, ako su u izmaglici, čine ve- 
ćim. Pored toga »malešan« veoma je nježno, čak možda već i 
opasno blizu sladunjavosti, od koje ga »blještavo sunce« ipak 
spašava. 


Ten mo chi mo Nema ni neba, 
l488]_nashi tada yuki no nema ni zemlje — samo 
furishikiri stalno snježi. 
Hashin'*? 


Usporedi Josćov haiku [122); lagana razlika između ovog i Has- 
hinova haiku jest u tome što se u J6esoovu osjeća diskretni humor 
(»uzeo je snijeg«), dok je Hashinov »apstraktniji« (nebo i zemlja 
umjesto polja i planina). 


'*5 1864-7. 

Sora wa taisho no Nebo je plavetilo 


1489] aosa tsuma yori početka svijeta — od žene 
ringo uku primam jabuku. 
Kusatao'"* 
Fuyu kamome Zimski galebovi: 
[490] sei no ie nashi Bez kuće za života, 
shi no haka nashi bez groba mrtvi. 
Shuson'" 
Kogarashi ya Zimska oluja — 
l491] sh6do no kinko Na zgarištu, sigurnosna vrata 
fukinarasu škripe na vjetru. 
Shuson 
Ashiato wo Otisak stope — 
l492] kani no ayashimu račić je nepovjerljiv. 
shiohi hana Oseka mora. 
Rofu 


— prva će plima izbrisati trag, ali ne i nepovjerenje. 


Shiroki kyosen Dolazi velik 
[493] kitareri haru no bijeli brod. Uskoro 
tokarazu će i proljeće. 
Rinka 
Miyu hodo no Sve dalje odlazi brod, 
[494] t6sa wo fune ga sve dok ga oko prati — 
haru no umi Proljetno more. 
Seisei 


— u posljednja dva haiku brod je cvijet kojim je u proljeće pro- 
cvjetalo more. 


Kumiageru U vodi studenca 
1495] mizu ni haru tatsu iskri se 
hikari kana početak proljeća. 
Rinzai 


— usporedi Kakeijev haiku l149l o kameliji. 


Yuzukuhi Sunce predvečerja — 
[496] usuki tombo no Tanana sjenka 
hakage kana vilin-konjica. 
Karo 
Matsuyani wo Ne može li se odlijepit 
1497] hanare kanete ya od borove smole — 
semi no koe glas cikade? 
Gijoen 


"* Nakamura Kusatao (1901) 
'"" Kato Shuson (1905) 

— cikada se jedva zamjećuje na sivoj, hrapavoj, gruboj, ispucaloj 
kori borove grane; njen glas kao da dolazi od samog bora. 


Waka kaede Mladi listovi 
l498] hitofuri futte javora — nakon pljuska 
hi ga tette opet na suncu! 
Raizan 
Aoshi aoshi Zelene, zelene, 
499] wakana wa aoshi zelene mlade trave 
yuki no hara u sniježnom polju. 
Raizan 


usporedi Izenov haiku [143]. 


Owarete mo Čak i progonjen 
1500] isoganu furi no ne čini se u žurbi: 
koch6 kana mali leptirić. 
Garaku 


Velike su religije i ideologije imale svoje mučenike jer su ti živjeli 
u drugačijem prostoru i vremenu negoli njihovi susjedi i suvre- 
menici koji su ih mučili — nije bilo kontakta koji bi ih slo- 
mio. 


Leptir kao da ne mari za bijesno mlataranje štapom ili mrežom 
oko njega: ne leti ni brže ni sporije nego inače — ponaša se 
poput cvijeta koji ne bježi od ruke koja će ga ubrati. To mu je 
oružje kojim napadača lišava bolesne ekstaze pobjede, kojim ga , 
nagrađuje prosvjetljenjem. 

